
„Ah dove 
Sconsigliato t'inoltri? 
In gueste mura 

Sai, che non ė sicura 
La tua vita 


„Kur taip skubi išeiti? 
Juk žinai, kad už šių sienų 


Tavo gyvybei gresia pavojus. 


Liucijus Sula 


Mocartas 


Kai paskambino į duris, Brunetis gulėjo aukštielninkas ant sofos 
svetainėje į pilvą atrėmęs atverstą knygą. Kadangi namuose buvo 
vienas, žinojo, jog turi keltis ir atidaryti, bet prieš tai norėjo užbaigti 
skaityti paskutinę aštuntojo Ksenofonto Anabasis skirsnio pastraipą. 
Nekantravo sužinoti, kokios naujos nelaimės laukė atsitraukiančių 
graikų. Skambutis nuskambėjo dar kartą, du atkaklūs, greiti paspau- 
dimai. Tad jis apvertė knygą, nusiėmė akinius ir padėjo ant sofos 
ranktūrio, tada atsistojo. Nors skambino įkyriai, jis neskubėjo. Šeš- 
tadienio rytas, nedarbo diena, vienas karaliauja namuose, Paola iš- 
vykusi į Rialto turgų ieškoti krabų minkštu kiautu, o čia skambutis į 
duris. Nutarė, kad gal vienas iš vaikų draugų atėjo ieškoti Kiaros arba 
Rafio, o gal dar blogiau, koks nors religinės tiesos skleidėjas, kuriam 
malonu sutrikdyti sunkiai dirbančių žmonių poilsį. Jis tiek nedaug 
tenorėjo iš gyvenimo, tik gulėti ant nugaros skaitydamas Ksenofontą 
ir laukdamas žmonos, grįžtančios su krabais minkštu kiautu. 

- Taip, - pasakė į atsakiklį, stengdamasis nedraugišku tonu ne tik 
atbaidyti betikslį jaunimą, bet ir išgąsdinti bet kokio amžiaus įky- 
ruolius. 

— Gvidas Brunetis? - paklausė vyriškas balsas. 

— Taip. Kas čia? 

— Aš iš Ufficio catasto, Registrų centro. Dėl jūsų apartamento, - 
kadangi Brunetis tylėjo, vyras paklausė: - Ar gavote mūsų laišką? 


Paklaustas Brunetis prisiminė maždaug prieš mėnesį gavęs kaž- 
kokį oficialų dokumentą, laišką, pilną įprastų biurokratinių frazių, 
kažką apie apartamento dokumentus ar statybos leidimus, pridėtus 
prie dokumentų, - negalėjo prisiminti. Jis tik užmetė į jį akį, išblyško 
nuo šabloniškos kalbos prieš įkišdamas atgal į voką ir numesdamas 
ant didelio majolikos padėklo, padėto ant stalo kairėje prie durų. 

— Ar gavote mūsų laišką? - vyras pakartojo klausimą. 

— Taip taip, - atsakė Brunetis. 

— Atėjau apie tai pasikalbėti. 

— Apie ką? - paklausė Brunetis, spausdamas telefoną prie kairės 
ausies ir lenkdamasis pasiekti ant majolikos padėklo gulinčią popie- 
rių ir vokų krūvą. 

— Apie jūsų butą, - atsakė vyras. - Apie tai, ką parašėme laiške. 

- Žinoma, žinoma, - atsakė Brunetis, versdamas popierius ir vo- 
kus. 

— Norėčiau, jei galima, apie tai su jumis pasikalbėti. 

Netikėtai užkluptas prašymo Brunetis nusileido. 

— Gerai, - pasakė, nuspausdamas mygtuką, atidarantį portone, 
laukujes duris, keturiais aukštai žemiau. - Viršutinis aukštas. 

- Žinau, - atsiliepė vyras. 

Brunetis pakabino ragelį ir ištraukė kelis vokus iš krūvos apa- 
čios. Ten buvo Enel sąskaita, atvirukas iš Maldyvų, kurio anksčiau 
nepastebėjo ir dabar perskaitė. Gulėjo ir tas vokas, organizacijos 
pavadinimas mėlynomis raidėmis viršutiniame kairiajame kampe. 
Jis ištraukė laišką, išlankstė ir atitraukė rankos atstumu, kad galėtų 
įžiūrėti raides, tada greitai perskaitė. 

Užkliuvo tos pačios nesuprantamos frazės: „Sutinkamai su Dailės 
komisijos nutarimu Nr. 1684-B", „Atsižvelgiant į Civilinio kodekso 
1948 metų birželio 24 dienos 127 straipsnį (2784 skyrius, 3 posky- 
ris, 5 paragrafas)'; „Nesugebėjimas pateikti besikreipiančiai įstaigai 
atitinkamų dokumentų“, „Vertė apskaitoma pagal subparagrafą 34- 

V-28 1947 metų kovo 21 dienos nutarimu“. Jis skubiai permetė aki- 
mis pirmą puslapį ir ėmėsi antrojo, bet ir ten rado tik biurokratines 
frazes ir skaičius. Ilgametė darbo su Venecijos biurokratija patirtis 
jam sakė, kad kažkas gali slypėti paskutinėje pastraipoje, todėl ėmėsi 
ją skaityti ir tikrai sužinojo, kad gali tikėtis daugiau pranešimų iš 
Ufficio catasto. Grįžo prie pirmojo puslapio, bet mintis, slypėjusi už 
šių žodžių, taip ir liko nesuprantama. 

Stovėdamas prie pat įėjimo durų išgirdo žingsnius paskutiniame 
laiptų marše, todėl atidarė duris dar prieš nuskambant skambučiui. 
Priešais jį vyras dar lipo laiptais ir jau kėlė ranką pasibelsti, todėl 
pirmiausia, ką pamatė Brunetis, buvo ryškus kontrastas tarp pakelto 
kumščio ir labai kuklaus žmogaus už jo. Staiga atsidariusių durų iš- 
gąsdinto jauno žmogaus veidas persimainė iš netikėtumo. Tas veidas 
buvo pailgas su nosimi tarsi siauras snapas, labai būdinga venecijie- 
čiams. Jo akys buvo tamsiai rudos, plaukai rudi ir atrodė lyg neseniai 
būtų juos nusikirpęs. Vilkėjo kostiumą, kuris galbūt buvo mėlynas, 
bet lygiai taip pat galėjo būti ir pilkas. Ryšėjo tamsų, smulkaus ne- 
įžvelgiamo rašto kaklaraištį. Dešinėje rankoje nešėsi padėvėtą rudą 
odinį portfelį, baigiamąją kiekvieno bespalvio biurokrato, su kokiais 
Brunečiui tik buvo tekę susidurti, portreto detalę, tarsi menas tapti 
nematomais būtų jų profesinio pasirengimo dalis. 

- Frankas Rosis, - prisistatė, perimdamas portfelį į kitą ranką ir 
atkišdamas dešinę. 

Brunetis greit paspaudė ištiestą ranką ir atsitraukė leisdamas įei- 
ti. Rosis mandagiai atsiklausė leidimo, tada įėjo į apartamentą. Įėjęs 
sustojo ir palaukė, kol Brunetis nurodys, kur jam eiti. 

— Prašom čionai, - pasakė Brunetis, vesdamasis jį į kambarį, ku- 
riame prieš tai skaitė. Jis nuėjo prie sofos, įkišo seną vaporetto, kelto, 
bilietą, naudojamą kaip skirtuką, į knygą ir padėjo ją ant stalo. Mos- 
telėjo Rosiui sėstis priešais ir pats atsisėdo ant sofos. 

Rosis atsisėdo ant kėdės krašto ir užsikėlė portfelį ant kelių. 


- Suprantu, kad šiandien šeštadienis, sinjore Bruneti, todėl pasi- 
sojo. - Juk gavote mūsų laišką, ar ne? Tikiuosi, turėjote laiko apie tai 
pagalvoti, sinjore, - pasakė ir vėl kukliai nusišypsojo, tada palenkė 
galvą ir atsegė savo portfelį. Iš jo ištraukė storą mėlyną aplanką. Rū- 
pestingai jį padėjo ant portfelio, per patį vidurį, ir pataisė beišslys- 
tantį iš apačios popieriaus lapą, sugrąžino jį į vietą. 

— Tarp kitko, - pasakė Brunetis, traukdamas laišką iš kišenės, kur 
buvo jį įkišęs darydamas duris, - aš ką tik dar kartą jį perskaičiau ir 
turiu pasakyti, kad kalba man atrodo nelabai suprantama. 

Rosis pakėlė akis ir Brunetis pamatė jo veidu perbėgančią nuo- 
širdžią nuostabą: 

- Tikrai? Man atrodė viskas labai aišku. 

Pakančiai šypsodamasis Brunetis tarė: 

- Žinoma, viskas aišku tiems, kas susiduria su tokiais dalykais 
kasdien. Bet mums, neišmanantiems specifinės jūsų įstaigos kalbos 
ar terminologijos, šiek tiek sudėtingiau ją suprasti, - kadangi Rosis 
tylėjo, Brunetis pridūrė: - Esu tikras, kad visi mes išmanome savo 
srities biurokratinę kalbą. Matyt, tik patekus į kitą sritį pasidaro su- 
dėtinga, - jis vėl nusišypsojo. 

— O su kokios srities biurokratija susipažinęs jūs, sinjore Bruneti? 
— paklausė Rosis. 

Kadangi Brunetis neturėjo įpročio viešinti fakto, kad yra polici- 
ninkas, teatsakė: 

— Studijavau teisę. 

- Aišku, - atsakė Rosis. - Nemanyčiau, kad mūsų terminologija 
labai skiriasi nuo jūsiškės. 

— Gal tik todėl, kad nesu susipažinęs su jūsų laiške minimais civi- 
linio kodekso straipsniais, - taikiai pasakė Brunetis. 

Rosis kiek pasvarstė jo žodžius ir atsakė: 

- Taip, visai įmanoma. Vis dėlto ko konkrečiai jūs nesuprantate? 

— Ką visa tai reiškia, - tiesiai rėžė Brunetis, daugiau nebenorėda- 
mas apsimetinėti, kad suprato. 

Vėl tas sumišęs žvilgsnis, toks nuoširdus, kad Rosis atrodė beveik 
vaikiškai. 

- Atsiprašau? 

— Ką visa tai reiškia? Aš jį skaitau, bet, kadangi, kaip sakiau, netu- 
riu jokio supratimo apie jame minimus nutarimus, nesuprantu, ką 
tai reiškia, su kuo tai susiję. 

- Su jūsų apartamentu, žinoma, - greit atsakė Rosis. 

- Taip, tiek supratau, - atsakė Brunetis, stengdamasis išlaikyti 
kantrų balso toną. - Kadangi raštas atėjo iš jūsų įstaigos, bent tiek 
suvokiau. Tik nesuprantu, kodėl jūsų įstaiga turėtų domėtis mano 
butu, - dar mažiau suprato, kodėl tos įstaigos tarnautojas nusprendė 
apsilankyti pas jį šeštadienį. 

Brunetį, kuris staiga nustebo pastebėjęs, kokios ilgos ir tamsios jo 
blakstienos, beveik kaip moters. 

- Žinoma, žinoma, - pasakė Rosis linktelėdamas ir vėl nuleido 
akis į aplanką. Atvertė jį ir ištraukė iš jo kitą, mažesnį, greitai per- 
skaitė prilipintą antraštę ant viršelio ir padavė Brunečiui sakydamas: 
— Galbūt tai padės suprasti. 

Prieš užversdamas aplanką, vis dar gulintį ant jo kelių, rūpestin- 
gai išlygino viduje esančius popierius. 

Brunetis atvertė aplanką ir išėmė jame buvusius dokumentus. Ma- 
tydamas, koks smulkus šriftas, pasilenkė kairėn ir pasiėmė akinius. 
Pirmojo lapo viršuje buvo pastato adresas, po juo nubraižyti po jo 
apartamentu esančių apartamentų planai. Kitame puslapyje pateik- 
tas visų šių patalpų, pradedant nuo rūsyje esančių sandėlių, buvusių 
savininkų sąrašas. Tolesniuose dviejuose puslapiuose buvo glaus- 
tai pateiktos restauravimo darbų, atliktų visuose pastate esančiuose 
apartamentuose nuo 1947 metų, istorijos, įvardijant datas, kada buvo 


pateikti prašymai ir gauti reikalingi leidimai, tikslios darbų pradžios 
datos ir baigtų darbų priėmimo datos. Niekur nebuvo užsimenama 
apie jo apartamentą, todėl Brunetis nutarė, kad ši informacija turėtų 
būti tuose dokumentuose, kuriuos tebeturėjo Rosis. 

Iš to, ką perskaitė, Brunetis suprato, kad tiesiai po jais esantis 
apartamentas paskutinį kartą restauruotas 1977 metais, kai atsi- 
kraustė dabartiniai savininkai. Žinoma, paskutinį kartą restauruotas 
oficialiai. Net keletą kartų pietavo pas Kalistas ir buvo maloniai nu- 
stebintas pro jų svetainės langus atsiskleidžiančiu beveik nesuskai- 
dytu plačiu vaizdu, tačiau plane pažymėti langai atrodė gana maži, ir 
jų buvo tik keturi, ne šeši. Pastebėjo, jog niekur nepažymėtas mažas 
svečių vonios kambarys kairėje prie įėjimo į Kalistų butą. Nusistebė- 
jo, kaip taip gali būti, tačiau juk Rosio to tikrai nepaklausi. Kuo ma- 
žiau Ufficio catasto žinos, kas pristatyta ar pakeista pastato viduje, 
tuo geriau bus visiems jo gyventojams. 

Žvilgtelėjęs į Rosį paklausė: 

— Šie įrašai iš gana senų laikų. O gal žinote, kada pastatytas šis 
namas“ 

Rosis papurtė galvą. 

— Tik apytiksliai. Tačiau pagal vietą ir pirmojo aukšto langus ma- 
nyčiau, kad pradinis statinys yra penkiolikto amžiaus pabaigos, ne 
senesnis, - jis nutilo ir kurį laiką apie tai pasvarstęs pridėjo: - Saky- 
čiau, viršutinis aukštas pristatytas devyniolikto amžiaus pradžioje. 

Brunetis nustebęs pakėlė galvą nuo planų: 

— Ne, daug vėliau. Po karo, - kai Rosis neatsakė, pridėjo: - Po 
Antrojo pasaulinio karo, - kadangi Rosis tylėjo, Brunetis paklausė: 
— Argi ne taip“ 

Kiek sudvejojęs Rosis tarė: 

— Kalbėjau apie viršutinį aukštą. 

- Ir aš, - griežtai ištarė Brunetis, sunerimęs, jog šis su statybos lei- 
dimais dirbančios įstaigos funkcionierius nesupranta tokių paprastų 


dalykų. Jau ramesniu balsu tęsė: - Kai jį nusipirkau, susidariau vaiz- 
dą, kad jis buvo pristatytas po paskutinio karo, ne devynioliktame 
amžiuje. 

Užuot atsakęs, Rosis linktelėjo į popierius Brunečio rankose. 

— Galbūt atidžiau perskaitytumėte paskutinį puslapį, sinjore Bru- 
neti. 

Sutrikęs Brunetis dar kartą perskaitė paskutines pastraipas, bet 
kiek sugebėjo suprasti, jose buvo minimi tik du apačioje esantys bu- 
tai. 

— Nesu tikras, ką turiu čia įskaityti, pone Rosi, - pasakė pažvelg- 
damas į jį ir nusiimdamas akinius. - Čia rašoma apie po mumis 
esančius apartamentus, ne apie šį apartamentą. Niekur neminimas 
šis aukštas, - apvertė lapą pasižiūrėti, gal kas nors parašyta kitoje 
pusėje, bet jis buvo tuščias. 

- Todėl aš ir atėjau, - pasakė Rosis, kalbėdamas dar labiau išsitie- 
sė ant kėdės. Pasilenkęs pasidėjo portfelį ant grindų prie savo kojų iš 
kairės, pasilikdamas aplanką ant kelių. 

— Na? - pasakė Brunetis, pasilenkė grąžinti jam kitą aplanką. 

Rosis jį paėmė ir atvertė didįjį aplanką. Rūpestingai įdėjo mažąjį 
aplanką į vietą ir užvertė. 

— Manau, yra tam tikrų abejonių dėl oficialaus jūsų apartamento 
statuso. 

— Oficialaus statuso? - pakartojo Brunetis, žvelgdamas į kairę nuo 
Rosio, į masyvią sieną, tada į viršų, į tokias pat masyvias lubas. — 
Nesu tikras, kad suprantu, ką norite pasakyti. 

- Yra šiokių tokių abejonių dėl apartamento, - pasakė Rosis su 
šypsena, kuri Brunečiui pasirodė kiek nervinga. Brunečiui dar ne- 
spėjus paprašyti paaiškinti, Rosis tęsė: - Ufficio catasto neturi jokių 
dokumentų, liudijančių, kad visam šiam aukštui kada nors buvo iš- 
duoti statybos leidimai ar kad jie buvo įteisinti jį pastačius, ar, - čia 
jis vėl nusišypsojo, - kad jis iš viso buvo pastatytas, - atsikrenkštęs 


pridėjo: - Pagal mūsų dokumentus apačioje esantis aukštas yra vir- 
šutinis aukštas. 

Iš pradžių Brunetis manė, kad jis juokauja, bet paskui pastebėjo 
pradingusią šypseną ir suprato, kad Rosis kalbėjo rimtai. 

- Bet visi planai yra dokumentuose, kuriuos gavome nusipirkę šį 
butą, - pasakė Brunetis. 

— Gal galite man juos parodyti? 

- Žinoma, - atsakė Brunetis ir atsistojo. 

Neatsiprašęs nuėjo į Paolos darbo kambarį ir kurį laiką stovėda- 
mas skaitinėjo knygų, juosiančių tris kambario sienas, nugarėles. 
Pagaliau pasiekė viršutinę lentyną, ištraukė didelį dokumentų pilną 
voką ir atsinešė į kitą kambarį. Stabtelėjęs tarpduryje atidaryti voko 
ištraukė pilką aplanką, kurį beveik prieš dvidešimt metų buvo gavę 
iš notaro, tvarkiusio buto pirkimo reikalus. Grįžo pas Rosį ir padavė 
jam aplanką. Rosis jį atsivertė ir pradėjo skaityti, pirštu lėtai sekda- 
mas kiekvieną eilutę. Skaitydamas vertė lapus vieną po kito iki pat 
pabaigos. Pasigirdo tik prislopintas „hmm“, bet daugiau nieko nesa- 
kė. Baigė skaityti, užvertė aplanką ir paliko gulėti ant savo kelių. 

— Ar tai vieninteliai dokumentai? - paklausė. 

- Taip, tik tai, kas čia yra. 

- Jokių planų? Jokių statybos leidimų? 

Brunetis papurtė galvą: 

- Ne, nieko panašaus neprisimenu. Tai vieninteliai dokumentai, 
kuriuos gavome, kai pirkome butą. Nemanau, kad paskui kada esu 
juos vartęs. 

— Sinjore Bruneti, sakėte, kad studijavote teisę? - galų gale pa- 
klausė Rosis. 

- Taip, studijavau. 

- Arjūs dirbate advokatu? 

— Ne, - atsakė Brunetis ir daugiau nieko nepridėjo. 

- Jeigu dirbtumėte ar būtumėte dirbęs advokatu tuo metu, kai 


pasirašėte šiuos dokumentus, labai nustebčiau, jei trečiajame do- 
kumento puslapyje nebūtumėte pastebėjęs paragrafo, kuriame tei- 
giama, jog perkate butą tokios juridinės ir fizinės būklės, kokios jį 
radote tą dieną, kai savininkai jį jums perdavė. 

— Manau, tai standartinė visų perdavimo dokumentų kalba, - pa- 
sakė Brunetis, sutelkdamas miglotus vienos iš civilinės teisės paskai- 
tų prisiminimus ir tikėdamasis, kad pataikė. 

— Dalyje apie fizinę būklę tikrai taip, tačiau apie juridinę - ne. Ki- 
tame sakinyje taip pat ne, - pasakė Rosis vėl atversdamas aplanką ir 
ieškodamas, kol rado pastraipą: - „Jei nėra pastato condono edilizio, 
statybos leidimo, pirkėjas prisiima visą atsakomybę jį gauti laiku ir 
kartu atleidžia pardavėjus nuo bet kokios atsakomybės ar pasekmių, 
kurios gali kilti dėl apartamento teisinio statuso arba / ir dėl negalė- 
jimo gauti condono“, - Rosis pakėlė akis ir Brunečiui pasirodė, kad 
jo Žvilgsnyje įžvelgė gilų liūdesį nuo minties, kad kažkas galėjo pasi- 
rašyti tokį dokumentą. 

Brunetis visai neprisiminė šio konkretaus sakinio. Iš tiesų tuo 
metu jie abu buvo taip užsiėmę apartamento pirkimu, kad darė vis- 
ką, ką notaras nurodydavo, pasirašydavo, ką liepdavo pasirašyti. Ro- 
sis atsivertė viršelį, kur buvo užrašyta notaro pavardė. 

- Arjūs pasirinkote šį notarą? - paklausė. 

Brunetis net neprisiminė pavardės ir turėjo pasižiūrėti į viršelį. 

- Ne, pardavėjas jį pasiūlė, mes sutikome. O ką? 

- Nieko, - kiek per greit atsakė Rosis. 

- Sakykit? Ar ką nors apie jį žinote? 

- Kiek žinau, jis daugiau nebesiverčia notaro praktika, - tyliai pa- 
sakė Rosis. 

Galų gale praradęs kantrybę dėl Rosio klausimo Brunetis parei- 
kalavo: 

— Norėčiau žinoti, ką visa tai reiškia, sinjore Rosi. Ar yra kokių 
abejonių -dėl.mūsų teisių į šį apartamentą? 


Rosis vėl nervingai nusišypsojo. 

- Bijau, kad viskas šiek tiek kebliau, sinjore Bruneti. 
Brunetis negalėjo įsivaizduoti, kas dar galėtų būti rimčiau. 
— Tai kas tada? 

— Bijau, kad šio apartamento nėra. 


— Ką? - suriko Brunetis nespėjęs susilaikyti. Savo balse girdėjo pyk- 
tį, bet nesistengė jo sušvelninti. - Kaip suprasti „nėra“? 

Rosis atsilošė kėdėje tarsi norėdamas pasitraukti už Brunečio 
pykčio ribos. Atrodė, tarsi jam būtų labai keista, jog kažkas taip 
smarkiai sureagavo jam suabejojus pačia suvoktos realybės egzis- 
tencija. Kai pamatė, jog Brunetis neketina smurtauti, šiek tiek nu- 
rimo, išlygino ant kelių gulinčius dokumentus ir pasakė: - Noriu 
pasakyti, jog mums jis neegzistuoja, sinjore Bruneti. 

— O ką tai reiškia, kad jums neegzistuoja? - paklausė Brunetis. 

— Reiškia, kad mūsų įstaigoje nėra jokių jo dokumentų. Jokių sta- 
tybos prašymų, leidimų, jokių planų, jokio galutinio atliktų darbų 
įteisinimo. Trumpai tariant, nėra jokio dokumentais patvirtinto įro- 
dymo, kad šis butas yra, - Brunečiui nespėjus nieko pasakyti Rosis 
pridūrė, uždėjęs ranką ant Brunečio duoto aplanko: - Deja, jūs taip 
pat negalite nieko pateikti. 

Brunetis prisiminė kažkada Paolos papasakotą istoriją apie an- 
glų rašytoją, kuris, susiginčijęs su filosofu, tvirtinančiu, kad realybė 
neegzistuoja, paspyrė akmenį ir pasiūlė filosofui tai paimti. Tada 
nukreipė mintis į artimesnius dalykus. Nedaug išmanė apie kitų 
miesto įstaigų veiklą, bet nemanė, kad tokia informacija saugoma 
Ufficio catasto, kur, jo žiniomis, buvo saugomi tik su nuosavybe su- 
siję dokumentai. 

— Ar jūsų įstaigai įprasta domėtis tokia informacija? 

— Ne, iki šiol nebuvo, - atsakė Rosis nedrąsiai nusišypsodamas, 

tarsi patvirtindamas Brunečio, kaip gana gerai informuoto asmens, 
teisę klausti. - Bet remiantis nauja direktyva mūsų įstaigai pavesta 
sudaryti išsamią kompiuterizuotą visų miesto apartamentų, esančių 
Dailės komisijos paskelbtuose istorinių paminklų sąrašuose, karto- 
teką. Šis pastatas vienas iš jų. Šiuo metu renkame dokumentus ir 
bylas iš įvairių miesto įstaigų. Šitaip vienas pagrindinis padalinys, 
mūsų įstaiga, turės kiekvieno sąraše esančio apartamento visų do- 
kumentų kopijas. Galų gale ši centralizuota sistema sutaupys dau- 
gybę laiko. 

Stebėdamas pasitenkinimo šypseną, nušvitusią tai sakančio Ro- 
sio veide, Brunetis prisiminė, kad prieš dvi savaites II Gazzettino pa- 
sirodė straipsnis, skelbiantis, jog dėl lėšų trūkumo mieste nutraukti 
kanalų gilinimo darbai. 

— Kiek yra tokių apartamentų? - paklausė. 

— O, net neįsivaizduojame. Tai viena iš priežasčių, kodėl atlieka- 
mas šis patikrinimas. 

— Kada pradėtas patikrinimas? - paklausė Brunetis. 

-— Prieš vienuolika mėnesių, - iškart atsakė Rosis, nepalikdamas 
Brunečiui jokių abejonių, kad paklaustas gali pateikti ir tikslią datą. 

- Ir kiek tokių sudėtinių bylų jau sukaupėte? 

— Na, kadangi kai kurie iš mūsų pasisiūlė savanoriauti šeštadie- 
niais, jau parengėme daugiau kaip šimtą, - atsakė Rosis, nebandy- 
damas nuslėpti pasididžiavimo. 

— O kiek jūsų dirba šiame projekte? 

Rosis pažvelgė į savo dešiniąją ranką ir pradėdamas nuo nykščio 
ėmė skaičiuoti savo bendradarbius. 

— Manau, aštuoni. 

— Aštuoni, - pakartojo Brunetis. Nuvijo savo mintis nuo skaičia- 
vimo ir paklausė: - Ką visa tai reiškia? Konkrečiai man? 

Rosis atsakė iš karto: 

- Kai neturime buto dokumentų, pirmiausia kreipiamės į savinin- 

ką, prašydami juos pateikti, bet šioje byloje nieko tinkamo nėra, - jis 
parodė į ploną aplanką. - Viskas, ką jūs turite, tai perdavimo aktas, 
todėl reikia manyti, kad jums neperdavė jokių dokumentų, susijusių 
su pastato konstrukcija, kuriuos galėjo turėti buvę savininkai, - Bru- 
nečiui nespėjus įsiterpti jis tęsė: - Vadinasi, jie arba pamesti, o tam 
reikia daryti prielaidą, kad jie kažkada egzistavo, arba jų niekada ne- 
buvo. Turiu omenyje, neegzistavo, - pažvelgė į Brunetį, kuris nieko 
nepasakė. Tada tęsė: - Jei jie pamesti ir jei sakote, kad niekad jų ne- 
turėjote, tai jie tikriausiai pasimetė vienoje iš miesto įstaigų. 

- Jei taip, - paklausė Brunetis, - ką darysite norėdami juos su- 
rasti? 

— Ak, - pradėjo Rosis, - nėra taip paprasta. Nesame įpareigo- 
ti saugoti šių dokumentų kopijų. Civilinis kodeksas sako, kad tai 
asmens, kuris yra aptariamos nuosavybės savininkas,-pareiga. Ne- 
turėdami savo kopijų negalite įrodyti, kad mes pametėme savąsias, 
jei suprantate, ką turiu omenyje, - pasakė vėl neženkliai nusišypso- 
damas. - Ir mes negalime imtis dokumentų paieškos, nes negalime 
naudoti darbo jėgos paieškai, kuri gali pasirodyti bevaisė, - maty- 
damas Brunečio veido išraišką paaiškino: - Suprantate, gal jų nė 
nebuvo. 

Brunetis prikando apatinę lūpą, tada paklausė: 

— Ojei jie nebuvo pamesti, tiesiog jų niekada nebuvo? 

Rosis nuleido akis ir bakstelėjo į savo rankinį laikrodį atsukda- 
mas jį ant riešo vidurio. 

- Tokiu atveju, sinjore, - galų gale paaiškino, pažvelgdamas į 
Brunetį, - reiškia, kad leidimai niekada nebuvo suteikti ir užbaigti 
darbai nebuvo įteisinti. 

- Juk gali taip būti? - paklausė Brunetis. - Tuoj po karo vyko 
daugybė statybų. 

— Taip, tikrai, - atsakė Rosis su apsimestiniu kuklumu žmogaus, 
kuris visą savo darbo laiką užsiėmė vien tik tokiais dalykais. - Bet 

dauguma šių projektų, tiek mažesnės apimties restauravimas, tiek 
didelės renovacijos, dauguma jų gavo condono edilizio, todėl gavo 
teisinį statusą, bent jau mūsų įstaigoje. Šio apartamento problema, 
kad nėra jokių condono, - pasakė jis ir mostelėjo ranka į nusikalsta- 
mas sienas, grindis, lubas. 

— Ar galiu pakartoti savo klausimą, sinjore Rosi, - pasakė Brune- 
tis, stengdamasis kalbėti maloniu ramybės ir olimpinio nuosaikumo 
kupinu balsu, - ką visa tai reiškia konkrečiai man ir mano aparta- 
mentui? 

- Bijau, kad nesu įgaliotas atsakyti, sinjore, - pasakė Rosis, grą- 
žindamas Brunečiui aplanką. Pasilenkė ir pasiėmė portfelį. Laikyda- 
mas jį atsistojo: - Mano pareiga yra tik aplankyti namų savininkus 
ir pasižiūrėti, ar jie neturi trūkstamų dokumentų, - jo veidas surim- 
tėjo ir Brunečiui pasirodė, jog įžvelgė jame tikrą nusivylimą. - Ap- 
gailestauju, kad jų neturite. 

Brunetis atsistojo. 

- Kas bus dabar? 

- Tai priklausys nuo Ufficio catasto komisijos, - pasakė Rosis ir 
žengė žingsnį link durų. 

Brunetis pajudėjo į kairę, ne visai užstodamas išėjimą, bet tikrai 
sudarydamas kliūtį tarp Rosio ir durų. 

— Sakėte, kad apačioje esantis aukštas pristatytas devynioliktame 
amžiuje. O jei jis buvo pristatytas vėliau, tuo pat metu kaip šis, ar tai 
ką nors pakeistų? - kad ir kaip stengėsi, Brunetis negalėjo paslėpti 
atviros vilties savo balse. 

Rosis ilgai tą svarstė ir galų gale pasakė balsu, kuris buvo tikras 
apdairumo ir atsargumo pavyzdys: 

- Galbūt. Žinau, kad tas aukštas turi visus leidimus ir įteisinimus, 
todėl jei būtų galima įrodyti, jog ir šis aukštas pristatytas tuo pačiu 
metu, tuo galima pasinaudoti argumentuojant, kad kažkada leidi- 
mai buvo išduoti, - biurokratas susidūrė su neįprasta problema ir 

ją svarstė. - Taip, tai gali pakeisti reikalą, nors vis tiek nesu įgaliotas 
spręsti. 

Akimirksniu padrąsintas galimybės atidėti nuosprendį Brunetis 
nuėjo prie terasos durų ir jas atidarė. 

- Leiskite jums kai ką parodyti, - pasakė pasisukdamas į Rosį ir 
modamas ranka pro atviras duris. - Visada maniau, kad mūsų buto 
langai tokie pat, kaip buto apačioje, - neatsigręždamas į Rosį jis tęsė: 
- Jei tik pažiūrėsite čia žemyn į kairę, pamatysite, ką turiu omeny. 

Per ilgą laiką įprastu judesiu Brunetis pasilenkė per sieną sulig 
juosmeniu, įsitverdamas plačiai atremtais delnais pažvelgti į apa- 
čioje esančio apartamento langus. Dabar į juos žiūrėdamas matė, 
kad jie nė iš tolo ne tokie pat: apačioje esantys turėjo raižytas balto 
Istrijos marmuro sąramas, jo apartamento langai tebuvo tik paprasti 
sienoje iškirsti stačiakampiai. 

Jis atsitiesė ir pažvelgė į Rosį. Jaunasis vyras stovėjo kaip įbestas, 
kairiąją ranką pakėlęs Brunečio pusėn atstatytu delnu, tarsi bandytų 
nuvaikyti piktąsias dvasias. Spoksojo į Brunetį išsižiojęs. Brunetis 
žengtelėjo jo pusėn, bet Rosis greit pasitraukė vis dar laikydamas 
pakeltą ranką. 

— Ar gerai jaučiatės? - paklausė Brunetis, sustodamas prie durų. 

Jaunasis vyras bandė kalbėti, bet neišspaudė nė garso. Jis nuleido 
ranką ir kažką pasakė, bet balsas buvo toks silpnas, kad Brunetis 
nieko negalėjo suprasti. Stengdamasis užglaistyti nejaukią akimirką 
Brunetis pasakė: 

— Na, matyt, klydau dėl langų. Nėra ten į ką žiūrėti. 

Įtampa Rosio veide atslūgo ir jis pabandė nusišypsoti, bet susi- 
jaudinimas išliko ir buvo užkrečiamas. Stengdamasis nukreipti visas 
mintis nuo terasos Brunetis paklausė: 

- Ar galite man bent apytikriai pasakyti, kokios gali būti pasek- 
mės? 

— Atsiprašau? - perklausė Rosis. 

- Kas gali dabar nutikti? 

Rosis žengė žingsnelį atatupstas ir pradėjo atsakinėti, jo balsas 
įgavo keistą užkalbėjimo ritmą žmogaus, girdėjusio save daugybę 
kartų kalbantį tą patį: 

- Tuo atveju, jei buvo kreiptasi leidimų statybos metu, bet galuti- 
nis leidimas niekad nebuvo išduotas, skiriama bauda, atsižvelgiant į 
tai, kaip smarkiai pažeisti tuo metu galioję statybos aktai, - Brunetis 
nejudėjo ir jaunasis vyras tęsė: - Jei nebuvo nei prašymo, nei leidi- 
mo, byla perduodama Sovraintendenza dei beni culturali, Kultūros 
paveldo priežiūros komisijai, ir jie nusprendžia, atsižvelgdami į tai, 
kiek žalos nelegalus statinys daro miesto vaizdui. 

— O tada? - pasufleravo Brunetis. 

— O tada kartais skiriama bauda. 

- Arba? 

- Kartais nelegalų statinį reikia nugriauti. 

— Ką? - pratrūko Brunetis, pamiršęs visą apsimestinę ramybę. 

— Kartais neteisėtą statinį reikia nugriauti, - Rosis nedrąsiai nu- 
sišypsojo, norėdamas parodyti, kad tokia galimybė nuo jo niekaip 
nepriklauso. 

— Bet čia mano namai, - pasakė Brunetis. - Jūs kalbate apie mano 
namų griovimą. 

- Taip nutinka labai retai, patikėkite, - pasakė Rosis, stengdama- 
sis kalbėti įtaigiai. 

Brunetis pasijuto praradęs kalbos dovaną. Tai matydamas Rosis 
apsisuko ir patraukė prie apartamento durų. Kai tik prie jų priėjo, 
spynoje pasisuko raktas ir durys atsidarė. Į butą įėjo Paola, o jos 
dėmesys buvo sutelktas į du didelius plastikinius maišus, raktus ir 
tris laikraščius, slystančius iš po kairės pažasties. Rosį ji pastebėjo 
tik tada, kai šis instinktyviai šoko į priekį sugriebti laikraščių, kol 
tie dar nenukrito. Iš nuostabos ji aiktelėjo ir išmetė krepšius, staigiai 
nuo jo atšoko ir trinktelėjo alkūne į atidarytas duris. Iš išgąsčio ar iš 

skausmo ji išsižiojo pradėjusi trinti alkūnę. Brunetis greit žengė prie 
jos šaukdamas vardu: 

— Paola, nurimk. Jis su manimi, - jis apėjo Rosį ir suėmė ją už 
rankos. - Užklupai mus netikėtai, - pasakė, norėdamas ją nura- 
minti. 

- Ir jūs mane užklupote, - pasakė ji ir sugebėjo nusišypsoti. 

Už savęs Brunetis išgirdo kažkokį garsą ir atsisukęs pamatė Rosį, 
savo portfelį atrėmusį į sieną, atsiklaupusį ant vieno kelio ir krau- 
nantį apelsinus atgal į plastikinį krepšį. 

- Sinjore Rosi, - pasakė Brunetis. Jaunasis vyras pakėlė galvą, 
baigė krauti apelsinus, atsistojo ir padėjo krepšį ant stalo prie durų. 
- Čia mano žmona, - nereikalingai pasakė. 

Paola nuleido alkūnę ir ištiesė Rosiui ranką. Jie pasisveikino ir 
pasakė vienas kitam įprastus žodžius, Rosis atsiprašė, kad ją išgąsdi- 
no, o Paola jam atleido. 

- Sinjoras Rosis iš Ufficio catasto, - galų gale pasakė Brunetis. 

- Ufficio catasto? - perklausė ji. 

- Taip, sinjora, - pasakė Rosis. - Atėjau pasikalbėti su jūsų vyru 
apie apartamentą. 

Paola žvilgtelėjo į Brunetį ir tai, ką pamatė jo veide, privertė ją 
atsisukti į Rosį su pačia Žaviausia šypsena. 

— Atrodo, kaip tik rengėtės išeiti, sinjore Rosi. Nenoriu jums 
trukdyti. Esu tikra, kad vyras viską man paaiškins. Nėra reikalo il- 
giau jūsų trukdyti, ypač šeštadienio rytą. 

- Jūs labai maloni, sinjora, - šiltai pasakė Rosis. Pasisuko į Bru- 
netį ir padėkojo už sugaištą laiką, tada dar kartą atsiprašė Paolos, 
nors nė vienam nepadavė rankos atsisveikinti. 

Uždariusi paskui jį duris Paola paklausė: 

— Ufficio catasto? 

— Manau, jie nori nugriauti mūsų butą, - pasakė Brunetis bandy- 
damas paaiškinti. 

— Nugriauti? - pakartojo Paola, nebūdama tikra kaip reaguoti, ar 
baisėtis, ar nusijuokti. - Apie ką tu kalbi, Gvidai? 

- Jis man ką tik papasakojo apie tai, kad Ufficio catasto byloje apie 
mūsų butą nėra jokių dokumentų. Jie pradėjo kurti naujos rūšies 
sistemą kompiuterizuodami visus įrašus, bet neranda jokių įrody- 
mų, kad kada nors buvo duoti leidimai ar gauti prašymai šiam apar- 
tamentui statyti. 

— Nesąmonė, - pasilenkdama ištarė Paola. Padavė jam laikraš- 
čius, pakėlė kitą plastikinį krepšį ir koridoriumi pasuko į virtuvę. 
Sudėjo krepšius ant stalo ir pradėjo iš jų traukti paketus. Kol Bru- 
netis aiškino, ji krovė pomidorus, svogūnus ir keletą piršto ilgio cu- 
kinijos žiedų. 

Pamatęs žiedus Brunetis liovėsi kalbėjęs apie Rosį ir paklausė: 

— Ką iš jų gaminsi? 

— Manau, risotto, - atsakė ir pasilenkė įdėti baltu popieriumi ap- 
vynioto paketo į šaldytuvą. - Ar atsimeni, koks skanus buvo tas, 
kurį Roberta mums gamino aną savaitę su imbieru? 

- Hmm, - atsakė Brunetis, laimingas, kad kalba pakrypo daug 
malonesne pietų tema. 

- Ar daug žmonių prie Rialto? 

- Kai nuėjau, nebuvo daug, - atsakė ji, - bet kai jau ruošiausi 
išeiti, buvo tikra grūstis. Dauguma turistai, kiek pastebėjau, atėję 

fotografuoti kitų turistų. Dar po kelerių metų turėsime keltis prieš 
aušrą arba negalėsime nosies įkišti. 

— Ko jie eina prie Rialto? - paklausė jis. 

— Matyt, pasižiūrėti turgaus. O ką? 

-— Arjų šalyse nėra turgaus? Argi jie neprekiauja maistu? 

— Dievai žino, kas tose jų šalyse dedasi, - atsakė Paola su vos jun- 
tamu susierzinimu. - Ką dar sakė tas sinjoras Rosis? 

Atsisukęs nugara Brunetis atsirėmė į virtuvės darbastalį. 

— Sakė, kad kartais jie tik paskiria baudą. 

— Tai gana įprasta, - pasakė, žiūrėdama tiesiai į jį, nes visas mais- 
tas jau buvo sudėtas. - Taip nutiko Gigiui Guerierui, kai jis įsirengė 
papildomą vonios kambarį. Kaimynas pamatė santechniką, nešantį 
į namą unitazą, paskambino policijai ir paskundė, tad jis turėjo su- 
mokėti baudą. 

- Tai buvo prieš dešimt metų. 

- Prieš dvylika, - iš įpratimo patikslino Paola. Ji pamatė įsitem- 
piant Brunečio lūpas ir pridėjo: - Neimk į galvą. Tai nesvarbu. Kas 
dar gali nutikti? 

- Jis sakė, kad jei niekad nebuvo prašyta leidimų, bet darbai vis 
tiek atlikti, kartais statytojai verčiami nugriauti viską, kad ir kas 
buvo pastatyta. 

- Aišku, jis juokavo, - pasakė ji. 

— Paola, juk matei sinjorą Rosį. Ar jis tau panašus į žmogų, kuris 
juokautų tokia tema? 

- Įtariu, kad sinjoras Rosis iš tų žmonių, kurie apskritai nejuo- 
kauja, - pasakė. Ji be reikalo nuėjo į svetainę, kur išlygino kelis ant 
kėdės rankenos užmestus laikraščius, tada išėjo į terasą. Brunetis 
nusekė paskui. Jiems stovint šalia vienas kito priešais skleidėsi mies- 
to panorama, Paola mostelėjo į stogų kraigus, terasas, sodus, stog- 
langius. - Kažin, kiek iš jų yra legalūs? - pasakė ji. - Ir dar norėčiau 
žinoti, kiek iš jų turi tvarkingus leidimus ir yra gavę condono. 


Abu didžiąją gyvenimo dalį praleido Venecijoje, todėl buvo gir- 
dėję daugybę istorijų apie statybų inspektoriams sumokėtus kyšius 
ar apie iš plastiko pastatytas sienas, nugriaunamas kitą dieną ins- 
pektoriams išėjus. 

— Paola, pusė miesto taip tvarkosi, - pasakė jis. - Bet mes įkliu- 
vome. 

— Niekur mes neįkliuvome, - pasakė atsisukdama į jį. - Mes nie- 
ko blogo nepadarėme. Šį apartamentą įsigijome sąžiningai. Batis- 
tinis - rodos, iš jo mes pirkome, - tai jis turėjo gauti leidimus ir 
condono edilizio. 

- Prieš pirkdami turėjome įsitikinti, kad jis juos turi, - pabandė 
argumentuoti Brunetis. - Bet mes to nepadarėme. Mes tik pama- 
tėme šitai, - pasakė, apvesdamas rankos mostu visa tai, kas plytėjo 
priešais, - ir viską pamiršome. 

- Aš prisimenu visai ką kitą, - pasakė Paola grįždama į svetainę 
ir atsisėsdama. 

— O aš prisimenu būtent tai, - pasakė Brunetis. Paolai nespėjus 
paprieštarauti jis tęsė: - Nesvarbu, ką mes prisimename. Ar kokie 
neapdairūs buvome jį pirkdami. Svarbu tai, kad dabar įklimpome 
su šia problema. 

— O Batistinis? 

— Numirė maždaug prieš dešimt metų, - atsakė Brunetis, padary- 
damas galą bet kokiems jos planams jį surasti. 

— Aš nežinojau, - pasakė ji. 

— Man papasakojo jo sūnėnas, tas, kuris dirba Murane. Auglys. 

— Labai gaila, - pasakė ji. - Jis buvo mielas žmogus. 

- Taip. Ir tikrai mums pasiūlė gerą kainą. 

- Manau, jis įsimylėjo jaunavedžius, - tarė ji, ir prisiminimų šyp- 
sena papuošė veidą. - Ypač jaunavedžius, besilaukiančius kūdikio. 

— Manai, tai turėjo įtakos kainai? - paklausė Brunetis. 

- Visada taip maniau, - pasakė Paola. - Labai nevenecijietiškas, 

bet šaunus poelgis, - ir greit pridūrė: - Bet tikrai ne, jei turėsime 
nugriauti. 

- Tai tiesiog juokinga, ar nemanai? - paklausė Brunetis. 

- Tu juk dirbai miestui dvidešimt metų. Turėtum žinoti, kad net 
jei kažkas atrodo juokinga, tai nieko nekeičia. 

Deja, Brunetis buvo priverstas sutikti. Jis prisiminė vaisių par- 
davėją pasakojant, kad jei pirkėjas ant prekystalio palietė vaisių ar 
daržovę, prekiautojas gaudavo pusės milijono lirų baudą. Panašu, 
jog absurdiškumas nė kiek nekliudo įvesti kokį miesto sugalvotą 
potvarkį. 

Paola susmuko kėdėje ir ištiesė pakeltas kojas ant žemo staliuko, 
stovinčio tarp jų. 

- Tai ką daryti? Skambinti tėvui? 

Brunetis žinojo, kad šis klausimas bus užduotas ir apsidžiaugė, 
kad jis užduotas anksčiau, o ne vėliau. Grafas Horacijus Faljeris, 
vienas iš turtingiausių žmonių mieste, galėjo lengvai padaryti šį 
stebuklą vienu telefono skambučiu arba užuomina pietų metu. 

- Ne, norėčiau pasirūpinti tuo pats, - pasakė pabrėždamas pas- 
kutinį Žodį. 

Nei jam, nei Paolai net neatėjo į galvą mintis pažvelgti į reikalą 
teisiškai, paieškoti reikiamų įstaigų ir pareigūnų pavardžių ir pasi- 
aiškinti, ką tiksliai reikėtų daryti. Nė vienam iš jų taip pat netop- 
telėjo, kad turėtų būti aiškiai nustatyta biurokratinė tvarka, kaip 
išspręsti šią problemą. Jei tokie keliai ir egzistavo arba juos galima 
buvo išsiaiškinti, venecijiečiai į tai nekreipdavo dėmesio, žinodami, 
kad vienintelis būdas išspręsti tokias problemas buvo conoscienze, 
žinios: pažintys, draugai, ryšiai ir skolos, sukauptos per visą gyve- 
nimą turint reikalų su sistema, net jai tarnaujančių, galbūt ypač jai 
tarnaujančių, pripažįstama neveiksminga iki beprasmybės, linkusia 
į piktnaudžiavimą dėl šimtmečius trukusio kyšininkavimo ir gau- 
biama bizantinio paslaptingumo instinkto ir apatijos. 

Nekreipdama dėmesio į jo toną Paola tarė: 

- Jis tikrai galėtų padėti. 

Net nepasvarstęs Brunetis atsakė: 

— O kur dingo pernykštis sniegas? Kur 1968-ųjų idealai? 

Akimirksniu atgavusi budrumą Paola atšovė: 

- Ir ką gi tai reiškia? 

Jis tyrinėjo ją, atlošta galva, pasirengusią bet kam, ir suprato, ko- 
kia bauginanti ji gali būti auditorijoje. 

— Tai reiškia, kad mes abu tikėjome kairiųjų politika, socialiniu 
teisingumu ir tokiais dalykais kaip lygybė prieš įstatymą. 

— Ir? 

— Dabar mūsų pirma mintis - lįsti be eilės. 

- Sakyk tiesiai, Gvidai, - pradėjo ji. - Prašau nesakyti „mes“, nes 
tai aš pasiūliau šį sprendimą, - ji trumpam nutilo, paskui tęsė: — 
Tavo principai saugūs ir nepaliesti. 

— O tai reiškia? - paklausė beveik sarkastiškai, bet nepiktai. 

— Kad manieji tokie nebėra. Buvome kvailiai ir kvailinami 
dešimtmečiais, visi mes su savo svajonėmis apie geresnę visuomenę 
ir idiotišku tikėjimu, kad ši šlykšti politinė sistema ir šie šlykštūs 
politikai kažkokiu būdu pavers šitą šalį aukso rojumi, kurį valdys 
nesibaigianti karalių-filosofų plejada, - ji pagavo jo žvilgsnį ir nebe- 
nuleido akių. - Aš daugiau tuo nebetikiu, visiškai niekuo: nebeturiu 
tikėjimo ir nebeturiu vilties. 

Nors tai sakančios jos akyse matė tikrą nuovargį, jį persmelkė 
apmaudas, kurio negalėjo užgniaužti, todėl paklausė: 

— Ar tai reiškia, kad kai tik iškyla bėda, kreipiesi į tėvą su jo pini- 
gais, jo ryšiais ir galia, kurią nešiojasi kišenėje taip, kaip mes visi ne- 
šiojamės smulkias monetas, ir prašai jo viskuo pasirūpinti už tave? 

— Viskas, ko noriu, - pradėjo ji, staiga pakeisdama toną, tarsi 
bandytų viską sušvelninti, kol dar galima, - tai sutaupyti mūsų laiką 
ir energiją. Jei bandysime tą tvarkyti teisingai, įkelsime koją į Kafkos 

pasaulį, sugriausime savo ramybę ir gyvenimus stengdamiesi rasti 
tinkamus dokumentus tik tam, kad užkliūtume už kito tokio smul- 
kaus biurokrato, kaip sinjoras Rosis, kuris pasakys, kad tie popieriai 
netinka ir turime ieškoti kitų ir dar kitų, kol abu galutinai išeisime 
iš proto, - pajutusi, kad Brunetis atsileido nuo pasikeitusio jos tono, 
tęsė: - Taigi, jei galiu mus nuo to apsaugoti prašydama savo tėvo 
pagalbos, tada būtent taip ir norėčiau padaryti, nes neturiu nei kant- 
rybės, nei energijos pasielgti kitaip. 

- Ojei tau pasakysiu, kad norėčiau sutvarkyti tai pats, be jo pa- 
galbos? - jai nespėjus atsakyti pridūrė: - Paola, tai juk ne jo, o mūsų 
butas. 

- Turi omeny - sutvarkyti pats, teisiniu keliu, ar, - čia jos balsas 
suskambėjo dar šilčiau, - sutvarkyti pasinaudodamas savo draugais 
ir ryšiais? 

Brunetis nusišypsojo: abejonių nekeliantis ženklas, kad taika at- 
statyta: 

- Žinoma, aš jais pasinaudosiu. 

— Na, - pasakė ji, taip pat šypsodamasi, - tada kitas reikalas. Ji dar 
plačiau nusišypsojo ir sutelkė dėmesį į taktiką. - Kuriais? - paklau- 
sė, nuvijusi visas mintis apie savo tėvą. 

— Dailės komisijoje dirba Ralas. 

— Tas, kurio sūnus prekiauja narkotikais? 

- Prekiavo, - pataisė Brunetis. 

— Ką jam padarei? 

- Paslaugą, - tiek tepaaiškino Brunetis. 

Paola neprieštaravo, tik paklausė: 

— Ką bendro su šiuo reikalu turi Dailės komisija? Juk šis aukštas 
statytas po karo? 

- Taip mums sakė Batistinis. Bet apatinė pastato dalis įtraukta į 
paminklų sąrašą, tad jai gali pakenkti tai, kas nutiks šiam aukštui. 

- Hm, - sutiko Paola. - Dar kas nors? 

- Vianelas turi pusbrolį architektą, dirbantį comune, savivaldybė- 
je, rodos, toje įstaigoje, kuri išduoda statybos leidimus. Paprašysiu 
Vianelo, kad paklaustų jo, ką galima sužinoti. 

Abu kurį laiką sėdėjo sudarinėdami sąrašą praeityje padarytų 
paslaugų, už kurias dabar galima būtų prašyti atsilyginti. Užtruko 
beveik iki pusiaudienio, kol sudarė galimų sąjungininkų sąrašą ir 
sutarė dėl jų naudingumo tikimybės. Tik tada Brunetis paklausė: 

— Ar gavai moeche? 

Kreipdamasi per dešimtmečius susiformavusiu įpročiu į nema- 
tomą žmogų, kaip ji įsivaizdavo, girdintį visus blogiausius jos vyro 
išsišokimus, Paola paklausė: 

— Kaip jums patinka? Mes tuoj galime prarasti savo namus, o jam 
terūpi tik krabai minkštu kiautu. 

Įsižeidęs Brunetis paprieštaravo: 

— Man rūpi ne tik jie. 

— O kas gi dar? 

— Risotto. 


Grįžusiems namo pietų vaikams buvo papasakota apie susidariusią 
padėtį tik po to, kai paskutinis krabas atiteko jiems kaip atlygis. Iš 
pradžių jie atsisakė tuo patikėti. Kai tėvams pavyko juos įtikinti, kad 
apartamentas tikrai pavojuje, nedelsdami pradėjo kurti planus apie 
persikraustymą į naują būstą. 

— Ar galime įsigyti namus su sodu, kad galėčiau turėti šunį? - pa- 
klausė Kiara. Pamačiusi tėvų veidus ji kiek nusileido: - Arba katę? 

Rafis neparodė jokio susidomėjimo gyvūnais ir vietoje jų pasi- 
rinko antrą vonią. 

- Jei ją įsirengtume, tu, matyt, ten įsikraustytum ir iš jos neišeitum 
bandydamas užsiauginti tuos savo kvailus ūsus, - pasakė Kiara, pir- 
mą kartą šeimoje viešai pripažindama menką šešėlį, palengva ryš- 
kėjantį po jos vyresnio brolio nosimi per pastarąsias keletą savaičių. 

Jausdamasi beveik kaip JT taikdarys žydru šalmu Paola įsiterpė: 

— Manau, išgirdau užtektinai. Tai ne juokai, ir nenoriu girdėti 
jūsų panašiai apie tai kalbančių. 

Vaikai sužiuro į ją, o tada kaip pora pelėdžiukų, tupinčių ant ša- 
kos ir stebinčių, kuris šalia esantis plėšrūnas puls pirmas, pasuko 
galvas į tėvą. 

— Girdėjote, ką sakė mama, - pasakė jiems Brunetis, tikras ženk- 
las, kad reikalas rimtas. 

— Mes suplausime indus, - pasisiūlė Kiara taikydamasi, puikiai 
žinodama, kad ir taip buvo jos eilė. 

Rafis atstūmė kėdę ir atsistojo. Paėmė mamos lėkštę, tada tėvo, 
tada Kiaros, sukrovė jas ant savo lėkštės ir nunešė prie plautuvės. 
Visų nuostabai atsuko vandenį ir pasiraitojo megztinio rankoves. 

Tarsi įtarūs valstiečiai paslaptingo reiškinio akivaizdoje Paola ir 
Brunetis pasitraukė į svetainę, bet prieš tai jis pasičiupo butelį gra- 
pos ir dvi mažas taureles. 

Įpylė skaidraus skysčio ir padavė taurelę Paolai. 

— Ką veiksi šį vakarą? - paklausė ji po pirmo raminamo gurkš- 
nio. 

— Grįžtu prie Persijos, - atsakė Brunetis. Nusispyręs batus jis at- 
sigulė ant sofos. 

— Sakyčiau, kiek perdėta reakcija į sinjoro Rosio naujienas, - ji 
išgėrė dar vieną gurkšnį. - Čia tas butelis, kurį atsivežėme iš Belu- 
no, ar ne? - jie ten turėjo draugą, dirbusį su Brunečiu ilgiau kaip 
dešimtmetį, bet pasitraukusį iš policijos po to, kai buvo sužeistas 
per susišaudymą, ir grįžusį perimti savo tėvo ūkio. Kiekvieną ru- 
denį jis įsirengdavo spirito varyklą ir atlikdavo nelegalią operaci- 
ją - išvarydavo apie 50 butelių grapos. Butelius išdalydavo šeimai 
ir draugams. 

Brunetis nugėrė dar vieną gurkšnį ir atsiduso. 

- Persija? - galų gale paklausė ji. 

Jis pasidėjo akinius ant žemo staliuko ir pakėlė knygą, kurią buvo 
palikęs sinjorui Rosiui atėjus. 

— Ksenofontas, - paaiškino atsiversdamas ties pažymėtu pusla- 
piu, sugrįždamas į kitą savo gyvenimo dalį. 

- Jie sugebėjo išsigelbėti, ar ne, tie graikai? Ir grįžo namo? - pa- 
klausė ji. 

- Iki tos vietos dar neperskaičiau, - atsakė Brunetis. 

Paolos balsas įgavo šiek tiek aštrumo: 

— Gvidai, per tą laiką, kol mes vedę, skaitei Ksenofontą mažiau- 
siai du kartus. Jei nežinai, ar jie sugrįžo, tai arba tau nerūpi, arba tai 
pirmi Alzheimerio simptomai. 

— Apsimetu, kad nežinau, kas nutiks, kad patirčiau didesnį ma- 
lonumą, - paaiškino ir užsidėjo akinius. Atsivertė knygą, susirado 
reikiamą vietą ir pradėjo skaityti. 

Paola gana ilgai įdėmiai į jį žiūrėjo, įsipylė dar vieną taurelę gra- 
pos ir nusinešė į savo studiją, palikdama savo vyrą persams. 

Kaip dažnai su tokiais reikalais nutinka, nieko neįvyko. Daugiau 
nebuvo jokių pranešimų iš Ufficio catasto ir jokių kitų Žinių iš sin- 
joro Rosio. Šios tylos ir galbūt prietaringumo paskatintas Brunetis 
net nemėgino kalbėtis su draugais, galėjusiais padėti išsiaiškinti jo 
namų teisinį statusą. Ankstyvas pavasaris virto pavasario viduriu, 
o ir šis prabėgo. Oras atšilo ir Brunečių šeima pradėjo vis daugiau 
laiko leisti savo terasoje. Balandžio penkioliktą jie pirmą kartą čia 
pietavo, nors atėjus vakarienės metui vėl buvo per šalta valgyti 
lauke. Dienos ilgėjo, bet vis dar nieko daugiau nebuvo girdėti apie 
abejotiną Brunečių būsto teisėtumą. Visai kaip prie vulkano gyve- 
nantys ūkininkai, kurie vos žemei nustojus drebėti grįždavo arti 
savo laukų, tikėdamiesi, kad tuos reiškinius valdantys dievai juos 
pamiršo. 

Pasikeitus metų laikui vis daugiau turistų pradėjo plūsti į miestą. 
Įkandin atsekė ir gausybė čigonų. Čigonai buvo įtariami daugybe 
įsilaužimų miestuose, bet dabar juos pradėjo kaltinti ir vagystėmis 
iš kišenių bei smulkiais nusikaltimais gatvėse. Kadangi šie nusi- 
kaltimai kėlė rūpesčių ne tik miesto gyventojams, bet ir turistams, 
pagrindiniam miesto biudžeto pajamų šaltiniui, Brunečiui buvo 
pavesta išsiaiškinti, ką galima padaryti. Kišenvagiai buvo per jauni, 
kad juos galima būtų patraukti baudžiamojon atsakomybėn; juos 
kartotinai sulaikydavo ir atvesdavo į kvestūrą, kur liepdavo paro- 
dyti asmens dokumentus. Kai nedaugelis iš tų, kurie nešiodavosi 

dokumentus, pasirodydavo esą nepilnamečiai, jie būdavo įspėjami 
ir paleidžiami. Nemaža dalis jau kitą dieną sugrįždavo, dauguma 
grįždavo po savaitės. Kadangi vienintelis veiksmingas sprendimas 
Brunečiui atrodė pakeisti įstatymą dėl nepilnamečių nusikaltėlių 
arba išsiųsti juos iš šalies, tai rašyti protokolą buvo sunku. 

Jis sėdėjo prie savo stalo daugiausiai mąstydamas apie tai, kaip 
išvengti akivaizdžių tiesų kartojimo, kai suskambo jo telefonas. 

- Brunetis, - atsiliepė, ir atvertė trečią per du mėnesius areštuo- 
tų už smulkias vagystes asmenų sąrašo puslapį. 

- Komisare? - paklausė vyriškas balsas. 

— Klausau. 

- Čia Frankas Rosis. 

Tai buvo viena populiariausių venecijietiškų pavardžių, panašiai 
kaip Džonas Smitas JAV, todėl Brunetis kiek užtruko, apgalvoda- 
mas visas vietas, kur galėjo susidurti su Franku Rosiu, ir tik tada 
prisiminė Ufficio catasto. 

— O, sinjore Rosi, laukiau jūsų skambučio, - nesunkiai sumelavo. 
Iš tiesų tikėjosi, kad sinjoras Rosis bus kažkaip pradingęs kartu su 
Ufficio catasto ir visais įrašais. - Ar yra kokių naujienų? 

— Apie ką? 

— Apie apartamentą, - atsakė Brunetis stebėdamasis, kokių dar 
naujienų galėtų laukti iš sinjoro Rosio. 

— Ne, nieko, - atsakė Rosis. - Įstaiga gavo ataskaitą ir ją apsvars- 
tys. 

— Ar numanote, kada maždaug tai gali nutikti? 

— Atsiprašau, ne. Niekas negali pasakyti, kada jie prisiruoš, - Ro- 
sio balsas buvo žvalus, lyg nenorėtų apie tai kalbėti. 

Brunečiui akimirksniu dingtelėjo, kad šie žodžiai būtų tinkamas 
devizas daugumai miesto įstaigų, su kuriomis teko susidurti tiek 
kaip piliečiui, tiek kaip policininkui. 

— Ar norėjote daugiau informacijos? - paklausė, išlikdamas 

mandagus, suvokdamas, kad ateityje kada nors gali prireikti sinjo- 
ro Rosio geranoriškumo, gal net konkrečios pagalbos. 

— Skambinu visai kitu reikalu, - pasakė Rosis. - Kažkam pami- 
nėjau jūsų pavardę ir man pasakė, kur jūs dirbate. 

— Kuo galiu jums padėti? 

— Tai susiję su kai kuo čia, mūsų įstaigoje, - pasakė, tada nutilo ir 
pasitaisė: - Na, ne čia, nes šiuo metu nesu įstaigoje, jei suprantate, 
ką noriu pasakyti. 

— Kur esate, sinjore Rosi? 

— Gatvėje. Skambinu iš savo telefonino. Nenorėjau skambinti 
jums iš įstaigos, - ryšys nusilpo ir, kai vėl pasigirdo Rosio balsas, jis 
sakė: — ...dėl to, ką norėjau jums pasakyti. 

Jei jau toks reikalas, kažkas turėjo patarti ponui Rosiui nenau- 
doti savo telefonino - tokios pat visiems prieinamos komunikacijos 
priemonės kaip ir laikraštis. 

— Ar tai, ką norite man pasakyti, svarbu, sinjore Rosi? 

- Taip, manau, svarbu, - atsakė Rosis tylesniu balsu. 

- Tada, manau, geriau susiraskite miesto telefoną ir iš jo pas- 
kambinkite. 

— Ką? - paklausė sunerimęs Rosis. 

— Paskambinkite man iš miesto telefono, sinjore. Būsiu čia ir 
lauksiu jūsų skambučio. 

— Manote, kad šis pokalbis nesaugus? - paklausė Rosis, ir Bru- 
netis jo balse vėl išgirdo tą pačią įtampą, sukėlusią jam šoką, kai 
atsisakė išeiti į Brunečio apartamento terasą. 

- Jūs perdedate, - pasakė Brunetis, stengdamasis, kad jo bal- 
sas skambėtų ramiai ir įtikinamai. - Bet bus daug paprasčiau, jei 
paskambinsite iš miesto telefono, ypač jei skambinsite mano tie- 
sioginiu numeriu, - jis pasakė numerį Rosiui, o tada jį pakartojo 
manydamas, kad jaunasis vyras užsirašo. 

— Turiu susirasti smulkių arba nusipirkti kortelę, - pasakė Rosis, 

o tada po trumpos pertraukėlės Brunečiui pasigirdo, kad jis padėjo 
ragelį, bet balsas vėl pasigirdo ir atrodė, jog Rosis pasakė: - Per- 
skambinsiu jums. 

- Gerai. Lauksiu, - pradėjo sakyti Brunetis, tačiau išgirdo telefo- 
ną spragtelint dar nebaigęs kalbėti. 

Ką sinjoras Rosis atskleidė Ufficio catasto? Mokėjimai taip su- 
tvarkyti, jog kokį nors inkriminuojamai tvarkingą atspaudą iš by- 
los būtų galima pradanginti ir vietoj jo įdėti kitą, gudresnį? Kyšiai, 
duoti statybos inspektoriui? Mintis, kad valstybės tarnautoją šo- 
kiruotų tokie dalykai, maža to, kad jis skambintų į policiją, sukėlė 
Brunečiui norą garsiai nusijuokti. Kas ten vyksta tame Ufficio ca- 
tasto, kad jie nusamdė tokį dorą žmogų? 

Keletą minučių, kol laukė Rosio jam perskambinant, Brunetis 
bandė spręsti, kokia nauda jam būtų iš to, jei pagelbėtų sinjorui 
Rosiui dėl to, ką tas išsiaiškino. Graužiamas sąžinės, kad ir menkai, 
Brunetis suprato, kad tikrai ketina pasinaudoti sinjoru Rosiu, žino- 
jo, kad pasistengs padėti jaunajam Žmogui ir skirs ypatingą dėmesį 
bet kokioms jo problemoms, žinodamas, kad mainais į jo sąskaitą 
bus įrašyta skola. Tuomet bet kokia paslauga, kurios paprašys atly- 
gintinai, bus įrašyta į jo, o ne į Paolos tėvo sąskaitą. 

Palaukė dešimt minučių, bet telefonas neskambėjo. Kai suskam- 
bo po pusvalandžio, skambino jo viršininko sekretorė sinjorina 
Eletra paklausti, ar nenorėtų, kad ji atneštų nuotraukas ir sąrašą 
juvelyrinių dirbinių, rastų žemyne, vieno iš čigonų vaikų, sulaiky- 
to prieš dvi savaites, furgone. Motina tvirtino, kad visi daiktai pri- 
klauso jai, kad jau kelios šeimos kartos juos turėjo. Turint omeny 
papuošalų vertę, tai buvo visai nepagrįstas tvirtinimas. Brunetis Ži- 
nojo, jog vieną daiktą vokiečių Žurnalistė jau atpažino kaip pavogtą 
iš jos apartamento daugiau kaip prieš mėnesį. 

Jis žvilgtelėjo į savo laikrodį ir pamatė, kad jau po penkių. 

— Ne, sinjorina, nevarkite. Tai gali palaukti rytojaus. 

— Gerai, komisare, - pasakė ji. - Galėsite juos pasiimti, kai ateisi- 
te, - ji nutilo ir Brunetis išgirdo popierių šiugždėjimą kitame laido 
gale. - Jei daugiau nieko nereikia, tada aš keliausiu namo. 

— O vicekvestorius? - paklausė Brunetis, stebėdamasis, kaip ji 
drįsta išeiti daugiau kaip valanda anksčiau. 

- Jis išėjo prieš pietus, - atsakė ji neutraliu balsu. - Sakė, kad 
pietaus su kvestorium ir, manau, po to nuėjo į kvestoriaus biurą. 

Brunečiui buvo įdomu, ko siekė jo viršininkas kalbėdamas su 
savo viršininku. Patos išvykos į valdžios sferas niekada nesibaigda- 
vo geruoju žmonėms, dirbantiems kvestūroje: paprastai jo pastan- 
gos pasipuikuoti savo kryptinga energija baigdavosi naujais planais 
ir direktyvomis, kurie būdavo įvedami, energingai primetami vyk- 
dyti, paskui, kai tik paaiškėdavo, kad jie beprasmiai ar nereikalingi, 
jų būdavo visiškai atsisakoma. 

Jis palinkėjo sinjorai Eletrai malonaus vakaro ir padėjo ragelį. 
Dar dvi valandas laukė suskambant telefono. Galų gale truputį po 
septynių išėjo iš kabineto ir nulipo žemyn, į policijos operatyvinės 
grupės kambarį. 

Pučetis sėdėjo prie budėtojų pulto priešais save pasidėjęs atvers- 
tą knygą, parėmęs smakrą abiem kumščiais ir nuleidęs akis skaitė. 

- Pučeti? - tarė Brunetis įeidamas. 

Jaunasis pareigūnas pakėlė galvą ir pamatęs Brunetį tuoj pat pa- 
šoko. Brunečiui buvo malonu išvysti, kad pirmą kartą nuo to laiko, 
kai jis pradėjo dirbti kvestūroje, jaunas pareigūnas sugebėjo atsi- 
spirti įpročiui atiduoti pagarbą. 

— Dabar išeinu namo, Pučeti. Jei man skambintų koks vyras, tai 
duok jam mano namų numerį ir pasakyk, kad man paskambintų, 
gerai? 

- Žinoma, pone, - atsakė jaunasis pareigūnas ir šį kartą atidavė 
pagarbą. 

— Ką skaitai? - paklausė Brunetis. 

— Aš neskaitau, pone, tikrai. Mokausi. Tai gramatika. 

- Gramatika? 

- Taip, pone. Rusų kalbos. 

Brunetis pažvelgė žemyn į puslapį. Tikrai, puslapyje mirgėjo ki- 
rilicos raidės. 

— Kodėl mokaisi rusų gramatikos? - paklausė Brunetis, tada pri- 
dėjo: - Turiu omenyje, ar galiu paklausti? 

- Žinoma, pone, - atsakė Pučetis neženkliai nusišypsodamas. - 
Mano mergina rusė ir norėčiau susikalbėti su ja jos gimtąja kalba. 

- Nežinojau, kad turi merginą, Pučeti, - pasakė Brunetis, galvo- 
damas apie tūkstančius rusių prostitučių, plūstančių į Vakarų Eu- 
ropą, ir stengdamasis, kad balsas skambėtų neutraliai. 

- Taip, pone, - atsakė jis, nusišypsodamas plačiau. 

Brunetis surizikavo: 

— Ką ji veikia Italijoje? Dirba? 

— Dėsto rusų kalbą ir matematiką mano jaunesniojo brolio mo- 
kykloje. Taip su ja ir susipažinau, pone. 

— Kiek laiko judu pažįstami? 

- Šešis mėnesius. 

- Skamba rimtai. 

Jaunasis vyras vėl nusišypsojo ir Brunetį apstulbino švelnumas 
jo veide. 

— Manau, taip, pone. Jos šeima atvyksta šią vasarą ir ji nori, kad 
su manim susipažintų. 

— Taigi mokaisi? - paklausė linktelėdamas į knygą. 

Pučetis perbraukė ranka per savo plaukus. 

- Ji man sakė, kad jie nesidžiaugtų, jei dukra ištekėtų už poli- 
cininko; matote, jos abu tėvai chirurgai. Tai nutariau, kad gal bus 
geriau, jei galėsiu su jais pasikalbėti nors truputį. Kadangi nekalbu 
angliškai ar vokiškai, galbūt, jei kalbėčiau su jais rusiškai, galėčiau 
įrodyti, kad nesu tik bukas policininkas. 

— Skamba labai išmintingai. Gerai, paliksiu tave mokytis grama- 
tikos, - pasakė Brunetis. 

Jis pasisuko išeiti, o pavymui Pučetis pasakė: 

- Dosvedanya. 

Nemokėdamas rusų kalbos Brunetis negalėjo atsakyti tuo pačiu, 
bet palinkėjo labos nakties ir išėjo iš pastato. Moteris dėsto mate- 
matiką, o Pučetis mokosi rusiškai, kad įtiktų jos tėvams. Grįžda- 
mas namo Brunetis svarstė apie tai klausdamas savęs, ar jis pats 
galų gale nėra tik bukas policininkas. 

Penktadieniais Paolai nereikėdavo eiti į universitetą, todėl daž- 
niausiai pietums ji gamindavo ypatingą patiekalą. Visa šeima šito 
laukdavo, ir tą vakarą jiems neteko nusivilti. Pas mėsininką už 
daržovių turgavietės ji rado ėriuko šlaunį ir patiekė ją su mažomis 
rozmarinu apibarstytomis bulvytėmis, apkeptomis cukinijomis tri- 
folati ir mažomis morkytėmis, virtomis tokiame gardžiame padaže, 
kad Brunetis būtų galėjęs pasilikti jas valgyti desertui, jei nebūtų 
patiekta kriaušių, keptų baltame vyne. 

Po pietų jis prigulė panašiai kaip į krantą išmestas banginis savo 
įprastoje vietoje ant sofos, leisdamas sau tik mažytę taurelę arman- 
jako, na, tiesiog gėrimo užuominą - tokioje mažoje taurelėje, kad 
jo kaip ir nebuvo. 

Paola prie jo prisidėjo, kai visokių grasinimų, prie kurių vaikai 
jau beveik priprato, pagalba nuvarė juos ruošti pamokų; ji atsisėdo 
ir būdama šiuose reikaluose ne tokia smulkmeniška kaip jis įsipylė 
didelę dozę armanjako. 

- Dieve, kaip puiku, - pasakė po pirmo gurkšnio. 

Tarsi sapnuodamas Brunetis tarė: 

- Žinai, kas man šiandien skambino? 

— Ne, kas? 

- Frankas Rosis. Tas iš Ufficio catasto. 

Ji užsimerkė ir atsilošė kėdėje: 

— O, Dieve, tikėjausi, kad visa tai baigėsi ar pranyko, - po kiek 
laiko ji paklausė: - Ką jis sakė? 

- Jis skambino ne dėl apartamento. 

- O ko dar jis galėtų tau skambinti? - jam nespėjus atsakyti pa- 
klausė: - Skambino tau į darbą? 

- Taip. Todėl labai keista. Kai jis čia buvo, nežinojo, kad dirbu 
policijoje. Jis manęs klausė, na, lyg ir klausė, ką aš veikiu, o aš tik 
pasakiau, kad studijavau teisę. 

- Ar visada taip sakai? 

- Taip, - daugiau jis nieko neaiškino, o ji neklausė. 

- Bet jis sužinojo? 

- Taip man sakė. Kažkas iš jo pažįstamų prasitarė. 

— Ko norėjo? 

- Nežinau. Jis skambino iš savo telefonino, ir kadangi atrodė, kad 
ketina man pasakyti kažką, ko nenorėjo viešinti, pasiūliau jam per- 
skambinti iš miesto telefono. 

— Ir? 

- Jis nepaskambino. 

— Gal persigalvojo. 

Brunetis gūžtelėjo pečiais tiek, kiek tik įmanoma gūžtelėti žmo- 
gui, prisikimšusiam ėrienos ir gulinčiam ant nugaros. 

- Jei svarbu, jis perskambins, - pasakė Paola. 

- Tikiuosi, - atsakė Brunetis. Jis svarstė, ar neįsipylus dar mažy- 
čio gurkšnelio armanjako, tačiau užuot taip padaręs, išsitiesė pus- 
valandžiui pamiegoti. Kai pabudo, visos mintys apie Franką Rosį 
buvo išgaravusios ir likęs tik troškimas gurkštelėti lašelį armanjako 
prieš einant į lovą. 

Kaip Brunetis ir bijojo, pirmadienį jis turėjo patirti vicekvestoriaus 
Patos priešpiečių pokalbio su kvestoriumi rezultatus. Kvietimas at- 
keliavo apie vienuoliktą, kai tik Pata atvyko į kvestūrą. 

— Dottore? - šūktelėjo sinjorina Eletra nuo jo kabineto durų ir 
pakėlęs akis pamatė ją ten stovinčią su mėlynu aplanku rankoje. 
Sekundę svarstė, ar ji pasirinko aplanką, derindama prie suknelės 
spalvos. 

— O, labas rytas, sinjorina, - pasakė mostu kviesdamas prie stalo. 
- Ar tai pavogtų juvelyrinių dirbinių sąrašas? 

- Taip, ir nuotraukos, - atsakė ji, paduodama aplanką. - Vice- 
kvestorius prašė pasakyti, kad šį rytą norėtų su jumis pasikalbėti, - 
jos balse nebuvo jokios užuominos apie pranešime slypintį pavojų, 
todėl Brunetis tik linktelėjo išgirdęs. Ji liko savo vietoje, o jis atsiver- 
tė aplanką. Keturios spalvotos nuotraukos buvo prisegtos prie lapo, 
kiekvienoje po vieną juvelyrinį dirbinį, trys žiedai ir įmantri auksinė 
apyrankė, ant jos buvo kažkas panašaus į smulkių smaragdų eilę. 

— Atrodo, kad ji buvo pasirengusi apiplėšimui, - pasakė Brunetis, 
nustebęs, kad kažkas gaišta laiką, matyt, net studijoje užsakydamas 
padaryti savo papuošalų nuotraukas, tarsi iš anksto įtardamas drau- 
dėjų sukčiavimą. 

- Juk visi pasirengę? - paklausė ji. 

Brunetis pakėlė akis nesistengdamas paslėpti nustebimo. 

— Negali būti, kad taip manote, sinjorina. 

- Galbūt neturėčiau taip manyti, ypač kai čia dirbu, bet tikrai 
taip manau, - jam nespėjus paklausti pridėjo: - Žmonės tik apie tai 
ir tekalba. 

- Čia mažiau nusikaltimų už bet kurį kitą Italijos miestą. Pasižiū- 
rėkite į statistiką, - pasakė su įkarščiu. 

Ji neužvertė akių į dangų, pasitenkino pasakiusi: 

- Juk nemanote, kad joje pasakyta, kas čia iš tikrųjų vyksta, do- 
ttore? 

— Ką turite omenyje? 

- Kaip manote, kiek įsilaužimų ar apiplėšimų faktiškai užregist- 
ruojama* 

- Juk ką tik jums sakiau. Mačiau nusikaltimų statistiką. Visi ma- 
tėme. 

- Šie skaičiai nesusiję su nusikaltimais, pone. Turėtumėte žino- 
ti, - kadangi Brunetis neužkibo ant meškerės, ji paklausė: - Juk ti- 
krai netikite, kad žmonės skuba pranešti mums apie nusikaltimus? 

— Na, gal ne visi, bet dauguma žmonių praneša. 

- O aš įsitikinusi, kad ne, - pasakė ji gūžtelėdama, ir tas judesys 
sušvelnino jos laikyseną, bet ne balso toną. 

— Ar galite man pasakyti priežastį, kodėl tuo tikite? - paklausė 
Brunetis, padėdamas aplanką ant savo stalo. 

- Žinau tris žmones, kurių butai buvo apiplėšti per pastaruosius 
keletą mėnesių ir kurie apie tai nepranešė, - ji palaukė, kol Brunetis 
pradės kalbėti, o kai jis nieko nepasakė, pridėjo: - Ne, vienas iš jų 
pranešė. Nuėjo į karabinierių postą prie Šv. Zacharijaus bažnyčios 
ir pasakė, kad apiplėšė jo butą, o budintis seržantas liepė ateiti apie 
tai pranešti kitą dieną, nes tą dieną nebuvo leitenanto, jis vienintelis 
gali tvarkyti apiplėšimo pranešimus. 

— Ar jis nuėjo“ 

— Aišku, ne. Kam vargti? 

— Argi tai ne neigiamas požiūris, sinjorina? 


- Aišku, kad neigiamas, - atšovė ji daug įžūliau, nei įprastai su 
juo kalbėdama. - Kokio požiūrio iš manęs tikitės? - nuo pikto tono 
kambaryje dingo ramybė, šiaip jau atsirandanti vien nuo jos buvi- 
mo. Brunečiui liko tas pats pabodusio liūdesio jausmas, kurį patir- 
davo po ginčų su Paola. 

Stengdamasis atsikratyti šios būsenos Brunetis pažvelgė į foto- 
grafijas ir paklausė: 

- Kurį dirbinį turėjo čigonė? 

Sinjorina Eletra, taip pat pajutusi palengvėjimą pasikeitus atmos- 
ferai, pasilenkė prie nuotraukų ir parodė į apyrankę. 

- Savininkė ją atpažino. Ji turi originalią sąskaitą, kurioje ši ap- 
rašyta. Abejoju, kad nuo to kas nors pasikeis ar ši informacija bus 
naudinga, bet ji sakė, kad tą popietę, kai jos butą apiplėšė, ji matė 
tris čigones San Fantine skvere. 

— Ne, - sutiko Brunetis. - Iš to jokios naudos. 

- O iš ko būtų? - retoriškai paklausė ji. 

Įprastomis aplinkybėmis Brunetis būtų neįkyriai mestelėjęs pas- 
tabą, kad čigonams galioja tie patys įstatymai kaip ir visiems kitiems, 
tačiau nenorėjo kelti pavojaus tarp jų atkurtai ramiai nuotaikai. Tad 
tepaklausė: 

— Kiek metų berniukui? 

- Jo motina sako, kad penkiolika, bet, aišku, nėra jokių doku- 
mentų, gimimo liudijimo, mokyklos duomenų, taigi jam gali būti 
bet kiek nuo penkiolikos iki aštuoniolikos. Kol motina tvirtins, kad 
jam penkiolika, patraukti baudžiamojon atsakomybėn nebus gali- 
ma, tad dar keletą metų iš visur išsisuks sausas, - Brunetis vėl paste- 
bėjo staigų jos pykčio protrūkį ir pasistengė jo išvengti. 

- Hm, - sumurmėjo užversdamas aplanką. - Apie ką su manimi 
nori pasikalbėti vicekvestorius? Ar nenutuokiate? 

- Turbūt apie kažką, kas paaiškėjo susitikimo su kvestorium 
metu, - jos balsas nieko neatskleidė. 

Brunetis garsiai atsiduso ir atsistojo; nors čigonų klausimas tarp 
jųdviejų liko neišspręstas, atodūsio pakako, kad ji nusišypsotų. 

— Dottore, tikrai nežinau. Jis tik paprašė manęs pranešti, kad nori 
jus matyti. 

— Tada eisiu ir sužinosiu, ko jis nori. 

Jis sustojo prie durų leisdamas jai išeiti pirmai, tada jie kartu nu- 
lipo laiptais prie Patos kabineto ir jos mažyčio kambarėlio šalimais. 
Kai įėjo, skambėjo jos telefonas ir ji pasilenkė per stalą atsiliepti. 

- Vicekvestoriaus Patos kabinetas, - pasakė. - Taip, dottore, yra. 
Sujungsiu jus, - ji nuspaudė vieną iš telefono aparato šone esančių 
mygtukų ir padėjo ragelį. Pakeldama akis į Brunetį parodė į Patos 
duris. - Meras. Turėsite palaukti, kol... - vėl suskambo telefonas ir 
ji pakėlė ragelį. 

Iš jos žvilgsnio Brunetis spėjo, kad tai asmeninis skambutis, todėl 
pasiėmė ant jos stalo gulintį sulankstytą rytinį II Gazzettino numerį 
ir nuėjo prie lango jo peržvelgti. Trumpam atsigręžė ir jų žvilgsniai 
susidūrė. Ji šyptelėjo, apsuko kėdę, prisidėjo ragelį arčiau burnos ir 
pradėjo pokalbį. Brunetis išėjo į koridorių. 

Jis pasiėmė antrąją laikraščio dalį, kurios neturėjo laiko perskai- 
tyti šį rytą. Viršutinė pirmojo puslapio pusė buvo skirta užtruku- 
siam nagrinėjimui - tokiam neryžtingam, kad negalėjai to pavadinti 
tyrimu - proceso, kaip buvo sudarytas La Fenice teatro rekonstruk- 
cijos sandoris. Po ilgus metus trukusių svarstymų, kaltinimų ir 
pasiaiškinimų net tie keli žmonės, kurie dar stebėjo tikslią įvykių 
chronologiją, prarado susidomėjimą faktais ir visas viltis dėl žadėtos 
rekonstrukcijos. Brunetis atskleidė laikraštį ir peržvelgė straipsnius 
puslapio apačioje. Kairėje buvo nuotrauka, veidas pažįstamas, bet 
negalėjo prisiminti, kol neperskaitė pavardės antraštėje: „Miesto 
ekspertas Frančeskas Rosis - nukritęs nuo pastolių, komos būklės“. 

Brunetis kiečiau suėmė laikraščio puslapius. Jis atitraukė žvilgsnį, 
paskui nuleidęs akis pradėjo skaityti istoriją po nuotrauka. 


Frančeskas Rosis, Ufficio catasto dirbantis ekspertas, šeštadienio 
popietę nukrito nuo pastolių priešais pastatą Santa Kročėje, kur 
tikrino restauravimo projektą. Rosis nuvežtas į Greitosios pagal- 
bos skyrių Ospedale civile, pranešančioje, kad būklė riservata, 
stabili. 


Dar gerokai prieš tapdamas policininku Brunetis prarado bet kokį 
tikėjimą atsitiktinumais. Jis žinojo, jog vieni dalykai nutinka todėl, 
kad nutiko kiti dalykai. Tapęs policininku prie šio įsitikinimo dar 
pridėjo, kad sąsajos tarp įvykių, bent jau tokių įvykių, kuriuos nagri- 
nėti buvo jo pareiga kvestūroje, retai būdavo nekaltos. Frankas Ro- 
sis nepaliko Brunečiui didesnio įspūdžio, išskyrus tą beveik panikos 
akimirką, kai pakėlė ranką tarsi gindamasis nuo Brunečio kvietimo 
išeiti į terasą pasižiūrėti į apačioje esančius langus. Tą akimirką ir tik 
tą vienintelę akimirką jis liovėsi buvęs atsidavusiu bespalviu biuro- 
kratu, tegalinčiu cituoti savo įstaigos nurodymus, ir Brunečiui tapo 
žmogumi, tokiu pačiu kaip jis, kupinu silpnybių, paverčiančių mus 
žmonėmis. 

Brunečiui net nekilo mintis, kad Frankas Rosis nukrito nuo tų 
pastolių. Ir jis net negaišo laiko svarstydamas, ar Rosis stengėsi pri- 
siskambinti jam dėl kokios nors smulkesnės savo biuro problemos, 
kad kas nors bando neteisėtai gauti statybos leidimą. 

Mintyse surikiavęs šiuos faktus Brunetis grįžo į sinjoros Eletros 
kabinetą ir padėjo laikraštį ant jos stalo. Ji vis dar sėdėjo atsukusi 
nugarą ir švelniai juokėsi iš kažko, kas jai buvo sakoma. Nesisteng- 
damas atkreipti jos dėmesio ir negalvodamas apie Patos kvietimą 
Brunetis išėjo iš kvestūros ir patraukė į Ospedale civile, Miesto li- 
goninę. 

Artėdamas prie ligoninės Brunetis suvokė mąstantis apie visus tuos 
kartus, kai darbas jį čia atvesdavo; ne tiek prisimindamas žmones, 
kuriuos turėjo aplankyti, kiek tuos kartus, kai tarsi Dantė žengdavo 
pro žiojėjančius vartus, už kurių slypėjo skausmas, kančios ir mir- 
tis. Metams bėgant jis pradėjo įtarti, kad net patį didžiausią fizinį 
skausmą supančios emocinės kančios dažnai būdavo daug dides- 
nės. Jis papurtė galvą, kad atsikratytų šių minčių, nenorėdamas įeiti 
permąstydamas nemalonius prisiminimus. 

Prie budėtojo stalo Brunetis paklausė, kur galėtų rasti Franką 
Rosį, nukritusį ir susižeidusį praeitą savaitgalį. Budėtojas, vyras 
tamsia barzda, Brunečiui pasirodęs lyg ir matytas, paklausė, ar jis 
nežino, į kurį skyrių paguldytas sinjoras Rosis. Brunetis nenumanė, 
bet spėjo, kad greičiausiai jis Intensyviosios priežiūros skyriuje. Bu- 
dėtojas paskambino, kurį laiką kalbėjosi, tada dar kartą paskambi- 
no. Trumpai pasikalbėjęs pasakė Brunečiui, kad sinjoro Rosio nėra 
nei Intensyviosios priežiūros, nei Greitosios pagalbos skyriuose. 

— Tai gal Neurologijos? - spėjo Brunetis. 

Dalykiškai ramiai, kaip buvo įpratęs per ilgus metus, budėtojas 
iš atminties surinko kitą numerį, tačiau rezultatas buvo toks pat. 

- Tai kur jis galėtų būti? - paklausė Brunetis. 

— Ar tikrai žinote, kad jį atvežė čia? - paklausė budėtojas. 

— Taip buvo parašyta II Gazzettino. 

Jei iš budėtojo kalbos Brunetis dar nebūtų pasakęs, kad jis vene- 

cijietis, tai pamatęs veido išraišką po šių žodžių, tikrai būtų. Šiaip 
ar taip, jis tepasakė: 

— Jis susižeidė krisdamas? - Brunečiui linktelėjus pasisiūlė: — 
Tada galiu bandyti paieškoti Ortopedijos skyriuje, - jis dar kartą 
paskambino ir pasakė Rosio pavardę. Tai, ką išgirdo, privertė jį 
skubiai žvilgtelėti į Brunetį. Dar kurį laiką klausėsi, tada ranka pri- 
dengė ragelį ir paklausė Brunečio: - Ar jūs giminaitis? 

- Ne. 

- Tai kas? Draugas? 

Nedvejodamas Brunetis patvirtino: 

- Taip. 

Budėtojas dar pasakė keletą žodžių telefonu, klausėsi, paskui pa- 
dėjo ragelį. Kurį laiką jis žiūrėjo į telefoną, tada pakėlė akis į Bru- 
netį: 

— Man labai gaila, kad turiu jums tai pranešti, bet šį rytą jūsų 
draugas mirė. 

Brunetis pajuto sukrėtimą, o paskui netikėtai dilgtelėjo skaus- 
mas, tarsi iš tiesų būtų miręs jo tikras draugas. Tačiau tegalėjo pa- 
klausti: 

- Ortopedijos? 

Budėtojas gūžtelėjo, tarsi atsiribodamas nuo bet kokios infor- 
macijos, kurią gavo ar perdavė. 

— Man pasakė, kad jį ten nugabeno, nes abi rankos buvo lūžu- 
sios. 

- Bet nuo ko jis mirė? 

Budėtojas patylėjo, suteikdamas mirčiai deramos rimties. 

- Slaugytoja nesakė. Bet gal jie jums pasakys daugiau, jei nueisi- 
te ir pasikalbėsite. Ar žinote kelią? 

Jis žinojo. Kai Žingtelėjo nuo stalo, budėtojas pasakė: 

— Užjaučiu dėl jūsų draugo, sinjore. 

Brunetis linktelėjo dėkodamas ir patraukė per erdvų skliautuotą 

Priimamojo koridorių abejingas jo grožiui. Sąjmoningomis valios 
pastangomis neleido sau skaičiuoti, nelyginant karoliukų ant mito- 
loginio rožinio, visų tų istorijų, kurias buvo girdėjęs apie legendinį 
ligoninės neveiksmingumą. Rosis buvo nugabentas į Ortopedijos 
skyrių ir ten mirė. Tik apie tai dabar turėjo galvoti. 

Kiek žinojo, Londone ir Niujorke buvo statomi miuziklai, vaidi- 
nami ilgus metus. Keitėsi sudėtis, nauji aktoriai perimdavo vaidme- 
nis tų, kurie išeidavo į pensiją ar pereidavo į kitus pasirodymus, bet 
siužetai ir kostiumai likdavo tie patys metams bėgant. Brunečiui 
atrodė, kad beveik taip buvo ir čia: pacientai keitėsi, bet jų apranga 
ir bendra juos supanti kančios nuotaika nesikeitė. Vyrai ir mote- 
rys šlepsėjo pro arkadas ir stoviniavo prie baro vilkėdami naktinius 
marškinius ir pižamas, pasiramsčiuodami įtvarais ir ramentais, o 
tos pačios istorijos buvo vaidinamos be galo: kai kurie aktoriai per- 
eidavo prie kitų vaidmenų. Kiti, tokie kaip Rosis, palikdavo sceną. 

Kai priėjo Ortopedijos skyrių, prie įėjimo durų rado stoviniuo- 
jančią slaugytoją, rūkančią cigaretę. Jam artėjant ji bakstelėjo ciga- 
retę į popierinį puodelį, kurį laikė kitoje rankoje ir atidarė duris, 
ketindama grįžti į skyrių. 

- Atsiprašau, - pasakė Brunetis, greit įeidamas pro duris paskui 
ją. Ji įmetė popierinį puodelį į metalinę šiukšliadėžę ir atsisuko į jį 
pasižiūrėti. 

— Nagi? - paklausė vos žvilgtelėjusi į jį. 

- Atėjau dėl Franko Rosio, - pasakė jis. - Budėtojas sakė, kad jis 
buvo čia. 

Ji pažvelgė į jį įdėmiau ir profesinė kaukė suminkštėjo, tarsi dėl 
artumo su mirtimi jis būtų vertas geresnio elgesio. 

- Arjūs giminaitis? - paklausė. 

— Ne, draugas. 

— Užjaučiu dėl netekties, - pasakė ir balse nebuvo jokio profesi- 
nio atspalvio, tik nuoširdi žmogiško sielvarto išraiška. 

Brunetis padėkojo ir tada paklausė: 

— Kas nutiko? 

Ji lėtai pajudėjo į priekį, o Brunetis ėjo šalia, nutaręs, kad veda jį 
pas Franką Rosį, jo draugą Franką Rosį. 

- Jį atvežė šeštadienį po pietų, - paaiškino ji. - Apačioje, kai jį 
apžiūrėjo, pamatė, kad abi rankos lūžusios, todėl atsiuntė čia. 

- Bet laikraščiuose rašė, kad jam buvo koma. 

Ji sudvejojo, tada staiga pradėjo eiti greičiau, link koridoriaus 
gale esančių dvejų švytuoklinių durų. 

— Nieko apie tai negaliu pasakyti. Bet kai jį čia atnešė, buvo be 
sąmonės. 

- Be sąmonės dėl ko? 

Ji vėl stabtelėjo tarsi svarstydama, kiek jam galima pasakoti. 

— Matyt, susitrenkė galvą krisdamas. 

- Iš kokio aukščio jis krito? Gal žinote? 

Ji papurtė galvą ir ranka atidarė duris, prilaikydama jas, kad jis 
galėtų įeiti į didelę atvirą erdvę, kurios vienoje pusėje buvo slaugy- 
tojų postas, dabar tuščias. 

Pajutęs, kad ji nesirengia atsakyti į klausimą, paklausė: 

- Ar jis buvo labai sužalotas? 

Pradėjusi kalbėti ji pasakė: 

— Turėsite paklausti vieno iš gydytojų. 

- Arjis mirė dėl galvos sužeidimo? 

Nežinojo, ar visa tai tik įsivaizduoja, tačiau atrodė, kad po kiek- 
vieno klausimo ji vis labiau įsitempia, o jos balsas skamba vis pro- 
fesionaliau ir šalčiau. 

- Ir šito turėsite paklausti gydytojų. 

- Vis tiek nesuprantu, kodėl jį čia atvežė, - pasakė Brunetis. 

— Dėl rankų, - atsakė ji. 

- Bet jei jo galva... - pradėjo Brunetis, tačiau slaugytoja nusisuko 
ir nuėjo link kitų švytuoklinių durų posto kairėje. Kai prie jų priėjo, 

atsisuko ir per petį šūktelėjo: - Gal jie jums paaiškins apačioje. Pri- 
ėmimo skyriuje. Klauskite gydytojo Kararo, - ir nuėjo. 

Jis padarė taip, kaip ji patarė ir greit nusileido laiptais. Priėmimo 
skyriuje paaiškino slaugytojai, kad jis Franko Rosio, žmogaus, miru- 
sikalbėti su daktaru Kararu. Ji paklausė jo pavardės ir liepė palaukti, 
kol kalbėsis su gydytoju. Jis nuėjo prie vienos iš plastikinių kėdžių, 
išrikiuotų palei sieną, ir atsisėdo, staiga pajutęs didelį nuovargį. 

Maždaug po penkių minučių vyras baltu švarku pastūmęs švy- 
tuoklines duris iš procedūrų kabineto paėjėjo keletą žingsnių link 
Brunečio ir sustojo. Stovėjo susikišęs rankas į švarko kišenes, aki- 
vaizdžiai laukė, kad Brunetis prieitų prie jo. Jis buvo mažo ūgio, 
siūbuojančios, agresyvios eisenos, dažnai būdingos jo sudėjimo 
vyrams. Šiurkštūs žili plaukai buvo suglostyti prie galvos aliejine 
pomada, įraudę skruostai labiau bylojo apie girtuoklystę, o ne apie 
gerą sveikatą. Brunetis mandagiai atsistojo ir priėjo prie gydytojo. 
Jis buvo bent galva aukštesnis už tą vyrą. 

- Kas jūs? - paklausė Kararas, žiūrėdamas aukštyn į Brunetį ir 
išreikšdamas viso gyvenimo nepasitenkinimą, kad turi tai daryti. 

— Kaip slaugytoja greičiausiai jums pranešė, dottore, esu sinjoro 
Rosio draugas, - pradėjo Brunetis prisistatydamas. 

— Kur jo šeima? - paklausė gydytojas. 

— Nežinau. Ar jiems pranešta? 

Gydytojo priešiškumas peraugo į susierzinimą, be abejonės, su- 
keltą minties, jog pasitaiko neišmanėlių, manančių, kad jis neturi 
daugiau ką veikti, tik skambinėti mirusių žmonių giminaičiams. 
Užuot atsakęs jis paklausė: 

- Ko jums reikia? 

— Norėčiau sužinoti sinjoro Rosio mirties priežastį, - atsakė Bru- 
netis santūriu balsu. 

— Kam jums to reikia? - pareikalavo paaiškinimo daktaras. 

II Gazzettino dažnai primindavo savo skaitytojams, kad ligoni- 
nei trūksta personalo. Ji buvo perkrauta, todėl daugelis gydytojų 
turėdavo dirbti ilgus viršvalandžius. 

— Daktare, ar jūs budėjote, kai jį atvežė? - užuot atsakęs paklausė 
Brunetis. 

- Aš klausiau, kas jūs toks? - gydytojas paklausė garsiau. 

- Gvidas Brunetis, - ramiai atsakė. - Iš laikraščio sužinojau, kad 
sinjoras Rosis ligoninėje, ir atėjau sužinoti, kaip jis laikosi. Budėto- 
jas man pasakė, kad jis mirė, todėl atėjau čia. 

- Ko? 

- Sužinoti jo mirties priežasties, - pasakė Brunetis ir pridūrė: — 
ir kitų dalykų. 

- Kokių kitų dalykų? - pareikalavo paaiškinti gydytojas, o jo vei- 
do spalva taip paraudo, kad nereikėjo būti gydytoju, jog suprastum, 
kad tai pavojinga. 

— Pasikartosiu, daktare, - pasakė Brunetis, nusišypsodamas sal- 
džiai mandagia šypsena: - Noriu sužinoti mirties priežastį. 

— Sakėte, kad jūs draugas, tiesa? 

Brunetis linktelėjo. 

— Tada neturite teisės sužinoti. Pasakyti galime tik artimiems 
šeimos nariams. 

Tarsi gydytojas nebūtų nieko sakęs Brunetis paklausė: 

— Daktare, kada bus atlikta autopsija? 

— Ką? - paklausė Kararas, pabrėždamas akivaizdų Brunečio 
klausimo absurdiškumą. Kadangi Brunetis neatsiliepė, jis greit ap- 
sisuko ant kulnų ir pradėjo eiti atgal išdidžiai demonstruodamas 
profesinę panieką neišmanėliui ir jo kvailumui. 

— Kada bus atlikta autopsija? - pakartojo Brunetis, šį kartą ne- 
minėdamas Kararo pareigų. 

Daktaras apsisuko aplinkui melodramatiškai pabrėžtina laikyse- 
na ir greit sugrįžo prie Brunečio. 

- Sinjore, bus taip, kaip nuspręs šios ligoninės vadovybė. Ir tikrai 
nemanau, kad jums teks koks nors vaidmuo priimant šį sprendimą. 
Brunetį sudomino ne Kararo pykčio protrūkis, o tai, kas galėjo 
jį sukelti. Jis išsitraukė piniginę ir išsiėmė pažymėjimą. Laikydamas 
už krašto atkišo jį Kararui, stengdamasis laikyti tokiame aukštyje, 
kad anam tektų gerokai atsilošti, jei norės jį pamatyti. Gydytojas 

— Daktare, kada bus atlikta autopsija? 

Kararas tebelaikė nuleidęs galvą prie Brunečio pažymėjimo, tar- 
si perskaityti žodžiai būtų galėję pasikeisti ar įgyti naują reikšmę. 
Tada jį apvertė ir apžiūrėjo kitą pusę, čia nebuvo jokios naudingos 
informacijos, kaip ir tinkamo atsakymo jo galvoje. Galų gale pakėlė 
akis į Brunetį ir paklausė, aroganciją balse pakeitė įtarumas: 

— Kas jums paskambino? 

— Nemanau, kad svarbu, kodėl mes čia, - pradėjo Brunetis, są- 
moningai naudodamas daugiskaitą ir tikėdamasis sudaryti įspūdį, 
kad ligoninė pilna policininkų, peržiūrinčių įrašus, rentgeno nuo- 
traukas ir pacientų korteles, apklausiančių slaugytojas ir kitus pa- 
cientus, pasiryžusių nustatyti Franko Rosio mirties priežastį. - Ar 
negana to, kad mes čia? 

Kararas grąžino Brunečiui pažymėjimą ir pasakė: 

— Mes čia neturime rentgeno, tad kai pamatėme jo rankas, nu- 
siuntėme į Radiologijos skyrių, tada į Ortopedijos. Tai buvo aki- 
vaizdu. Kiekvienas gydytojas būtų daręs tą patį. 

Kiekvienas Ospedale civile gydytojas, nutarė Brunetis, bet nieko 
nepasakė. 

- Arjos buvo lūžusios? - paklausė. 

- Žinoma, abi, o dešinioji dviejose vietose. Nusiuntėme jį ten, 
kad jas sutvarkytų ir sutvirtintų. Daugiau nieko negalėjome pada- 
ryti. Tai standartinė procedūra. Kai tik jas sutvarkė, galėjo nusiųsti 
jį kur nors kitur. 

- Pavyzdžiui, į Neurologijos skyrių? - paklausė Brunetis. 

Užuot atsakęs Kararas tik patraukė pečiais. 

- Atsiprašau, daktare, - pasakė Brunetis perdėtai sarkastišku 
tonu. - Atrodo, neišgirdau jūsų atsakymo. 

- Taip, galėjo. 

— Ar pastebėjote kokių nors sužeidimų, dėl kurių jį galėjo nu- 
siųsti į Neurologinį? Ar paminėjote tai savo įrašuose? 

— Manau, kad taip, - atsakė Kararas išsisukinėdamas. 

- Ar manote, ar tikrai žinote? - pareikalavo Brunetis. 

- Žinau, - galų gale pripažino Kararas. 

- Ar pažymėjote galvos sužeidimą? Matyt, nuo kritimo? - pa- 
klausė Brunetis. 

Kararas linktelėjo: 

- Įrašyta kortelėje. 

- Bet nusiuntėte į Ortopediją? 

Kararo veidas vėl paraudo nuo staigaus pykčio. Brunetis pa- 
svarstė, kaip jaustųsi, jei jo sveikata būtų šio žmogaus rankose. 

— Rankos buvo lūžusios. Norėjau, kad jomis pasirūpintų, kol jo 
neištiko šokas, todėl nusiunčiau į Ortopediją. Jie privalėjo nusiųsti 
jį į Neurologiją. 

— Ir? 

Brunečio akyse gydytoją pakeitė biurokratas, atsiribojantis nuo 
bet kokio įtarimo aplaidumu, galinčiu kristi ant jo, o ne ant iš tiesų 
Rosį gydžiusių žmonių pečių. 

- Jei Ortopedijos skyrius jo nenusiuntė tolesniam gydymui, tai 
jaujų atsakomybė. Kalbėkite su jais. 

— Ar galvos sužeidimas buvo labai pavojingas? 

- Aš ne neurologas, - akimirksniu atsakė Kararas, kaip ir tikė- 
josi Brunetis. 

- Ką tik sakėte, kad pažymėjote apie sužeidimą jo kortelėje. 

- Taip, ten parašyta, - atsakė Kararas. 


SS 


Brunetis norėjo pasakyti jam, kad čia atvyko ne apkaltinti jo ap- 
laidumu, tačiau suabejojo, ar Kararas juo patikės, o jei net patikėtų, 
ar tai ką nors pakeis. Per savo darbo metus patyrė daug biurokra- 
tijos, tad dažna karti patirtis išmokė, kad tik kariškiai, mafijozai ir 
galbūt bažnytininkai puldavo vieni kitus ginti ir viską neigti lygiai 
taip kaip medikai, nepaisydami teisingumo, tiesos ar kažkieno gy- 
vybės. 

— Ačiū, daktare, - pasakė Brunetis aiškiai užbaigdamas ir tuo 
nustebindamas vyriškį. - Norėčiau jį pamatyti. 

— Rosį? 

- Taip. 

- Jis morge, - paaiškino Kararas. Jo balsas buvo toks šaltas, kaip 
ir vieta, apie kurią kalbėjo. - Ar žinote, kaip ten nueiti? 

- Taip. 

Laimei, pakeliui Brunečiui reikėjo išeiti į lauką, pereiti pagrindinį 
ligoninės kiemą, taigi jis galėjo užmesti akį į dangų ir žydinčius me- 
džius; užsinorėjo kažkaip išsaugoti ir išsinešti iš už rožinių žiedų 
žvilgčiojančių purių debesų grožį. Jis pasuko į siaurą perėjimą, ve- 
dantį į obitorio, morgą, šiek tiek sunerimo, supratęs, kad šis kelias į 
mirtį jam labai gerai pažįstamas. 

Prie durų tarnautojas jį atpažino ir pasisveikino linktelėdamas. 
Žmogus, dešimtmečius turėjęs reikalų su mirusiaisiais, persiėmė jų 
tyla. 

- Frankas Rosis, - pasakė Brunetis tarsi paaiškindamas. 

Dar kartą linktelėjęs vyras pasitraukė nuo durų, įleisdamas Bru- 
netį į kambarį, kuriame ant stalų klubų aukštyje gulėjo keletas bal- 
tomis paklodėmis uždengtų pavidalų. Tarnautojas palydėjo Brunetį 
į tolimąjį kambario galą ir sustojo prie vieno iš stalų, bet nebandė 
atidengti paklodės. Brunetis pažvelgė žemyn: iškilusi nosies pirami- 
dė, nuolydis ties smakru, o toliau nelygus paviršius, kertamas dviejų 
horizontalių luitų, matyt, sugipsuotų rankų, tada du horizontalūs 
iškilimai, užsibaigiantys ten, kur į šonus nusvirusios pėdos. 

— Jis buvo mano draugas, - ištarė Brunetis galbūt daugiau sau ir 
atitraukė nuo veido paklodę. 

Įlinkis virš kairiosios akies buvo pamėlęs ir ardė keistai plokščios 
kaktos simetriją, tarsi ją būtų įspaudęs milžiniškas delnas. Šiaip tai 
buvo tas pats veidas, paprastas ir neįsidėmėtinas. Paola kartą buvo 


57 


sakiusi, kad jos garbinamas Henrys Jamesas mirtį yra pavadinęs „iš- 
skirtiniu dalyku“, bet priešais save Brunetis nematė nieko išskirti- 
nio: tik plokščius, beveidžius, šaltus palaikus. 

Jis užtraukė paklodę ant Rosio veido suglumintas noro sužinoti, 
kiek to, kas čia guli, yra Rosis, ir jei Rosio čia nebėra, kodėl tai, kas 
liko, pelno tiek mažai pagarbos. 

— Ačiū, - pasakė tarnautojui ir išėjo iš kambario. Jo reakcija į ši- 
lumą kiemelyje buvo tiesiog gyvuliška: beveik jautė, kaip plaukai ant 
sprando priglunda. Turėjo mintį nueiti į Ortopedijos skyrių suži- 
noti, kokį pasiteisinimą jie pateiks, bet negalėjo pamiršti sudaužyto 
Rosio veido, ir visų labiausiai norėjo ištrūkti iš ligoninės. Jis pasi- 
davė šiam norui ir išėjo. Prie budėtojo vėl stabtelėjo, parodė savo 
pažymėjimą ir paklausė Rosio adreso. 

Budėtojas greit jį surado ir pridėjo telefono numerį. Tai buvo nu- 
meris Kastele, ir kai Brunetis paklausė budėtojo, gal žino, kur tai yra, 
tas atsakė manantis, jog turėtų būti kažkur leidžiantis Santa Džiusti- 
na gatve, prie parduotuvės, kurioje kažkada buvo Lėlių ligoninė. 

— Ar kas nors apie jį teiravosi? - paklausė Brunetis. 

— Man čia esant - niekas, komisare. Bet šeimai ligoninė turi pra- 
nešti, tad jie žinos, kur eiti. 
abejojo, ar tą dieną Rosio šeimai, jei jis ją turi, rūpės įprastinis pie- 
tų metas. Žinojo, kad miręs vyras dirbo Ufficio catasto ir kad mirė 
nukritęs. Daugiau težinojo tiek, kiek galėjo pastebėti per trumpą 
susitikimą ir per dar trumpesnį pokalbį telefonu. Rosis buvo parei- 
gingas, drovus, beveik pedantiško biurokrato etalonas. Ir kaip Loto 
žmona suakmenėjo, kai Brunetis pakvietė išeiti jį į terasą. 

Jis patraukė Barbaria dele Tole gatve San Frančesko dela Vinja 
bažnyčios link. Dešinėje vaisių pardavėjas, tas, kuris dėvėjo peruką, 
kaip tik užsidarinėjo, žaliu užtiesalu dangstė atviras vaisių ir daržo- 
vių dėžes, šis judesys Brunečiui nejaukiai priminė, kaip jis užtraukė 

paklodę ant Rosio veido. Aplinkui viskas vyko kaip įprasta: žmonės 
skubėjo namo pietų ir gyvenimas tęsėsi. 

Adresas buvo lengvai randamas: campo dešinėje, praėjus dvejas 
duris už naujai įsikūrusios dar vienos nekilnojamojo turto agentūros. 
Ant siauros varinės plokštelės prie skambučio į antrą aukštą buvo iš- 
graviruota: ROSIS, FRANKAS. Nuspaudė skambutį, palaukė, dar kartą 
nuspaudė, bet niekas neatsiliepė. Nuspaudė virš jo esantį skambutį, 
bet rezultatas buvo toks pat, tada pabandė esantį apačioje. 

Po kiek laiko vyriškas balsas atsiliepė per telefonspynę: 

— Klausau, kas čia? 

- Policija. 

Po to kaip įprastai buvo pauzė, tada balsas pasakė: 

- Gerai. 

Brunetis laukė spragtelėjimo, kad atsidarytų didelės laukujės pas- 
tato durys, tačiau vietoje to išgirdo žingsnius ir tada duris kažkas 
atidarė iš vidaus. Priešais stovėjo nedidelis žmogus, jo ūgis krito į 
akis ne iš karto, nes stovėjo ant aukštos laiptų pakopos, ja gyven- 
tojai, be abejo, tikėjosi pakelti savo vestibiulį virš acgua alta lygio. 
Žmogus dešinėje rankoje vis dar laikė servetėlę ir žvelgė į Brunetį su 
tuo pirminiu įtarumu, prie kurio jis jau buvo seniai pripratęs. Žmo- 
gus buvo su akiniais storais stiklais ir Brunetis pastebėjo raudoną 
dėmę, matyt, nuo pomidorų padažo iš kairės prie kaklaraiščio. 

— Nagi? - paklausė nesišypsodamas. 

— Atėjau dėl sinjoro Rosio, - pasakė Brunetis. 

Kai išgirdo Rosio pavardę, vyro veido išraiška sušvelnėjo ir jis 
pasilenkė plačiau atidarydamas duris. 

- Atsiprašau. Turėjau pakviesti jus užeiti. Prašom, prašom. 

Jis pasitraukė į šoną padarydamas vietos Brunečiui mažoje laiptų 
aikštelėje, tada ištiesė ranką tarsi norėdamas paduoti Brunečiui. Kai 
pastebėjo, kad vis dar laiko servetėlę, greitai paslėpė ją už nugaros. 
Pasilenkė ir pastūmė duris kita ranka, tada atsisuko į Brunetį. 

— Prašom užeiti, - pasakė pasisukdamas į atviras duris korido- 
riaus viduryje, tiesiai priešais laiptus, vedančius į viršutinius pastato 
aukštus. 

Brunetis stabtelėjo prie durų, leisdamas vyrui įeiti pirmam, tada 
įsekė paskui. Prieškambaris buvo mažas, neką daugiau kaip metro 
mo, kad pergudraus nuolat miesto pamatus graužiančius potvynius, 
liudijimas. Kambarys, į kurį vedė laipteliai, buvo švarus, tvarkingas 
ir stebėtinai šviesus, nors piano rialzato, pirmame aukšte. Brunetis 
pastebėjo, kad buto gilumoje keturių didelių langų eilė žvelgė į di- 
delį sodą kitoje plataus kanalo pusėje. 

- Atsiprašau. Aš valgiau, - pasakė vyras, numesdamas servetėlę 
ant stalo. 

— Nenoriu jūsų trukdyti, - atsiprašė Brunetis. 

— Nieko, aš kaip tik baigiau, - pasakė vyriškis. Jo lėkštėje vis dar 
buvo didelė makaronų porcija, o šalia jos kairėje išskleistas atverstas 
laikraštis. - Nieko tokio, - paprieštaravo jis ir mostu pakvietė Bru- 
netį į kambario vidurį, ant sofos, atsuktos į langą. Paklausė: - Gal 
galiu ko nors pasiūlyti? Un' ombra? 

Brunetis nieko taip nenorėjo, kaip nedidelės vyno taurės, bet at- 
sisakė. Vietoje to jis ištiesė ranką ir prisistatė. 

— Markas Kaberlotas, - atsakė vyras, paspausdamas ranką. Bru- 
netis atsisėdo ant sofos, o Kaberlotas priešais jį. - Ką norėjote pasa- 
kyti apie Rosį? - paklausė. 

— Ar žinote, kad Rosis atsidūrė ligoninėje? - paklausė Brunetis 
tarsi atsakydamas. 

- Taip. Šį rytą skaičiau straipsnį II Gazzettino. Ketinu jį aplankyti, 
kai tik baigsiu, - pasakė mostelėdamas į stalo pusę, kur buvo jo pa- 
mažu auštantys pietūs. - Kaip jis laikosi? 

- Bijau, kad turiu jums blogų žinių, - pradėjo Brunetis, pasi- 
naudodamas šabloniška įžanga, prie kurios taip įprato pastaraisiais 

dešimtmečiais. Pamatęs, kad Kaberlotas suprato, tęsė: - Jis taip ir 
nepabudęs iš komos mirė šį rytą. 

Kaberlotas kažką sumurmėjo ir vieną ranką pridėjo prie burnos, 
pirštus prispausdamas prie lūpų. 

— Nežinojau, vargšelis. 

Brunetis kiek palaukė, tada švelniai paklausė: 

- Ar gerai jį pažinojote? 

Nepaisydamas klausimo Kaberlotas pasiteiravo: 

— Ar teisybė, kad jis nukrito? Kad nukrito ir susižeidė galvą? 

Brunetis linktelėjo. 

- Jis nukrito? - primygtinai pakartojo Kaberlotas. 

— Taip. Kodėl klausiate? 

Kaberlotas vėl tiesiogiai neatsakė į klausimą. 

- Ak, vargšas vaikinas, - pakartojo purtydamas galvą. - Niekad 
nebūčiau pagalvojęs, kad gali nutikti kas nors panašaus. Jis visada 
buvo toks atsargus. 

- Turite omeny savo darbe? 

— Ne, visur. Jis buvo tiesiog... na, tiesiog toks buvo - atsargus. 
Dirbo toje įstaigoje, o jų darbo dalis yra ir eiti prižiūrėti, kas da- 
roma, bet jis pasirinko likti įstaigoje ir dirbti prie planų ir projek- 
tų, stebėdamas, kaip pastatai statomi arba kaip jie atrodys, kai bus 
sutvarkyti po restauravimo. Jam patiko ši darbo dalis. Taip man 
sakė. 

Prisiminęs Rosio vizitą į savo butą Brunetis tarė: 

— Aš maniau, kad jo darbo dalis buvo ir lankytis objektuose, tik- 
rinti namus, kuriuose pažeisti statybos reikalavimai. 

Kaberlotas patraukė pečiais. 

- Žinau, kad kartais jam reikėdavo eiti į namus, bet susidariau 
įspūdį, kad jis tai darydavo tik tam, kad galėtų paaiškinti reikalus 
savininkams, kad jie suprastų, kas vyksta, - Kaberlotas nutilo gal- 

būt norėdamas prisiminti pokalbius su Rosiu, bet paskui tęsė: - Ne 
taip gerai jį pažinojau. Buvome kaimynai, kartais pasikalbėdavome 
susitikę gatvėje ar kartu išlenkdavome taurelę. Tad jis man ir papa- 
sakojo apie pomėgį studijuoti planus. 

— Sakėte, kad jis visada buvo labai atsargus, - priminė Brunetis. 

— Taip, visur kur, - tarė Kaberlotas ir beveik nusišypsojo prisi- 
minęs. - Pasijuokdavau iš jo dėl šito. Jis niekad nenešdavo dėžės 
laiptais žemyn. Sakė, kad eidamas turi matyti abi pėdas, - nutilo, 
tarsi svarstydamas, ar tęsti, tada papasakojo: - Kartą jam virš galvos 
sprogo lemputė ir jis man paskambino, ieškojo elektriko. Paklau- 
siau, kas nutiko, ir kai jis pasakė, pasiūliau pačiam pasikeisti lempu- 
tę. Tereikia tik kartono gabaliuką iš vidaus apjuosti lipnia juostele, 
įtvirtinti jį prie lemputės pagrindo ir atsukti. Bet jis pasakė, kad bijo 
ją liesti, - Kaberlotas nutilo. 

— Kuo baigėsi? - paklausė Brunetis. 

- Buvo sekmadienis, todėl vis tiek nebūtų įmanoma ko nors rasti. 
Todėl užlipau į viršų ir padėjau jam. Tik išjungiau srovę ir išėmiau 
sprogusią lemputę, - jis pažvelgė į Brunetį ir kaire ranka parodė su- 
kamąjį judesį. - Padariau taip, kaip sakiau, naudojau juostelę, ir ją 
lengvai išėmiau. Užtruko apie penkias sekundes, bet jis pats to nie- 
kaip nebūtų padaręs. Būtų nesinaudojęs tuo kambariu, kol nebūtų 
radęs elektriko, tiesiog būtų palikęs jį be šviesos, - jis nusišypsojo ir 
pažvelgė į Brunetį: - Negali pasakyti, kad jis iš tikro bijojo, supran- 
tate. Tiesiog toks buvo. 

- Ar jis buvo vedęs? - paklausė Brunetis. 

Kaberlotas papurtė galvą. 

- Turėjo merginą? 

— Ne, taip pat ne. 

Jei būtų geriau pažinojęs Kaberlotą, Brunetis būtų paklausęs apie 
vaikiną partnerį. 

- Tėvus? 

— Nežinau. Jei jie dar gyvi, nemanau, kad gyvena Venecijoje. Nie- 
kad apie juos nekalbėjo ir visados čia būdavo per atostogas. 

— Draugų? 

Kaberlotas kiek pasvarstė ir atsakė: 

— Kartais matydavau jį gatvėje su žmonėmis. Ar su kažkuo ka- 
vinėje prie taurelės. Žinote, kaip būna. Bet nepamenu nė vieno ir 
nepasakyčiau, kad būčiau matęs su tuo pačiu žmogumi. 

Brunetis neatsiliepė, todėl Kaberlotas pabandė paaiškinti: 

- Žinote, mes juk nebuvome tikri draugai, tiesiog jį matydavau, 
atpažindavau, bet nelabai kreipdavau dėmesį. 

Brunetis paklausė: 

— Ar žmonės čia užeidavo? 

- Manau, kad taip. Nelabai žinau, kas čia užeina ir išeina. Girdžiu 
lipančius į viršų ir nusileidžiančius žmones, bet nežinau, kas jie, 
staiga jis paklausė: - Bet kodėl jūs atėjote? 

- Aš jį taip pat pažinojau, - atsakė Brunetis. - Kai sužinojau, kad 
numirė, atėjau pasikalbėti su šeima, bet atėjau tik kaip draugas, tik 
tiek. 

Kaberlotui nekilo mintis paklausti Brunečio, kodėl, jei buvo Ro- 
sio draugas, tiek mažai apie jį žino. 

Brunetis pakilo. 

- Paliksiu jus baigti pietauti, sinjore Kaberlotai, - pasakė paduo- 
damas ranką. 

Kaberlotas ją suėmė ir paspaudė. Kartu su Brunečiu nuėjo prie 
laukujų durų ir jas atidarė. Stovėdamas ant aukštesnės pakopos ir iš 
viršaus žvelgdamas į Brunetį pasakė: 

- Jis buvo geras žmogus. Gerai jo nepažinojau, bet jis man patiko. 
Visada apie žmones kalbėjo gerai, - pasilenkė ir palietė ranka Bru- 
nečio rankovę, tarsi norėdamas pabrėžti savo žodžių reikšmę, po to 
uždarė duris. 

Grįždamas į kvestūrą Brunetis stabtelėjo paskambinti Paolai ir pa- 
sakyti, kad negrįš namo pietų, tada užėjo į nedidelę tratoriją ir su- 
valgė lėkštę makaronų, kurių skonio nepajuto, bei kelis gabalėlius 
vištienos - tai tebuvo kuras, turėjęs suteikti jėgų popietę. Kai sugrį- 
žo į darbą, ant stalo rado raštelį, pranešantį, jog vicekvestorius Pata 
kviečia jį į savo kabinetą ketvirtą. 

Paskambino į ligoninę ir paliko pranešimą daktaro Ricardžio 
sekretorei, prašydamas, ar patologas negalėtų pats atlikti Frančesko 
Rosio autopsijos, tada dar kartą paskambino, išjudindamas reikia- 
mą biurokratinį mechanizmą autopsijai atlikti. Nusileido žemyn į 
policijos budėtojų kambarį pasižiūrėti, ar ten nėra jo asistento ser- 
žanto Vianelo. Jis ten buvo už savo stalo, prieš jį - atversta stora byla. 
Vianelas, nors nebuvo daug aukštesnis už savo viršininką, kažkodėl 
visada atrodė užimantis kur kas daugiau erdvės. 

Kai Brunetis įėjo, jis pakėlė akis ir rengėsi atsistoti, bet Brunetis 
mostelėjo jam sėstis. Tada, pastebėjęs kitus tris ten esančius parei- 
gūnus, persigalvojo ir kilstelėjęs smakrą davė ženklą Vianelui, tada 
linktelėjo durų link. Seržantas užvertė bylą ir nusekė paskui Brunetį 
į jo kabinetą. 

Kai jie susėdo vienas priešais kitą, Brunetis paklausė: 

— Ar matei straipsnį apie Žmogų, nukritusį nuo pastolių Santa 
Kročėje? 

- Tą iš Ufficio catasto? - paklausė Vianelas, nors iš tiesų tai nebu- 


vo klausimas. Kai Brunetis patvirtino, kad tai jis, Vianelas paklausė: 
— Ką norite pasakyti? 

- Penktadienį jis man skambino, - pasakė Brunetis ir patylėjo, 
leisdamas Vianelui užduoti klausimą. Šiam nepaklausus Brunetis 
tęsė: - Sakė, kad nori su manim pasikalbėti apie kažką, kas vyksta 
jo įstaigoje, bet skambino iš savo telefonino. Kai pasakiau, kad tai 
nesaugu, pažadėjo man perskambinti. 

— Neperskambino? - nutraukė Vianelas. 

— Ne, - atsakė Brunetis papurtydamas galvą. - Laukiau čia ilgiau 
kaip iki septintos. Net palikau savo namų numerį, jei paskambintų, 
bet jis nepaskambino. O tada šį rytą pamačiau jo nuotrauką laikraš- 
tyje. Nuėjau į ligoninę, kai tik sužinojau, bet buvo jau per vėlu, - vėl 
nutilo ir laukė Vianelo pastabų. 

— Pone, kodėl nuėjote į ligoninę? 

- Jis bijojo aukščio. 

— Kaip? 

- Kai atėjo į mano butą, jis... - pradėjo Brunetis, bet Vianelas jį 
nutraukė. 

- Jis buvo atėjęs į jūsų butą? Kada? 

— Prieš kelis mėnesius. Dėl mano buto planų ar dokumentų, ku- 
riuos jie turėjo. Arba dėl tų, kurių neturėjo. Iš tiesų tai nesvarbu; 
šiaip ar taip, jis atėjo ir norėjo peržiūrėti dokumentus. Jie buvo at- 
siuntę man laišką. Bet nesvarbu, ko jis buvo atėjęs; iš tiesų svarbu 
tai, kas nutiko jam būnant. 

Vianelas nieko nesakė, bet smalsumas buvo spauste įspaustas jo 
plačiame veide. 

— Paprašiau jo, kai kalbėjomės apie pastatą, išeiti į terasą ir pasi- 
žiūrėti į po mumis esančio buto langus. Maniau, kad jie paliudys, 
kad abu aukštai pristatyti tuo pačiu metu, ir, jei taip, tai gali turėti 
įtakos jų sprendimui dėl buto, - kalbėdamas Brunetis suprato, jog 
visai nežino, ką nusprendė, jei nusprendė, Ufficio catasto. - Aš ten 

vo- eco 


kai į jį atsisukau, atrodė, tarsi būčiau jam parodęs gyvatę. Jis buvo 
paralyžiuotas, - pastebėjęs, kaip skeptiškai reaguoja Vianelas, tru- 
putį sušvelnino: - Bent jau man taip atrodė. Tikrai buvo išsigandęs, 
- jis nutilo ir žvilgtelėjo į Vianelą. 

Vianelas tylėjo. 

- Jei būtum jį matęs, suprastum, ką noriu pasakyti, - tarė Brune- 
tis, - mintis pasilenkti virš terasos įvarė jam siaubą. 

- Taigi? - paklausė Vianelas. 

- Taigi jis niekaip nebūtų išdrįsęs lipti ant pastolių, juo labiau 
vienas. 

- Ar jis ką nors sakė? 

- Apie ką? 

- Kad bijo aukščio? 

- Vianelai, ką tik pasakiau tau. Jam nereikėjo nieko sakyti, tai 
buvo įrašyta jo veide. Jis buvo persigandęs. Jei žmogus šitaip kažko 
bijo, jis to nedarys. Tai neįmanoma. 

Vianelas pabandė pakeisti taktiką: 

- Bet jis nieko jums nesakė, pone. Noriu, kad į tai atkreiptumėte 
dėmesį. Na, kad apie tai pasvarstytumėte. Jūs nežinote, ar jį išgąsdi- 
no būtent kvietimas pasilenkti pasižiūrėti nuo terasos. Galėjo būti 
visai kas kita. 

- Žinoma, galėjo būti kas kita, - pripažino Brunetis susierzinęs ir 
negalėdamas patikėti. - Galėjo, bet nebuvo. Aš jį mačiau. Kalbėjau 
su juo. 

Gailestingasis Vianelas paklausė: 

— Na, ir? 

- Jei jis ne savo noru užlipo tais pastoliais, jis neatsitiktinai nuo 
jų nukrito. 

— Manote, kad jį nužudė? 

— Nežinau, ar tai tiesa, - pripažino Brunetis. - Bet nemanau, kad 

savo noru ten ėjo, o jei ėjo savo noru ten, tai ant pastolių tikrai ne- 
lipo savo noru. 

— Ar matėte juos? 

— Pastolius? 

Vianelas linktelėjo. 

— Nebuvo kada. 

Vianelas patraukė švarko rankovę ir pasižiūrėjo į laikrodį. 

— Dabar turime laiko, pone. 

— Vicekvestorius laukia manęs savo kabinete ketvirtą, - pasakė 
Brunetis žvilgtelėjęs į savo rankinį laikrodį. Iki susitikimo dar turi 
dvidešimt minučių. Pagavo Vianelo žvilgsnį. - Gerai, - pasakė, - 
eime. 

Stabtelėjo pareigūnų kambaryje ir pasiėmė Vianelo tos dienos 
Gazzettino, kur buvo nurodytas pastato Santa Kročėje adresas. Taip 
pat pasiėmė Montisį, vyriausiąjį locmaną, ir pasakė jam, kad nori 
nuvykti į Santa Kročę. Pakeliui abu vyrai stovėdami ant policijos 
katerio denio studijavo gatvių žinyną ir susirado numerį calle, ve- 
dančioje iš Andželo Rafaelio campo. Kateris juos nugabeno į Zaterio 
gatvės galą, kur vandenyje dunksojo didžiulis laivas, prišvartuotas 
prie krantinės ir užgožiantis aplinkinę erdvę. 

— Dieve, kas gi čia? - paklausė Vianelas, kai jų kateris priartėjo. 

— Tai tas kruizinis laivas, kuris buvo čia pastatytas. Sakoma, kad 
jis didžiausias pasaulyje. 

- Jis baisus, - pasakė Vianelas, atlošęs galvą ir spoksodamas į vir- 
šutinius denius, dunksančius beveik 20 metrų aukštyje. - Ką jis čia 
veikia? 

- Uždirba miestui pinigus, seržante, - sausai pastebėjo Brunetis. 

Vianelas pažvelgė žemyn į vandenį, po to į viršų, į miesto stogus. 

— Mes tikri kekšės, - pasakė. 

Brunetis nematė reikalo prieštarauti. 

Montisis sustojo netoli nuo milžiniško laivo, išlipo iš savo katerio 

ir pradėjo jį rišti krantinėje prie grybo pavidalo metalinio stulpo, 
tokio storo, jog, matyt, buvo skirtas didesniems laivams. Išlipęs Bru- 
netis pasakė locmanui: 

— Montisi, nebūtina mūsų laukti. Nežinau, kiek užtruksime. 

- Jei jūs nieko prieš, pone, aš palauksiu, - pasakė vyriausiasis iš 
vyrų, tada pridėjo: - Verčiau būsiu čia, o ne ten, - Montisiui trūko 
tik kelių metų iki pensijos, ir jis pradėjo atvirai sakyti, ką galvoja, kai 
ta diena, kad ir tolokai, vis dėlto jau buvo matyti horizonte. 

Kiti du gana tvirtai pritarė Montisio nuomonei, net nereikė- 
jo sakyti. Visi kartu jie pasuko nuo katerio ir grįžo link campo, į 
miesto dalį, kurioje Brunetis retai lankydavosi. Jis ir Paola seniau 
čia valgydavo nedideliame žuvies restorane, tačiau prieš keletą metų 
pasikeitė savininkai ir maisto kokybė greit suprastėjo, todėl jie čia 
nebesilankė. Brunetis yra turėjęs merginą, kuri čia gyveno, bet tada 
jis dar buvo studentas, o prieš keletą metų ji mirė. 

Jie perėjo tiltą ir kartu žingsniavo per San Sebastiano skverą link 
Andželo Rafaelio skvero. Vianelas rodydamas kelią greit pasuko į 
calle kairėje ir priešais jie pamatė pastolius, pritvirtintus prie pasku- 
tinio gatvės pastato fasado - keturių aukštų namo, atrodančio taip, 
tarsi būtų seniai negyvenamas. Jie tyrinėjo jo tuštumo požymius: 
atšokusius dažus, besilupančius nuo tamsiai žalių langinių; plyšius 
marmuriniuose nutekamuosiuose vamzdžiuose, leidžiančius van- 
deniui tekėti į gatvę ir greičiausiai net į patį namą; nulūžusį surū- 
dijusios antenos galą, kabantį maždaug per metrą nuo stogo kraš- 
to. Šiame name buvo kažkokia tuštuma - bent jau Venecijoje gimę 
žmonės, tai yra gimę su interesu pirkti ir parduoti namus, - ją būtų 
pastebėję, net jei nebūtų į namą atkreipę ypatingo dėmesio. 

Kiek galėjo matyti, pastoliai buvo apleisti: visos langinės sanda- 
riai uždarytos. Nebuvo jokių ženklų, kad čia vyksta kokie nors dar- 
bai, kaip ir nebuvo jokių ženklų, kad žmogus čia mirtinai susižalojo, 
nors Brunetis nebuvo tikras, ką jis galėtų laikyti tokio įvykio žyme. 

Brunetis atsitraukė nuo pastato tiek, kad atsirėmė į priešais esan- 
čio namo sieną. Jis tyrinėjo visą fasadą, tačiau nebuvo jokių gyvybės 
ženklų. Perėjo calle, pasisuko ir šį kartą apžiūrėjo pastatą, esantį prie- 
šais pastolius. Jis irgi turėjo tokių pat negyvenamo pastato ženklų. 
Pasižiūrėjo į kairę: calle baigėsi kanalu, už jo buvo didelis sodas. 

Vianelas savo ruožtu atkartojo Brunečio veiksmus ir tiek pat dė- 
mesio skyrė abiem pastatams ir sodui. Atėjo ir atsistojo prie Bru- 
nečio. 

- Tai įmanoma, ar ne, pone“ 

Brunetis linktelėjo pritardamas ir dėkodamas. 

— Niekas nieko nepastebėtų. Nieko nėra pastate priešais pastolius 
ir nėra jokių ženklų, kad kas nors prižiūrėtų sodą. Taigi niekas ne- 
galėjo matyti jo nukrintant, - pasakė. 

- Jeigu jis nukrito, - pridūrė Vianelas. 

Ilgai patylėjęs Brunetis paklausė: 

- Ar turime kokių nors įrodymų? 

— Bent aš nežinau. Manau, buvo užregistruota kaip nelaimingas 
atsitikimas, todėl vigili urbani, savivaldybės policija, iš San Polo tu- 
rėjo ateiti apžiūrėti. Jei jie nutarė taip, tai yra kad tai nelaimingas 
atsitikimas, tuo viskas ir baigėsi. 

— Manau, geriau nueikime ir pasišnekėkime su jais, - Brunetis at- 
sistūmė nuo sienos ir pasuko prie pastato durų. Grandinė su spyna 
buvo užkabintos už metalinio apvado, juosiančio durų staktą, kad 
durys laikytųsi marmuriniame rėme. 

- Kaip jis pateko į vidų, kad užliptų ant pastolių? - paklausė Bru- 
netis. 

- Galbūt vigili mums galės atsakyti, - pasakė Vianelas. 


+ 


Jie negalėjo. Montisis nuplukdė juos kateriu per Rio di San Agostino 
į policijos nuovadą prie San Stino campo. Policininkas prie durų abu 

juos atpažino ir iš karto palydėjo pas leitenantą Turkatį, atsakingą 
pareigūną. Tai buvo tamsiaplaukis vyras, jo uniforma atrodė specia- 
liai jam siuvėjo pasiūta. Šito Brunečiui pakako, kad elgtųsi su juo 
formaliai ir kreiptųsi pagal rangą. 

Kai juos pakvietė atsisėsti ir išklausė, ką Brunetis turėjo pasakyti, 
Turkačiui atnešė Rosio bylą. Žmogus, pranešęs apie Rosį, iškvietė 
ir greitąją po to, kai paskambino į policiją. Kadangi artimiausioje 
Džiustinianio ligoninėje nebuvo laisvų greitosios pagalbos automo- 
bilių, Rosis buvo nuvežtas į Ospedale civile. 

— Ar yra pareigūnas Frankis? - paklausė Brunetis, perskaitęs pa- 
vardę protokolo apačioje. 

- Kam jo reikia? - paklausė leitenantas. 

- Noriu, kad paaiškintų man keletą dalykų, - atsakė Brunetis. 

- Pavyzdžiui, kokių? 

— Kodėl nutarė, kad tai nelaimingas atsitikimas. Ar Rosis turėjo 
pastato raktus kišenėje. Ar ant pastolių buvo kraujo. 

- Aišku, - ištarė leitenantas ir pakėlė ragelį. 

Kol visi laukė Frankio, Turkatis pasiteiravo, ar jie nenorėtų kavos, 
bet abu vyrai atsisakė. 

Jie keletą minučių laisvai šnekučiavosi, po to įėjo jaunas policinin- 
kas. Jo šviesūs plaukai buvo taip trumpai nukirpti, lyg jų išvis nebūtų, 
ir neatrodė sulaukęs amžiaus, kai ima želti barzda. Jis atidavė pagar- 
Štai kaip leitenantas Turkatis valdo savo cechą, pamanė Brunetis. 

— Franki, šie vyrai turi tau kelis klausimus, - pasakė Turkatis. 

Policininkas atsistojo šiek tiek laisviau, bet Brunetis nepastebėjo, 
kad būtų mažiau įsitempęs. 

— Klausau, pone, - pasakė, bet ir toliau nežiūrėjo į juos. 

- Pareigūne Franki, - pradėjo Brunetis, - jūsų apžiūros protoko- 
las žmogaus, rasto prie Andželo Rafaelio, labai aiškus, bet turiu kelis 
klausimus, kuriuos norėčiau jums užduoti. 

Vis dar žiūrėdamas į leitenantą Frankis atsakė: 

- Klausau, pone. 

— Ar apieškojote vyro kišenes? 

— Ne, pone. Atvykau kartu su greitosios pagalbos vyrais. Jie jį pa- 
kėlė, paguldė ant neštuvų ir nunešė į katerį. 

Brunetis neklausė policininko, kodėl jam prireikė tiek pat laiko 
nueiti trumpą nuotolį nuo policijos nuovados, kiek ir greitajai pa- 
galbai atvykti per visą miestą. 

— Protokole parašėte, kad jis nukrito nuo pastolių. Ar apžiūrėjo- 
te pastolius ieškodamas kokių nors pėdsakų? Gal lūžusios lentos ar 
medžiagos likučių nuo jo drabužių? O gal kraujo dėmių? 

— Ne, pone. | 

Brunetis laukė paaiškinimo, jo nesulaukęs paklausė: 

— Kodėl to nepadarėte, pareigūne? 

- Pamačiau jį ant žemės prie pat pastolių. Durys į namą buvo 
atidarytos, o kai paėmiau jo piniginę, pamačiau, kad jis dirba Ufficio 
catasto, todėl nusprendžiau, kad jis čia dirbo, - jis palaukė ir Brune- 
čiui tylint pridėjo: - Jei suprantate, ką noriu pasakyti. 

— Sakėte, kad kai ten atvykote, jį nešė į greitosios pagalbos auto- 
mobilį? 

- Taip, pone. 

- Tai iš kur gavote jo piniginę? 

- Ji gulėjo ant žemės, tarsi paslėpta po tuščiu cemento maišu. 

— O kur buvo jo kūnas? 

— Ant žemės, pone. 

Stengdamasis nekelti balso Brunetis kantriai paklausė: 

— Kurioje vietoje pastolių atžvilgiu buvo jo kūnas? 

Frankis apgalvojo klausimą, tada atsakė: 

- Į kairę nuo pagrindinio įėjimo, pone, maždaug per metrą nuo 
sienos. 

- O piniginė? 

— Po cemento maišu, pone, kaip jau sakiau jums. 

— Kada ją radote? 

- Po to, kai jie nugabeno jį į ligoninę. Pamaniau, kad reikia ap- 
sižvalgyti, todėl įėjau į namą. Kaip rašiau protokole, kai atvykau, 
durys buvo atidarytos. Aš buvau pastebėjęs, kad langinės maždaug 
ties ta vieta, kur jis gulėjo, buvo atidarytos, todėl ir nebelipau į viršų. 
Kai išėjau iš namo, tada ir pastebėjau ten gulinčią piniginę, o kai 
ją paėmiau, radau Ufficio catasto pažymėjimą, todėl nutariau, kad 
atėjo patikrinti pastato ar kitu panašiu reikalu. 

- Ar dar kas buvo piniginėje? 

— Buvo šiek tiek pinigų, pone, ir kelios kortelės. Viską parnešiau 
čia ir sudėjau į įkalčių paketą. Rodos, viskas išvardyta protokole. 

Brunetis atsivertė antrąjį protokolo puslapį ir pamatė, kad pinigi- 
nė paminėta. Pakėlęs galvą jis paklausė Frankio: 

— Ar dar ką pastebėjote, kol ten buvote? 

- Pavyzdžiui, ką, pone? 

- Bet ką, kas pasirodė bent kiek įtartina ar ne savo vietoje. 

— Ne, pone. Visiškai nieko. 

— Aišku, - pasakė Brunetis. - Dėkoju, pareigūne Franki, - nie- 
kam nespėjus nieko pasakyti Brunetis paklausė jo: - Ar galite nueiti 
ir atnešti man tą piniginę“ 

Frankis pažvelgė į leitenantą, šis linktelėjo. 

— Klausau, pone, - pasakė, staigiai apsisuko ant kulnų ir išėjo iš 
kabineto. 

- Jis atrodo labai stropus jaunuolis, - pasakė Brunetis. 

- Taip, - atsakė leitenantas, - vienas iš geriausių mano žmonių, 
- trumpai papasakojo, kaip gerai Frankiui sekėsi mokymuose, bet 
nespėjus jam pabaigti jaunasis pareigūnas sugrįžo su plastikiniu 
įkalčių paketu. Jame buvo ruda odinė piniginė. 

Frankis sustojo prie durų nežinodamas, kam atiduoti paketą. 

— Duokite jį komisarui, - pasakė leitenantas Turkatis ir Frankis 

negalėjo nuslėpti kilusios nuostabos, kai sužinojo jį apklaususio 
žmogaus laipsnį. Priėjo prie Brunečio, padavė jam paketą ir atidavė 
pagarbą. 

— Ačiū, pareigūne, - pasakė Brunetis paimdamas paketą už vieno 
krašto. Išsiėmė nosinę ir rūpestingai į ją įvyniojo paketą. Tada, pasi- 
sukęs į leitenantą, tarė: - Jei norite, galiu pasirašyti pakvitavimą. 

Leitenantas padavė jam per stalą popieriaus lapą, ir Brunetis už- 
rašė datą, savo pavardę ir aprašė piniginę. Lapo apačioje pasirašė ir 
prieš išeidamas iš kabineto su Vianelu grąžino popierių Turkačiui. 

Jiems išėjus į plačią calle pradėjo lyti. 


73 


Jie ėjo atgal prie katerio lietui smarkėjant, džiaugdamiesi, kad Monti- 
sis užsispyrė jų laukti. Kai sulipo į laivą, Brunetis žvilgtelėjo į laikro- 
dį ir pamatė, kad jau gerokai po penkių, pats laikas grįžti į kvestūrą. 
Jie išplaukė į Didįjį kanalą, Montisis pasuko į dešinę ir plaukė ilgu S 
kelio lankstu, vedančiu juos pro baziliką, varpinės bokštą, link Pon- 
te dela Pieta ir kvestūros. Apačioje kabinoje Brunetis išsitraukė iš 
kišenės nosinę ir joje esančią piniginę ir padavė Vianelui. 

— Kai grįšime, gal galėtum nunešti į laboratoriją ir patikrinti, ar 
nėra pirštų atspaudų? - Vianelui ją paėmus Brunetis pridūrė: - Ma- 
nau, visi atspaudai ant plastikinio paketo bus Frankio, tai galima 
juos iš karto atmesti. Ir geriau nusiųskite ką nors į ligoninę paimti 
Rosio atspaudų pavyzdžių. 

— Dar kas nors, pone? 

— Kai jie baigs, atsiųsk piniginę man. Norėsiu pasižiūrėti, kas joje. 
Ar gali pasakyti jiems, kad tai skubu? 

Vianelas pažvelgė į jį ir paklausė: 

— Argi būna kitaip, pone? 

— Pasakyk Bočezei, kad čia įpainiotas miręs žmogus. Gal tada jis 
dirbs sparčiau. 

- Bočezė pirmas pasakytų, kad tai įrodymas, jog nėra reikalo 
skubėti, - pastebėjo Vianelas. 

Brunetis nutarė nereaguoti. Vianelas įsidėjo nosinę į vidinę uni- 
forminio švarko kišenę ir paklausė: 

— Kas dar, pone? 

— Noriu, kad sinjorina Eletra patikrintų įrašus, ar nėra ko nors 
apie Rosį, - jis abejojo, ar gali kas nors būti, negalėjo įsivaizduoti 
Rosio įsivėlusio į ką nors nusikalstamo, bet gyvenimas jam pateik- 
davo ir didesnių staigmenų už šią, tad geriausia bus patikrinti. 

Vianelas pakėlė vienos rankos pirštus. 

- Atsiprašau, pone. Nenoriu jūsų pertraukinėti, bet ar tai reiškia, 
kad mes šią bylą tirsime kaip nužudymą? 

Abu žinojo, kaip tai sudėtinga. Kol magistratas nepritars, nė 
vienas iš jų negalėjo pradėti oficialaus tyrimo, tačiau prieš ati- 
duodant magistratui, kad šis patvirtintų, jog tai nužudymo byla 
reikėjo įtikinamų nusikaltimo įrodymų. Brunetis abejojo, ar jo 
įspūdžiai apie Rosį, kaip žmogų, bijantį aukščio, bus laikomi įtiki- 
namu įrodymu bent vieno iš dviejų - nusikaltimo ar dar blogiau 
- žmogžudystės. 

- Turėsiu pabandyti įtikinti vicekvestorių, - pasakė Brunetis. 

- Žinoma, - atsakė Vianelas. 

— Tavo tonas skeptiškas. 

Vianelas kilstelėjo antakį. To užteko. 

- Jam tai nepatiks, ar ne? - pritarė Brunetis. 

Vianelas ir šį kartą nutylėjo. Pata leisdavo policijai pradėti tirti 
nusikaltimus, kai jie būdavo tam tikra prasme prikišami ir negalėjai 
jų ignoruoti. Bet mažai tikėtina, kad jis leis tirti kažką, kas akivaiz- 
džiai buvo nelaimingas atsitikimas. Tol, kol nebegalės ignoruoti, kol 
nebus pateikta įrodymų, įtikinsiančių net didžiausius skeptikus, kad 
Rosis ne pats nukrito, valdžios akyse tai bus priskirta prie nelaimin- 
gų atsitikimų. 

Brunetis buvo apdovanotas, o gal kamuojamas gebėjimo turėti 
dvigubą psichologinę įžvalgą, verčiančią jį kiekvienoje situacijoje 
turėti bent du požiūrius, todėl suprato, kokie absurdiški turėtų ir 
galėtų atrodyti jo įtarimai kiekvienam, kas šito nepatiria. Sveikas 

protas reikalavo mesti visa tai ir pripažinti realybę: Frankas Rosis 
mirė atsitiktinai nukritęs nuo pastolių. 

— Rytoj rytą iš ligoninės paimk jo raktus ir apžiūrėk butą. 

— Ko man ieškoti? 

- Neturiu supratimo, - atsakė Brunetis. - Pasižiūrėk, gal rasi 
adresų knygelę, laiškų, draugų ar giminių pavardžių. 

Brunetis buvo taip paskendęs apmąstymuose, kad nepastebėjo, 
kaip jie įsuko į reikiamą kanalą, ir tik švelnus laivo atsimušimas į 
kvestūros prieplauką jam pranešė, kad jie jau atvyko. 

Kartu jie užlipo ant krantinės, Brunetis dėkodamas pamojavo 
Montisiui, rišančiam virves, laikančias laivą ties prieplauka. Jis ir 
Vianelas per lietų nuėjo prie kvestūros pagrindinių durų, jas atida- 
rė uniformuotas pareigūnas. Brunečiui nespėjus padėkoti jaunasis 
vyras pasakė: 

— Komisare, vicekvestorius nori, kad užeitumėte. 

- Jis vis dar čia? - atrodė nustebęs. 

— Taip, pone. Liepė jums pasakyti, kai tik ateisite. 

— Gerai, ačiū, - pasakė, o tada Vianelui: - Tada geriau jau lipsiu 
į viršų. 

Jiedu kartu užlipo laiptais, nė vienas nenorėjo spėlioti, ko reikia 
Patai. Antrajame aukšte Vianelas pasuko koridoriumi, vedančiu 
prie galinių laiptų į laboratoriją, kur karaliavo kriminalistas Bočezė, 
nenuginčijamas, nepaskubinamas ir nelinkęs atsižvelgti į rangus. 

Brunetis tyliai patraukė į Patos kabinetą. Sinjorina Eletra sėdėjo 
prie savo stalo ir pakėlė galvą jam įėjus. Mostu pakvietė jį arčiau ir 
kartu pakėlė ragelį ir nuspaudė mygtuką. Po sekundės pasakė: 

- Dottore, komisaras Brunetis atvyko, - išklausiusi Patos atsakė: 
- Žinoma, dottore, - ir padėjo ragelį. 

- Atrodo, jis prašys jūsų paslaugos. Tai vienintelė priežastis, kad 
nereikalavo jūsų galvos visą popietę, - tiek dar spėjo pasakyti prieš 
durims atsidarant ir pasirodant Patai. 

Jo pilkas kostiumas, kaip pastebėjo Brunetis, greičiausiai buvo iš 
kašmyro, o toks kaklaraištis Italijoje laikomas Anglijos klubo kakla- 
raiščio atitikmeniu. Nors pavasaris buvo lietingas ir vėsus, gražus 
Patos veidas buvo lygus ir įdegęs. Jis buvo užsidėjęs ovalius akinius 
plonais rėmeliais. Tai buvo penktieji akiniai, kaip pastebėjo Brune- 
tis, Patos pakeisti per tuos metus, kol jis dirbo kvestūroje, stiliumi 
visada keletą mėnesių lenkiantys tuos, kokius visi kiti greit nešios. 
Kartą Brunetis, neatsinešęs savo skaitymo akinių, paėmė nuo stalo 
Patos akinius ir prisidėjo juos, norėdamas atidžiau apžiūrėti nuo- 
trauką, tada ir pamatė, jog lęšiai iš paprasto stiklo. 

— Vicekvestoriau, kaip tik kviečiau komisarą užeiti, - pasakė sin- 
jorina Eletra. 

Brunetis pastebėjo ant jos stalo dvi bylas ir tris popieriaus lapus, 
kurių, buvo tuo tikras, prieš sekundę ten nebuvo. 

- Prašom užeiti, dottor Bruneti, - pasakė Pata tiesdamas ranką 
Brunetį sutrikdžiusiu mostu, panašiu, kaip jis įsivaizdavo, į Klitem- 
nestros mostą, kai viliojo Agamemnoną iš kovos vežimo. Jis tespėjo 
dar kartą žvilgtelėti į sinjoriną Eletrą ir Pata, paėmęs jį už rankos, 
švelniai įstūmė į savo kabinetą. 

Pata uždarė duris ir per visą kambarį nuėjo prie dviejų kėdžių, 
kurias buvo pastatęs priešais langus. Palaukė, kol prieis Brunetis. Kai 
šis priėjo, mostu pakvietė jį sėstis, tada pats atsisėdo; interjero deko- 
ratorius tokį kėdžių išdėstymą būtų pavadinęs „pokalbio kampeliu“. 

— Malonu, kad skyrėte man laiko, komisare, - pasakė Pata. 

Išgirdęs šiuose žodžiuose pikto sarkazmo gaidelę Brunetis pasi- 
juto įprasčiau. 

- Turėjau reikalą, - paaiškino. 

— Maniau, tai buvo iš ryto, - pasakė Pata, bet po to prisiminė, kad 
reikia nusišypsoti. 

— Taip, bet ir po to, po pietų turėjau išeiti. Reikalas buvo skubus, 
todėl nespėjau jums pranešti. 

— Dottore, ar neturite telefonino? 

Brunetis, juos niekinęs ir atsisakęs nešiotis dėl paties pripažįsta- 
mų kvailų luditiškų prietarų, tepasakė: 

- Nebuvau pasiėmęs, pone, - norėjo paklausti Patos, kodėl jį pa- 
sikvietė, bet sinjorinos Eletros įspėjimo užteko, kad tylėtų neutralia 
veido išraiška, tarsi jie būtų du nepažįstamieji, laukiantys to paties 
traukinio. 

— Komisare, norėjau su jumis pasikalbėti, - pradėjo Pata. Atsi- 
krenkštė ir tęsė: - Tai... na, tai asmeninis reikalas. 

Brunetis labai stengėsi, kad veido išraiška liktų nejudri, rodanti 
pasyvų domėjimąsi pokalbiu. 

Pata atsirėmė į krėslo atkaltę, ištiesė priešais save kojas ir sukry- 
žiavo kulkšnis. Kurį laiką jis susimąstęs stebeilijo į švytinčius nu- 
blizgintų savo batų galiukus; tada nukėlė pėdą, prisitraukė kojas ir 
pasilenkė į priekį. Per keletą sekundžių, kol tai padarė, Brunetis ap- 
stulbęs suvokė, jog Pata atrodė keleriais metais pasenęs. 

- Tai dėl mano sūnaus, - pasakė. 

Brunetis žinojo, kad jis turi du sūnus - Robertą ir Salvatorę. 

— Kurio, pone“ 

— Roberto, mažylio. 

Brunetis greit paskaičiavo, kad Robertui turėtų būti mažiausiai 
dvidešimt treji. Na, jo paties dukra Kiara, nors jau penkiolikos, vis 
dar buvo jo mažylė ir tikriausiai visada bus. 

- Jis juk studijuoja universitete, pone? 

- Taip, prekybos ekonomiką, - atsakė Pata, tada nutilo ir pažvel- 
gė žemyn, į savo kojas. - Jau keletą metų ten mokosi, - paaiškino 
pakeldamas akis į Brunetį. 

Brunetis vėl turėjo labai pasistengti, kad veido išraiška išliktų 
nejudri. Nenorėjo pasirodyti per daug susidomėjęs galimai šeimos 
problema, tačiau nenorėjo ir pasirodyti abejingas, kad ir ką Pata 
nusprendė jam papasakoti. Jis linktelėjo, jo nuomone, padrąsina- 

mu judesiu, tokiu pat kaip ir bendraudamas su nervingais liudy- 
tojais. 

- Gal ką nors pažįstate Jezole? - paklausė Pata visai supainioda- 
mas Brunetį. 

— Atsiprašau, pone? 

- Jezole, jų policijos nuovadoje. Ar nieko ten nepažįstate? 

Brunetis kurį laiką apie tai galvojo. Turėjo ryšių su žemyno poli- 
cija, tačiau ne Adrijos pakrantėje, kur tiek naktinių klubų, viešbučių, 
diskotekų ir daugybė vienadienių turistų, pernakvojančių Jezole ir 
persikeliančių per lagūną laivais kiekvieną rytą. Viena moteris, su 
kuria kartu mokėsi universitete, dirbo policijoje Grade, bet jis nieko 
nepažinojo tame arčiau esančiame mieste. 

— Ne, pone. Nepažįstu. 

Patai nepavyko nuslėpti nusivylimo. 

- Tikėjausi, kad pažinosite, - pasakė. 

- Deja, pone, - Brunetis svarstė savo galimybes, stebėdamas ne- 
judantį Patą, kuris vėl įbedė žvilgsnį į savo kojas, ir nutarė rizikuoti. 
— Kodėl klausiate, pone? 

Pata pažvelgė į jį, į šalį, vėl į jį. Galų gale tarė: 

- Jų policija paskambino man vakar vakare. Kažkas ten jiems dir- 
ba, žinote, kaip būna, - omenyje greičiausiai buvo turimas kažkoks 
informatorius. - Tas asmuo prieš kelias savaites pranešė jiems, kad 
Robertas prekiauja narkotikais, - Pata nutilo. 

Kai tapo akivaizdu, kad vicekvestorius neketina nieko daugiau 
sakyti, Brunetis paklausė: 

— Kodėl jie jums paskambino, pone? 

Pata tęsė, tarsi Brunetis nebūtų nieko paklausęs: 

— Pamaniau, gal pažinosite ką nors, kas galėtų mums daugiau pa- 
pasakoti, kas ten nutiko, kas per vienas, kiek pažengęs jų tyrimas. 

Ir vėl Brunečiui toptelėjo žodis „informatorius“, bet jis nutylėjo. 

Tarsi atsakydamas į jo tylėjimą Pata pridūrė: 

— Štai kokie reikalai. 

— Ne, pone, labai gaila, bet tikrai nieko ten nepažįstu, - kiek pa- 
dvejojęs jis pasisiūlė: - Pone, galėčiau paklausti Vianelo, - Patai 
nespėjus atsakyti pridėjo: - Pone, jis diskretiškas. Dėl jo galite būti 
ramus. 
ryžtingai prieštaraudamas, atmesdamas galimybę priimti pagalbą 
iš uniformuoto Žmogaus. 

— Pone, ar tai viskas? - tarė Brunetis ir padėjo rankas ant savo 
kėdės ranktūrių parodydamas, kad rengiasi išeiti. 

Pastebėjęs Brunečio ketinimus Pata pasakė, šį kartą daug tyles- 
niu balsu: 

- Jį areštavo, - jis žvilgtelėjo į Brunetį, bet matydamas, kad tas 
nesirengia nieko klausti, tęsė: - Praeitą naktį. Paskambino man 
apie pirmą. Vienoje diskotekoje vyko muštynės ir, kai policija at- 
vyko ten jų išvaikyti, sulaikė keletą žmonių ir juos apieškojo. Matyt 
dėl to, ką tas asmuo jiems pasakė, jie apieškojo Robertą. 

Brunetis tylėjo. Žinojo iš ilgametės patirties, jei liudijimai taip 
toli pažengę, nieko nebesustabdysi: viskas bus išsakyta. 

- Jo švarko kišenėje rado voką su ekstazi tabletėmis, - pasilenkė į 
Brunečio pusę ir paklausė: - Komisare, juk žinote, kas tai, ar ne? 

Brunetis linktelėjo nustebęs, jog Pata galėtų įsivaizduoti, kad po- 
licininkui įmanoma šito nežinoti. Suprato, kad dabar bet kuris jo 

žodis gali nutraukti pokalbį. Pasistengė atsipalaiduoti, nukėlė ranką 
nuo kėdės ranktūrio ir įsitaisė taip, kad, jo manymu, padėtis turėjo 
atrodyti daug patogesnė. 

— Robertas jiems pasakė, jog kažkas, matyt, įkišo tai jam į kišenę, 
kai pamatė atvykstant policiją. Taip dažnai nutinka. 

Brunetis tą žinojo. Be to, žinojo ir tai, jog lygiai taip pat dažnai 
šitaip nenutinka. 

- Jie man paskambino ir aš ten nuvykau. Žinojo, kas toks Rober- 

tas, todėl pakvietė mane. Kai ten nuvykau, atidavė jį mano žinion. 
Grįžtant jis man papasakojo apie voką, - Pata nutilo ir atrodė, kad 
jau galutinai. 

- Arjie pasiliko jį kaip įkaltį? 

— Taip, ir paėmė jo pirštų atspaudus, norėdami palyginti su tais, 
kuriuos ras ant voko. 

- Jei jis išėmė voką ir jiems padavė, tai jo pirštų atspaudų tikrai 
turėjo ant jo būti, - pasakė Brunetis. 

- Taip, žinau, - atsakė Pata. - Dėl to aš nesijaudinau. Net ne- 
paskambinau savo advokatui. Tai ne įrodymas, net jei rastų pirštų 
atspaudų. Tai, ką sakė Robertas, galėjo būti tiesa. 

Brunetis linktelėjo tyliai pritardamas, tikėdamasis sužinoti, kodėl 
Pata apie tai kalba tik kaip apie galimybę. 

Pata atsilošė kėdėje ir pažvelgė pro langą. 

- Šį rytą jie man paskambino, po to, kai jūs išėjote. 

— Ar todėl mane kvietėte, pone? 

— Ne, rytą norėjau pasikalbėti su jumis apie kitą reikalą. Dabar 
tai nebesvarbu. 

— Ką jie jums pasakė, pone? - galų gale paklausė Brunetis. 

Patos žvilgsnis nukrypo nuo to, į ką žvelgė pro langą. 

— Kad didesniajame voke jie rado keturiasdešimt septynis mažes- 
nius, kiekviename jų po ekstazi tabletę. 

Brunetis pabandė suskaičiuoti narkotikų svorį ir vertę, kad su- 
prastų, kaip teisėjas galėtų įvertinti jų laikymą. Na, kiekis neatrodė 
didžiulis, ir jei Robertas atkakliai laikysis savo versijos, kad kažkas 
kitas įdėjo juos jam į kišenę, berniukui neturėtų iškilti rimtesnių 
teisinių pasekmių. 

— Jo pirštų atspaudų buvo ir ant mažesniųjų vokų, - ištarė Pata į 
tylą. - Ant jų visų. 

Brunetis nepasidavė norui pasilenkti į priekį ir uždėti delną Patai 
ant rankos. Vietoj to jis kelias sekundes palaukė ir tada tarė: 

— Pone, man labai gaila. 

Vis dar į jį nežiūrėdamas Pata linktelėjo, gal pritardamas, o gal 
dėkodamas. 

Prabėgus visai minutei Brunetis paklausė: 

— Ar tai įvyko pačiame Jezole, ar Lide? 

Pata pažvelgė į Brunetį ir papurtė galvą tarsi kovotojas nusikra- 
tantis švelnaus smūgio. 

— Ką? 

- Kur tai nutiko, pone. Jezole ar Jezolo Lide? 

- Lide. 

— O kur jis buvo, kai jį... - pradėjo Brunetis, ketindamas sakyti 
„areštavo“. Tačiau vietoj to ištarė: - Sulaikė? 

- Ką tik jums sakiau, - atšovė Pata tonu, rodančiu, kad jis jau ties 
pykčio riba. - Lide di Jezolo. 

- Bet kurioje vietoje, pone? Bare? Diskotekoje? 

Pata užmerkė akis ir Brunetis pagalvojo, kiek laiko jis praleido 
visa tai apmąstydamas, prisimindamas sūnaus gyvenimo įvykius. 

- Ta vieta vadinasi „Luksoras“, diskoteka, - pagaliau pasakė. 

Iš Brunečio lūpų išsprūdo tylus „ak“, bet ir to pakako, kad Pata 
atsimerktų. 

— Ką? 

Brunetis nuleido klausimą negirdomis. 

- Pažinojau žmogų, kuris ten lankydavosi, - pasakė. 

Neapibrėžtoms viltims žlugus, Patos dėmesys nukrypo kitur. 

— Ar pakvietėte advokatą, pone? - paklausė Brunetis. 

- Taip. Donatinį. 

Brunetis savo nuostabą nuslėpė trumpai linktelėdamas galva, 
tarsi dažnai ryšiais su mafija kaltinamus asmenis ginti kviečiamas 
advokatas būtų tinkamiausias pasirinkimas Patai. 

- Komisare, būčiau dėkingas... - pradėjo Pata ir nutilo svarstyda- 
mas, kaip tinkamiausia tą pasakyti. 

— Aš dar pasvarstysiu, ką galima padaryti, pone, - nutraukė jį 
Brunetis. - Ir, žinoma, niekam apie tai nepasakosiu, - kad ir kaip 
niekino daugelį Patos daromų dalykų, jokiu būdu negalėjo leisti, kad 
žmogus jaustųsi nepatogiai prašydamas jo apie nieką neprasitarti. 

Pata sureagavo į Brunečio balse nuskambėjusią pokalbio pabaigos 
gaidą ir atsistojo. Kartu su Brunečiu nuėjo prie durų ir jas atidarė. 
Nepadavė jam rankos atsisveikindamas, tačiau sumurmėjo trumpą 
„ačiū“ prieš sugrįždamas į kabinetą ir uždarydamas duris. 

Brunetis pastebėjo, jog sinjorina Eletra sėdi prie savo stalo, tačiau 
bylos ir popieriai pakeisti kažkuo įtartinai panašiu į storus ir bliz- 
gančius pavasarinius Vogue madų žurnalo numerius. 

— Dėl sūnaus? - paklausė pakeldama akis nuo žurnalo. 

Išsprūdo jam nespėjus susivaldyti: 

— Ar klausotės jo kabineto? - norėjo pajuokauti, bet išgirdęs savo 
paties klausimą, nebebuvo tikras, kad pavyko. 

— Ne. Berniukas šį rytą jam skambino labai nervingu balsu, tada 
paskambino iš Jezolo policijos. Kai tik su jais pasikalbėjo, paprašė 
manęs surasti Donatinio telefono numerį. 

Brunetis pasvarstė, ar nevertėtų paprašyti jos mesti sekretorės 
darbą ir įsidarbinti policininke. Bet žinojo, kad ji verčiau mirtų, nei 
apsivilktų policininko uniformą. 

— Ar pažįstate jį? - paklausė Brunetis. 

— Kurį? Donatinį ar berniuką? 

— Vieną ir kitą. Abu. 

— Pažįstu abu, - atsakė ji, tada atsainiai pridūrė: - Abu šikniai, bet 
Donatinis geriau rengiasi. 

— Ar sakė jums, kas nutiko? - paklausė galva linktelėdamas į Pa- 
tos kabineto pusę. 

— Ne, - atsakė ji be mažiausio nepasitenkinimo pėdsako. - Jei tai 
išžaginimas, rašytų laikraščiuose. Todėl manau, kad tai narkotikai. 
Donatinis turėtų būti kaip tik tas, kuris jį ištrauks. 

— Manote, jis galėtų išžaginti? 

— Kas, Robertas? 

- Taip. 

Ji sekundę pasvarstė ir atsakė: 

— Ne, manau, ne. Jis arogantiškas ir pasipūtęs, bet nemanau, kad 
visai sugadintas. 

Kažkas pastūmėjo Brunetį paklausti: 

— O Donatinis? 

Neabejodama ji atsakė: 

- Šitas padarytų bet ką. 

- Nežinojau, kad jį pažįstate. 

Ji nuleido akis į žurnalą ir atvertė kitą puslapį, atrodė, tarsi netu- 
rėtų jokio darbo. 

- Taip, - atvertė kitą lapą. 

- Jis paprašė manęs pagalbos. 

- Vicekvestorius? - paklausė ji ir nustebusi pakėlė akis. 

- Taip. 

— Ar padėsite? 

- Jei galėsiu, - atsakė Brunetis. 

Ji ilgai į jį žiūrėjo, tada vėl nukreipė dėmesį į priešais gulinčio 
žurnalo puslapį. 

— Nemanau, kad pilka spalva išsilaikys, - pasakė. - Visi jau pavar- 
go nuo tokios spalvos drabužių, - ji vilkėjo šilkinę persikų spalvos 
palaidinę ir juodą švarkelį aukšta apykakle, kurio audinyje jis manė- 
si įžvelgęs neperdirbtą šilką. 

— Tikriausiai jūs teisi, - pasakė, palinkėjo jai malonaus vakaro ir 
grįžo į savo kabinetą. 

Turėjo paskambinti į informaciją, kad gautų „Luksoro“ telefono 
numerį, bet kai jį surinko, iš diskotekos atsiliepęs žmogus pasakė, 
kad sinjoro Bertoko nėra ir atsisakė duoti jo namų telefono numerį. 
Brunetis nepasakė, kad skambina iš policijos. Užuot taip padaręs 
jis dar kartą paskambino į informaciją ir be jokio vargo gavo Lukos 
namų telefono numerį. 

— Pasipūtęs kvailys, - sumurmėjo Brunetis rinkdamas telefono 
numerį. 

Pakėlė po trečio šaukinio ir žemas šiurkštaus tembro balsas at- 
siliepė: 

— Bertokas. 

- Ciao, Luka. Čia Gvidas Brunetis. Kaip gyvuoji? 

Iš atsiliepusiojo balso dingo visas formalumas, jį pakeitė nuošir- 
di šiluma: 

- Gerai, Gvidai. Šimtą metų nieko apie tave negirdėjau. Kaip lai- 
kaisi, kaip Paola ir vaikai? 

— Visi laikosi gerai. 

- Galų gale nutarei priimti mano pasiūlymą ir nueiti pasišokti iki 
nugriuvimo? 

Brunetis nusijuokė iš šio pokšto, kartojamo jau gerą dešimtmetį. 

— Ne, bijau, kad vėl tave nuvilsiu, Luka. Nors Žinai, kaip svajoju 
ateiti ir linksmintis iki aušros su savo vaikų amžiaus žmonėmis, Pa- 
ola atsisako mane išleisti. 

— Dėl dūmų? - paklausė Luka. - Mano, pakenks tavo sveikatai? 

— Ne, dėl muzikos, manau, bet irgi dėl tos pačios priežasties. 

Po trumpos pertraukėlės Luka tarė: 

— Matyt, ji teisi, - kadangi Brunetis tylėjo, jis paklausė: - Tada ko 
skambini? Dėl to areštuoto vaikinuko? 

- Taip, - atsakė Brunetis net nebandydamas apsimesti nustebęs, 
kad Luka apie tai jau žino. 

- Jis tavo boso sūnus, ar ne? 

- Atrodo, tu viską Žinai. 

- Žmogus, vadovaujantis penkioms diskotekoms, trims viešbu- 
čiams ir šešiems barams turi viską Žinoti, ypač apie žmones, kuriuos 
areštuoja vienoje iš šių vietų. 

— Ką žinai apie berniuką? 

- Tik tiek, kiek man praneša policija. 

- Kuri policija? Ta, kuri jį areštavo, ar ta, kuri tau dirba? 

Tyla, įsivyravusi po jo klausimo priminė Brunečiui ne tik tai, kad 
per toli nuėjo, bet ir tai, kad nors Luka jo draugas, jis visada žiūrės į 
Brunetį kaip į policininką. 

— Nežinau, kaip atsakyti į tavo klausimą, Gvidai, - galų gale pasa- 
kė Luka. Jo kalbą nutraukė sunkus prisiekusio rūkoriaus kosulys. 

Jis truko labai ilgai, Brunetis laukė, kol liausis, ir kai pagaliau lio- 
vėsi, pasakė: 

- Atsiprašau, Luka. Nevykęs pokštas. 

— Nieko, Gvidai. Patikėk manim, kad bet kuriam, tiek susijusiam 
su viešuma kaip aš, reikia tiek pagalbos, kiek tik policija gali suteik- 
ti. O jie irgi laimingi, priimdami bet kokią mano pagalbą. 

Brunetis, galvodamas apie mažus vokelius, kuriais diskretiškai 
apsikeičiama miesto įstaigose, paklausė: 

— Kokios rūšies pagalbą? 

— Turiu asmeninių apsaugininkų, dirbančių diskotekų stovėjimo 
aikštelėse. 

— Kodėl? - paklausė mąstydamas apie gatvės plėšikus ir vaikų, 
išsvirduliuojančių trečią valandą ryto, pažeidžiamumą. 

— Kad paimtų iš jų mašinų raktus. 

- Ir niekas nesiskundžia? 

- Kas gali skųstis? Jų tėvai, kad neleidžiu vairuoti mirtinai pri- 
sigėrusiems ar netekusiems proto nuo narkotikų? Ar policija, kad 
neleidžiu atsitrenkti į medžius greitkelio pakraščiuose? 

— Taip, tikrai. Nepagalvojau. 

- Tai reiškia, kad jiems nebereikia keltis trečią nakties žiūrė- 
ti, kaip iš mašinų išpjaunami lavonai. Patikėk manim, policija su 
džiaugsmu man suteikia bet kokią reikalingą pagalbą. 

Jis nutilo ir Brunetis girdėjo aštrų degtuko brūkštelėjimą, kai 
Luka prisidegė cigaretę ir pirmą kartą giliai įkvėpė. 

— Ko iš manęs norėtum, kad visus nutildyčiau? 

— O tu gali? 

Jei gūžtelėjimas galėjo skleisti garsą, tai Brunetis jį girdėjo rage- 
lyje. Galų gale Luka tarė: 

- Neatsakysiu į šį klausimą, kol nesužinosiu, ar nori, kad tai pa- 
daryčiau, ar ne. 

— Ne, nenoriu, kad visus nutildytum, tarsi nieko nebuvo. Bet labai 
norėčiau, kad nepatektų į laikraščius, jei įmanoma. 

Luka prieš atsakydamas patylėjo. 

— Daug pinigų išleidžiu reklamai, - galiausiai pasakė. 

— Ar tai galima suprasti kaip teigiamą atsakymą? 

Luka atvirai nusijuokė ir juokas pamažu virto giliu šaižiu kosuliu. 
Kai vėl galėjo kalbėti, pasakė: 

— Gvidai, tu visada nori, kad viskas būtų labai aišku. Neįsivaiz- 
duoju, kaip Paola tai ištveria. 

— Man paprasčiau, kai viskas aišku. 

— Kaip policininkui? 

— Kaip bet kam. 

- Tada gerai. Gali suprasti tai kaip teigiamą atsakymą. Galiu ap- 
saugoti nuo vietinių laikraščių, ir abejoju, ar tai domins didžiuosius. 

— Jis - Venecijos vicekvestorius, - pasakė Brunetis kaprizingai 
pabrėždamas vietos pasididžiavimą. 

- Bijau, kad Romos vyrukams tai nelabai rūpi, - atsakė Luka. 

Brunetis pasvarstė. 

— Manau, tu teisus, - Lukai nespėjus pritarti jis paklausė: - Ką jie 
kalba apie berniuką? 

— Sulaikė jį nepasirengusį. Jo pirštų atspaudų buvo ant visų ma- 
žųjų vokų. 

- Ar jam jau pateikė kaltinimus? 

— Ne. Nemanau. 

- Ko jie laukia? 

— Nori sužinoti, iš kur gavo tą šlamštą. 

- Ar jie nežino? 

- Aišku, kad žino. Bet Žinoti nereiškia įrodyti, esu tikras, kad tu 
tai puikiai supranti. 

Tai buvo pasakyta ne be ironijos. Kartais Brunečiui atrodydavo, 
kad Italija - tokia šalis, kur visi viską žino, bet niekas nieko nenori 
sakyti. Privačiai kiekvienas mielai ir labai užtikrintai komentuodavo 
slaptus politikų, mafijos lyderių, kino žvaigždžių darbelius, tačiau 
tereikėjo jiems atsidurti situacijoje, kur jų pastabos galėjo turėti tei- 
sinių pasekmių, ir Italija virsdavo didžiausiu pasaulyje tylos kapu. 

— Ar Žinai, kas jis? - paklausė Brunetis. - Ar galėtum man pasa- 
kyti jo pavardę? 

— Geriau nereikia. Iš to nebus jokios naudos. Virš jo yra kažkas 
kitas, o virš to kito - dar kažkas, - Brunetis girdėjo jį prisidegant dar 
vieną cigaretę. 

— Arjis jiems pasakys? Kalbu apie berniuką. 

- Jei jam brangus gyvenimas, tai ne, - pasakė Luka, bet tuoj pat 
pridūrė: - Perdedu. Ne, jei nenori, kad jį atsakančiai aptalžytų. 

— Net Jezole? - paklausė Brunetis. Vadinasi, didelio miesto nusi- 
kaltimai atslinko ir į šį apsnūdusį Adrijos miestelį. 

- Ypač Jezole, Gvidai, - pasakė Luka, bet nieko nepaaiškino. 

— Tai kas jam dabar bus? - paklausė Brunetis. 

- Į šį klausimą tu geriau už mane turėtum atsakyti, - tarė Luka. - 
Jei tai pirmas nusižengimas, patapšnos jam per petį ir paleis namo. 

- Jis jau namuose. 

- Žinau. Kalbėjau metaforiškai. Tai, kad jo tėvas policininkas, irgi 
padės. 

— Tik jei laikraščiai nesuuos. 

- Jau sakiau. Dėl to gali būti ramus. 

- Tikiuosi, - atsakė Brunetis. 

Luka į tai nereagavo. Įsivyravus ilgai užsitęsusiai tylai Brunetis 
tarė: 

- O kaip tu laikaisi, Luka? 

Luka atsikrenkštė ir tas šlapias garsas Brunečiui buvo nemalonus. 

- Kaip visada, - galų gale atsakė ir vėl nusikosėjo. 

— Kaip Marija? 

— Ta karvė, - ištarė Luka tikrai įpykęs. - Jai tereikia mano pinigų. 
Tegul džiaugiasi, kad palikau jai namą. 

- Luka, ji tavo vaikų motina. 

Brunetis girdėjo, kaip Luka stengiasi sutramdyti norą jį iškeikti, 
kad drįsta kištis į jo gyvenimą. 

— Nenoriu apie tai kalbėti, Gvidai. 

- Suprantu, Luka. Juk žinai, kad taip kalbu, nes seniai tave pažįs- 
tu, - jis nutilo, tada pridūrė: - Abu jus pažįstu. 

- Žinau, bet viskas keičiasi, - vėl stojo tyla, tada Luka prabilo, o jo 
balsas skambėjo oficialiai: - Gvidai, nenoriu apie tai kalbėti. 

- Supratau, - sutiko Brunetis. - Atsiprašau, kad taip ilgai ne- 
skambinau. 

Pripažindamas ilgametę pažintį Luka tarė: 

- Juk ir aš neskambinau, ar ne? 

— Neturi reikšmės. 

— Taip, tikrai neturi, ar ne? - sutiko Luka ir nusijuokė balsu, su- 
grąžinusiu ankstesnį toną ir įsisenėjusį kosulį. 

Padrąsintas Brunetis paklausė: 

- Jei dar ką sužinosi, ar pasakysi man? 

- Žinoma, - sutiko Luka. 

Nespėjus jam padėti ragelio Brunetis paklausė: 

— Ar žinai dar ką nors apie žmones, iš kurių jis tai gavo, ir tuos, 
iš kurių jie gavo? 

Lukos balso tonas vėl tapo atsargus, kai paklausė: 

— Ką konkrečiai turi omenyje? 

- Arjie.... - jis nežinojo, kaip tiksliai apibrėžti tai, ką jie darė. - Ar 
jie užsiima tuo ir Venecijoje? 

- Ak, - atsiduso Luka. - Kiek žinau, ten jiems nelabai yra ką veik- 
ti. Gyventojai per seni, o vaikams daug paprasčiau atvykti čia į že- 
myną, jei jiems ko reikia. 

Brunetis suprato, kad tik iš egoizmo jam taip malonu šitai girdėti: 
bet kuriam vyrui, turinčiam du paauglius vaikus, kad ir kaip tikėtų 
jų nuostatomis ir polinkiais, būtų malonu išgirsti, kad mieste, kuria- 
me gyvena, prekyba narkotikais menkai išvystyta. 

Nuojauta Brunečiui sakė, kad daugiau iš Lukos nieko nebesuži- 
nos. Be to, net jei sužinotų prekiaujančių narkotikais žmonių pavar- 
des, šiaip ar taip, tai neturėtų reikšmės. 

- Ačiū, Luka, būk atsargus. 

- Ir tu, Gvidai. 


Tą vakarą vaikams nuėjus miegoti jis papasakojo Paolai apie pokalbį 
ir apie Lukos pykčio protrūkį paminėjus žmonos vardą. 

— Tau jis niekada nepatiko, ne taip kaip man, - pasakė Brunetis, 
tarsi tai kažkaip galėtų paaiškinti ar pateisinti Lukos elgesį. 

— Ką tai galėtų reikšti? - paklausė Paola be pagiežos. 

Abu sėdėjo priešinguose sofos galuose ir pasidėjo knygas į šalį, 
kai pradėjo kalbėtis. Prieš atsakydamas į jos klausimą Brunetis ilgai 
svarstė: 

— Matyt, tai turėtų reikšti, kad tu labiau supranti ir palaikai Ma- 
riją, Ne jį. 

-— Bet Luka teisus, - pasakė Paola, veidu, po to ir visu kūnu atsi- 
sukdama į jį. - Ji tikrai karvė. 

— Maniau, kad ji tau patinka. 

- Ji man patinka, - patvirtino Paola. - Vis tiek Luka teisus saky- 
damas, kad ji karvė. Bet tai jis ją tokia pavertė. Kai susituokė, ji buvo 
dantų gydytoja, bet jis paprašė jos nebedirbti. O kai gimė Paolas, 
pasiūlė jai nebegrįžti į darbą, nes jis užtektinai uždirba klubuose, 
kad visus juos išlaikytų. Taigi ji metė darbą. 

- Ir? - įsiterpė Brunetis. - Kuo jis dėtas, kad ji tapo karve? - net 
uždavęs klausimą puikiai suvokė, koks įžeidžiamas ir absurdiškas 
pats žodis. 

— Kad perkraustė visus juos į Jezolą, kur jam patogiau prižiūrėti 
savo klubus. O ji sutiko, - jos balsas tapo šiurkštus tarsi kalbant seną 
rožinį. 

— Niekas jai šautuvo nelaikė prie galvos pridėjęs, Paola. 

- Žinoma, kad niekas nelaikė: nereikėjo, - atšovė ji. - Ji buvo 
įsimylėjusi, - pamačiusi jo išraišką pasitaisė. - Gerai, abu buvo įsi- 
mylėję, - trumpam atlėgo ir vėl tęsė: - Taigi ji palieka Veneciją, kad 
apsigyventų Jezole, vasaros paplūdimio kurorte, dėl dievo meilės, ir 
tampa namų šeimininke ir mama. 

— Tai nėra patys blogiausi žodžiai, Paola. 

Kad ir kokio ugningo žvilgsnio nusipelnė ši mintis, ji išliko 
rami. 

- Žinau, kad tai ne patys blogiausi žodžiai. Ne apie tai kalba. Ji 
atsisakė profesijos, kuri jai patiko ir puikiai sekėsi, išsikraustė į nie- 

kur, kad augintų du vaikus ir rūpintųsi vyru, per daug geriančiu, per 
daug rūkančiu ir besitrankančiu su daugybe moterų. 

Brunetis puikiai suprato, kad nereikia pilti alyvos į šią ugnį. Pa- 
laukė, kol ji baigs, ir ji užbaigė: 

— Taigi dabar, daugiau kaip po dvidešimties ten praleistų metų ji 
pavirto karve. Stora, nuobodi ir kalbėti sugeba tik apie savo vaikus 
arba apie ruošiamą valgį, - žvilgtelėjo į Brunetį, o tas vis dar tylė- 
jo. - Kada paskutinį kartą juos matėme kartu? Prieš dvejus metus? 
Pameni, kaip skaudu buvo pastarąjį kartą, kai ji sukinėjosi aplink vis 
siūlydama dar ko nors paragauti arba rodydama savo dviejų niekuo 
neypatingų vaikų nuotraukas? 

Tas vakaras buvo skausmingas visiems, išskyrus, kad ir kaip būtų 
keista, Mariją, kuri, atrodė, visai nepastebi, kaip visiems nesmagu 
dėl jos elgesio. 

Vaikiškai naiviai Brunetis paklausė: 

— Mes dėl to nepradėsime ginčytis? 

Paola atrėmė galvą į sofos atlošą ir atvirai nusijuokė: 

— Ne, - ir pridūrė: - Manau, mano tonas liudija, kad nejaučiu jai 
didelės užuojautos. Ir kad dėl to jaučiuosi kalta, - ji luktelėjo norė- 
dama sužinoti, kaip Brunetis reaguos į jos išpažintį, tada tęsė. - Ji 
turėjo daug galimybių, bet nutarė nieko nedaryti. Atsisakė bet ko- 
kios pagalbos vaikams prižiūrėti, kad galėtų dirbti bent dalį dienos 
kieno nors kito kabinete, nutrūko jos narystė stomatologų asocia- 
cijoje, vėliau pamažu prarado susidomėjimą viskuo, kas nesusiję su 
abiem jos berniukais, tada sustorėjo. 

Įsitikinęs, kad ji jau baigė, Brunetis pastebėjo: 

- Nežinau, kaip tu į tai reaguosi, bet skamba įtartinai panašiai į 
argumentus, kuriuos esu girdėjęs iš neištikimų vyrų. 

— Dėl to, kodėl neištikimi? 

- Taip. 

— Tai taip ir yra, - jos tonas buvo ryžtingas, bet nepiktas. 

Ji aiškiai nebesirengė nieko pridurti, todėl jis paklausė: 

— Irė 

- Ir nieko. Gyvenimas jai suteikė daug pasirinkimų, galėjusių 
viską pakeisti, o ji pasirinko būtent tokius sprendimus. Spėju, jog 
kiekvienas pasirinkimas neišvengiamai lėmė kitą pasirinkimą, kai 
ji sutiko nebedirbti ir išsikelti iš Venecijos, bet vis tiek tai ji taip nu- 
sprendė, nors, kaip tu sakai, niekas nebuvo jai prie galvos pridėjęs 
šautuvo. 

— Man jos gaila, - pasakė Brunetis. - Jų abiejų. 

Paola, kurios galva ilsėjosi atremta į sofos atkaltę, užsimerkė ir 
tarė: 

- Ir man, - po ilgos pertraukos ji paklausė: - Ar džiaugiesi, kad 
aš likau dirbti? 

Jis pasvarstė deramą laiko tarpą ir atsakė: 

- Nelabai, bet džiaugiuosi, kad nesustorėjai. 

Kitą dieną Pata nepasirodė kvestūroje, o vienintelis jo duotas paaiški- 
nimas buvo skambutis sinjorinai Eletrai, kad pasakytų tai, kas ir taip 
jau tapo aišku: jo nebus. Sinjorina Eletra neuždavė jokių klausimų, 
tik paskambino Brunečiui pasakyti, kad kol nėra vicekvestoriaus, o 
kvestorius atostogauja Airijoje, viskas pereina jo atsakomybėn. 

Devintą paskambino Vianelas ir pasakė, jog gavo iš ligoninės Ro- 
sio buto raktus ir buvo nuėjęs jo apžiūrėti. Viskas atrodė savo vieto- 
je, o vieninteliai dokumentai buvo sąskaitos ir kvitai. Prie telefono 
rado adresų knygelę, ir Pučetis kaip tik dabar skambino visiems joje 
išvardytiems. Kol kas rado vienintelį giminaitį - dėdę Vičencoje, 
jam jau skambino iš ligoninės ir jis rūpinosi laidotuvėmis. Netrukus 
po to paskambino kriminalistas Bočezė ir pranešė, jog atsiunčia į 
Brunečio kabinetą pareigūną su Rosio pinigine. 

— Ką nors ant jos radote? 

— Ne, tik jo paties pirštų atspaudų ir keletą to vaiko, kuris ją 
rado. 

Iškart susidomėjęs galimybe rasti dar vieną liudytoją, Brunetis 
paklausė: 

- Vaiko? 

- To jauno pareigūno. Nežinau pavardės. Man jie visi vaikai. 

- Frančis. 

- Gali būti, - atsakė Bočezė abejingai. - Turiu jo atspaudus bylo- 
je, ir jie atitinka tuos, rastus ant piniginės. 

— Dar kas nors? 

— Ne. Turinio netikrinau, tik paėmiau atspaudus. 

Jaunas pareigūnas, vienas iš tų, į kuriuos Brunečiui buvo labai 
sunku kreiptis vardu, pasirodė prie durų. Brunečiui mostu pakvie- 
tus jis įėjo ir padėjo vis dar į plastikinį paketą įvyniotą piniginę ant 
stalo. 

Brunetis pastūmė telefono ragelį, prispaudė jį smakru ir paėmė 
paketą. Atidarydamas paklausė Bočezės: 

- Ar viduje yra pirštų atspaudų? 

- Sakiau, kad radau tik tuos, - atsakė technikas ir baigė pokalbį. 

Brunetis padėjo ragelį. Kartą vienas karabinierių pulkininkas yra 
pasakęs, kad Bočezė toks geras, jog gali aptikti pirštų atspaudus net 
ant tokios slidžios medžiagos, kaip politiko siela, todėl jam buvo 
suteikta kur kas daugiau laisvės už daugumą kitų kvestūros darbuo- 
tojų. Brunetis seniai buvo įpratęs prie ūmaus šio žmogaus būdo; 
iš tiesų per ilgus metus jis įprato nereaguoti. Šio žmogaus irzlumą 
kompensuodavo nepriekaištingai atliekamas darbas, ne kartą padė- 
jęs atlaikyti aršų gynybos advokatų skepticizmą. 

Brunetis atidarė paketą ir piniginė išslydo ant stalo. Ji buvo iš- 
lenkta, įgavusi Rosio klubo formą, prie kurio, matyt, daug metų 
buvo nešiojama. Ruda oda viduryje buvo susiraukšlijusi ir nedidelė 
apvado juostelė nusitrynusi, atidengdama ploną pilką virvelę. Jis at- 
segė piniginę ir išskleidė ją ant stalo. Kairėje pusėje esančiuose sky- 
reliuose buvo keturios plastikinės kortelės: Visa, parduotuvių tinklo 
Standa kortelė, tapatybės kortelė iš Ufficio catasto ir Carta Venezia, 
suteikianti Rosiui, kaip vietos gyventojui, teisę į nuolaidą viešajame 
transporte. Jis visas jas ištraukė ir apžiūrėjo nuotraukas, esančias ant 
pastarųjų dviejų. Jos buvo įspaustos į korteles kažkokiu holografiniu 
būdu ir tapdavo nematomos, kai šviesa ant jų patekdavo tam tikru 
kampu, bet čia tikrai buvo Rosis. 

Dešinėje piniginės pusėje buvo nedidelė kišenėlė smulkiems pi- 

nigams, ji buvo užsegama žalvariniu spraustuku. Brunetis ją atsegė 
ir išpylė smulkias monetas ant stalo. Ten buvo kelios naujos tūks- 
tančio lirų monetos, kelios penkių šimtų lirų ir po vieną trijų skir- 
tingų dydžių šiuo metu naudojamų šimto lirų monetą. Įdomu, ar 
ir kitiems žmonėms taip kaip jam atrodo keista, kad jos buvo trijų 
skirtingų dydžių? Kaip paaiškinti tokią nesąmonę? 

Brunetis praskyrė piniginės nugarėlę ir išėmė banknotus. Jie 
buvo sudėti griežta tvarka, stambesni banknotai piniginės gilumoje, 
o tūkstančio lirų vertės - paviršiuje. Jis suskaičiavo pinigus: šimtas 
aštuoniasdešimt septyni tūkstančiai lirų. 

Praskleidė nugarėlę plačiau norėdamas patikrinti, ar nieko ne- 
praleido, bet daugiau ten nieko nebuvo. Įkišo pirštus į skyrelį kairė- 
je ir ištraukė nepanaudotą vaporetto bilietą, sąskaitą iš baro už tris 
tūkstančius, ir kelis aštuonių šimtų lirų vertės pašto ženklus. Kitoje 
pusėje rado dar vieną sąskaitą iš baro, ant kurios iš kitos pusės buvo 
užrašytas telefono numeris. Kadangi jis prasidėjo ne skaičiais 52, 27 
arba 72, nusprendė, jog tai ne Venecijos numeris, nors nebuvo jokio 
miesto kodo, ir tai viskas. Jokių vardų, jokio raštelio nuo mirusio- 
jo su paliktu pranešimu, kurį reikėtų perskaityti, jei jam kas nors 
nutiktų, nė vieno iš tų dalykų, kurių niekad ir nebūna piniginėse 
žmonių, kurie galbūt mirė smurtine mirtimi. 

Brunetis sudėjo pinigus į piniginę, o piniginę vėl įdėjo į plastikinį 
paketą. Prisitraukė per stalą telefoną ir surinko Ricardžio numerį. 
Autopsija jau turėjo būti atlikta ir jis labai norėjo sužinoti daugiau 
apie tą keistą įlinkį ant Rosio kaktos. 

Gydytojas pakėlė ragelį po antrojo šaukinio ir jie mandagiai pasi- 
sveikino. Tada Ricardis paklausė: 

— Skambini dėl Rosio? - kai Brunetis patvirtino, Ricardis tarė: - 
Gerai. Jei nebūtum man paskambinęs, pats būčiau skambinęs tau. 

— Kodėl? 

— Dėl žaizdos. Na, dviejų žaizdų ant jo kaktos. 

- O ką radai? 

— Viena plokščia ir į ją prilindę cemento. Tai nutiko, kai jis atsi- 
trenkė į šaligatvį. Bet į kairę nuo jos yra kita, vamzdiška. Tai reiškia, 
kad ji padaryta kažkuo cilindro formos, tokios kaip vamzdžių, nau- 
dojamų statyti impalcatura, pastoliams, aplink namą, nors skers- 
muo atrodo mažesnis už vamzdžių, kuriuos teko matyti tokiose 
konstrukcijose. 

— Irė 

— Žaizdoje nėra jokių rūdžių. Tie vamzdžiai paprastai labai pur- 
vini, aplipę visokiomis dulkėmis, rūdimis, dažais, bet žaizdoje nieko 
panašaus nėra. 

- Gal išvalė žaizdą ligoninėje. 

- Taip, valė, bet metalo pėdsakų mažesniojoje žaizdoje buvo įsi- 
spaudę į kaukolės kaulus. Tik metalas. Jokio purvo, jokių rūdžių ir 
jokių dažų. 

- Kokio metalo? - paklausė Brunetis įtardamas, kad Ricardį pa- 
skambinti paskatino ne tik tai, kad kažko nerado. 

— Vario, - kai Brunetis nieko į tai neatsakė, Ricardis ryžosi: - Ne 
mano reikalas aiškinti tau, kaip dirbti, bet, manau, gerai būtų ten 
nusiųsti kriminalistų komandą šiandien arba kai tik galėsi. 

— Taip ir padarysiu, - atsakė Brunetis patenkintas, kad tądien va- 
dovauja kvestūrai. - Ką dar aptikai? 

— Abi rankos lūžusios, bet įtariu, kad tu tai jau Žinai. Ant rankų 
buvo įbrėžimų, bet jie galėjo atsirasti nuo kritimo. 

— Ar maždaug gali pasakyti, iš kokio aukščio jis krito? 

— Nesu šios srities ekspertas: juk tai nutinka nedažnai. Bet peržiū- 
rėjau keletą knygų ir galiu spėti, kad maždaug iš dešimties metrų. 

— Iš trečio aukšto? 

- Gali būti. Ar bent jau antro. 

— Ar gali pasakyti ką nors apie tai, kaip jis nukrito? 

- Ne. Bet atrodo, kad nukritęs jis kurį laiką šliaužė į priekį. Jo kel- 

nės ir keliai šviežiai nubraižyti, yra nubrozdinimų ant vienos kulkš- 
nies vidinės pusės, manau, atsirado velkant ją šaligatviu. 

Čia Brunetis nutraukė gydytoją: 

— Ar galima nustatyti, kuri žaizda buvo mirtina? 

- Ne. 

Ricardis atsakė taip greitai, jog Brunetis suprato jį laukus šio 
klausimo. Gydytojas laukė, kol Brunetis dar ko nors paklaus, bet šis 
negalėjo sugalvoti nieko geresnio už miglotą: 

— Dar kas svarbaus? 

- Ne. Jis buvo sveikas ir būtų ilgai gyvenęs. 

— Vargšas nelaimėlis. 

- Lavoninės darbuotojas sakė, kad jį pažinojai. Buvo tavo drau- 
gas? 

Brunetis nedvejodamas atsakė: 

- Taip, buvo. 

Brunetis paskambino į Telekomo biurą ir prisistatė kaip policijos 
pareigūnas. Paaiškino, kad nori atsekti telefono numerį, bet nežino 
miesto kodo, nes turi tik septynis skaičius nuo galo, ir paprašė, ar 
Telekomas negalėtų jam pateikti sąrašo miestų, kuriuose toks tele- 
fono numeris egzistuoja. Nepagalvojusi, kad reikėtų patikrinti jo 
skambutį ir net nepasisiūliusi perskambinti jam į kvestūrą moteris 
paprašė palaukti keletą minučių, kol ji patikrins duomenis kom- 
piuteryje, ir atsitraukė nuo ragelio. Bent jau neįsijungė muzika. Ji 
netrukus pakėlė ragelį ir pranešė, jog numeris gali būti Pjačencoje, 
Feraroje, Akvilėjoje ar Mesinoje. 

Tada Brunetis paprašė pavardžių žmonių, kuriems tie keturi 
numeriai priklauso, ir tik tuomet moteris prisiminė Telekomo tai- 
sykles, privatumo įstatymą ir „įmonės strategiją . Ji paaiškino, jog 
turi paskambinti kažkas iš policijos ar kitos valstybinės struktūros. 
Kantriai nekeldamas balso Brunetis dar kartą paaiškino, kad jis po- 
licijos komisaras: ji gali paskambinti jam į Venecijos kvestūrą. Kai ji 
paprašė telefono numerio, Brunetis vos atsispyrė pagundai paklaus- 
ti, ar ne išmintingiau būtų patikrinti šį numerį telefonų knygoje, kad 
įsitikintų, jog tikrai skambina iš kvestūros. Užuot paklausęs, padik- 
tavo numerį ir padėjo ragelį. Telefonas suskambo beveik tuoj pat ir 
moteris pranešė keturias pavardes ir adresus. 

Pavardės jam nieko nesakė. Numeris Pjačencoje buvo automobi- 
lių nuomos agentūros, prie Feraros numerio buvo kelios pavardės, 

galėjo priklausyti verslo įmonei ar net parduotuvei. Kiti du greičiau- 
siai buvo privatūs adresai. Jis surinko Pjačencos numerį, palaukė, 
ir kai atsiliepė vyras, pasakė, jog skambina iš Venecijos policijos ir 
norėtų, kad jie patikrintų įrašus ir pasakytų, ar nebuvo išnuomoję 
automobilio, o gal pažįsta žmogų, pavarde Rosis, iš Venecijos. Vyras 
paprašė Brunečio palaukti, pridengė ragelį ir su kažkuo pasikalbėjo. 
Tada atsiliepė moteris ir paprašė pakartoti prašymą. Kai jis tą pada- 
rė, vėl buvo paprašytas truputį palaukti. Tas truputis išsitęsė iki kelių 
minučių, bet galų gale moteris sugrįžo ir pasakė, jog labai apgailes- 
tauja, bet kliento, tokia pavarde, jie neturi užregistravę. 

Kai surinko Feraros numerį, pasigirdo tik pranešimas, kad pa- 
skambino į Gavinio ir Kapelio biurą ir prašymas palikti savo pavar- 
dę, telefono numerį ir skambučio priežastį. Jis padėjo ragelį. 

Akvilėjoje jis prisiskambino, sprendžiant iš balso, senyvai mote- 
riai, ši pasakė, jog niekada nėra girdėjusi apie Frančeską Rosį. Mesi- 
nos numeris buvo nebenaudojamas. 

Rosio piniginėje nerado vairuotojo pažymėjimo. Nors dauguma 
venecijiečių nevairavo, vis dėlto jis galėjo turėti pažymėjimą: net 
bekelė neatbaidytų italo nuo aistros pademonstruoti greitį. Jis pa- 
skambino apačion į vairuotojų pažymėjimų skyrių ir buvo infor- 
muotas, jog vairuotojo pažymėjimai buvo išduoti devyniems Fran- 
kams Rosiams. Brunetis patikrino Rosio asmens kortelę iš Ufficio 
catasto ir įvedė jo gimimo datą: jam nebuvo išduotas vairuotojo 
pažymėjimas. 

Vėl pabandė paskambinti Feraros numeriu, bet vis dar niekas ne- 
atsakė. Suskambėjo jo telefonas. 

— Komisare? - skambino Vianelas. 

- Klausau. 

— Mums ką tik paskambino iš Kanaredžio policijos nuovados. 

— Tos, kuri prie Tre Arčio tilto? 

— Taip, pone. 

— Kokiu reikalu? 

- Jie pranešė, kad paskambino žmogus ir pasakė, kad iš virš jo 
esančio buto sklinda kvapas, blogas kvapas. 

Brunetis laukė, nereikėjo ypatingos vaizduotės suvokti, kas bus 
toliau: niekas neskambina policijos komisarui dėl prakiurusių 
vamzdžių ar paliktų šiukšlių. 

- Jis buvo studentas, - pasakė Vianelas nutraukdamas tolesnius 
apmąstymus. 

— Kas nutiko? 

- Panašu į perdozavimą. Bent jau taip sakė. 

— Kada paskambino? 

— Maždaug prieš dešimt minučių. 

- Eisiu kartu. 

Išėjusį iš kvestūros Brunetį nustebino karštis. Gana keista, nors 
visados atsimindavo savaitės dieną ir paprastai datą, dažnai turė- 
davo pagalvoti, kad prisimintų, ar dabar pavasaris, ar ruduo. Tad 
kai pajuto dienos karštį, turėjo nusipurtyti tą keistą dezorientaciją 
prieš atsimindamas, kad dabar pavasaris ir reikia tikėtis kylančio 
karščio. | 

Tą dieną dirbo kitas locmanas - Pertilė, kuris Brunečiui buvo 
antipatico, nemalonus. Visi sulipo į laivą: Brunetis, Vianelas ir du 
vyrai iš kriminalinių tyrimų padalinio. Vienas iš jų atrišo laivą ir 
jie pasuko į bacino, atvirą vandenį, o tada greit pasuko į Arsenalo 
kanalą. Pertilė įjungė sireną ir nuskriejo apmirusiu Arsenalo van- 
deniu užkirsdamas kelią 52-ajam vaporetto, kaip tik pajudėjusiam 
nuo Tana laivų stotelės. 

- Pertile, tai ne branduolinis pavojus, - pasakė Brunetis. 

Locmanas atsigręžė į vyrus ant denio, nuleido vieną ranką nuo 
vairo ir sirenos garsas nutrūko. Brunečiui atrodė, kad locmanas 
didina greitį, bet jis nutylėjo. Arsenalo kanalo gale Pertilė staigiai 
pasuko į kairę ir praplaukė pro įprastas stoteles: Ligoninės, Fon- 

damenta nuove, La Madona del'Orto, San Alviso, o tada pasuko į 
Kanaredžio kanalą. Tuoj po pirmosios laivų stotelės jie pamatė po- 
licijos pareigūną, stovintį ant riva, prieplaukos, ir mojantį jiems, kai 
priartėjo. 

Vianelas išmetė virvę ir anas pasilenkė pritvirtinti jos prie me- 
talinio žiedo. Pamatęs Brunetį pareigūnas ant prieplaukos atidavė 
pagarbą, tada padavė ranką padėdamas išlipti iš laivo. 

- Kur jis? - paklausė Brunetis, kai tik kojos pasiekė tvirtą žemę. 

- Toliau šioje calle, pone, - pasakė pasisukdamas nuo Brunečio į 
siaurą gatvę, vedančią nuo kanalo į Kanaredžio centrą. 

Kiti išlipo iš laivo, Vianelas pasisuko į Pertilę ir liepė jų palaukti. 
Brunetis greta pareigūno, kiti būreliu paskui juos, visi kartu patrau- 
kė siaurąja calle. 

Jiems nereikėjo toli eiti ir nebuvo jokių sunkumų rasti reikiamą 
namą: maždaug už dvidešimties metrų priekyje nedidelis žmonių 
būrys stovėjo susispietęs priešais tarpdurį, kuriame sukryžiavęs 
rankas stovėjo policijos pareigūnas. 

Brunečiui priartėjus vienas vyras atsiskyrė nuo minios, tačiau 
nebandė prieiti prie policininkų. Jis tik atsitraukė nuo kitų ir ra- 
miai stovėjo rankomis įsisprendęs į šonus, stebėdamas artėjančius 
policininkus. Buvo aukštas, išbalęs kaip lavonas ir turėjo baisiausią 
iš Brunečio kada nors matytų girtuoklio nosių: raudona, paburkusi, 
duobėta, o galiukas beveik mėlynas. Brunetis netgi prisiminė vei- 
dus, kažkada matytus vieno olandų tapytojo drobėje - gal Kristaus, 
nešančio savo kryžių, siaubingus deformuotus veidus, pranašaujan- 
čius vien tik skausmą ir blogį visiems, pasitaikantiems jų kelyje. 

Brunetis tyliai paklausė: 

- Tai jį radęs vyras? 

- Taip, pone, - atsakė policininkas, pasitikęs laivą. - Jis gyvena 
pirmame aukšte. 

Jie priėjo prie vyro, šis susikišo rankas į kišenes ir ėmė suptis pir- 

myn atgal ant kulnų, tarsi jo lauktų svarbus darbas ir piktintųsi, kad 
policija jį atitraukė. 

Brunetis sustojo priešais. 

- Labas rytas, pone. Ar jūs mums paskambinote? — paklausė. 

- Taip. Stebiuosi, kad nepasididžiavote taip greit atvykti, - balse 
buvo tiek pagiežos ir priešiškumo, kiek nuo jo sklindančiame kvape 
alkoholio ir kavos. 

— Gyvenate po juo? - abejingai paklausė Brunetis. 

- Taigi aš čia jau septyneri metai, ir jei tas mėšlo krūva savinin- 
kas mano, kad gali ištrenkti mane atsiuntęs iškeldinimo orderį, galiu 
pasakyti, tegul jį susikiša, žinote kur, - jis kalbėjo Džiudekos tarme 
ir kaip ir daugelis šios salos gyventojų manė, jog nešvankybės kalbai 
būtinos kaip oras kvėpavimui. 

— Kiek laiko jis čia gyvena? 

- Jau nebegyvena, ar ne? - paklausė vyras ir pasilenkęs ėmė juok- 
tis, o juokas užsibaigė kosulio priepuoliu. 

— Kiek laiko jis čia gyveno? - paklausė Brunetis, kai vyras liovėsi 
kosėti. 

Vyras atsitiesė ir įdėmiau pasižiūrėjo į Brunetį. Brunetis savo 
ruožtu pastebėjo baltas pleiskanas, besilupančias nuo paraudusios 
vyro veido odos ir pageltusias akis, rodančias kepenų problemas. 

— Porą mėnesių. Turėsite paklausti šeimininko. Ką tik mačiau jį 
ant laiptų. 

— Ar kas nors jį lankydavo? 

— Nežinau, - staiga šiurkščiai atsakė vyras. - Tai ne mano reika- 
las. Beje, jis buvo studentas. Su tokiais žmonėmis neturiu apie ką 
kalbėtis. Pasipūtę šikniai, mano, kad žino viską. 

- Arjis toks ir buvo? - paklausė Brunetis. 

Vyras kurį laiką svarstė nustebęs, kad turi nuspręsti, ar šis atvejis 
atitinka jo bendrus įsitikinimus. Po ilgos pertraukos tarė: 

— Ne, bet kaip sakiau, mačiau jį tik kelis kartus. 

— Prašom pasakyti savo pavardę seržantui, - pasakė Brunetis ir 
nusisuko, turėdamas omenyje jaunąjį pareigūną, pasitikusį katerį. 
Žengė dar porą žingsnių link įėjimo, kur jam pagarbą atidavė ten sto- 
vintis pareigūnas. Už nugaros išgirdo vyrą, kurį apklausė, šaukiant: 

- Jo vardas buvo Markas. 

Kai priėjo Vianelas, Brunetis paprašė išsiaiškinti, ką galima su- 
žinoti iš kaimynystėje gyvenančių žmonių. Seržantui pasisukus eiti 
priėjo pareigūnas: 

— Antrajame aukšte, pone, - pasakė. 

Brunetis pažvelgė aukštyn į siaurą laiptinę. Už jo policininkas 
įjungė šviesą, bet silpna lemputė nedaug tegelbėjo, tarsi nenorėda- 
ma apšviesti bendros nešvaros. Nuo sienų nusilupę dažai ir cemen- 
tas, žmonių, besinaudojančių laiptine, suspardyti į mažas krūvelės 
gulėjo iš abiejų laiptų šonų. Vienur kitur ant krūvelių gulėjo ar iš jų 
kyšojo cigarečių nuorūkos ir popiergaliai. 

Brunetis užlipo laiptais. Kvapas jį pasitiko pirmoje laiptų aikš- 
telėje. Tvankus, tirštas, aštrus jis bylojo apie puvėsius, šlykštumą ir 
kažkokį nežmonišką purvą. Artėjant prie antrojo aukšto kvapas dar 
sustiprėjo ir vienu baisiu akimirksniu Brunetis įsivaizdavo mole- 
kulių srautą, užliejantį jį, limpantį prie drabužių, kaskadomis be- 
sileidžiantį į nosį ir gerklę, visados atnešantį klaikų priminimą apie 
mirtį. 

Trečiasis policininkas, blausioje šviesoje atrodantis labai išblyš- 
kęs, stovėjo prie buto durų. Brunetis nusiminė pamatęs, kad durys 
uždarytos, nes tai reiškė, jog kvapas bus dar baisesnis jas vėl atida- 
rius. Pareigūnas atidavė pagarbą ir labai sparčiai atsitraukė, nesusto- 
jo tol, kol atsidūrė už keturių žingsnių nuo durų. 

- Galite lipti žemyn, - pasakė Brunetis suprasdamas, jog vaikinas 
čia išbuvo jau beveik valandą. - Eikite į lauką. 

- Ačiū, pone, - atsakė tas ir vėl atidavė pagarbą prieš labai greitai 
apeidamas Brunetį ir pasileisdamas laiptais žemyn. 

Už savęs Brunetis girdėjo kriminalistų komandos, nešančios į 
viršų savo krepšius ir įrankius, bumbsėjimą ir tarškėjimą. 

Atsispyrė pagundai giliai įkvėpti, tiesiog sukaupė drąsą ir siekė 
durų rankenos. Dar nespėjo jų atidaryti ir vienas iš kriminalistų 
šūktelėjo: 

— Komisare, pirma paimkite šitą. 

Kai Brunetis atsisuko, vyras plėšė plastikinę chirurginių kaukių 
pakuotę. Padavė vieną Brunečiui, o kitą kolegai. Visi užsitempė gu- 
mines juosteles apie ausis ir užsitraukė kaukes ant burnos ir nosies, 
džiaugėsi įkvėpdami aštrų chemikalų, kuriais apdorojamos kaukės, 
kvapą. 

Brunetis atidarė duris ir kvapas užpuolė juos prasiverždamas pro 
chemikalus. Žvilgtelėjęs į viršų pamatė, kad visi langai atidaryti, ma- 
tyt, policijos, ir kad nusikaltimo vieta tam tikra prasme pažeista. 
Tačiau šią vietą nelabai tereikėjo saugoti - net pats Cerberis grei- 
čiausiai būtų staugdamas sprukęs nuo kvapo. 

Nors kūną kaustė troškimas nejudėti, Brunetis žengė pro duris, o 
kiti būriu įėjo paskui. Svetainė buvo tokia, kokią ir tikėjosi pamatyti 
studento bute: iš tiesų priminė jam, kaip universiteto laikais gyveno 
jo draugai. Sukrypusi sofa buvo uždengta spalvingo indiško audi- 
nio atraiža, užmesta ant atkaltės ir sukamšyta ties sėdimąja dalimi 
ir po ranktūriais, kad atrodytų kaip apmušalas. Prie sienos stovėjo 
ilgas stalas, apkrautas popieriais ir knygomis, ant jo apelsinas, jau 
apsitraukęs žaliu pelėsiu. Dar dvi kėdės buvo apkrautos knygomis 
ir įvairiais drabužiais. 

Vaikinas tysojo ant virtuvės grindų aukštielninkas. Kairioji ran- 
ka atmesta už galvos, jį pražudžiusi adata vis dar stirksojo rankos 
venoje, žemiau alkūnės duobės. Dešinioji ranka buvo sulenkta virš 
galvos, Brunetis atpažino savo sūnaus gestą, kai tas suprasdavo su- 
klydęs ar kvailai pasielgęs. Ant stalo gulėjo tai, ko reikėjo tikėtis: 
šaukštas, žvakė ir mažytis plastikinis maišelis su tuo, kas jį pražudė. 


105 


Brunetis nusuko žvilgsnį. Atviras virtuvės langas žvelgė tiesiai į kitą 
langą aklinai uždarytomis langinėmis. 

Vienas iš kriminalistų vyrų priėjo prie jo ir pažvelgė į vaikiną. - 
Gal pridengti jį, pone? 

— Ne. Geriau palikite, kol neapžiūrėjo gydytojas. Kas šiandien at- 
eis? 

- Gereras, pone. 

— Ne Ricardis? 

- Ne, pone. Šiandien budi Gereras. 

Brunetis linktelėjo ir grįžo į svetainę. Guma pradėjo trinti skruos- 
tą, tad nusitraukė kaukę ir įsibruko į kišenę. Kurį laiką kvapas buvo 
aštresnis, bet paskui jau nebe. Antrasis laboratorijos darbuotojas 
nuėjo į virtuvę, nešdamas filmavimo kamerą ir trikojį, girdėjo juos 
pritildytais balsais tariantis, kaip geriau įrašyti šią sceną tai nedi- 
delei istorijos daliai, kurią Markas, universiteto studentas, miręs su 
rankoje kyšančia adata, užims Adrijos perlo - Venecijos - policijos 
archyvuose. Brunetis nuėjo prie vaikino stalo ir stovėjo žiūrėdamas 
į popierių ir knygų krūvą, tokią panašią į tą, kaip jis pats palikdavo 
ant savo stalo būdamas studentas, panašią į sūnaus, kai kas rytą išei- 
na į mokyklą, paliekamą netvarką. 

Ant Architektūros istorijos viršelio vidinės pusės Brunetis rado jo 
pavardę - Markas Landis. Lėtai peržiūrėjo ant stalo sudėtus popie- 
rius, kartais stabtelėdamas perskaityti kokio paragrafo ar sakinio. 
Suprato, jog Markas rašė darbą apie keturių aštuonioliktojo amžiaus 
vilų tarp Venecijos ir Padujos sodus. Brunetis rado knygų ir straips- 
nių atspaudų apie landšafto architektūrą, net keletą sodų eskizų, 
panašu, pieštų mirusio vaikino. Brunetis ilgai tyrinėjo didelį įman- 
traus simetriško sodo piešinį, kiekvienas augalas ir medis buvo nu- 
piešti labai tiksliai. Galėjo netgi įžiūrėti didžiulio saulės laikrodžio, 
stovinčio į kairę nuo fontano, rodomą laiką: penkiolika po keturių. 
Piešinio dešinėje apačioje prie didžiulio oleandro pastebėjo porelę 

triušių, smalsiai spoksančių į žiūrovą, abu atrodė patenkinti ir įmitę. 
Padėjo piešinį ir paėmė kitą, matyt, skirtą jau kitam projektui, nes 
jame buvo labai modernus namas, stovintis virš atviros erdvės, gal- 
būt kanjono ar uolos. Brunetis tyrinėjo piešinį ir vėl pastebėjo triu- 
šius, šį kartą pašaipiai žvelgiančius iš už, kaip pasirodė, modernios 
skulptūros vejoje priešais namą. Jis nuleido lapą ir pervertė daugiau 
Marko piešinių. Kiekviename buvo triušių, kartais taip gudriai pa- 
slėptų, kad neįmanoma buvo pastebėti: vieną kartą daugiabučio 
lange, kitą kartą spoksančių pro priešais namą pastatyto automobi- 
lio langą. Brunečiui buvo įdomu, kaip Marko profesoriai būtų įver- 
tinę triušių buvimą kiekvienoje naujoje užduotyje, ar tai juos būtų 
pralinksminę ar suerzinę. O tada susimąstė apie vaikiną, kuris juos 
ten nupiešė kiekviename piešinyje. Kodėl triušius? Ir kodėl porelę? 

Nukreipė dėmesį nuo piešinių į ranka rašytą laišką, gulintį ša- 
lia jų. Ant jo nebuvo atgalinio adreso, antspauduotas kažkur Trento 
provincijoje. Pašto antspaudas suteptas, todėl miesto pavadinimas 
neįskaitomas. Jis žvilgtelėjo į puslapio apačią ir pamatė, kad pasira- 
šyta Mamma. 

Prieš pradėdamas skaityti Brunetis pažvelgė į tolį. Laiške buvo 
įprastos šeimos naujienos: papd užsiėmęs pavasariniu sodinimu, 
Marijai, Brunečio spėjimu, jaunesnei Marko seseriai, gerai sekasi 
mokykloje. Bričiola vėl bėgioja paskui paštininką; o jai viskas ge- 
rai ir tikisi, jog Markas gerai mokosi ir daugiau neturi jokių bėdų. 
Ne, sinjora, jūsų Markas daugiau nebeturės jokių bėdų, bet nuo šiol 
jūs iki gyvenimo pabaigos jausite praradimą, skausmą ir tą klaikų 
jausmą, kad kažkaip jį nuvylėte. Kad ir kaip tvirtai žinotumėte, kad 
nesate dėl to kalti, įsitikinimas, kad vis dėlto esate, visada bus giles- 
nis ir stipresnis. 

Padėjo laišką ir greit peržvelgė likusius popierius ant stalo. Buvo 
daugiau laiškų nuo vaikino mamos, bet Brunetis jų neskaitė. Pa- 
galiau viršutiniame pušinės spintelės, stovinčios prie stalo kairėje, 

stalčiuje rado adresų knygelę, o joje Marko tėvų adresą ir telefono 
numerį. Įsikišo knygelę į šoninę švarko kišenę. 

Garsas prie durų privertė atsisukti ir jis pamatė Ricardžio asis- 
tentą Džanpaolą Gererą. Griežtame jauname jo veide ir kiekviena- 
me sparčiame judesyje Brunetis įžvelgė garbėtrošką, o gal tiesiog 
žinojo, kad jis ambicingas ir šią savybę, kurios niekad neprisivertė 
pavadinti dorybe, įžvelgė visuose jo poelgiuose. Norėjo jį pamėgti, 
nes matė, jog su savo tiriamais mirusiaisiais elgiasi pagarbiai, tačiau 
dėl šio žmogaus tiesmukumo Brunetis galėjo jam jausti tik pagar- 
bą, nieko daugiau. Kaip ir jo viršininkas, Gereras buvo puošeiva ir 
tądien vilkėjo pilką vilnonį kostiumą, derantį prie jo elegantiškos 
išvaizdos. Paskui jį ėjo du baltai apsirengę lavoninės darbuotojai. 
Brunetis linktelėjo virtuvės pusėn ir vyrai įėjo vidun, nešdamiesi 
suvyniotus neštuvus. 

— Nieko nelieskite, - jiems pavymui nereikalingai sušuko Gere- 
ras. Padavė ranką Brunečiui. 

— Man sakė, kad jis perdozavo, - pasakė Gereras. 

— Panašu, - iš kito kambario nieko nesigirdėjo. 

Gereras nuėjo į virtuvę nešdamasis portfelį, ant kurio Brunetis 
negalėjo nepastebėti Prada prekės ženklo. 

Brunetis liko svetainėje ir laukdamas, kol Gereras užbaigs, atsi- 
rėmęs delnais į stalą dar kartą apžiūrėjo Marko piešinius. Norėjo 
nusišypsoti triušiams, bet negalėjo. 

Gereras užtruko kambaryje tik keletą minučių. Stabtelėjo prie 
durų nusitraukti chirurginės kaukės, kurią buvo užsimovęs. 

- Jei tai buvo heroinas, - pasakė gydytojas, - o manau, kad taip, 
turėjo mirti akimirksniu. Matėte jį: net nespėjo ištraukti iš rankos 
adatos. 

Brunetis paklausė: 

- Nuo ko taip galėjo nutikti? Arba kodėl, jei jis buvo narkoma- 
nas? 

Gereras kiek pagalvojo ir atsakė: 

- Jei tai buvo heroinas, jame galėjo būti įmaišyta bet kokio šlamš- 
to. Nuo to galėjo mirti. Arba, jei kurį laiką nevartojo, galėjo būti tie- 
siog perdėta reakcija į dozę, kuri nebūtų jo pražudžiusi, kai vartojo 
reguliariai. Tai yra, jei gavo dozę ypač gryno heroino. 

- Ką manote jūs? - paklausė Brunetis, ir kai pastebėjo Gererą be- 
sižiojantį atsakyti automatiškai apdairiai, kilstelėjo ranką ir pridūrė: 
— Visiškai neoficialiai. 

Gereras ilgai svarstė prieš atsakydamas, ir Brunetis negalėjo atsi- 
kratyti minties, kad jaunasis gydytojas svarsto profesines pasekmes, 
jei kas sužinotų, jog pateikė visai neoficialų sprendimą. Pagaliau jis 
tarė: 

— Manau, tai galėtų būti antrasis variantas. 

Brunetis neragino, tiesiog stovėjo ir laukė, ką jis dar pasakys. 

- Nepatikrinau viso kūno, - pasakė Gereras. - Tik rankas, bet 
nėra jokių šviežių žymių, nors daugybė senesnių. Jei jis neseniai 
vartojo heroiną, būtų leidęsis į rankas. Narkomanai paprastai linkę 
badytis į tas pačias vietas. Sakyčiau, keletą mėnesių jis nesibadė. 

— Bet vėl prie to grįžo? 

- Atrodo, taip. Galėsiu daugiau jums pasakyti, kai atidžiau jį ap- 
žiūrėsiu. 

- Ačiū, dottore, - tarė Brunetis. - Ar dabar jį išneš? 

- Taip. Liepiau įdėti į maišą. Kai langai atidaryti, greitai čia turėtų 
būti geriau. 

- Gerai. Ačiū. 

Gereras kilstelėjo ranką priimdamas padėką. 

— Kada galėsite atlikti autopsiją? - paklausė Brunetis. 

— Greičiausiai rytoj iš ryto. Šiuo metu ligoninėje viskas vyksta 
vangiai. Keista, kad pavasarį miršta tiek nedaug žmonių. 

- Jo piniginę ir daiktus iš kišenių palikau ant virtuvės stalo, - tęsė 
Gereras, atidarydamas lagaminėlį ir kišdamas į jį chirurginę kaukę. 

- Ačiū. Paskambinkite man, kai ką nors žinosite, gerai? 

- Žinoma, - atsakė Gereras ir paspaudęs ranką atsisveikindamas 
išėjo iš buto. 

Trumpo jų pokalbio metu Brunetis girdėjo iš virtuvės sklindan- 
čius garsus. Kai tik Gereras išėjo, pasirodė abu darbuotojai, neštu- 
vai dabar buvo išvynioti ir prikrauti slegiančios juos naštos maiše. 
Valios pastangomis Brunetis susilaikė nepagalvojęs apie tai, kaip jie 
nuvinguriuos su šia našta žemyn siaurais, vingiuotais pastato laip- 
tais. Vyrai linktelėjo jam, bet nesustojo. 

Jų žingsnių aidas tolo leidžiantis laiptais, o Brunetis grįžo į vir- 
tuvę. 

Aukštesnysis iš dviejų kriminalistų, rodos, Santinis, nors Brune- 
tis tiksliai neprisiminė, pakėlė galvą ir tarė: 

— Pone, čia nieko neradome. 

- Patikrinote jo dokumentus? - paklausė Brunetis rodydamas į 
ant stalo gulinčią piniginę ir nedidelę krūvelę sulankstytų popierių 
ir monetų. 

Santinio partneris atsakė už jį. 

— Ne, pone. Manėme, kad jūs norėsite tą padaryti. 

— Kiek dar čia kambarių? - paklausė Brunetis. 

Santinis mostelėjo į buto gilumą: 

— Tik vonia. Matyt, miegodavo ant tos sofos aname kambaryje. 

— Radote ką nors vonioje? 

Santinis leido atsakyti partneriui. 

— Ten nėra jokių adatų, nė pėdsako. Tik įprasti daiktai, kuriuos 
tikiesi rasti vonios kambaryje: aspirinas, skutimosi kremas, plastiki- 
nių skustuvų pakuotė, jokios narkomaniškos įrangos. 

Brunečiui pasirodė įdomu, kad kriminalistas tai komentuoja ir 
paklausė: 

— Kokią darote išvadą? 

- Sakyčiau, vaikinas buvo švarus, - atsakė nedvejodamas. 

Brunetis žvilgtelėjo į Santinį, šis linktelėdamas pritarė partnerio 
nuomonei. Anas tęsė: 

— Matėme daugybę tokių vaikių, dauguma jų atrodo klaikiai. Vi- 
sas kūnas nusėtas žaizdomis, ne tik rankos, - jis kilstelėjo ranką ir 
kelis kartus mostelėjo, tarsi nuvydamas prisiminimus apie matytus 
jaunus kūnus, pražudytus narkotikų prisišaukta mirtimi. - Bet šis 
vaikas neturėjo jokių kitų šviežių žymių. 

Kurį laiką visi tylėjo. Pagaliau Santinis tarė: 

— Pone, ar reikia dar ką nors padaryti? 

— Ne, nemanau, - pastebėjo, kad abu vyrai nebemūvėjo kaukių ir 
kad kvapas dabar buvo silpnesnis, net čia, kur kūnas išgulėjo neži- 
nia kiek laiko. - Eikite abu išgerti kavos. Aš apžiūrėsiu šitai, - pasakė 
rodydamas į piniginę ir popierius. - Po to užrakinsiu ir nusileisiu 
žemyn. 

Nė vienas neprieštaravo. Jiems išėjus Brunetis pakėlė piniginę ir 
pūstelėjęs nupūtė smulkius pilkus miltelius. Joje buvo penkiasde- 
šimt septyni tūkstančiai lirų. Dar du tūkstančiai septyni šimtai gu- 
lėjo ant stalo monetomis, kur kažkas jas iškraustė iš Marko kišenių. 
Viduje rado Marko Carta didentita su nurodyta gimimo data. Stai- 
giu judesiu susibraukė visus ant stalo esančius pinigus ir popierius 
į delną ir susikišo į švarko kišenę. Prie pat įėjimo ant stalo buvo 
pastebėjęs raktų ryšulį. Atsargiai patikrindamas, kad visos langinės 
būtų gerai pritvirtintos, jis jas uždarė, tada uždarė ir buto langus. 
Užrakino duris ir nulipo žemyn. 

Lauke Vianelas stovėjo palinkęs prie seno žmogaus klausydama- 
sis, ką anas norėjo pasakyti. Pamatęs išeinantį Brunetį jis patapšnojo 
per senojo žmogaus ranką ir nusisuko. Brunečiui priėjus Vianelas 
papurtė galvą. 

— Niekas nieko nematė. Niekas nieko nežino. 

Su Vianelu ir kriminalinio tyrimo padalinio vyrais Brunetis grįžo į 
kvestūrą policijos kateriu, džiaugdamasis oru ir vėju, kuris, tikėjo- 
si, nupūs nuo jų iš buto atsineštą kvapą. Nė vienas net neužsiminė, 
bet Brunetis žinojo, kad nesijaus visai švarūs, kol nenusimes visų 
iki vieno tą dieną dėvėtų drabužių ir ilgą laiką nepastovės po vis- 
ką nuplaunančiu dušu. Net besiskleidžiančio vėlyvo pavasario die- 
nos karštyje jis ilgėjosi karšto vandens srovės ir tvirto šiurkščios 
šiūruoklės prisilietimo prie kiekvieno kūno centimetro. 

Laboratorijos darbuotojai vežėsi Marko mirties priemones į 
kvestūrą ir nors nebuvo didelės tikimybės rasti dar vienus pirštų 
atspaudus ant jį nužudžiusio švirkšto, buvo vilties, kad ant virtuvės 
stalo jo paliktas plastikinis maišelis padės aptikti bent fragmentą, 
kurį galima būtų palyginti su kitais turimais atspaudais. 

Kai atvyko į kvestūrą, locmanas per greitai sustabdė katerį, taip 
smarkiai atsitrenkdamas į prieplauką, kad visi išsilakstė po denį. 
Vienas iš kriminalistų griebė Brunetį už peties, kad nenukristų 
žemyn laiptais į kabiną. Locmanas išjungė motorą ir pagriebęs 
galą virvės, pritvirtinančios laivą prie krantinės, iššoko į krantą 
ir ėmėsi rišti mazgus. Tylėdamas Brunetis išvedė visus iš laivo į 
kvestūrą. 

Brunetis nuėjo tiesiai į mažytį sinjorinos Eletros kabinetą. Kai 
įėjo, ji kalbėjosi telefonu, ir jį pamačiusi pakėlė ranką duodama 
ženklą palaukti. Jis įėjo lėtai, susirūpinęs, kad kartu gali įsinešti tą 


Ll2 


siaubingą kvapą, vis dar neapleidžiantį visos jo vaizduotės, o gal ir 
drabužių. Pastebėjo, kad langas atidarytas, tad nuėjo ir atsistojo prie 
jo šalia didelės vazos su pernelyg saldžiai kvepiančiomis lelijomis, 
pripildančiomis visą aplinkinę erdvę šleikštulį keliančio kvapo, ku- 
rio jis niekada nemėgo. 

Pajutusi jo nerimą sinjorina Eletra žvilgtelėjo į jį, atitraukė ra- 
gelį nuo ausies ir kita ranka pamojo ore, tarsi norėdama parodyti, 
kad skambinantysis išsekino jos kantrybę. Ji vėl prisitraukė ragelį 
prie ausies ir keletą kartų sumurmėjo si, neleisdama nekantrumui 
persmelkti savo balso. Prabėgo minutė, ji vėl atitraukė ragelį, tada 
staiga jį prisidėjo, padėkojo, pasakė „viso labo“ ir baigė pokalbį. 

- Šitiek reikia aiškinti, kodėl šį vakarą negali ateiti, - tik tiek te- 
siteikė pasakyti. 

Informacijos nedaug, tačiau užtektinai, kad Brunetis susidomėtų, 
kiek ir kodėl. Ir kas. Jis patylėjo. 

— Kaip sekėsi? - paklausė ji. 

— Prastai, - atsakė Brunetis. - Jam buvo dvidešimt. Ir niekas ne- 
žino, kiek ten išgulėjo. 

— Tokioje kaitroje, - pasakė ne klausdama, o išreikšdama užuo- 
jautą. 

Brunetis linktelėjo. 

- Narkotikai. Perdozavo. 

Ji į tai nieko neatsakė, tik užsimerkė, tada tarė: 

— Klausinėjau keleto pažįstamų žmonių apie narkotikus, bet visi 
jie sako tą patį: Venecijoje labai maža rinka, - ji nutilo, tada pridūrė: 
- Bet turėjo būti užtektinai didelė tam, kas pardavė berniukui tai, 
kas jį pražudė. 

Brunečiui buvo labai keista girdėti ją vadinant Marką berniuku: ji 
pati buvo neką daugiau kaip dešimčia metų vyresnė už jį. 

— Turiu paskambinti jo tėvams, - pasakė Brunetis. 

Ji žvilgtelėjo į savo laikrodį, o Brunetis į savąjį, stebėdamasis, kad 

dar tik dešimt po pirmos. Mirtis realų laiką pavertė beprasmiu ir jam 
atrodė, kad tame bute praleido ištisas dienas. 

— Gal geriau truputį palaukite, pone? - jam nespėjus paklausti pa- 
aiškino: - Tada tėvas bus grįžęs namo ir visi bus papietavę. Jiems bus 
geriau, jei visi bus kartu, kai pranešite. 

— Tikrai, - pasakė jis. - Nepagalvojau. Palauksiu. 

Neturėjo jokios minties, ką veikti, kaip praleisti likusį laiką. 

Sinjorina Eletra ištiesė ranką į priekį ir kažką palietė kompiutery- 
je. Pasigirdo ūžimas ir ekranas užgeso. 

— Manau, padarysiu pertrauką ir eisiu išgerti un' ombra prieš pie- 
tus. Ar nenorėtumėte eiti drauge, pone? - nusišypsojo dėl savo skan- 
dalingos drąsos: kviečia išlenkti taurelės savo bosą, vedusį vyrą. 

Sujaudintas jos geraširdiškumo Brunetis atsakė: 

- Mielai, sinjorina. 


Jis paskambino truputį po antros. Atsiliepė moteris ir Brunetis pa- 
prašė pakviesti sinjorą Landį. Dėkingas tyliai atsikvėpė, kai moteris 
neparodė jokio susidomėjimo ir pasakė pakviesianti savo vyrą. 

- Landis, - atsiliepė žemas balsas. 

— Pone Landi, - tarė Brunetis: - čia komisaras Gvidas Brunetis. 
Skambinu iš Venecijos kvestūros. 

Nespėjo daugiau pasakyti ir Landis jį nutraukė, o jo balsas staiga 
tapo įtemptas ir skardus: 

— Dėl Marko? 

— Taip, pone Landi. 

— Ar labai blogai? - paklausė Landis švelnesniu balsu. 

- Blogiau būti negali, pone Landi. 

Linijoje įsivyravo tyla. Brunetis įsivaizdavo vyrą su laikraščiu 
rankoje stovintį prie telefono ir žiūrintį į virtuvę, kur jo žmona 
tvarkosi po paskutinių ramių šeimos pietų, kokių daugiau niekada 
nebebus. 

Landžio balsas tapo beveik negirdimas, bet jis galėjo klausti tik 
vieno dalyko, todėl Brunetis suvokė trūkstamą dalį. 

- Ar jis miręs? 

— Man labai gaila, bet taip. 

Vėl stojo tyla, šį kartą ilgesnė, tada Landis paklausė: 

— Kada? 

— Radome jį šiandien. 

— Kas rado? 

— Policija. Paskambino kaimynas, - Brunetis negalėjo prisiversti 
smulkiau papasakoti ar kalbėti apie tai, kiek laiko prabėgo nuo Mar- 
ko mirties. - Pasakė, kad seniai nematė Marko ir paprašė patikrinti 
jo butą. Kai nuvykome, ten jį ir radome. 

— Narkotikai? 

Autopsija dar nebuvo atlikta. Valstybės institucijos dar nebu- 
vo apsvarsčiusios, apgalvojusios ir atsižvelgusios į vaikino mirties 
aplinkybes, nepadariusios sprendimo dėl jo mirties priežasties, 
todėl oficialiam teisėsaugos pareigūnui būtų labai neapdairu ir ne- 
atsakinga tokiu būdu pelnyti papeikimą pateikiant savo asmeninę 
nuomonę šiuo klausimu. 

— Taip, - atsakė Brunetis. 

Kitame laido gale vyras verkė. Brunetis girdėjo ilgus gilius ato- 
dūsius jam kūkčiojant ir stengiantis atgauti kvapą. Prabėgo minutė. 
Brunetis atitraukė ragelį ir žvilgtelėjo į kairę, į ant sienos kabančią 
lentą, kur buvo surašytos Pirmojo pasaulinio karo metais žuvusių 
policijos pareigūnų pavardės. Pradėjo skaityti jų vardus, gimimo ir 
mirties metus. Vienam tebuvo dvidešimt, tiek pat, kiek Markui. 

Ragelyje jis girdėjo blankų aukštesnį balsą, pakeltą iš smalsumo 
ar iš baimės, bet garsas nutrūko, kai Landis uždengė ragelį ranka. 
Prabėgo dar minutė. Tada išgirdo Landžio balsą, pridėjo ragelį prie 
ausies, bet teišgirdo tik: 

- Aš jums perskambinsiu, - ir ryšys nutrūko. 


11S 


Sėdėdamas ir laukdamas Brunetis galvojo apie šio nusikaltimo 
pobūdį. Jei Gereras teisus ir Markas mirė, nes kūnas per tą laiką, kol 
nevartojo, buvo atpratęs nuo baisaus heroino šoko, tai tebuvo tik 
uždraustos medžiagos pardavimo nusikaltimas? Kokios rūšies nusi- 
kaltimas buvo parduoti heroiną narkomanui, ir ar atsiras toks teisė- 
jas, kuris nelaikys to tik paprastu nusižengimu? O jei į pražūtingąjį 
heroiną buvo įmaišyta kažko pavojingo ar mirtino, kaip nustatyti, 
kuriuo metu kelyje, nutįsusiame nuo aguonų laukų Rytuose į venas 
Vakaruose, buvo pridėta šios medžiagos, ir kas tai padarė? 

Kad ir kaip svarstė Brunetis, nemanė, kad šis nusikaltimas galė- 
tų turėti rimtesnių teisinių padarinių. Taip pat nesitikėjo, kad kada 
nors bus nustatyta atsakingo asmens tapatybė. Tačiau jaunas stu- 
dentas, piešęs mįslingus triušius ir sąmojingai slapstęs juos skirtin- 
gose savo piešinių vietose, vis tiek buvo miręs. 

Jis atsikėlė nuo savo stalo ir sustojo prie lango. Saulė kepino San 
Lorenco skvere. Visi žmonės, gyvenę senelių namuose, pasidavė 
miegui, palikdami campo, skverą, katėms ir šiuo metu per ją einan- 
tiems Žmonėms. Brunetis pasilenkė į priekį rankomis atsiremdamas 
į palangę ir stebėjo campo tarsi ieškodamas ženklo. Po pusvalandžio 
paskambino Landis pranešdamas, kad jis su žmona atvyks į Veneci- 
ją šį vakarą septintą ir pasiteiravo, kaip patekti į kvestūrą. 

Kai Landis patvirtino, jog jiedu atvyks traukiniu, Brunetis pasa- 
kė, jog pasitiks juos ir nuveš į ligoninę laivu. 

- Į ligoninę? - pertarė Landis ir jo balse atsirado beviltiška viltis. 

- Atsiprašau, pone Landi. Paprastai juos ten nuveža. 

— O, - buvo Landžio atsakymas, ir jis vėl padėjo ragelį. 

Vėliau tą popietę Brunetis paskambino draugui, turinčiam vieš- 
butį campo Santa Marina ir paklausė, ar neturi laisvo dviviečio kam- 
bario žmonėms, kuriems gali tekti pernakvoti. Nelaimės kažkur iš- 
kviesti žmonės pamiršdavo tokius dalykus kaip maistas, nakvynė ir 
visas kitas įkyrias detales, rodančias, kad gyvenimas tęsiasi. 

Paprašė Vianelo vykti kartu sakydamas sau, kad Landžiams bus 
lengviau atpažinti policiją, jei jų traukinį pasitiks uniformą vilkin- 
tis žmogus, nors puikiai žinojo, jog šiam reikalui Vianelas - tinka- 
miausias žmogus ir jam, ir Landžiams. 

Traukinys atvyko laiku ir Marko tėvus nebuvo sunku pastebė- 
ti nulipusius į peroną. Ji buvo aukšta liesa moteris kelionėje labai 
susiglamžiusia pilka suknele: plaukai sukelti į kuodą ant pakaušio 
kaip buvo madinga prieš kelis dešimtmečius. Vyras laikė ją už ran- 
kos ir kiekvienas galėjo pasakyti, kad ne iš mandagumo ar įpročio 
— ji Žengė netvirtai, tarsi girta ar serganti. Landis buvo žemo ūgio 
ir raumeningas, jo tvirtas kaip geležis kūnas bylojo apie visą gyve- 
nimą dirbamą sunkų darbą. Kitomis aplinkybėmis jų skirtingumas 
Brunetį būtų pralinksminęs, tačiau ne dabar. Landžio veidas buvo 
tamsiai įrudęs, blankūs plaukai vos dengė pakaušį, saulės nurudintą 
tokia pat spalva kaip ir veidas. Atrodė kaip žmogus visą dieną pralei- 
džiantis lauke, ir Brunetis prisiminė motinos laišką apie sodinimą. 

Jie pastebėjo Vianelo uniformą ir Landis atsivedė žmoną. Brune- 
tis prisistatė, pristatė savo seržantą ir paaiškino, jog jų laukia kateris. 
Tik Landis paspaudė jiems rankas ir tik jis pajėgė kalbėti. Žmona 
tegalėjo linktelėti ir kaire ranka nusišluostė akis. 

Viskas vyko greitai. Ligoninėje Brunetis pasiūlė sinjorui Landžiui 
vienam atpažinti Marką, bet jie abu norėjo eiti jo pamatyti. Brunetis 
ir Vianelas laukė prie durų, jiedu nesikalbėjo. Kai po kelių minučių 
pasirodė Landžiai, abu nesislėpdami raudojo. Pagal procedūrą rei- 
kėjo atlikti formalų atpažinimą, kūną atpažinęs žmogus turėjo balsu 
arba raštu tai pranešti lydinčiam pareigūnui. 

Kai jie nusiramino, Brunetis tepasakė: 

— Nutariau užsakyti jums kambarį nakčiai, jei norėsite pasilikti. 

Landis pasisuko į žmoną, bet ji papurtė galvą. 

— Ne, pone, mes grįšime. Manau, taip bus geriau. Pusę devynių 

Jis buvo teisus - Brunetis žinojo, kad taip bus geriau. Rytoj atliks 
autopsiją ir jokiam tėvui geriau to nematyti ir nežinoti. Jis išlydėjo 
juos pro atsarginį ligoninės išėjimą prie policijos katerio prieplau- 
koje. Montisis pamatė ateinančius ir atrišo katerį dar jiems nepriė- 
jus. Vianelas paėmė ponią Landi už rankos ir padėjo įlipti, nuvedė į 
kabiną. Kai jie lipo į laivą, Brunetis paėmė sinjoro Landžio ranką ir 
nestipriai spustelėjęs sulaikė, kad nesektų paskui žmoną į kabiną. 

Montisis, kuriam plukdyti laivą buvo taip įprasta, kaip kvėpuoti, 
sklandžiai atitolo nuo prieplaukos nedideliu greičiu taip, kad jų ke- 
lionė vyko beveik be garso. Landis sėdėjo nuleidęs akis į vandenį, 
nenorėdamas matyti miesto, pasiglemžusio jo sūnaus gyvybę. 

— Ar galite ką nors papasakoti apie Marką? - paklausė Brunetis. 

— Ką norite sužinoti? - paklausė Landis, vis dar nuleidęs akis. 

- Žinojote apie narkotikus? 

- Taip. 

— Ar buvo liovęsis vartoti? 

— Maniau, kad taip. Buvo parvykęs namo praeitų metų pabaigoje. 
Pasakė mums, kad nebevartoja ir nori pabūti namuose prieš vėl čia 
sugrįždamas. Buvo sveikas ir šią žiemą dirbo vyriškus darbus. Kartu 
uždengėm naują svirno stogą. Tokių darbų negali daryti, jei vartoji 
arba kūnas nuo jų paliegęs. 

Landis žiūrėjo į katerio skrodžiamą vandenį. 

- Ar jis kada apie tai kalbėjo? 

— Apie narkotikus? 

— Taip. 

- Tik kartą. Žinojo, kad negaliu šito klausytis. 

— Ar sakė jums, kodėl vartojo arba iš kur juos gaudavo? 

Landis pažvelgė į Brunetį. Jo akys buvo žydros kaip ledas, veidas 
neįprastai lygus, nors nugairintas saulės ir vėjo. 

— Kas galėtų paaiškinti, kodėl jie taip save niokoja? - jis papurtė 
galvą ir vėl nukreipė žvilgsnį į vandenį. 

Brunetis nuslopino impulsą atsiprašyti už klausimą ir tarė: 

— Ar žinojote ką apie jo gyvenimą čia? Draugus? Ką veikė? 

Landis atsakė į kitą klausimą. 

- Jis visada norėjo būti architektu. Nuo pat mažens domėjosi tik 
pastatais ir jų statybomis. Nesuprantu šito. Aš juk ūkininkas. Išma- 
nau tik apie ūkio reikalus, - kateriui išsukus į lagūnos vandenis juos 
siūbtelėjo banga, bet Landis išlaikė pusiausvyrą lyg niekur nieko. — 
Žemės darbai nebeturi ateities ir iš to nebegalima pragyventi. Visi 
tą puikiai žinome, bet ką gi daugiau mums veikti, - jis atsiduso. Ne- 
pakeldamas akių tęsė: - Markas atvyko čia studijuoti. Kai pirmų- 
jų metų pabaigoje grįžo namo, supratome, kad kažkas negerai, bet 
nežinojome kas, - pažvelgė į Brunetį. - Mes paprasti žmonės, nieko 
neišmanome apie tokius dalykus, apie narkotikus. 

Pažvelgė į šoną, į aplink lagūną stovinčius pastatus ir vėl nukreipė 
žvilgsnį į vandenį. Vėjas sustiprėjo ir Brunetis, norėdamas girdėti, 
ką jis kalba, turėjo pasilenkti. 

— Pernai grįžo namo per Kalėdas ir buvo labai neramus. Nutariau 
su juo pasikalbėti, tada man ir pasakė. Pasakė, kad liovėsi ir daugiau 
prie to nebenori grįžti, žino, kad nuo to gali mirti. 

Brunetis perkėlė svorį ant kitos kojos ir pastebėjo, kaip įdiržusios 
nuo darbo Landžio rankos sugniaužė katerio turėklus. 

— Negalėjo paaiškinti, kodėl taip elgėsi ir kaip jautėsi, bet Žinau, 
kad tikrai ketino liautis. Mamai nieko nesakėme. 

Landis nutilo. Galų gale Brunetis paklausė: 

- Kas nutiko? 

- Praleido su mumis likusią žiemos dalį, kartu dirbome prie svir- 
no. Todėl žinau, kad viskas buvo gerai. Paskui, prieš du mėnesius, 
pasakė, kad nori grįžti į universitetą ir vėl pradėti mokytis, kad jau 
nebėra ko bijoti. Tikėjau juo. Grįžo į Veneciją ir viskas lyg buvo ge- 
rai. O tada jūs paskambinote. 

Kateris išsuko iš Kanaredžio į Didįjį kanalą. Brunetis paklausė: 

— Ar kada minėjo draugus? Merginą? 

Atrodė, jog klausimas Landį sutrikdė. 

- Turi merginą namuose, - nutilo, atsakymas aiškiai buvo ne- 
baigtas. - Bet, man rodos, su kažkuo čia draugavo. Žiemą Markas 
į čia skambino tris ar keturis kartus ir keletą kartų jam skambino 
mergina. Bet jis mums nieko nepasakojo. 

Akimirkai motoras persijungė į atbulinę eigą ir kateris sklandžiai 
prisišvartavo priešais stotį. Montisis išjungė motorą ir išėjo iš kabi- 
nos. Tyliai apsuko virvę aplink stulpą ir išlipo į krantą, tada pastatė 
laivą lygiagrečiai su išlaipinimo pakyla. Landis ir Brunetis pasisuko, 
ūkininkas padėjo žmonai užkopti paskutinį laiptelį iš kabinos. Lai- 
kydamas už rankos padėjo išlipti iš laivo. 

Brunetis paprašė Landžio duoti jam bilietus ir gavęs padavė juos 
Vianelui, šis nuskubėjo jų pažymėti ir rasti reikiamą peroną. Kol 
jie trise užlipo laiptais į viršų, Vianelas sugrįžo. Palydėjo juos iki 
penktojo perono, kur jau laukė Veronos traukinys. Tylėdami jie ėjo 
pirmyn, kol Vianelas, žvelgdamas pro laukiančio traukinio langus, 
pamatė laisvą kupė. Jis nuėjo prie durų vagono priekyje, sustojo iš 
šono ir ištiesė ranką padėti sinjorai Landi. Ši suėmė jo ranką ir van- 
giai įlipo į traukinį. Landis įlipo paskui ją, tada atsisuko ir padavė 
ranką pirma Vianelui, paskui Brunečiui. Linktelėjo galva, tačiau ne- 
beturėjo žodžių, kad ką nors pasakytų. Nusisuko ir nusekė paskui 
žmoną koridoriumi į tuščią kupė. 

Brunetis ir Vianelas laukė prie durų, kol traukinio palydovas 
sušvilpė ir mostelėjo žalia skiaute prieš įlipdamas į jau važiuojantį 
traukinį, durys automatiškai užsitrenkė ir traukinys pajudėjo link 
tilto, į už Venecijos plytintį pasaulį. Kupė lėtai judant pro šalį Bru- 
netis matė Landžius sėdinčius greta, Landis buvo apkabinęs žmoną 
per pečius. Abu įsistebeilijo į priešais esantį suolą ir nepasisuko pa- 
žiūrėti pro langą traukiniui pravažiuojant pro policininkus. 

Pats nustebęs, kad prisiminė, Brunetis paskambino iš telefono bū- 
delės priešais policijos nuovadą ir atšaukė viešbučio užsakymą. Po 
to energijos pakako tik vienam dalykui - keliauti namo. Abu su Via- 
nelu įlipo į 82-ąjį, tačiau nelabai turėjo ką vienas kitam pasakyti, 
kol laivas juos plukdė link Rialto. Jų atsisveikinimas buvo santūrus 
ir Brunetis nusinešė savo liūdesį per tiltą, per jau uždarytą turgų 
namų link. Net prasiskleidusios orchidėjos Bjankato vitrinoje nė 
kiek nepataisė nuotaikos. Nepadėjo ir kepamo maisto kvapas jų 
namo antrojo aukšto laiptinėje. 

Namuose kvapai buvo dar stipresni: kažkas maudėsi po dušu ar 
vonioje ir naudojo Paolos praeitą savaitę parneštą rozmarino kvapo 
šampūną; ji paruošė dešreles su saldžiaisiais pipirais. Brunetis vylė- 
si, kad pasistengė pagaminti ir šviežių makaronų prie jų. 

Pakabino švarką sieninėje spintoje. Kai tik įėjo į virtuvę, Kiara, 
sėdėjusi prie stalo ir rengusi kažką panašaus į geografijos projektą 
— visas stalo paviršius buvo nukrautas žemėlapiais, gulėjo liniuotė 
ir matlankis - puolė prie jo ir apsivijo visu kūnu. Jis prisiminė Mar- 
ko bute tvyrojusį kvapą ir valingai prisivertė neatstumti jos. 

— Papa, - sušuko ji nespėjus jam pasisveikinti ar jos pabučiuoti: 
Ar galiu šią vasarą lankyti buriavimo pamokas? 

Brunetis akimis ieškojo, deja, tuščiai, Paolos, galbūt ji galėjo jam 
paaiškinti plačiau. 

- Buriavimo pamokas? - perklausė. 

- Taip, papa, - atsakė žiūrėdama į jį ir šypsodamasi. - Turiu kny- 
gą ir bandau mokytis navigacijos, bet manau, kažkas turės išmokyti 
mane buriuoti laivu, - paėmė jį už rankos ir prisitraukė prie virtuvės 
stalo, padengto visokiausiais žemėlapiais, bet tai buvo tik seklumų ir 
kranto linijų žemėlapiai, tik šalių ir žemynų pakraščiai, kur jie siekė 
vandenį. Ji atsitraukė ir stovėjo palinkusi virš stalo ties priešais ją 
gulinčia atversta knyga, atremta į kitą knygą. - Tėti, žiūrėk, - pasakė 
durdama pirštu į skaičių seką: - Jei nėra debesų, jūrlapis tikslus ir 
yra chronometras, jie gali tiksliai nustatyti, kur bet kurioje pasaulio 
vietoje yra jų laivas. 

— Kas tie jie, angelėli? - paklausė atidarydamas šaldytuvą ir išim- 
damas butelį Tokajaus. 

— Kapitonas Obrėjus ir jo įgula, - atsakė ji tonu, reiškiančiu, kad 
atsakymas turėtų būti visiems žinomas. 

- O kas tas kapitonas Obrėjus? - paklausė jis. 

- Siurprizo kapitonas, - pasakė ir pažvelgė taip, tarsi jis ką tik 
būtų prisipažinęs neprisimenąs namų adreso. 

- Siurprizo? - perklausė vis dar nenutuokdamas, apie ką čia kal- 
bama. 

- Tai iš knygų, tėti, tų apie karą su Prancūzija, - jam nespėjus 
pripažinti savo neišmanymo, pridūrė: - Tie prancūzai bjaurūs, ar 
ne? 

Brunetis, nors buvo tokios pat nuomonės, nutylėjo vis dar netu- 
rėdamas jokio supratimo, apie ką kalbama. Įsipylė nedidelę taurelę 
vyno ir išgėrė didelį gurkšnį, tada dar vieną. Vėl pažvelgė į žemėla- 
pius ir pastebėjo, kad mėlynose dalyse daugybė laivų, tik senovinių, 
apvainikuotų besiplaikstančių baltų burių debesimis, o žemėlapių 
kampuose, matyt, tritonai, išnyrantys iš vandens su virš lūpų išky- 
lančiais kriauklių kiautais. Jis pasidavė. 

— Kiara, kokių knygų? 

- Tų, kur davė mama, angliškų, apie anglą jūrų kapitoną, jo drau- 
gus ir karą su Napoleonu. 

— A, tai tos knygos, - jis siurbtelėjo dar vieną gurkšnį vyno. - Ir 
tau jos patinka taip pat kaip mamai? 

— O, - atsakė Kiara pažvelgdama į jį labai rimtu žvilgsniu. - Ne- 
manau, kad kam nors jos gali patikti labiau kaip mamai. 

Prieš ketverius metus, po beveik dvidešimt metų trukusios san- 
tuokos, žmona buvo pametusi Brunetį daugiau kaip mėnesiui, kol, 
jo skaičiavimu, metodiškai skaitė aštuoniolika jūros romanų apie 
nesibaigiantį, metų metus trukusį karą tarp britų ir prancūzų. Tas 
laikas jam labai prailgo, nes ir jam teko valgyti paskubom paruoštą 
maistą, neišvirusią mėsą, sausą duoną, tad dažnai imdavo paguodos 
ieškoti gerdamas daug grogo. Kadangi atrodė, jog ji daugiau niekuo 
nesidomi, Brunetis pasklaidė vieną knygą tikėdamasis, kad bus bent 
apie ką pasišnekėti valgant paskubomis sumestus pietus. Bet ji jam 
pasirodė padrika, pilna keistų faktų ir keistų gyvūnų, tad atsisakė 
savo ketinimų perskaitęs vos kelis puslapius ir dar nesusidūręs su 
kapitonu Obrėjumi. Laimei, Paola skaitė labai greitai ir sugrįžo į 
dvidešimtąjį amžių užbaigusi paskutinę knygą nė kiek nepasikeitusi 
po laivo sudužimo, mūšio ir skorbuto, grėsusio jai tas kelias savaites. 
Tiek apie žemėlapius. 

— Reikės apie tai pasikalbėti su tavo mama, - pasakė. 

— Apie ką? - paklausė Kiara, vėl palinkusi prie žemėlapių, kairiąja 
ranka spausdama savo kalkuliatorių, kurio, Brunečio manymu, ka- 
pitonas Obrėjus jai būtų pavydėjęs. 

— Apie buriavimo pamokas. 

— Ah yes, žinoma, - pasakė Kiara lengvai kaip ungurys įslydusi į 
anglų kalbą. - Trokštu buriuoti laivą. 

Brunetis paliko ją prie žemėlapių, pasipildė savo taurę ir pripylė 
dar vieną, tada nuėjo į Paolos studiją. Durys buvo atviros, ji gulėjo 
ant sofos, virš knygos kyšojo tik kakta. 

- Įtariu, tai kapitonas Obrėjus? - pasakė angliškai. 

Ji pasidėjo knygą ant pilvo ir nusišypsojo jam. Nieko nesakydama 
paėmė iš jo pasiūlytą taurę. Nugėrė gurkšnį, prisitraukė sulenktas 
kojas padarydama jam vietos atsisėsti, o kai jis atsisėdo, paklausė: 

— Sunki diena? 

Jis atsiduso atsilošdamas ant sofos ir kairę ranką uždėdamas jai 
ant kulkšnių. 

- Perdozavimas. Jam tebuvo dvidešimt, universiteto architektū- 
ros studentas. 

Ilgą laiką abu tylėjo, tada Paola tarė: 

- Kaip gerai, kad mes gimėme mūsų laiku. 

Jis žvilgtelėjo į ją, ji tęsė: 

- Prieš atsirandant narkotikams. Prieš tai, kai visi pradėjo juos 
vartoti, - gurkštelėjo vyno, tada pridūrė: - Man rodos, per visą savo 
gyvenimą du kartus rūkiau marihuaną. Ir ačiū Dievui, kad ji manęs 
nepaveikė. 

— Kodėl „ačiū Dievui '? 

— Nes jei man būtų patikę arba jei būtų paveikusi mane taip, kaip 
turėtų veikti, gal būčiau vartojusi dažniau. Arba perėjusi prie ko 
nors stipresnio. 

Jis pagalvojo, kad ir jam taip pat pasisekė. 

— Nuo ko jis mirė? - paklausė ji. 

— Nuo heroino. 

Ji papurtė galvą. 

- Iki dabar buvau su jo tėvais, - Brunetis vėl gurkštelėjo vyno. - 
Jo tėvas ūkininkas. Atvyko iš Trentino jo atpažinti ir grįžo namo. 

- Ar jie dar turi vaikų? 

— Yra jaunesnė sesuo, nežinau, ar turi daugiau. 

— Tikiuosi, - pasakė Paola. Ji ištiesė kojas ir pakišo pėdas po jo 
šlaunimi. - Ar nori valgyti? 

- Taip, bet pirma noriu išsimaudyti po dušu. 

— Gerai, - pasakė ji, ištraukdama pėdas ir statydama jas ant grin- 
dų. - Paruošiau padažą su pipirais ir dešrelėmis. 

- Žinau. 

- Atsiųsiu Kiarą tavęs pakviesti, kai bus paruošta, - ji atsistojo 
ir padėjo savo dar artipilnę taurę ant stalo priešais sofą. Palikusi jį 
studijoje grįžo į virtuvę baigti ruošti vakarienės. 


Kol visi susėdo prie stalo, Rafis spėjo grįžti namo kaip tik tuo metu, 
kai Paola visiems dėliojo makaronų, Brunečio nuotaika truputį pa- 
sitaisė. Matydamas savo vaikus, vyniojančius ką tik pagamintas 
pappardelle ant šakučių, pajuto beveik gyvulišką saugumo ir gerovės 
jausmą ir ėmė godžiai valgyti savo dalį. Paola pasistengė apkepinti 
ir nulupti raudonųjų pipirų odeles, todėl jie buvo minkšti ir saldūs, 
kaip jis labiausiai mėgo. Dešrelėse buvo matyti nemaži raudonųjų 
ir baltųjų pipirų grūdelių trupinėliai, tūnantys švelniame įdare tarsi 
giluminis skonio užtaisas, pasirengęs atsiverti su pirmuoju kąsniu; 
mėsininkas Džianis jas gamindamas nepagailėjo česnako. 

Visi gavo po antrą porciją, kad ir nesmagu, dydžiu nė kiek nenu- 
sileidžiančią pirmajai. Po to daugiau niekam niekas nebetilpo, tik 
žaliosios salotos, bet kai jos baigėsi, kiekvienas staiga rado truputį 
vietos nedidelei porcijai šviežių braškių, pagardintų balzaminio acto 
šlakeliu. 

Per visą tą laiką Kiara vis dar buvo įsijautusi į senovės jūreivio 
vaidmenį, be perstojo vardijo tolimųjų kraštų augalus ir gyvūnus, 
pateikė šokiruojančios informacijos apie tai, kad dauguma aštuo- 
nioliktojo amžiaus jūreivių nemokėjo plaukti ir, kol Paola neprimi- 
nė, kad visi valgo, pasakojo apie skorbuto simptomus. 

Vaikai pradingo, Rafis grįžo prie graikų aoristų, o Kiara, jei Bru- 
netis teisingai suprato, prie laivo sudužimo Pietų Atlante. 

- Arji ketina perskaityti visas tas knygas? - paklausė gurkšnoda- 
mas grapą ir palaikydamas kompaniją indus plaunančiai Paolai. 

— Labai tikiuosi, - atsakė Paola, visą dėmesį nukreipusi į plauna- 
mą pusdubenį. 

— Arjijas skaito, nes tau jos taip patinka, ar jai pačiai įdomu? 

Nusisukusi nugara ir gremždama puodo dugną Paola paklausė: 

— Kiek jai metų? 

— Penkiolika, - atsakė Brunetis. 

— Ar gali nurodyti man bent vieną dabar gyvenančią ar kada nors 
egzistavusią penkiolikmetę, kuri daro tai, ko nori jos mama? 

— Ar nori pasakyti, kad užpuolė paauglystė? - paklausė jis. Jie jau 
patyrė tai su Rafiu, jei gerai prisiminė, beveik iki dvidešimties metų, 
todėl nedžiugino mintis dar kartą tai išgyventi su Kiara. 

— Mergaitėms kitaip, - pasakė Paola, atsisukdama ir šluosty- 
damasi rankas į rankšluostį. Įsipylė šlakelį grapos ir palinko virš 
kriauklės. 

— Kaip kitaip? 

- Jos prieštarauja tik mamoms, o tėvams ne. 

Jis pasvarstė. 

— Ar tai gerai, ar blogai? 

Ji gūžtelėjo. 

— Tai glūdi genuose, o gal kultūroje, todėl negalime šito išvengti, 
ar tai būtų gerai ar blogai. Tik galime tikėtis, kad ilgai netruks. 

— O kiek tai gali tęstis? 

- Kol jai sueis aštuoniolika, - Paola nugėrė dar vieną gurkšnelį ir 
jie kartu svarstė perspektyvas. 

— Gal iki to laiko ją priimtų karmelitės? 

— Vargiai, - atsakė Paola balsu, kupinu žavaus apgailestavimo. 

- Kaip manai, gal todėl arabai savo dukroms leidžia tekėti to- 
kioms jaunoms, kad viso šito išvengtų? 

Paola prisiminė, kaip karštai šį rytą Kiara įrodinėjo, kad jai reikia 
nuosavo telefono: 

— Esu tuo tikra. 

— Ne veltui žmonės kalba apie Rytų išmintį. 

Ji pasisuko ir įdėjo savo taurelę į kriauklę. 

— Dar turiu įvertinti keletą darbų. Gal nori kartu su manimi pa- 
sėdėti ir pasižiūrėti, kaip sekasi tavo graikams kelionė namo, kol aš 
dirbsiu? 


Dėkingas Brunetis pakilo ir nusekė per svetainę į jos studiją. 

Kitą rytą labai nenoriai Brunetis padarė tai, ką darydavo labai re- 
tai: įtraukė vieną iš savo vaikų į savo darbą. Rafiui iki vienuoliktos 
valandos nereikėjo į mokyklą ir prieš tai jis dar turėjo pasimatymą 
su Sara Paganuči, todėl prie pusryčių stalo pasirodė pasitempęs ir 
linksmas, - retai taip nutikdavo tokią ankstyvą valandą. Paola dar 
miegojo, o Kiara buvo vonioje, todėl jie dviese sėdėjo virtuvėje val- 
gydami šviežias brioche, kurias Rafis nulipęs žemyn parnešė iš vie- 
tos kepyklėlės. 

— Rafi, - pradėjo Brunetis suvalgęs vieną brioche: - Ar žinai, kas 
čia prekiauja narkotikais? 

Rafis susimąstė pusiau prinešęs paskutinį brioche kąsnį iki bur- 
nos. 

- Čia? 

— Venecijoje. 

— Ar stipriais narkotikais, ar hašišu? 

Šiek tiek sunerimęs dėl Rafio skirstymo ir net norėdamas dau- 
giau sužinoti, kodėl Rafis atsainiai išskyrė „ar hašišu“, vis tiek nieko 
nepaklausė. 

— Apie stiprius, ypač heroiną. 

— Kalbi apie tą studentą, kuris užsilenkė? - paklausė. Pamatęs nu- 
stebusią Brunečio veido išraišką sūnus atvertė Gazzettino ir parodė 
jam straipsnį. Iš pašto ženklo dydžio nuotraukos į jį žvelgė jaunas 

vaikinas: galėjo būti bet kuris jaunas tamsiaplaukis, turintis dvi akis. 
Tai galėjo būti ir Rafis. 

- Taip. 

Rafis perlaužė likusį brioche gabalėlį per pusę ir vieną pamerkė į 
kavą. Po kurio laiko tarė: 

— Girdėjau, kad universitete yra žmonių, galinčių jų parūpinti. 

- Žmonių? 

— Studentų. Bent aš taip manau. Na, - kiek pasvarstęs pasakė, - 
žmonių, užsirašiusių į paskaitas. 

Jis pakėlė puodelį ir sėdėjo alkūnes įrėmęs į stalą, puodelį suėmęs 
abiem rankomis, šį judesį tikrai buvo perėmęs iš Paolos. 

— Nori, kad paklausinėčiau? 

— Ne, - staigiai atsakė Brunetis. Sūnui nespėjus sureaguoti į jo 
aštrų toną pridūrė: - Aš tik šiaip klausiu, įdomu, ką žmonės kalba, 
- baigė valgyti savo brioche ir gurkšnojo kavą. 

— Saros brolis Ekonomikos fakultete. Galėčiau jo paklausti, gal 
ką žino. 

Pagunda buvo didelė, tačiau Brunetis atmetė ją nuobodžiu: 

- Nesivargink, nereikia. Šiaip tik pagalvojau. 

Rafis padėjo puodelį ant stalo: 

- Papa, žinai, kad jie manęs nedomina. 

Brunetį nustebino žemas jo balso tembras. Greit jau bus tikras 
vyras. O galbūt noras nuraminti tėvą liudijo, kad juo jau tapo. 

— Malonu girdėti, - pasakė Brunetis. Jis ištiesė delną per stalą ir 
paplekšnojo sūnaus ranką. Vieną, du kartus, tada atsistojo ir nuėjo 
prie viryklės. - Gal dar išvirti? - paklausė nešdamas kavinuką prie 
kriauklės ir pakeldamas dangtelį. 

Rafis žvilgtelėjo į savo laikrodį. 

— Ne. Ačiū, papd, jau turiu bėgti, - atstūmė kėdę, atsistojo ir išėjo 
iš virtuvės. 

Po kelių minučių laukdamas, kol išvirs kava, Brunetis išgirdo už- 

sidarant laukujes duris. Klausėsi laiptais besileidžiančio Rafio žings- 
nių, tačiau staigiai pakilusi kava juos nustelbė. 


Kadangi vis dar buvo per anksti laivams prisipildyti žmonių, Bru- 
netis įlipo į 82-ąjį ir išlipo prie Šv. Zacharijaus bažnyčios. Nusipirko 
du laikraščius ir parsinešė į kabinetą. Apie Rosio mirtį daugiau ne- 
užsiminta, o straipsnyje apie Marką Landį, be pavardės ir amžiaus, 
daugiau nelabai kas tebuvo. Virš jo įdėta dabar jau įprasta tampanti 
istorija apie jaunų žmonių pilną automobilį, išsitėškusį ir ištaškiusį 
jų gyvybes į medį prie valstybinio greitkelio į Trevizą. 

Per kelerius pastaruosius metus perskaitė tiek daug panašių niū- 
rių istorijų, jog nelabai bereikėjo gilintis, kad sužinotų, kas nutiko. 
Jaunuoliai - šį kartą du vaikinai ir dvi merginos - išėjo iš diskotekos 
naktį po trijų ir išvažiavo automobiliu, priklausančiu vairavusiojo 
tėvui. Netrukus vairuotojas, kaip laikraščiuose tradiciškai sakoma, 
buvo pakirstas un colpo di sonno, miego, automobilis nulėkė nuo 
kelio ir trenkėsi į medį. Dar buvo per anksti įvardyti miego priežas- 
tį, tačiau dažniausiai tai būdavo alkoholis arba narkotikai. Paprastai 
priežastis būdavo nustatoma tik atlikus vairuotojo ir kitų jo pražu- 
dytų žmonių, kad ir kiek jų būtų, autopsiją. O per tą laiką istorija 
dingdavo iš pirmųjų puslapių ir būdavo pamiršta, ją pakeisdavo kitų 
jaunų žmonių, tapusių savo jaunystės ir daugybės jos troškimų au- 
komis, nuotraukos. 

Jis paliko laikraštį ant stalo ir nusileido žemyn į Patos kabinetą. 
Sinjorinos Eletros niekur nesimatė, tad jis pabeldė į duris ir išgirdęs 
Patos kvietimą, įėjo. 

Prie stalo sėdėjo visai kitoks žmogus, bent jau visai ne toks, koks 
sėdėjo Brunečiui čia lankantis paskutinį kartą. Pata sugrįžo: aukš- 
tas, išvaizdus, vilkintis liekninantį kostiumą, plonyčio kokybiško 
audinio prisilietimu išryškinantį plačius pečius. Jo oda spinduliavo 
sveikata, o akys - ramybe. 

- Na, kas nutiko, komisare? - paklausė pakėlęs akis nuo vieninte- 
lio popieriaus lapo, gulinčio priešais jį ant stalo. 

— Vicekvestoriau, norėčiau su jumis pasikalbėti, - pasakė Brune- 
tis eidamas ir atsistodamas prie kėdės priešais Patos stalą ir laukda- 
mas kvietimo sėstis. Pata atsmaukė iškrakmolytą rankogalį ir žvilg- 
telėjo į auksinę ostiją ant riešo. - Turiu kelias minutes. Ką norite 
pasakyti? 

- Tai apie Jezolą, pone. Ir apie jūsų sūnų. Norėjau sužinoti, ką 
nusprendėte. 

Pata atsilošė savo krėsle. Matydamas, jog Brunetis nesunkiai gali 
įskaityti ant jo stalo gulintį raštą, apvertė lapą ir sudėjo rankas ant jo 
tuščios išvirkščios pusės. 

- Komisare, nemanau, kad reikia priimti kažkokį sprendimą, - 
pasakė tonu, liudijančiu nustebimą dėl tokio Brunečio klausimo. 

— Norėjau sužinoti, ar jūsų sūnus neketina papasakoti apie žmo- 
nes, iš kurių gavo narkotikų. 

Dėl įprasto atsargumo Brunetis susilaikė nepasakęs „pirko nar- 
kotikų 

- Jei tik žinotų, kas jie, tikrai viską praneštų policijai. 

Patos balse jis girdėjo tą patį įžeidų sutrikimą, kaip ištisų kartų 
nelinkusių bendradarbiauti liudytojų ir įtariamųjų balsuose, o veide 
matė tokią pačią akivaizdžiai nekaltą, šiek tiek suglumusią šypseną. 
Jo tonas ragino nesiginčyti. 

- Jei žinotų, kas jie? - pakartojo Brunetis, paversdamas tai klau- 
simu. 

— Būtent. Juk nežino, kaip narkotikai pas jį atsirado, nei kas juos 
jam įkišo. 

Patos balsas buvo toks pat ramus kaip ir jo žvilgsnis. 

Tai štai kaip viskas bus sutvarkyta, pagalvojo Brunetis. 

- Ojo pirštų atspaudai, pone? 

Patos šypsena buvo plati ir atrodė nuoširdi. 

- Žinau, žinau, kaip tai nuskambėjo, kai jį pirmą kartą apklausė. 
Bet jis man pasakė, kaip ir policijai, kad voką kišenėje rado grįžęs po 
šokio norėdamas išsiimti cigaretę. Nesuprato, kas ten, todėl kaip ir 
matyt, palietė ir keletą paketų. 

— Keletą? - paklausė Brunetis balse sąmoningai užslopindamas 
skepticizmą. 

- Keletą, - pakartojo Pata galutinai nutraukdamas diskusiją. 

- Pone, ar matėte šiandieninį laikraštį? - paklausė Brunetis pats 
nustebdamas dėl klausimo ne mažiau už savo viršininką. 

— Ne, - atsakė Pata, po to, Brunečiui pasirodė nereikalingai, pri- 
dūrė: - Kai atvykau čia, buvau labai užimtas, neturėjau laiko skaityti 
laikraščių. 

— Praeitą naktį keturi paaugliai pateko į avariją prie Trevizo. Pa- 
keliui iš diskotekos jų mašina nuvažiavo nuo kelio ir atsitrenkė į 
medį. Jaunuolis, universiteto studentas, žuvo, o kiti sunkiai sužeis- 
ti, - Brunetis padarė grynai diplomatinę pauzę. 

— Ne, neskaičiau, - atsakė Pata. Jis taip pat akimirkai nutilo, ta- 
čiau tai tebuvo artilerijos vado, sprendžiančio, ar smarkesnę paleisti 
kitą salvę, pauzė, - kodėl apie tai prakalbote? 

— Vaikis žuvo, pone. Laikraštis rašė, kad automobilis prieš atsi- 
trenkdamas į medį važiavo apie šimto dvidešimt kilometrų per va- 
landą greičiu. 

— Tai tikrai didelė nelaimė, komisare, - pareiškė Pata nė kiek ne 
labiau susidomėjęs kaip pulkelio bukučių žūtimi. Vėl nukreipė dė- 
mesį į savo stalą, atsivertė lapą ir pradėjo jį skaityti, tada žvilgtelėjo 
į Brunetį: - Jei tai nutiko Trevize, tai byla turėtų atitekti jiems, ne 
mums, - jis tyčia nukreipė žvilgsnį į lapą, perskaitė kelias eilutes, 
tada vėl pažvelgė į Brunetį tarsi nustebęs, jog jis vis dar ten: - Ar tai 
viskas, ką norėjote pasakyti, komisare? - paklausė. 

- Taip, pone. Viskas. 

Išėjęs iš kabineto Brunetis pajuto širdį taip smarkiai plakant, kad 
turėjo atsiremti į sieną. Jo laimei sinjorinos Eletros prie stalo nebu- 
vo. Ramiai pastovėjo, kol kvėpavimas išsilygino, ir atgavęs savitvar- 
dą grįžo į savo kabinetą viršuje. 

Darė tą, ką žinojo turįs daryti: rutina nukreips mintis nuo neapy- 
kantos Patai. Sklaidė popierius ant stalo, kol rado telefono numerį iš 
Rosio piniginės. Surinko Feraros numerį. Šį kartą ragelį pakėlė po 
trečio šaukinio. 

- Gavinis ir Kapelis, - atsiliepė moteriškas balsas. 

- Labas rytas, sinjora. Čia komisaras Gvidas Brunetis iš Veneci- 
jos policijos. 

- Prašom truputį palaukti, - pasakė ji, tarsi būtų laukusi skambu- 
čio. - Tuoj pat jus sujungsiu. 

Kol ji perjungė skambutį, ragelyje tvyrojo mirtina tyla, tada atsi- 
liepė vyras: 

- Gavinis. Malonu, kad pagaliau kažkas atsiliepė į mūsų skambu- 
tį. Tikiuosi, ką nors iš jūsų galėsime sužinoti, - balsas buvo žemas 
ir sodrus, atrodė, nuoširdžiai laukiama naujienų iš Brunečio, kad ir 
kokios jos būtų. 

Brunečiui prireikė šiek tiek laiko atsakyti. 

- Atrodo, pone Gavini, jūs žinote daugiau už mane. Jokios už- 
klausos iš jūsų nesu gavęs, - Gaviniui nieko neatsakius jis pridū- 
rė: - Bet norėčiau sužinoti, dėl ko laukėte skambučio iš Venecijos 
policijos. 

— Dėl Sandro, - atsakė Gavinis. - Skambinau po jo mirties. Jo 
žmona papasakojo, kad buvo radęs Venecijoje kažką, kas galbūt su- 
tiks kalbėtis. 

Brunetis jau norėjo jį nutraukti, kai Gavinis nutilo ir paklausė: 

— Ar tikrai žinote, kad niekas mano pranešimo negavo? 

— Nežinau, pone. Su kuo jūs kalbėjotės? 

— Kalbėjau su vienu iš pareigūnų, pavardės neprisimenu. 

— Ar galite pakartoti, ką jam pasakėte? - paklausė Brunetis, prisi- 
traukdamas popieriaus lapą. 

- Sakiau jums: paskambinau po Sandro mirties, - pasakė Gavi- 
nis, tada paklausė: - Ar apie jį girdėjote? 

- Ne. 

- Sandras Kapelis, - pasakė Gavinis, tarsi vardas viską paaiškintų. 
Jis sužadino tolimą atgarsį Brunečio atmintyje: negalėjo prisiminti, 
kur girdėjo tą pavardę, bet buvo tikras, kad tai kažkas negero. —.Jis 
buvo mano darbo partneris, - pridūrė Gavinis. 

- Kokios rūšies darbo, pone Gavini? 

- Teisinio. Mes advokatai. Ar visiškai nieko apie tai negirdėjote? 

Pirmą kartą jo balse pasigirdo pykčio gaidelė, neišvengiamai at- 
sirandanti kiekvieno, gana dažnai bendraujančio telefonu su neatsa- 
kingais biurokratais, balse. 

Užuomina apie advokato darbą padėjo Brunečiui prisiminti. Jis 
prisiminė, kad Kapelis buvo nužudytas beveik prieš mėnesį. - Taip, 
pavardę žinau. Jis buvo nušautas? 

— Stovėjo prie savo kabineto lango, priešais jį sėdėjo klientas, 
vienuoliktą valandą ryto. Kažkas nušovė jį pro langą medžiokliniu 
šautuvu, - rėkte išrėkiančio partnerio mirties detales Gavinio balsas 
staccato ritmu persismelkė tikru pykčiu. 

Brunetis apie žmogžudystę buvo skaitęs laikraščiuose, tačiau ne- 
žinojo faktų. 

— Ar yra įtariamasis? 

— Aišku, kad ne, - atkirto Gavinis, net nebandydamas suvaldyti 
kunkuliuojančio pykčio. - Bet visi žinome, kieno tai darbas. 

Brunetis palaukė, kol Gavinis paaiškins. 

- Palūkininkai. Sandras juos persekiojo daugelį metų. Prieš mirtį 
turėjo keturias bylas prieš juos. 

Policininko profesija privertė Brunetį paklausti: 

- Ar yra kokių įrodymų, pone Gavini? 

- Žinoma, kad ne, - advokatas kone spjovė į ragelį. - Jie kažką 
atsiuntė, sumokėjo jam ir liepė tą padaryti. Tai buvo užsakyta žmog- 
žudystė: šauta nuo kitoje gatvės pusėje esančio pastato stogo. Net 
vietinė policija sakė, kad tai užsakyta žmogžudystė. Kas gi dar būtų 
norėjęs jį nužudyti? 

Brunetis turėjo per mažai informacijos, kad galėtų atsakyti net į 
retorinius klausimus apie Kapelio mirtį, todėl tarė: 

- Sinjore Gavini, noriu savo ir atsakingų asmenų vardu atsipra- 
šyti, kad nežinojau apie jūsų partnerio mirtį. Skambinau visai kitu 
reikalu, nors dabar abejoju, ar tikrai visai nesusijusiu. 

- Ką turite omeny? - paklausė Gavinis. Nors kalbėjo atžariai, bal- 
se nuskambėjo susidomėjimas, smalsumas. 

- Skambinu dėl mirties atvejo čia, Venecijoje. Mirtis neatrodo 
tyčinė, nors ką gali žinoti, - jis palaukė Gavinio klausimo, bet šis 
nieko neklausė, todėl pasakojo toliau: - Žmogus nukrito nuo pas- 
tolių ir žuvo. Jis dirbo Ufficio catasto ir kai mirė, piniginėje buvo 
telefono numeris be jokio miesto kodo. Tai gali būti ir jūsų telefono 
numeris. 

— Kokia jo pavardė? - paklausė Gavinis. 

- Frankas Rosis, - Brunetis davė jam laiko pamąstyti ar prisimin- 
ti, tada paklausė: - Ar jums girdėtas? 

— Ne. 

- Galbūt galima kaip nors sužinoti, ar jūsų kolega neturėjo su juo 
reikalų? 

Gavinis ilgai užtruko prieš atsakydamas. 

- Gal turite jo telefono numerį? Galėčiau patikrinti telefonų re- 
gistre, - pasiūlė. 

- sMjuciS — ia Brunetis ir pasilenkė A apatinio 
Rosio Ori buvo net keli stulpeliai, iš jų apie tuziną Frankų Ro- 
sių. Rado adresą ir padiktavo telefono numerį Gaviniui, tada pa- 

prašė luktelėti, kol atsivertė Venecijos Comune puslapį ir rado Uf- 
ficio catasto numerį. Jei Rosis buvo toks neapdairus, kad skambino 
policijai iš savo telefonino, tai galėjo ir advokatui skambinti iš savo 
įstaigos arba atsiliepti į jo skambučius. 

— Gali užtrukti, kol patikrinsiu įrašus, - pasakė Gavinis. - Ma- 
nęs šiuo metu laukia klientas. Bet kai tik jis išeis, aš jums perskam- 
binsiu. 

— Gal jūsų sekretorė gali tą padaryti. 

Gavinio balsas staiga pasikeitė, tapo perdėtai oficialus, atsargus. 

— Ne, geriau pats tą padarysiu. 

Brunetis pasakė lauksiantis Gavinio skambučio, davė jam savo 
tiesioginio telefono numerį ir abu vyrai baigė pokalbį. 

Prieš keletą mėnesių išjungtas telefono numeris, sena moteris, 
nepažįstanti jokio Franko Rosio, tokio kliento neturinti automo- 
bilių nuomos agentūra, ir dabar štai advokatūros partneris, miręs 
smurtine mirtimi taip pat, kaip ir Rosis: Brunetis puikiai žinojo, 
kiek laiko galima sugaišti sekant klaidingais pėdsakais ir klaidžio- 
jant aplinkiniais keliais, bet šitas atrodė tikras, nors ir neįsivaizdavo, 
koks jis bus ir kur nuves. 

Tarsi epidemijos, puolančios Egipto vaikus, Italijos vaikus ka- 
mavo palūkininkai ir vertė juos kentėti. Bankai nenoriai suteikda- 
vo kreditą, dažniausiai tik gavę tokias finansinio saugumo garan- 
tijas, kurios patį skolinimąsi paversdavo beprasmiu. Trumpalaikės 
paskolos verslininkui, pritrūkusiam lėšų mėnesio pabaigoje, arba 
pardavėjui, kurio klientai neskuba atsiskaityti, praktiškai nebuvo 
įmanoma gauti. Visa tai dar labiau apsunkino įprastinis, ko gero, 
būdingas visai tautai vangumas apmokėti sąskaitas. 

Žinia, niekam per daug nesistebint, tokia padėtimi pasinaudojo 
palūkininkai, gli strozzini, sukčiai, neaiškūs asmenys, visada norin- 
tys ir galintys staigiai paskolinti ir nereikalaujantys didelių garanti- 
jų. Palūkanos su kaupu kompensuodavo bet kokią galimą jų riziką. 

O tiesą sakant, prielaida apie riziką tebuvo teorinė, nes strozzini tu- 
rėjo priemonių, gerokai sumažinančių tikimybę, kad klientai - jei 
tai tinkamas žodis - nesugebės grąžinti paskolintų pinigų. Žmonės 
turėjo vaikų, o vaikai galėjo pradingti; žmonės turėjo dukrų, o jau- 
nas merginas galėjo išžaginti; žmonės turėjo gyvybes, ir jų, žinoma, 
galėjo netekti. Kartkarčiais spaudoje pasirodydavo istorijų, ne tik 
nelabai aiškių, bet ir pateikiančių užuominų, kad vieni ar kiti daž- 
nai labai nemalonūs ir žiaurūs įvykiai nutikdavo dėl nesugrąžintų 
paskolintų pinigų. Tik labai retai su tais įvykiais susiję žmonės buvo 
patraukiami baudžiamojon atsakomybėn ar pradedamas policijos 
tyrimas: juos puikiai saugojo tylos siena. Brunečiui reikėjo pastan- 
gų prisiminti bylai, kurioje buvo surinkta pakankamai įrodymų pa- 
traukti baudžiamojon atsakomybėn už sukčiavimą, įstatymais pri- 
pažintą, nors retai teismą pasiekiantį nusikaltimą. 

Brunetis sėdėjo prie savo stalo ir sutelkęs vaizduotę bei atmintį 
svarstė visas įmanomas galimybes, kodėl miręs Frankas Rosis pini- 
ginėje turėjo Sandro Kapelio telefono numerį. Stengėsi prisiminti 
Rosio vizitą ir atkurti savo įspūdį apie jį. Rosis rimtai žiūrėjo į savo 
darbą: tai, ko gero, stipriausias ir giliausias Brunečiui likęs įspūdis. 
Kiek per rimtas, uolesnis už kitus tokio amžiaus j aunuolius Rosis vis 
dėlto buvo malonus, pasirengęs padėti visomis išgalėmis. 

Visi šie svarstymai, be jokios aiškios minties apie tai, kas galėjo 
nutikti, Brunečiui nieko nedavė, tačiau tikrai padėjo prastumti laiką 
iki Gavinio skambučio. 

Brunetis atsiliepė po pirmojo skambučio: 

- Brunetis. 

- Komisare, - ištarė Gavinis ir prisistatė. - Peržiūrėjau ir klientų 
bylas, ir telefono skambučių išklotinę. 

Brunetis klausėsi. 

— Neminimas joks klientas, pavarde Markas Rosis, bet Sandras 
skambino Rosiui tris kartus per paskutinį mėnesį prieš savo mirtį. 

— Kur? Namo ar į darbą? - paklausė Brunetis. 

— Koks skirtumas? 

- Viskas gali būti svarbu. 

- Skambino jam į darbovietę, - atsakė Gavinis. 

— Kiek truko skambučiai? 

Matyt, vyras turėjo po ranka informaciją, nes negaišdamas at- 
sakė: 

- Dvylika minučių, tada šešias ir galiausiai aštuonias, - Gavinis 
laukė Brunečio atsiliepiant, o nesulaukęs paklausė: - O kaip Rosis? 
Nežinote, ar jis skambino Sandrui? 

- Dar nepatikrinau jo telefono skambučių, - prisipažino Brunetis 
jausdamasis gana nesmagiai. Gavinis tylėjo, todėl Brunetis tęsė: - 
Iki rytojaus patikrinsiu, - staiga prisiminė, kad tas vyras advokatas, 
ne kolega pareigūnas, vadinasi, nereikia jam nei aiškintis, nei dalytis 
su juo informacija. - Kokia teisėjo, tiriančio šią bylą, pavardė? - pa- 
klausė. 

— Kam jums to reikia? 

— Norėčiau su juo pasikalbėti, - atsakė Brunetis. 

Tada užtruko tyla. 

— Ar žinote jo pavardę? - paragino Brunetis. 

- Rigetas, Andželas Rigetas, - pasigirdo trumpas atžarus atsaky- 
mas. 

Brunetis nutarė daugiau nieko nebeklausti. Padėkojo Gaviniui 
nežadėdamas pranešti, kam dar skambino Rosis, ir padėjo ragelį 
mąstydamas apie šaltuką Gavinio balse, kai jis įvardijo už savo part- 
nerio mirties tyrimą atsakingo žmogaus pavardę. 

Nedelsdamas paskambino žemyn sinjorinai Eletrai ir paprašė 
visų pastarųjų trijų mėnesių skambučių iš Rosio namų išklotinės. 
Kai pasiteiravo, ar negalėtų sužinoti Rosio papildomo telefono nu- 
merio Ufficio catasto ir patikrinti skambučių, ji paklausė, ar reikia 
duomenų apie pastarųjų trijų mėnesių skambučius. 

Su ja kalbėdamasis paprašė paskambinti teisėjui Andželui Rige- 
tui į Ferarą ir su juo sujungti. 

Brunetis paėmė popieriaus lapą ir pradėjo sudarinėti sąrašą 
žmonių, kurie, jo nuomone, galėtų suteikti informacijos apie miesto 
palūkininkus. Nieko nežinojo apie šiuos sukčius, tik turėjo miglotą 
nuojautą, kad jie čia, tūno giliai įsirausę visuomenės audinyje tar- 
si lervos dvėselienoje. Kaip tam tikros rūšies bakterijoms, saugiai 
vešėti jiems būtinai reikėjo beorės tamsios erdvės, ir suprantama, 
nerimo būsena, į kurią patekdavo įbauginti jų skolininkai, nesuteik- 
davo nei šviesos, nei erdvės. Dėl slaptumo ir dėl skolininkų galvose 
nuolat tvyrančios garsiai neaptariamų pasekmių baimės, kad nepa- 
vėluotų ir sumokėtų paskolą, jie tarpo ir klestėjo. Keisčiausia Bru- 
nečiui buvo, kad visiškai nežino nei jų vardų, nei veidų, nei istorijų, 
ir lygiai taip pat, žiūrėdamas į vis dar tuščią popieriaus lapą, jis su- 
prato, kad neturi žalio supratimo, į ką kreiptis pagalbos, jei norėtų 
išvilkti juos į dienos šviesą. 

Toptelėjo viena pavardė, prisitraukė telefonų knygą norėdamas 
rasti banką, kuriame jos savininkė dirbo. Beieškant suskambo tele- 
fonas. Jis atsiliepė ir prisistatė. 

— Dottore, - kreipėsi sinjorina Eletra: — Sujungsiu jus su teisėju 
Rigetu, jei norite kalbėtis. 

- Ačiū, sinjorina, prašom sujungti, - Brunetis padėjo rašiklį ir 
pastūmė popieriaus lapą į šoną. 

— Rigetas, - atsiliepė žemas balsas. 

- Teisėjau, čia - komisaras Gvidas Brunetis iš Venecijos. Skam- 
binu norėdamas paklausti, gal galite ką pasakyti apie Alesandro Ka- 
pelio nužudymą. 

— Kodėl juo domitės? - paklausė Rigetas, balse jokio ypatingo su- 
sidomėjimo. Kalbėjo, Brunečio nuomone, su Pietų Tirolio akcentu; 
tikrai turėjo būti šiaurietis. 

- Tiriu bylą, - paaiškino Brunetis: - Dar viena mirtis gali būti 

susijusi su jo, tad norėčiau sužinoti, ką jums pavyko išsiaiškinti dėl 
Kapelio. 

Ilgai vyravo tyla, tada Rigetas pasakė: 

- Labai nustebčiau, jei dar kieno nors mirtis būtų susijusi su jo, 
- jis nutilo suteikdamas galimybę Brunečiui paklausti, tačiau Bru- 
netis tylėjo, todėl tęsė: - Atrodo, ši byla - tai supainiota tapatybė, 
ne žmogžudystė, - Rigetas staiga nutilo ir pasitaisė: - Žinoma, tai 
žmogžudystė. Bet norėjo nužudyti ne Kapelį, ir net nežinome, ar 
tikrai bandė nužudyti kitą žmogų, gal tik pagąsdinti. 

Pajutęs, jog laikas parodyti susidomėjimą, Brunetis paklausė: 

- Tai kas atsitiko? 

- Jie tykojo jo partnerio Gavinio, - paaiškino teisėjas. - Bent jau 
tokia mūsų tyrimo prielaida. 

— Kodėl? - paklausė Brunetis, neslėpdamas smalsumo. 

- Iš pat pradžių atrodė nelogiška, kad kažkas norėtų žudyti Kape- 
lį, - pradėjo Rigetas tonu, neigiančiu bet kokią Kapelio, kaip žino- 
mo palūkininkų priešo, reikšmę. - Pasigilinome į jo praeitį, patik- 
rinome dabartines jo bylas, bet nėra jokių užuominų apie ryšius su 
kuo nors, kas galėtų taip pasielgti. 

Brunetis numykė, galima buvo palaikyti tai supratimu ir prita- 
rimu. 

- Kita vertus, - tęsė Rigetas, - turime jo partnerį. 

— Gavinį, - be jokio reikalo pristatė Brunetis. 

- Taip, Gavinį, - supratingai nusijuokė Rigetas. - Jis gerai Žžino- 
mas tame rajone, turi mergišiaus reputaciją. Nelaimė, turi įprotį 
prasidėti su ištekėjusiomis moterimis. 

— O, - be žodžių atsiduso Brunetis, išreikšdamas deramą vyrišką 
supratimą. - Tai toks reikalas? - paklausė mandagiai pripažinda- 
mas. 

— Taip atrodo. Per pastaruosius keletą metų jis turėjo romanų su 
keturiomis moterimis, visos buvo ištekėjusios. 

Brunetis tepasakė: 

- Vargšas, - jis ilgokai patylėjo pats sau svarstydamas pasaky- 
to žodžio komišką potekstę, tada pridūrė supratingai nusijuokda- 
mas: - Gal jam reikėjo pasitenkinti viena iš jų? 

— Taip, bet kaip žmogui apsispręsti? - atkirto jam teisėjas, ir Bru- 
netis atsidėkojo dar kartą nuoširdžiai nusijuokdamas. 

- Ar numanote, kuris tą padarė? - paklausė Brunetis susidomė- 
jęs, kaip Rigetas atsakys į klausimą, nes iš atsakymo paaiškėtų, kaip 
jis atliks tyrimą. - Ne. Apklausėme moteris ir jų vyrus, bet visi jie 
gali įrodyti, kad tuo metu buvo kitoje vietoje. 

— Man rodos, laikraščiai rašė, kad tai profesionalo darbas, - pasa- 
kė Brunetis sutrikusiu balsu. 

Rigeto balsas šiek tiek prislopo. 

— Kaip policininkas turėtumėte mažiau tikėti tuo, ką rašo laikraš- 
čiai. 

- Žinoma, - atsakė Brunetis, prisiversdamas draugiškai nusijuok- 
ti tarsi dėl pelnyto išmintingesnio ir didesnę patirtį turinčio kolegos 
priekaišto. - Manote, kad buvo dar viena moteris? 

— Dirbame šia kryptimi, - atsakė Rigetas. 

- Tai nutiko jų biure? - paklausė Brunetis. 

- Taip, - atsakė Rigetas, po Brunečio užuominos apie kitą moterį 
nusiteikęs papasakoti daugiau: - Abu vyrai labai panašūs - nedide- 
lio ūgio ir tamsiaplaukiai. Tai nutiko lietingą dieną, žudikas buvo 
ant pastato kitapus gatvės stogo. Beveik nekyla abejonių, kad Kapelį 
palaikė Gaviniu. 

— Otos visos kalbos, kad Kapelis nužudytas dėl palūkininkų bylų 
tyrimo? - paklausė Brunetis balsui suteikdamas kuo daugiau skep- 
ticizmo, kad Rigetas nė sekundei nesudvejotų, jog netiki tokiomis 
nesąmonėmis, bet galbūt nori gauti teisingą atsakymą, jei kas nors 
naivesnis už jį, linkęs tikėti viskuo, kas rašoma laikraščiuose, apie 
tai paklaustų. 

- Pradėjome nuo tokios galimybės tyrimo, bet nieko neradome, 
nieko. Todėl ją atmetėme. 

— Cherchez la femme, - pasakė Brunetis, sąmoningai darkydamas 
prancūzišką tartį ir vėl nusijuokdamas. 

Rigetas atsilygino jam savo skardžiu juoku, o tada atsainiai pa- 
klausė: 

- Sakėte, tiriate dar vienos mirties aplinkybes. Žmogžudystė? 

— Oi, ne ne, teisėjau, po to, ką jūs man papasakojote, - pasakė 
Brunetis, stengdamasis kalbėti kaip galima nuobodžiau ir lėčiau. - 
Esu tikras, kad nėra jokio ryšio. Tai, ką mes tiriame, matyt, bus ne- 
laimingas atsitikimas. 


142 


16 


Kaip dauguma italų Brunetis tikėjo, kad visi telefonų skambučiai 
šalyje registruojami ir saugomos visų faksų kopijos; kaip nedaugelis 
italų jis turėjo pagrindo manyti, kad taip ir yra. Tačiau ar tikėjo, 
ar žinojo, visi elgėsi taip pat: nieko svarbaus ir nieko, kuo galėjai 
apkaltinti kurį nors kalbėtoją ar sudominti valdžios institucijas, nu- 
tarusias slapta pasiklausyti, nebuvo aptarinėjama telefonu. Žmonės 
kalbėdavo kodų sistema, kur „pinigai“ tapdavo „vazomis“ arba „gė- 
lėmis“, apie investicijas ar banko sąskaitas buvo kalbama kaip apie 
„draugus“ tolimose šalyse. Brunetis neturėjo supratimo, kiek plačiai 
išplitęs šis tikėjimas ir iš jo išplaukiantis atsargumas, bet žinojo už- 
tektinai, todėl paskambinęs pažįstamai į Modenos banką nebandė 
tiesiai klausinėti, o pasiūlė susitikti išgerti kavos. | 

Kadangi bankas buvo įsikūręs kitoje Rialto pusėje, sutarė susitikti 
prieš pietus pusiaukelėje - campo San Luka. Brunečiui reikėjo nueiti 
ilgą kelią tik tam, kad užduotų kelis klausimus, bet tik susitikęs su 
Franka galėjo tikėtis atviro pokalbio. Nieko nepaaiškinęs ir niekam 
nepranešęs jis išėjo iš nuovados ir patraukė prie bacino, kanalo, ir 
tolyn Šv. Morkaus katedros link. 

Eidamas Riva degli Skjavoni pažvelgė į kairę tikėdamasis pamaty- 
ti laivus vilkikus, labai nustebo, kad jų nėra, ir staiga suprato pamir- 
šęs, kad jų čia nebėra jau daugelį metų. Kaip jis galėjo pamiršti tokį 
akivaizdų dalyką? Tai beveik tas pats, kaip pamiršti savo telefono 
numerį ar duonos pardavėjo veidą. Nežinojo, kur iškeliavo vilkikai, 

neprisiminė ir prieš kiek metų jie pradingo, palikdami visą erdvę 
išilgai krantinės kitiems laivams, be abejonės, atnešantiems daugiau 
naudos turizmo pramonei. 

Kokie nuostabūs buvo jų lotyniški pavadinimai ir jie patys, be- 
sisūpuojantys raudoni, išdidūs ir pasirengę bet kurią akimirką at- 
pūškuoti į pagalbą laivams Džiudekos kanale. Dabar į miestą at- 
plaukiantys laivai, matyt, buvo per dideli, kad šie mažyčiai narsūs 
vilkikai jiems galėtų padėti: už baziliką didesni monstrai, kaupini 
tarsi tūkstančiai skruzdėlynų iki pat turėklų, jie įplaukdavo ir susto- 
davo, numesdavo žemyn trapus ir išleisdavo savo keleivius klajoti 
po miestą. 

Brunetis liovėsi apie tai galvojęs ir patraukė link piazza, aikš- 
tės, perėjęs ją pasuko į dešinę, atgal į miesto centrą, link San Luka 
skvero. Kai atėjo, Franka ten jau buvo ir kalbėjosi su žmogumi, kurį 
Brunetis atpažino, nors nepažinojo. Prieidamas pamatė, kad jie at- 
sisveikina. Vyras pasuko į Manino skverą, o Franka liko stovėti žiū- 
rėdama į knygyno vitriną. 

— Ciao, Franka, - pasisveikino Brunetis sustodamas šalia jos. Jie 
draugavo mokydamiesi vidurinėje, kurį laiką artimiau, bet tada ji 
sutiko savo Marijų, o Brunetis išvyko mokytis į universitetą, kur su- 
sitiko Paolą. Jos šviesūs plaukai vis dar buvo tokio pat blizgančio 
atspalvio, keliais tonais šviesesni už Paolos, ir Brunetis užtektinai 
nusimanė, kad suprastų, jog tokio atspalvio natūraliai neišsaugosi. 
Bet šiaip ji buvo visai nepasikeitusi: apvalias formas, kurių ji taip gė- 
dijosi prieš dvidešimt metų, dabar puošė branda, sveikos moters oda 
buvo lygi ir neatrodė, kad tam prireikė pastangų. Tokios pat švelnios 
rudos akys, kaip ir iš jų sklindanti šiluma pasigirdus jo balsui. 

— Ciao, Gvidai, - ištarė ji ir atlošė galvą laukdama savo dviejų 
trumpų bučinukų. 

— Leisk tau pasiūlyti išgerti, - pasakė jis senu įpročiu imdamas ją 
už rankos ir vesdamasis į barą. 


Viduje jie nutarė pasirinkti po uno spritz ir stebėjo, kaip barme- 
nas maišo vyną su mineraliniu vandeniu, tada įpila šlakelį kampa- 
rio, įsmeigia citrinos griežinėlį ant kraštelio ir pastumia taures jiems 
per barą. 

— Cin cin, - ištarė abu kartu ir nugėrė po pirmąjį gurkšnį. 

Barmenas priešais juos padėjo dubenėlį su bulvių traškučiais, bet 
abu nekreipė dėmesio. Spūstis prie baro pamažu juos vertė trauktis, 
kol neprispaudė prie langų, pro kuriuos jie galėjo žiūrėti į miesto 
praeivius. 

Franka žinojo, jog tai dalykinis susitikimas. Jei Brunetis būtų no- 
rėjęs sužinoti apie jos šeimą, būtų paklausęs telefonu, o ne pakvietęs 
susitikti sausakimšame bare, kad niekas negirdėtų, apie ką jie šne- 
kasi. 

— Gvidai, apie ką norėjai pasikalbėti? - paklausė ji ir nusišypsojo, 
stengdamasi nepasirodyti kandi. 

- Apie palūkininkus, - atsakė jis. 

Ji pakėlė akis, tada nusuko jas, tada vėl staiga pažiūrėjo į jį. 

— Kam tu šito teiraujiesi? 

- Sau, žinoma. 

Ji vos šyptelėjo. 

- Žinau, kad sau, Gvidai, bet ar sau kaip policininkui, norinčiam 
juos atidžiai patikrinti, ar tiesiog draugiškai klausi? 

— Kodėl nori tą Žinoti? 

— Nes jei tai pirmas variantas, nelabai turiu ką tau pasakyti. 

— Ojei antras? 

— Tada galiu kalbėti. 

— O koks skirtumas? - paklausė jis, tada grįžo prie baro ir pasiė- 
mė keletą bulvių traškučių, ne tiek jų norėdamas, kiek suteikdamas 
jai daugiau laiko atsakymui apmąstyti. 

Kai sugrįžo, ji buvo pasirengusi. Papurtė galvą jam pasiūlius traš- 
kučių, todėl pats turėjo juos suvalgyti. 

- Jei atsakysiu pirmuoju variantu, gali tekti pakartoti viską teisme 
arba tau gali tekti pasakyti, iš kur gavai informaciją, - jam nespėjus 
nieko paklausti ji tęsė: - Jei tai tik įprastas draugų pokalbis, viską tau 
galiu papasakoti, bet noriu pasakyti, kad to nepripažinčiau, jei ma- 
nęs kas nors paklaustų, - tą sakydama ji nesišypsojo, nors paprastai 
Franka tiesiog skleiste skleidė gyvenimo džiaugsmą, kaip muziką 
besisukanti karuselė. 

— Ar jie tokie pavojingi? - paklausė Brunetis, imdamas tuščią jos 
taurę ir statydamas ant baro šalia savosios. 

- Eime į lauką, - pasakė ji. Išėjusi į aikštę ji ėjo tol, kol sustojo kai- 
rėje prie vėliavos stiebo, tiesiai priešais knygyno langus. Atsitiktinai, 
o gal specialiai Franka stovėjo bent per du metrus nuo arčiausiai 
skvere esančių žmonių, dviejų viena prie kitos palinkusių senų mo- 
terų, parimusių ant savo lazdų. 

Brunetis priėjo ir atsistojo šalia. Šviesa sklido virš pastatų stogų, 
lange buvo aiškiai matyti jos atspindžiai. Neryški ir nevisiškai griež- 
tų kontūrų pora, matoma lange, galėjo būti tie paaugliai, prieš keletą 
dešimtmečių dažnai čia susitikdavę su draugais išgerti kavos. 

Klausimas kilo savaime. 

-— Ar tu tikrai taip bijai? - paklausė Brunetis. 

— Mano sūnui penkiolika, - pasakė tarsi paaiškindama. Tokiu pat 
tonu galėjo kalbėti apie orą ar apie sūnaus pomėgį Žaisti futbolą. 

— Gvidai, kodėl norėjai susitikti kaip tik čia? - paklausė ji. 

Jis nusišypsojo. 

- Žinau, kad esi labai užimta moteris, žinau, kur gyveni, todėl 
pamaniau, kad čia bus patogiau: tu beveik namuose. 

- Ar tai vienintelė priežastis? - paklausė, nukreipusi žvilgsnį nuo 
Brunečio atvaizdo į jį patį. 

— Taip. Kodėl klausi? 

- Tikrai nieko apie juos nežinai? - buvo vienintelis jos atsaky- 
mas. 


- Žinau, kad jie egzistuoja, ir žinau, kad jų mieste yra. Turi būti. 
Bet niekad nesame gavę dėl jų nė vieno oficialaus skundo. 

— Paprastai su jais reikalų turi Finanza, Finansinių nusikaltimų 
skyrius? 

Brunetis patraukė pečiais. Neturėjo supratimo, ką veikia Guardia 
di finanza pareigūnai. Dažnai matydavo juos pilkomis uniformo- 
mis, papuoštomis ryškiomis tikėtinos teisybės liepsnomis, bet ne- 
pastebėjo daugiau jų veiklos įrodymų, išskyrus tai, kad skatindavo 
prispaustus žmones ieškoti naujų mokesčių vengimo būdų. 

Jis linktelėjo, nenorėdamas žodžiais pripažinti savo neišmanymo. 

Franka nukreipė žvilgsnį nuo jo ir nužvelgė nedidelį campo. Ty- 
lėdama ji stovėjo ir dairėsi aplinkui. Smakru parodė į kitoje pusėje 
esantį greito maisto restoranėlį: 

— Ką matai? 

Jis pažvelgė į stiklinį fasadą, užimantį didžiąją nedidelės aikštelės 
dalį toje pusėje. Jaunimas įeidavo ir išeidavo, daugelis sėdėjo prie 
nedidelių staliukų gerai matomi pro milžiniškus langus. 

— Matau dviejų tūkstančių metų senumo kulinarijos kultūros žlu- 
gimą, - atsakė nusijuokdamas. 

— O šalia, lauke, ką matai? - rimtai paklausė ji. 

Jis dar kartą pasižiūrėjo nusivylęs, kad nesijuokia iš jo sąmojo. 
Pamatė besikalbančius du vyrus tamsiais kostiumais, abu rankose 
turėjo portfelius. Kairėje nuo jų stovėjo jauna mergina po pažasti- 
mi negrabiai spausdama rankinę, ji vartė adresų knygelę ir tuo pat 
metu bandė surinkti savo telefonino numerį. Šalia jos stovintis apše- 
pęs maždaug šešiasdešimtmetis vyras, aukštas ir labai liesas, palin- 
kęs kalbėjosi su juodai apsirengusia vyresne moterimi. Nuo amžiaus 
ji buvo sulinkusi, mažytėmis rankomis tvirtai įsikibusi į didelės juo- 
dos rankinės rankeną. Jos veidas buvo siauras ir pailgas, nosis išsi- 
šovusi, ir dėl tokio derinio, pridėjus dar susimetimą į kuprą, ji labai 
panėšėjo į vieną iš smulkesnių sterblinių gyvūnų. 

— Matau daug žmonių, užsiimančių įprastais dalykais San Luko 
aikštėje. 

- Ir kokiais gi? - paklausė staiga pažvelgdama į jį. 

— Susitinkančius atsitiktinai arba susitarusius, besikalbančius, 
tada einančius kartu išlenkti po taurelę, kaip ir mes, paskui einan- 
čius namo pietų, kaip ir mes netrukus. 

— O tiedu? - paklausė ji, pakeldama smarką link liesojo vyro ir 
senos moters. 

- Atrodo, ji pakeliui į namus pietauti, ką tik po mišių vienoje iš 
mažųjų bažnyčių. 

- O jis? 

Brunetis vėl pažvelgė į juos. Abu vis dar buvo įsigilinę į pokalbį. 

- Atrodo, ji stengiasi išgelbėti jo sielą, o jis nenori nieko apie tai 
girdėti, - pasakė Brunetis. 

- Jis neturi sielos, - nustebindama Brunetį atsakė moteris, ku- 
rios niekada nebuvo girdėjęs blogai apie ką nors kalbant. - Ji taip 
pat, - pridėjo šaltu ir neatlaidžiu balsu. Ji puse žingsnio pasisuko 
atgal į knygyną ir vėl nukreipė žvilgsnį į langą. Stovėdama nugara 
į Brunetį pasakė: - Tai Andželina Volpato ir jos vyras Masimas. Jie 
du iš pačių bjauriausių sukčiautojų mieste. Niekas nežino, kada jie 
tai pradėjo, bet per pastaruosius dešimt metų būtent į juos kreipiasi 
dauguma žmonių. 

Brunetis pajuto kažką esant šalia: priėjo moteris pasižiūrėti į vit- 
riną. Franka tylėjo. Kai ji nuėjo, tęsė: 

- Žmonės žino apie juos ir žino, kad dažniausiai rytais jie čia 
būna. Todėl ateina pasikalbėti, tada Andželina pasikviečia juos į na- 
mus, - ji nutilo, paskui pridūrė: - Tikra vampyrė, - tada vėl nutilo. 
Kai nusiramino, kalbėjo toliau. - Ten ji išsikviečia notarą ir jie pa- 
rengia dokumentus. Ji jiems duoda pinigų, o jie atiduoda jai namus, 
verslą arba baldus. 

- Ir už kokią sumą? 

- Priklauso nuo to, kiek pinigų jiems reikia ir kuriam laikui. Jei 
tik kelių milijonų, tada jie sutaria, kad atiduos jai baldus. Bet jei 
suma didesnė, penkiasdešimt milijonų ar daugiau, tada ji paskai- 
čiuoja procentus: esu girdėjusi, kad ji gali suskaičiuoti procentus 
per sekundę, nors tie patys žmonės tvirtino, kad ji neraštinga, kaip 
ir jos vyras, -— čia ji nutilo paskendusi savo pačios skaičiavimuose, 
tada apibendrino: - Jei suma didelė, tada susitaria perrašyti namą 
jos vardu, jei nesumokės reikiamos sumos numatytu laiku. 

- Na, ojei ir nesumoka? 

- Tada advokatas paduoda juos į teismą, o ji turi dokumentą, pa- 
sirašytą ir patvirtintą notaro. 

Kol ji kalbėjo ir nenuleido akių nuo knygų viršelių vitrinoje, Bru- 
netis perkratė savo atmintį ir sąžinę, priverstas pripažinti, kad visa 
tai jam nėra negirdėta. Tikslių detalių galbūt nežinojo, bet ne paties 
fakto, kad vyksta tokie dalykai. Bet ši sritis priklausė Guardia di fi- 
nanza, ar bent jau iki šiol taip buvo, kol aplinkybės ir kvailas atsi- 
tiktinumas neatkreipė jo dėmesio į Andželiną Volpato ir jos vyrą, 
vis dar tebestovinčius priešais jį ir besikalbančius saulėtą pavasario 
dieną Venecijoje. 

— Kokias jie ima palūkanas? 

— Priklauso nuo to, kiek beviltiška žmonių padėtis, - atsiliepė 
Franka. 

— O iš kur jie sužino? 

Ji atitraukė žvilgsnį nuo mažų paršelių, vairuojančių gaisrines 

- Tu tą puikiai Žinai: visi viską žino. Tereikia tik pabandyti pa- 
siskolinti pinigų banke ir dienos pabaigoje visi banko darbuotojai 
apie tai žino, iki ryto sužino ir jų šeimos nariai, o po pietų jau žino 
visas miestas. 

Brunetis turėjo pripažinti, jog tai teisybė. Ar todėl, kad visi Ve- 
necijos gyventojai buvo susiję giminystės ar draugystės ryšiais, o 

gal tiesiog todėl, kad tai tebuvo mažas miestelis, jokia paslaptis čia 
niekaip negalėjo būti ilgiau išlaikoma šiame tirštame mažame pa- 
saulyje. Jam atrodė visai suprantama, kad finansinis trūkumas greit 
tampa vieša informacija. 

- Kokias jie ima palūkanas? - vėl paklausė jis. 

Ji prasižiojo atsakyti, susilaikė, galiausiai pasakė: 

— Girdėjau žmones sakant, kad apie dvidešimt procentų per mė- 
nesį. Bet esu girdėjusi kalbant ir apie penkiasdešimt. 

Venecijietis Brunetis greit suskaičiavo: 

- Tai šeši šimtai procentų per metus, - pasakė nepajėgdamas nu- 
slėpti pasipiktinimo. 

— Daug daugiau, jei tai procentų procentai, - pataisė Franka, pa- 
rodydama, kad jos šeimos šaknys mieste įleistos kur kas giliau už 
Brunečio. 

Brunetis vėl nukreipė dėmesį į du žmones kitoje skvero pusėje. 
Jam stebint, anų dviejų pokalbis nutrūko, moteris pasuko link Rial- 
to, o vyras patraukė į jų pusę. 

Jam priartėjus Brunetis pastebėjo atsikišusią kaktą, grublėtą 
sluoksniais karančią odą lyg nuo kokios užleistos ligos, storas lū- 
pas ir akis užkritusiais vokais. Vyro eisena buvo keista, priminė 
paukštį ir su kiekvienu žingsniu jis lengvai nuleisdavo pėdą plokš- 
čiai tarsi susirūpinęs, kad nenudėvėtų savo daug kartų taisytų batų 
kulnų. Jo veide atsispindėjo metų ir ligų našta, tačiau nevikri eise- 
na, ypač kad Brunetis stebėjo vyriškį iš nugaros, pasukusį į miesto 
rotušės link vedančią calle, sudarė keistą jaunatviško nerangumo 
įspūdį. 

Kai atsigręžė pasižiūrėti, senoji moteris buvo dingusi, tačiau 
sterblinio gyvūno ar kažkokios rūšies stačios žiurkės vaizdas liko 
Brunečio atmintyje. 

- Iš kur visa tai žinai? - paklausė jis Frankos. 

- Juk dirbu banke, prisimeni, - atsakė ji. 

— O šitie du yra paskutinė išeitis žmonėms, kurie iš jūsų nieko 
negauna? 

Ji linktelėjo. 

- Bet iš kur žmonės apie juos sužino? - paklausė jis. 

Ji pažvelgė tiriamu žvilgsniu, tarsi svarstydama, kiek gali juo pa- 
sitikėti, tada pasakė: 

- Girdėjau, kad kartais juos rekomenduoja ir banko darbuotojai. 

— Ką? 

- Kai žmonės bando pasiskolinti pinigų iš banko ir negauna, kar- 
tais kuris nors darbuotojas pasiūlo pasikalbėti su Volpatais. Ar su 
kuriuo kitu sukčiautoju, mokančiu jiems procentus. 

- Kokio dydžio tie procentai? - ramiai paklausė Brunetis. 

- Girdėjau, būna įvairiai. 

— Nuo ko tai priklauso? 

- Nuo to, kiek galiausiai pasiskolina. Arba nuo banko darbuotojo 
susitarimo su palūkininkais. 

Brunečiui nespėjus nieko daugiau paklausti ji pridūrė: 

- Jei žmonėms reikia pinigų, jie kažkur jų gaus. Jei ne iš draugų 
ar šeimos, ne iš banko, tai iš tokių žmonių kaip Volpatai. 

Vienintelis būdas Brunečiui užduoti kitą klausimą buvo tiesiai 
paklausti, todėl jis ir paklausė: 

— Ar tai susiję su mafija? 

— O kas su ja nesusiję? - atsakydama paklausė Franka, bet pa- 
stebėjusi jo susierzinimą, pridūrė: - Atsiprašau, tik pajuokavau. Iš 
tiesų neturiu tiesioginės informacijos, kad jie susiję. Bet jei apie tai 
pagalvosi, suprasi, kad tai puikus būdas pinigams plauti. 

Brunetis linktelėjo. Tik mafijos dėka toks pelningas reikalas galė- 
jo gyvuoti be jokių įtarimų ir valdžios patikrinimų. 

- Ar sugadinau tau priešpiečius? - paklausė ji staiga nusišypso- 
dama nuotaikai pasikeitus, kaip kad būdavo seniau. 

— Ne, tikrai ne, Franka. 

— Kodėl apie tai klausinėji? - galiausiai pasiteiravo ji. 

— Tai gali būti susiję su kitais dalykais. 

- Dauguma dalykų tarpusavyje susiję, - pasakė nieko neklausda- 
ma, tai buvo dar vienas jos privalumas, kurį jis labai vertino. - Tada 
eisiu namo, - pasakė ji ir palinko prie jo pabučiuoti į abu skruostus. 

- Ačiū, Franka, - tarė jis ir prisitraukė ją kiek arčiau, nuramintas 
jos tvirto kūno ir dar tvirtesnės valios. - Visada labai smagu tave 
matyti. 

Kai ji patapšnojo per petį ir nusisuko, suprato nepaklausęs apie 
kitus palūkininkus, bet jau nebegalėjo jos pašaukti ir paklausti. Vie- 
nintelis dalykas, apie ką dar galėjo galvoti, tai - eiti namo. 

Eidamas Brunetis mintimis sugrįžo į tuos laikus, kai draugavo su 
Franka, daugiau kaip prieš du dešimtmečius. Pajuto, kad labai apsi- 
džiaugė apkabindamas šią dailią figūrą, kažkada taip gerai pažinotą. 
Prisiminė ilgą pasivaikščiojimą Lido paplūdimyje Išganytojo naktį; 
tąsyk greičiausiai buvo septyniolikos. Fejerverkai seniai buvo pasi- 
baigę, o jie vaikštinėjo susikibę rankomis laukdami aušros ir neno- 
rėdami, kad naktis baigtųsi. 

Bet ji baigėsi kaip ir daugelis juos siejusių dalykų, dabar ji turėjo 
savo Marijų, o jis turėjo savo Paolą. Sustojo ir pas Bjankatą nupirko 
savo Paolai tuziną irisų, laimingas, kad gali tai padaryti, džiaugda- 
masis vien pagalvojęs, kad ji laukia jo viršuje. | 

Kai įėjo, ji buvo virtuvėje, sėdėjo prie stalo ir gliaudė žirnius. 

— Risi e bisi, ryžiai su žirneliais, - pamatęs žirnius ištarė vietoj 
pasisveikinimo priešais save laikydamas irisus. 

Šypsodamasi išvydusi gėles ji pasakė: 

— Geriausia, ką galima padaryti iš šviežių Žirnių, tai pagaminti 
risotto, ar ne? - ir atsuko skruostą laukdama jo bučinio. 

Pabučiavęs jis be jokios konkrečios priežasties atsakė: 

- Jei tik nesi princesė ir tau nereikia jų pasikišti po čiužiniu. 

— Manau, risotto - geresnė mintis, - atsakė ji. - Ar negali jų pa- 
merkti į vazą, kol aš baigsiu tvarkyti? - paklausė viena ranka moste- 
lėdama į šalia jos ant stalo stovintį pilną popierinį krepšį. 

Jis prisitraukė kėdę prie spintelių, pasiėmė nuo stalo laikraščio 

lapą ir pasiklojo jį ant kėdės, tada užlipo pasiekti vienos iš didelių 
vazų, stovinčių ant spintelės viršaus. 

- Manau, tiks mėlynoji, - pasakė ji, pakeldama akis ir jį stebė- 
dama. 

Jis nulipo, patraukė kėdę į vietą ir nunešė vazą prie kriauklės. 

— Kiek pilti? - paklausė. 

— Maždaug iki pusės. Ko norėsi po to? 

- O ko turime? - paklausė. 

- Turiu dar jautienos kepsnio, likusio nuo sekmadienio. Labai 
plonai supjausčius turėtų užtekti, dar gal salotų. 

- Ar Kiara šią savaitę valgo mėsą? 

Paskatinta straipsnio apie elgesį su veršeliais prieš savaitę Kiara 
paskelbė, kad iki gyvenimo galo bus vegetarė. 

- Juk matei ją valgančią rostbifą sekmadienį? - paklausė Paola. 

— Oi, tikrai, - atsakė jis, pasisukdamas į gėles ir vyniodamas nuo 
jų popierių. 

-— Kas negerai? - paklausė ji. 

- Kaip visada, - atsakė, laikydamas vazą po čiaupu ir leisdamas 
šaltą vandenį. - Gyvename puolusiame pasaulyje. 

Ji vėl ėmėsi žirnių. 

— Kiekvienas, dirbantis tokį darbą, kaip mūsų abiejų, tą turėtų 
žinoti, - atsakė ji. 

Susidomėjęs jis paklausė: 

- O kaip tai susiję su tavuoju? - dvidešimt metų išdirbusiam poli- 
cininku jam nereikėjo aiškinti, kad žmonija prarado gailestingumą. 

- Tu turi reikalų su moralės nuosmukiu, o aš - su proto, - kal- 
bėjo pakiliu, pašaipiu tonu, paprastai taip kalbėdavo pajutusi rimtą 
požiūrį į savo darbą. Tada paklausė: - O kas konkrečiai privertė tave 
taip pasijusti? 

- Šią popietę buvau susitikęs su Franka išgerti po taurelę. 

- Kaip ji laikosi? 

- Gerai. Sūnus auga ir, regis, jai nelabai patinka dirbti banke. 

— O kam patiktų? - paklausė Paola, bet tai buvo labiau tradicinis 
atsakymas, o ne rimtas klausimas. Grįžo prie pradinio jo nepaaiš- 
kinto teiginio ir paklausė: - Kaip susitikimas su Franka susijęs su 
pasaulio nuosmukiu? Paprastai poveikis būna priešingas, mums vi- 
siems. 

Lėtai vieną po kitos dėliodamas gėles į vazą Brunetis kelis kartus 
apmąstė jos komentarą, ieškodamas kokios nors paslėptos ir galbūt 
pagiežingos prasmės, bet nieko panašaus nerado. Buvo pastebėju- 
si, kad jam smagu susitikti šią seną gerą draugę, jai taip pat patiko 
maloni jos draugija. Tai suvokus jam staiga suspaudė širdį ir veidą 
išmušė raudonis. Vienas irisas nukrito ant stalo. Pakėlė jį, įmerkė 
prie kitų ir atsargiai pastūmė vazą į šoną toliau nuo krašto. 

— Ji pasakė, kad bijo su manimi kalbėtis apie palūkininkus dėl 
Pietro. 

Paola nutraukė savo darbus ir atsisukusi pažvelgė į jį. 

— Palūkininkai? - paklausė ji. - Kaip jie su visu tuo susiję? 

- Rosis, tas miręs vyras iš Ufficio catasto, savo piniginėje turė- 
jo telefono numerį advokato, kuris daugelyje bylų atstovavo kitoms 
šalims. 

- Iš kur tas advokatas? 

- Iš Feraros. 

— Ar ne tas, kurį jie nužudė? - paklausė žiūrėdama į jį. 

Brunetis linktelėjo stebėdamasis, kad Paola taip paprastai nu- 
sprendė, jog Kapelį nužudė „jie“ tada pridūrė: 

— Paskirtas teisėjas nemano, kad tai palūkininkai, ir atrodė labai 
suinteresuotas įtikinti mane, kad žudikas užmušė ne tą žmogų. 

Po ilgos pauzės, kai Brunetis stebėjo jos veide atsispindintį min- 
čių Žaismą, ji paklausė: 

— Ar todėl turėjo jo numerį, dėl palūkininkų? 

— Neturiu įrodymų. Atsitiktinumas. 

- Gyvenime daug atsitiktinumų. 

- Žmogžudystė - ne atsitiktinumas. 

Ji uždėjo rankas ant išgliaudytų žirnių ankščių krūvos. 

- Nuo kada tai žmogžudystė? Kalbu apie Rosį. 

— Net nežinau nuo kada. Gal ir ne. Tiesiog noriu tai išsiaiškinti ir 
sužinoti, kodėl Rosis jam skambino, jei pavyks. 

— O Franka? 

— Pamaniau, jei dirba banke, gali žinoti apie palūkininkus. 

— Maniau, kad bankai ir turi tai daryti - skolinti pinigus. 

— Dažnai neskolina, bent jau ne taip greitai ir ne tiems žmonėms, 
kurie galbūt negalės grąžinti. 

- Tai kodėl jos klausei? 

Jos nejudri figūra priminė tardytoją. 

— Maniau, kad gali ką nors žinoti. 

- Jau sakei. Bet kodėl būtent Franka? 

Jis nežinojo priežasties, nebent kad jos vardas pirmiausia atėjo 
į galvą. Be to, seniai nebuvo jos matęs ir norėjo susitikti, tik tiek. 
Susikišo rankas į kišenes ir perkėlė svorį ant kitos kojos. 

- Jokios konkrečios priežasties, - galų gale atsakė. 

Ji išskėtė pirštus ir vėl ėmė lukštenti žirnius. 

— Ką ji tau pasakė ir kodėl bijo dėl Pietro? 

- Ji man net parodė du žmones, - Paolai nespėjus įsiterpti pa- 
sakė: - Susitikome San Luko skvere, ten buvo ta porelė. Manyčiau, 
jiems per penkiasdešimt. Ji sakė, kad jie skolina pinigus. 

- O Pietras? 

- Sakė, jog lupikavimas gali būti susijęs su mafija, bet daugiau 
nenorėjo apie tai kalbėti. 

Iš Paolos linktelėjimo suprato ją pritariant nuomonei, jog vien 
užsiminęs apie mafiją bet kuris tėvas išsigąsta dėl savo vaikų. 

— Net su tavim? - paklausė ji. 

Jis papurtė galvą. Ji pažvelgė į jį, todėl jis pakartojo judesį. 

— Tada rimtas reikalas. 

- Ir aš taip manau. 

— Kas tie Žmonės? 

— Andželina ir Masimas Volpatai. 

— Esi kada apie juos girdėjęs? - paklausė ji. 

- Ne. 

— Kieno apie juos klausinėjai? 

— Niekieno. Mačiau juos prieš dvidešimt minučių prieš pareida- 
mas namo. 

- Ką ketini daryti? 

- Pasistengsiu sužinoti viską, kas įmanoma. 

- O tada? 

- Priklausys nuo to, ką sužinosiu. 

Stojo tyla, tada Paola tarė: 

- Šiandien apie tave galvojau, apie tavo darbą, - jis laukė. - Tai 
nutiko, kai valiau langus, jie mane ir privertė pagalvoti apie tave, - 
pridūrė jį nustebindama. 

— Kodėl langai? 

- Valiau juos, po to veidrodį vonioje, tada ir pagalvojau apie tai, 
koks tavo darbas. 

Žinojo, kad ji tęs net jei jis nieko nesakys, bet žinojo ir tai, kad 
mėgsta būti paraginama, todėl paklausė: 

— Taigi? 

- Kai valai langą, - tęsė įdėmiai į jį žvelgdama, - turi jį atidaryti 
ir patraukti į save, o tada pro jį patenkančios šviesos kryptis pasikei- 
čia, - matydama jį klausantis tęsė: - Išvalai jį. Arba manai, kad iš- 
valei. Bet kai uždarai langą, šviesa krinta įprastu kampu, ir pamatai, 
kad iš išorės jis vis dar nešvarus arba nepastebėjai dėmės vidinėje 
pusėje. Tada turi atidaryti ir valyti iš naujo. Bet niekad nesužinosi, 
ar jis švarus, kol vėl neuždarysi arba neatsistosi taip, kad matytum 
jį kitu kampu. 

— O veidrodis? - paklausė jis. 

Pažvelgusi į jį nusišypsojo: 

- Veidrodį matai tik iš vienos pusės. Iš už jo šviesa nesklinda, 
todėl, kai nuvalai, jis švarus. Nėra jokios gudrybės, - ji nukreipė 
žvilgsnį į savo darbą. 

— Ir? 

Tebežiūrėdama į žirnius ir galbūt norėdama nuslėpti nusivylimą 
juo paaiškino: 

- Toks atrodo tavo darbas, ar bent jau tokį tu nori jį matyti. Nori 
valyti veidrodžius, nori, kad viskas turėtų tik du matmenis ir būtų 
paprasta. Tačiau kiekvieną kartą, kai pradedi atidžiau Žiūrėti, pa- 
sirodo, kad tai tarsi langas: jei pasižiūri kita perspektyva arba kitu 
kampu, viskas pasikeičia. 

Brunetis ilgai apie tai galvojo, tada pridūrė tikėdamasis pataisyti 
nuotaiką: 

— Kaskart vis tiek turiu nuvalyti purvą. 

Paola tarstelėjo: 

— Tai tu taip pasakei, ne aš, - Brunečiui nieko nesakant ji sumetė 
paskutinius žirnius į dubenį ir atsistojo. Nuėjo prie stalo ir padėjo 
dubenį. - Kad ir ką darytum, manau, mieliau tą darysi sotus, - pa- 
sakė. 


Tikrai pilnu skrandžiu tą popietę jis ėmėsi darbo vos sugrįžęs į kvestū- 
rą. Pradėjo nuo vienos iš geresnių vietų, nuo sinjorinos Eletros. 

Pasitiko jį šypsodamasi, tą dieną vilkėdama įkyriai marinistinio 
stiliaus drabužius: mėlyną sijoną, šilkinę palaidinę su kvadratine 
apykakle. Pajuto svarstantis, kad jai trūksta tik mažytės jūrininko 
kepuraitės, bet tada pamatė ant stalo prie kompiuterio padėtą stan- 
džią baltą cilindro formos skrybėlaitę. 

- Volpatai, - pasakė jai nespėjus paklausti, kaip sekasi. - Andže- 
lina ir Masimas. Jiems per penkiasdešimt. 

Ji pasiėmė popieriaus lapą ir pradėjo rašyti. 

— Gyvena čia? 

— Manau, kad taip. 

— Gal žinote kur? 

- Ne, - atsakė jis. 

- Tai nesudėtinga sužinoti, - pasakė ji užsirašydama. - Kas dar? 

— Man labiausiai reikia finansinės informacijos: bankų sąskaitų, 
turimų investicijų, jų vardu registruotos nuosavybės, visko, ką galite 
sužinoti, - jis nutilo, kol ji rašėsi, tada pridūrė: - Ir pasižiūrėkite, ar 
mes turime ką nors apie juos. 

— Reikia telefonų išklotinių? - pasiteiravo ji. 

— Ne, dar ne. Tik finansinės informacijos. 

— Kada? 

Jis pažvelgė į ją ir nusišypsojo. 

— O kada man paprastai visko reikia? 

Ji atsiraitojo rankogalį ir pažvelgė į didelį nardytojo laikrodį ant 
kairiojo riešo. 

- Informaciją iš miesto įstaigų turėčiau gauti šią popietę. 

— Bankai jau uždaryti, tai gali palaukti rytojaus, - pasakė jis. 

Į tai ji tik nusišypsojo. 

- Įrašai niekad neuždaryti, - pasakė. - Per kelias valandas turė- 
čiau viską surinkti, - ji pasilenkusi ištraukė stalčių ir išėmė krūvą 
popierių. - Turiu štai ką, - pradėjo ji, bet staiga nutilo ir pažvelgė 
kairėn, savo kabineto durų pusėn. 

Jis labiau pajuto nei pastebėjo judėjimą ir atsisukęs pamatė vice- 
kvestorių Patą, ką tik grįžusį po pietų. 

- Sinjorina Eletra, - pradėjo jis, neparodydamas, kad pastebėjo 
Brunetį, stovintį priešais jos stalą. 

- Klausau, dottore? - atsiliepė ji. 

— Norėčiau, kad ateitumėte į mano kabinetą parašyti laiško. 

- Žinoma, dottore, - atsakė, padėdama ką tik iš stalčiaus išim- 

tus dokumentus ant stalo vidurio ir baksnodama į juos kairiosios 
rankos rodomuoju pirštu. Šį jos gestą nuo Patos žvilgsnio užstojo 
Brunečio kūnas. Ji ištraukė viršutinį stalčių ir išsiėmė senamadišką 
stenografavimo lentelę. Negi šiais laikais žmonės vis dar diktuoja 
laiškus, o sekretorės sėdi sukryžiavusios kojas kaip Džoana Krau- 
ford greit užrašinėdamos žodžius mažyčiais brūkšneliais ir kryže- 
liais? Apie tai svarstydamas Brunetis suvokė, jog visados palikdavo 
sinjorinai Eletrai nuspręsti, kaip suformuluoti laišką, patikėdamas 
jai parinkti deramą frazę paprastiems dalykams užmaskuoti arba 
sušvelninti reikalavimams, peržengiantiems griežtų policijos įgalio- 
jimų ribas. 

Pata praėjo pro jį ir atidarė savo kabineto duris, o Brunetis pasi- 
juto besielgiantis kaip koks baikštus miško gyvūnas, galbūt lemūras, 
apmirštantis nuo menkiausio garso ir nejudėdamas apsimetantis 
nematomas, tikėdamasis, kad yra apsaugotas nuo klaidžiojančių 
plėšrūnų. Nespėjus jam pasikalbėti su sinjorina Eletra pamatė ją at- 
sistojančią ir nusekančią paskui Patą į jo kabinetą, bet tik po to, kai 
žvilgtelėjo į popierius ant savo stalo. Brunetis nepastebėjo jos laiky- 
senoje jokio drovumo, kai ji uždarė paskui save duris. 

Jis pasilenkė virš stalo, prisitraukė popierius ir greit parašė jai 
raštelį prašydamas sužinoti namo, prie kurio buvo rastas Rosis, sa- 
vininko pavardę. 

Grįždamas į savo kabinetą peržvelgė popierius, paimtus nuo sinjo- 
rinos Eletros stalo: ilgą sąrašą telefono numerių, kuriais buvo skam- 
binta iš Rosio namų ir iš įstaigos. Paraštėje ji pažymėjo, jog Rosio 
pavardės nebuvo nė viename mobiliųjų telefonų kompanijų klientų 
sąraše, o tai reiškė, kad jis skambino Ufficio catasto priklausančiu 
telefonu. Keturi skambučiai iš jo įstaigos buvo tuo pačiu numeriu 
Feraros kodu, Brunečio manymu, į Gavinio ir Kapelio kontorą. Su- 
grįžęs į kabinetą jis pasitikrino ir pamatė, atmintis nemelavo. Skam- 
binta per trumpesnį kaip dviejų savaičių laikotarpį, paskutinįkart 
prieš dieną iki Kapelio žmogžudystės. Ir viskas. 

Brunetis ilgai sėdėjo galvodamas apie ryšį tarp dviejų mirusių 
vyrų. Suprato, jog dabar laiko juos dviem nužudytais vyrais. 

Belaukdamas sinjorinos Eletros svarstė daug dalykų: kur Uffi- 
cio catasto buvo Rosio kabinetas ir kiek jis turėjo jame privatumo; 
kodėl magistratas paskyrė teisėją Rigetą tirti Kapelio žmogžudys- 
tę; tikimybę, kad samdomas žudikas supainiotų aukas ir kodėl po 
šio nusikaltimo daugiau nebuvo pasikėsinta į tariamai tikrąją auką. 
Mąstė apie tai ir dar apie daug kitų dalykų, o tada grįžo prie sąrašo 
žmonių, galėsiančių suteikti jam informacijos, bet sustojo supratęs 
nežinantis, kokios informacijos jam iš tiesų reikia. Jam tikrai reikėjo 
sužinoti apie Volpatas, bet reikėjo ir daugiau informacijos apie ne- 
legalias finansines operacijas mieste ir slaptus kelius, kuriais pinigai 
teka į ir iš šio miesto gyventojų rankų. 

Kaip dauguma piliečių jis žinojo, kad nuosavybės teisių pirkimo 
ir pardavimo registro duomenys saugomi Ufficio catasto. Nelabai 
žinojo, kuo dar jie užsiima. Prisiminė Rosį džiaugiantis, kad kele- 
tas įstaigų kuria bendrą duomenų bazę siekdamos sutaupyti laiko 
ir padaryti taip, kad informacija būtų lengviau prieinama. Dabar 
gailėjosi, kad tuomet Rosio daugiau apie tai nepaklausinėjo. 

Iš apatinio stalo stalčiaus išsiėmė telefonų knygą, atsivertė ties B 
raide ir ėmė ieškoti numerio. Radęs surinko ir palaukė, kol atsiliepė 
moters balsas: 

- Laba diena, Bučintoro nekilnojamasis turtas. 

— Ciao, Stefanija, - pasakė. 

- Kas nutiko, Gvidai? - paklausė ji, nustebindama savo klausimu 
ir priversdama jį spėlioti, ką reiškia jos balso tonas. 

- Man reikia informacijos, - atsakė tiesiai. 

— O ko dar man skambintum? - pasakė be koketavimo, nors pa- 
prastai jis skambėdavo jos balse juodviem kalbantis. 

Nutarė nepaisyti tiek nebyliai kritiško jos balso tono, tiek atvirai 
kritiško klausimo. 

— Noriu sužinoti apie Ufficio catasto. 

— Apie ką? - ištarė garsiu, dirbtinai nustebusiu balsu. 

— Apie Ufficio catasto. Noriu žinoti, ką iš tiesų jie veikia, kas ten 
dirba ir kuriais iš jų galima pasitikėti. 

— Tai nemenka užduotis, - pasakė ji. 

— Todėl tau ir skambinu. 

Staiga ji vėl pradėjo koketuoti. 

— O aš čia sėdžiu kasdien laukdama, kad paskambinsi kokiu kitu 
reikalu. 

— Kokiu, brangioji? Tik pasakyk, - pasiūlė jis nutaisęs Rudolfo 
Valentino balsą. Stefanija buvo laimingai ištekėjusi dviejų vaikų mo- 
tina. 

- Žinoma, dėl buto pirkimo. 

— Man gali tekti jį pirkti, - pasakė jis surimtėdamas. 

— Kodėl? 

- Sužinojau, kad mūsų namus gali nusavinti. 

- Kaip suprasti - nusavinti? 

— Gali tekti jį nugriauti. 

Taip pasakęs po sekundės išgirdo skambų Stefanijos juoką, bet 
nebuvo tikras, ar juokėsi iš akivaizdžiai absurdiškos situacijos, ar iš 
nuostabos, jog jam ši situacija atrodo neįprasta. Dar kurį laiką tyliai 
pakrizenusi tarė: 

- Juk tu nerimtai. 

- Būtent taip aš ir jaučiuosi. Bet pas mane apsilankęs žmogus iš 
Ufficio catasto man taip ir pasakė. Jie nerado jokių įrašų, nei kad jis 
buvo pastatytas, nei kad buvo duoti statybos leidimai, todėl gali būti 
nuspręsta, kad jį reikia nugriauti. 

— Tu tikriausiai ne taip supratai, - pasakė ji. 

- Jis kalbėjo rimtai. 

— Kada tai nutiko? 

- Prieš keletą mėnesių. 

— Ar daugiau nieko apie tai negirdėjai? 

— Ne. Todėl tau ir skambinu. 

— Kodėl neskambini jiems? 

— Prieš tai norėjau pasikalbėti su tavim. 

— Kodėl? 

- Išsiaiškinti, kokios mano teisės. Ir sužinoti, kas tie žmonės, įs- 
taigoje priimantys sprendimus, - Stefanija nieko neatsakė, todėl jis 
paklausė: - Ar tu juos pažįsti, ar žinai, kas vadovauja tai įstaigai? 

- Tik tiek, kiek bet kuris kitas, dirbantis šiame versle. 

— Kas jieė 

- Labai įtakingas ten Fabricijus dal Karlas, jis vadovauja visam 
Ufficio catasto, - su neginčytina panieka ji pridūrė: - Arogantiškas 
šiknius. Turi asistentą Espositą, bet jis tuščia vieta, nes dal Karlas 

visą valdžią laiko savo rankose. Dar yra tokia sinjorina Dolfin Lo- 
redana, kurios egzistencija, ar bent jau taip man buvo pasakyta, 
paremta dviem kolonomis: pirmoji - niekam neleisti pamiršti, kad 
ji, nors tėra Ufficio catasto sekretorė, yra dožo Džiovanio Dolfino 
palikuonė, - pasakė ji, tada pridūrė, tarsi tai turėtų kokią reikšmę: - 
Pamirštu jo valdymo metus. 

— Jis buvo dožas nuo 1356 metų iki 1361 metų, kai mirė nuo 
maro, - vienu atsikvėpimu pasakė Brunetis. Norėdamas ją paska- 
tinti kalbėti toliau paklausė: - O antroji? 

— Nuslėpti savo susižavėjimą Fabricijumi dal Karlu, - ji leido tai 
įsisąmoninti, tada pridūrė: - Girdėjau, kad pirmąją laikyti jai sekasi 
kur kas geriau. Dal Karlas verčia ją dirbti kaip šunį, bet, matyt, ji to 
ir nori, nors negaliu įsivaizduoti, kaip jis gali kam nors sukelti kokį 
kitą jausmą, išskyrus panieką. 

— Ar tarp jų kas nors yra? 

Ragelyje nuskambėjo Stefanijos juokas. 

— Dieve mano, ne, ji tiktų jam į motinas. Be to, jis turi žmoną 
ir dar bent vieną moterį, taigi nelabai lieka laiko jai, net jei nebū- 
tų bjauri kaip velnias, - Stefi kiek pasvarstė, tada pridūrė: - Tikrai 
graudu. Ji daugybę savo gyvenimo metų ištikimai tarnavo tam tre- 
čiarūšiui Romeo, matyt, tikėdama, jog vieną gražią dieną jis supras, 
kaip jį myli ir grius negyvas, supratęs, kad jį myli dožo palikuonė. 
Dieve, kokia beprasmybė: būtų juokinga, jei nebūtų taip liūdna. 

— Kalbi, tarsi visi apie tai žinotų. 

— Taip ir yra. Bent jau visi, kas su jais dirba, žino. 

— Net kad jis turi kitų moterų? 

— Manau, šitai turėtų būti paslaptis. 

- Bet nėra? 

- Ne. Nieko niekada nenuslėpsi. Čia, turiu omeny. Ar ne? 

— Manau, tu teisi, - pripažino Brunetis, nebyliai dėkodamas, kad 
taip yra. - Dar kas nors? - paklausė jis. 


— Ne, daugiau niekas neateina į galvą. Jokių gandų. Bet tu turė- 
tum jiems paskambinti ir pasiteirauti apie savo buto reikalus. Kiek 
girdėjau, pati idėja surinkti į vieną vietą visus duomenis buvo tik 
dūmų uždanga. 

—- Dūmų uždanga kam? 

— Girdėjau, kad kažkas iš miesto administracijos nusprendė, jog 
per pastaruosius keletą metų labai daug restauravimo darbų atlikta 
neteisėtai - na, kad didžioji dalis darbų atlikta ne pagal autentiškuo- 
se dokumentuose užfiksuotus planus; todėl bus geriau, jei statybos 
leidimai ir prašymai juos suteikti pradings.. Tada niekas nebegalės 
palyginti planų su tuo, kas padaryta. Todėl jie ir pradėjo projektą 
norėdami viską surinkti į krūvą. 

- Stefanija, nelabai suprantu. 

— Gvidai, ko čia nesuprasti, - Stefanija jam papriekaištavo. - Vi- 
sus šiuos dokumentus perkeliant iš vienos įstaigos į kitą, siunčiant iš 
vieno miesto galo į kitą, neišvengiamai dalis jų pradings. 

Brunečiui tai pasirodė labai išradinga ir efektyvu. Pasistengė įsi- 
minti šį paaiškinimą, kuriuo gal bandys pasinaudoti aiškindamas, 
kodėl nėra jo buto planų, jei kada bus liepta juos pateikti. 

- Taigi, - pratęsė jos mintį, - jei kada iškils klausimas dėl sienos 
ar lango atsiradimo, savininkui tereikės nubraižyti savo planus ir... 

Stefanija jį nutraukė: 

— Kurie, žinoma, tobulai atitiks autentišką namo struktūrą. 

— Ojei nėra oficialių planų, labai parankiai pamestų pertvarkant 
bylas, - pradėjo Brunetis, Stefanijai pritariamai murmant ir džiau- 
giantis, kad jis pradėjo suprasti, - joks miesto inspektorius ar būsi- 
mas pirkėjas niekaip negalės sužinoti, ar atlikti restauravimo darbai 
skiriasi nuo tų, kurie turėjo būti atlikti ir kuriems buvo gauti lei- 
dimai pagal dingusius planus, - jis užbaigė mintį ir kuriam laikui 
tarsi atsitraukė grožėdamasis tuo, ką sužinojo. Nuo vaikystės dažnai 
girdėdavo žmones sakant apie Veneciją: Tutto crolla, ma nulla crol- 

la, viskas žlunga, bet niekas nesugriūva. Ir tas tikrai teisybė: nuo 
tada, kai ant pelkėtos žemės iškilo pirmas statinys, prabėgo daugiau 
kaip tūkstantis metų, tad daugeliui tikrai gresia griūtis, bet nieka- 
da niekas nesugriuvo. Pastatai sviro, krypo, linko ir sukosi, tačiau 
jis neprisiminė, kad būtų girdėjęs apie nugriuvusį pastatą. Tikrai 
buvo matęs apleistų pastatų su įgriuvusiais stogais, lentomis užkal- 
tų namų su įgriuvusiomis sienomis, bet niekada neteko girdėti apie 
tikrą griūtį, kad namas užgriūtų ant gyventojų. 

— Kieno tai buvo mintis? 

- Nežinau, - atsakė Stefanija. - Tokių dalykų sužinoti niekada ne- 
pavyksta. 

- Ar tų įstaigų Žmonės apie tai žino? 

Užuot tiesiai atsakiusi Stefanija tarė: 

- Pagalvok, Gvidai. Kas nors turi pasirūpinti, kad dalis šių do- 
kumentų dingtų, nes akivaizdu, kad daug kitų dokumentų ir taip 
pradings dėl įprasto aplaidumo. Bet kažkas turės pasirūpinti, kad 
išnyktų konkretūs dokumentai. 

— Kas gali šito norėti? - paklausė jis. 

- Labiausiai tikėtina, kad savininkai namų, kuriuose atlikti ne- 
teisėti pakeitimai, arba tie, kurie turėjo kontroliuoti, bet nesivargi- 
no, - ji nutilo, tada pridūrė: - Arba tie, kurie kontroliavo, bet buvo 
įtikinti, - pradėjo ji, paskutinį žodį ištardama pabrėžtinai ironiškai, 
- duoti leidimą tam, ką matė, neatsižvelgdami į planus. 

— Tai kas gi jie? 

- Statybų įgaliotiniai. 

— Kiek jų yra? 

- Po vieną kiekvienam sestiere, rajonui, - šeši. 

Brunetis pagalvojo apie šios veiklos mastą ir apimtį, įsitraukusių 
žmonių skaičių. Jis paklausė: 

- Ar nebūtų paprasčiau žmonėms atlikti darbus ir tada susimo- 
kėti baudą, jei būtų nustatyta, kad kažkas neatitinka turimo plano, 

o ne vargintis papirkinėti kažką, kad pasirūpintų sunaikinti planus? 
Arba pamesti, - pasitaisė. 

— Gvidai, taip žmonės darydavo seniau. Dabar, kai esame įsipai- 
nioję į tuos europinius reikalus, tave priverčia sumokėti baudą, bet 
taip pat priverčia perdaryti viską iš naujo taip, kaip reikia. O baudos 
baisios: turėjau klientą, kuris nelegaliai pastatė altana, pavėsinę, net 
nelabai didelę, dviejų iš trijų metrų. Bet kaimynas paskundė. Gvidai, 
keturiasdešimt milijonų lirų! Ir dar turėjo ją nugriauti. Seniau jis 
bent būtų galėjęs ją pasilikti. Sakau tau, tas buvimas Europos Są- 
jungoje mus pražudys. Greit nebegalėsi rasti nė vieno, kuris išdrįstų 
paimti kyšį. 

Nors jos balse girdėjo pasipiktinimą, nebuvo tikras, kad jai pri- 
taria. 

- Stefi, minėjai daug žmonių, bet kaip manai, kas galėtų tai su- 
tvarkyti? 

- Žmonės iš Ufficio catasto, - atsakė nedvejodama. - O jei kas 
nors vyksta, dal Karlas turėtų apie tai žinoti ir spėju, kad turi savo 
vietą prie šio lovio. Juk planai turi kuriuo nors metu keliauti per jo 
kabinetą, o jam sunaikinti konkrečius popierius būtų vaikų žaidi- 
mas, - Stefanija pamąstė, tada paklausė: - Ar ketini ką nors daryti, 
Gvidai, atsikratyti planų? 

— Sakiau tau, kad nėra jokių planų. Todėl jie į mane ir nusitaikė. 

— Bet jei planų nėra, gali tikinti, kad jie pamesti kartu su kitais, 
kurie dar bus pamesti. 

- Bet kaip man įrodyti, kad mano namai egzistuoja, kad jie tikrai 
buvo pastatyti? - net suformulavęs klausimą pajuto viso šio reikalo 
absurdiškumą: kaip įrodyti, kad realybė egzistuoja? 

Ji atsakė iš karto: 

— Tau tik reikia rasti architektą, kad parengtų planus, - ir Brune- 
čiui nespėjus įsiterpti ir užduoti akivaizdų klausimą ji pati atsakė: 
- Ir ant jų pažymėtų suklastotą datą. 

— Stefanija, kalbame apie laiką prieš penkiasdešimt metų. 

— Ne visai. Tau tereikia įrodyti, kad restauravimo darbai atlik- 
ti prieš keletą metų, ir turėti planus, atitinkančius dabartinę buto 
būklę, o ant jų turėti pažymėtą datą, - Brunetis negalėjo sugalvoti 
atsakymo, todėl ji tęsė: - Tai labai paprasta. Jei nori, galiu duoti tau 
architekto, galinčio tai padaryti, telefoną. Kas gali būti paprasčiau. 

Ji buvo tokia paslaugi, kad Brunetis nenorėjo įžeisti ir pasakė: 

- Turiu pasitarti su Paola. 

— Žinoma, - pasakė Stefanija. - Kokia aš kvailė. Štai kas padės. 
Jos tėvas tikrai žinos, kas gali tuo pasirūpinti. Tau net nereikės ieš- 
koti architekto, - nutilo: jos manymu, problema išspręsta. Brune- 
tis kaip tik rengėsi kalbėti, kai Stefanija įsiterpė ir pasakė: - Man 
skambina kita linija. Meldžiu, kad būtų pirkėjas. Ciao, Gvidai, - ir 
atsijungė. 

Jis kurį laiką mąstė apie pokalbį. Tokia buvo realybė, lanksti ir 
nuolanki: tereikėjo truputį ją pakreipti į vieną pusę, pastumti kiek į 
kitą pusę ir priderinti prie bet kokios turimos vizijos. O jei realybė 
pasirodytų nesukalbama, tada reikėjo išsitraukti didžiuosius ginklus 
- įtaką ir pinigus — ir atakuoti. Kaip viskas paprasta ir lengva. 

Brunetis suprato, kad tokia apmąstymų kryptis nuvedė nepagei- 
daujama linkme, todėl vėl atsivertė telefonų knygą ir surinko Ufficio 
catasto numerį. Telefonas suskambėjo keletą kartų, bet niekas ne- 
atsiliepė. Jis pažvelgė į rankinį laikrodį, pamatė, kad jau beveik ke- 
turios valandos, ir padėjo ragelį niurzgėdamas, kad tik kvailys gali 
tikėtis, jog kas nors ten dar dirba po pietų. 

Susmuko kėdėje ir kojas atrėmė į atidarytą apatinį stalo stalčių. 
Sukryžiavęs rankas ant krūtinės atsidėjęs pergalvojo Rosio apsilan- 
kymą. Jis atrodė doras žmogus, bet tokia išvaizda buvo gana įprasta, 
ypač nedoriems žmonėms. Kodėl su oficialiu laišku pats asmeniškai 
atėjo į Brunečio namus? Kai paskui paskambino, jis jau žinojo Bru- 
nečio pareigas. Kurį laiką Brunetis galvojo, gal iš tiesų Rosis atėjo 

tikėdamasis kyšio, bet atmetė tą mintį: vyras buvo aiškiai per daug 
garbingas. 

Galbūt sužinojęs, kad sinjoras Brunetis, negalintis rasti savo buto 
planų, yra aukštas policijos pareigūnas, Rosis įmetė savo meškerę į 
apkalbų srautą pasižiūrėti, ką galėtų išpešti apie Brunetį? Niekas ne- 
drįstų judinti jokio delikataus reikalo šito nepadaręs; svarbiausia — 
sužinoti, kieno klausti, kur užmesti meškerę, norint gauti reikiamą 
informaciją. Ar jis, iš savo šaltinių gavęs informaciją apie Brunetį, 
nusprendė kreiptis į jį dėl to, ką išsiaiškino Ufficio catasto? 

Nelegalūs statybų leidimai ir uždarbis juos išduodant už kyšius 
atrodė menkas biznis plačiame valstybės įstaigų siūlomos korupci- 
jos meniu: Brunečiui atrodė menkai tikėtina, kad kas nors smarkiai 
rizikuotų, tikrai jau ne savo gyvybe, grasindamas atskleisti kokią 
gudrią valstybės piniginės tuštinimo schemą. Įdiegti kompiuterinį 
projektą dokumentams centralizuoti ir kartu pamesti tuos, kurie 
nebeatitinka laikmečio, pakeltų akcijas, bet Brunetis abejojo, ar tai 
galėjo kainuoti Rosiui gyvybę. Jo apmąstymus nutraukė sinjorina 
Eletra, ji įėjo nesiteikusi pasibelsti. 

— Ar sutrukdžiau, pone? - paklausė. 

— Ne ne, tikrai ne. Sėdėdamas čia mąsčiau apie korupciją. 

— Valstybinę ar privačią? 

— Valstybinę, - atsakė jis, nukeldamas kojas ant grindų ir atsisės- 
damas tiesiai. 

— Kaip skaityti Prustą, - pasakė ji abejingai. - Manai, kad baigei 
skaityti, o tada sužinai, kad yra dar vienas tomas. Po jo dar kitas, - 
jis pažvelgė į ją laukdamas tęsinio, bet ji, dėdama popierius ant stalo 
tepasakė: - Pone, iš jūsų išmokau įtariai žiūrėti į atsitiktinumus, to- 
dėl norėčiau, kad atkreiptumėte dėmesį į šio namo savininkus. 

- Volpatai? - paklausė supratęs, kad negali būti niekas kitas. 

— Būtent. 

— Kiek metų? 

Ji pasilenkė ir ištraukė trečią puslapį. 

- Ketverius metus. Nusipirko jį iš kažkokios Matildos Ponci. Čia 
nurodyta viešai paskelbta kaina, - pasakė rodydama skaičių, at- 
spausdintą lapo dešinėje. 

— Du šimtai penkiasdešimt milijonų lirų? - Brunetis negalėjo 
nuslėpti nuostabos. - Jis keturių aukštų, turėtų būti bent po šimtą 
penkiasdešimt kvadratinių metrų kiekviename aukšte. 

- Tai tik viešai paskelbta kaina, pone, - pasakė sinjorina Eletra. 

Visiems buvo žinoma, kad norint išvengti mokesčių pardavimo 
sąskaitoje skelbiama namo kaina niekad nerodydavo tikros už jį su- 
mokėtos sumos, o jei rodydavo, tai neaiškiai, miglotai: tikroji kaina 
būdavo maždaug du-tris kartus didesnė. Iš tiesų visi kalbėdavo apie 
„tikrą“ kainą ir apie „viešai skelbiamą“ kainą kaip apie savaime su- 
prantamus dalykus, ir tik kvailys ar užsienietis galėjo manyti, kad 
jos nesiskiria. 

- Žinau, - atsakė Brunetis. - Bet net jei iš tiesų jie sumokėjo tris 
kartus daugiau, vis tiek tai pigus pirkinys. 

- Jei pasižiūrėsite į visą jų įsigytą nekilnojamąjį turtą, - pradėjo 
sinjorina Eletra, tardama daiktavardį šiek tiek atšiauriai, - matysite, 
kad jiems lygiai taip pat nusisekė dauguma sandėrių. 

Jis atsivertė pirmąjį puslapį ir perskaitė visą informaciją. Iš tiesų 
atrodė, kad Volpatams dažnai pavykdavo rasti labai pigiai kainuo- 
jančių namų. Sinjorina Eletra pateikė kiekvieno „pirkinio“ plotą, 
ir greit paskaičiavęs Brunetis padarė prielaidą, kad jie sugebėjo vi- 
dutiniškai sumokėti mažiau kaip milijoną lirų už kvadratinį metrą 
„oficialia“ kaina. Net atsižvelgus į galimus svyravimus dėl infliacijos 
ir paskaičiavus skirtumus tarp viešai skelbiamos ir tikros kainos, jie 
vis tiek nuolatos mokėdavo mažiau kaip trečdalį vidutinės kainos už 
nekilnojamąjį turtą mieste. Jis pažvelgė į ją. 

- Ar galiu daryti prielaidą, kad kituose puslapiuose tas pats? - 
paklausė. 


170 


Ji linktelėjo. 

— Kiek čia nuosavybės objektų? 

- Daugiau kaip keturiasdešimt, o aš dar net nepradėjau tikrinti 
kitos Volpatų pavarde registruotos nuosavybės, galinčios priklausy- 
ti jų giminaičiams. 

- Aišku, - pasakė jis, dėmesį vėl nukreipdamas į dokumentus. 
Paskutiniuose puslapiuose ji buvo pridėjusi jų asmeninių sąskaitų 
bei keleto bendrų sąskaitų ataskaitas iš banko. - Kaip jums pavyks- 
ta, - pradėjo jis, bet pastebėjęs, kaip staiga po šių žodžių pasikeitė 
jos veido išraiška, pridėjo: - Šitaip greitai? 

- Draugai, - atsakė ji, tada pridūrė: - Ar pasižiūrėti, kokios infor- 
macijos gali suteikti Telekomas apie jų telefono skambučius? 

Brunetis linktelėjo įsitikinęs, kad ji jau pradėjo šį darbą. Ji nusi- 
šypsojo ir išėjo iš kambario. Brunetis grįžo prie popierių ir skaičių. 
Jie tikrai stulbino. Prisiminė, kokį įspūdį jam paliko Volpatai: atrodė 
neturintys nei išsilavinimo, nei socialinės padėties, nei pinigų. Ta- 
čiau sprendžiant iš to, ką rodė dokumentai, tai buvo baisiai turtingi 
žmonės. Net jei išnuomota tik pusė nuosavybės - žmonės Venecijoje 
nekaupia butų tam, kad laikytų tuščius - jie turėtų gauti dvidešimt 
ar trisdešimt milijonų lirų per mėnesį, kiek dauguma žmonių už- 
dirba per metus. Didžioji turto dalis buvo saugiai padėta keturiuose 
skirtinguose bankuose, o dar daugiau buvo investuota į valstybinius 
lakštus. Brunetis nelabai išmanė Milano vertybinių popierių rinką, 
bet atpažino pavadinimus saugiausių akcijų, į kurias Volpatos buvo 
investavę šimtus milijonų. 

Tokie nutriušę Žmogėnai: įtempė atmintį ir prisiminė sudėvėtą 
jos plastikinio krepšio rankeną, lopą ant vyro kairiojo bato, liudi- 
jantį, kaip dažnai jis buvo taisomas. Ar ta maskuotė turėjo saugoti 
nuo pavydžių miesto akių, ar tai - pakvaišimo iš godumo forma? Ir 
kur čia jis galėjo įterpti sudaužytą Franko Rosio kūną, rastą mirtinai 
sužalotą priešais Volpatams priklausantį pastatą? 

Kitą valandą Brunetis praleido apmąstydamas ydą, kuriai venecijie- 
čiai turėjo įgimtą polinkį - godumą. Nuo pat pradžių La Serenissi- 
ma (Venecijos respublika) buvo komercinis sumanymas, todėl turto 
kaupimas visada buvo vienas iš aukščiausių tikslų, kurių venecijie- 
tis buvo mokomas siekti. Ne taip kaip išlaidieji pietiečiai Romos ir 
Florencijos gyventojai, uždirbdavę pinigus tam, kad juos iššvaistytų, 
jautę malonumą svaidyti aukso taures ir lėkštes į savo upes viešai 
demonstruodami savo turtus, venecijiečiai anksti išmoko įsigyti ir 
išlaikyti, saugoti, krauti ir kaupti, jie taip pat išmoko slėpti savo tur- 
tus. Žinoma, didingi palazzo, išsirikiavę ties Didžiuoju kanalu, rodo 
ne paslėptus turtus, o greičiau priešingai. Bet juk tai buvo Moče- 
nigai, Barbarai, giminės, taip gausiai apdovanotos turto dievų, kad 
visos pastangos tą nuslėpti būtų bergždžios. Reputacija saugojo juos 
nuo godumo ligos. 

Simptomai daug smarkiau pasireiškė žemesnėse giminėse: nu- 
tukę pirkliai statydino savo kuklesnius palazzo prie šoninių kana- 
lų, ręsdavo juos virš savo sandėlių, kad galėtų kaip lizdus sukantys 
paukščiai gyventi kuo arčiau savo turtų. Čia jie galėjo šildytis krūti- 
nes iš Rytų atvežtų prieskonių ir audinių švytinčiuose atspindžiuo- 
se, šildytis slapčia, kaimynams niekada nė nejįtariant, kas guli čia pat 
už jų sandėlių vartų, apsaugotų grotomis. 

Amžiams bėgant šis polinkis kaupti skverbėsi žemyn ir tvirtai 
įsišaknijo visoje bendruomenėje. Jis buvo vadinamas įvairiai - tau- 

pumu, ekonomija, apdairumu, - Brunetis pats buvo auklėjamas visa 
tai vertinti. Tačiau perdėta forma jis pavirsdavo tiesiog nepalenkia- 
mu, negailestingu godumu, liga, žalojančia ne tik patį sergantįjį, bet 
ir visus susiduriančius su užsikrėtusiu asmeniu. 

Prisiminė, kaip dar būdamas jaunas detektyvas gavo įsakymą 
būti liudytoju įeinant į namus vienos senos moters, vieną žiemą 
mirusios bendroje ligoninės palatoje; ją pribaigė prasta mityba ir 
fizinis išsekimas, kurį gali sukelti tik ilgas buvimas šaltyje. Jie trise 
nuėjo jos asmens tapatybės kortelėje nurodytu adresu, išlaužė visas 
laukųjų durų spynas ir įėjo vidun. Rado daugiau kaip dviejų šimtų 
kvadratinių metrų apleistą ir katėmis dvokiantį apartamentą, kam- 
barius, pilnus dėžių su senais laikraščiais, ant jų viršaus pūpsojo 
krūvos plastikinių maišų su skudurais ir nudėvėtais drabužiais. Vie- 
name kambaryje buvo tik krepšiai, pilni visokiausių stiklinių bute- 
lių: vyno, pieno, mažų vaistų buteliukų. Kitame stovėjo XV amžiaus 
florencietiška drabužių spinta, paskui įvertinta šimtu dvidešimčia 
milijonų lirų. 

Nors buvo vasario mėnuo, nebuvo jokio šildymo: ne todėl, kad 
jis nebuvo įjungtas, o todėl, kad name iš viso nebuvo jokios šildymo 
sistemos. Dviem iš jų buvo nurodyta paieškoti dokumentų, padė- 
siančių rasti senolės giminaičius. Atidaręs stalčių jos miegamajame 
Brunetis rado penkiasdešimties tūkstančių lirų banknotų ritinį, 
surištą purvina virvele, o jo kolega, apieškojęs svetainę, rado šūsnį 
paštu atsiųstų banko knygelių, kiekvienoje daugiau kaip po pen- 
kiasdešimt milijonų lirų indėliai. 

Taip jie ir išėjo iš namo, jį užantspaudavo, pranešė Guardia di 
finanza, kad atvyktų ir viską išsiaiškintų. Paskui Brunetis sužinojo, 
kad senolė, mirusi be giminaičių ir be testamento, turėjo daugiau 
kaip keturis bilijonus lirų ir paliko juos ne giminaičiams, o Italijos 
valstybei. 


Geriausias Brunečio draugas dažnai kartodavo, kad norėtų, jog 

mirtis jį pasiimtų tą akimirką, kai padėjęs ant baro paskutinę lirą 
jis ištartų: prosseco - visiems. Labai panašiai ir nutiko, likimas jam 
skyrė keturiasdešimčia metų mažiau už tą seną moterį, bet Brunetis 
žinojo, kad jo gyvenimas ir mirtis buvo geresnė. 

Nusikratė šių prisiminimų ir išsitraukė iš stalčiaus budėjimų są- 
rašą. Apsidžiaugė pamatęs, kad Vianelas šią savaitę naktinėje pa- 
mainoje. Seržantas buvo namuose užsiėmęs virtuvės dažymu ir la- 
bai apsidžiaugė paprašytas susitikti su Brunečiu Ufficio catasto kitą 
rytą vienuoliktą valandą. 

Brunetis, kaip beveik visi šalies gyventojai, neturėjo draugų Gu- 
ardia di finanza, bet ir nenorėjo jų turėti. Tačiau jam reikėjo in- 
formacijos apie Volpatas, nes tik ji galbūt turėjo, nes tik Finanza, 
knisanti intymias fiskalines piliečių paslaptis, galėjo turėti aiškų su- 
pratimą, kiek milžiniško Volpatų turto buvo deklaruota ir apmokes- 
tinta. Užuot varginęsis svarstydamas, kokį pasirinkti tinkamą biu- 
rokratinį kelią informacijai gauti, jis paskambino sinjorinai Eletrai 
ir paprašė, ar negalėtų patikrinti jų bylų. 

- O, Guardia di finanza, - atsikvėpė ji, net nebandydama slėpti 
susižavėjimo, su kuriuo sutiko jo prašymą. - Svajojau apie tokį pra- 
šymą. 

— Sinjorina, juk pati šito nedarytumėte? - paklausė jis. 

— Kodėl gi ne, pone, - atsakė ji nustebinta klausimo. - Na, tai 
būtų įsibrovimas, ar ne? 

— O kai to prašau? 

— Didžioji medžioklė, pone, - atsiduso ji ir padėjo ragelį. 

Jis paskambino į apačią kriminalistams ir paklausė, kada gaus 
ataskaitą apie pastatą, prie kurio rastas Rosio kūnas. Palaukęs kelias 
minutes sužinojo, kad operatyvinė grupė buvo nuvykusi į vietą, bet 
radusi pastate vėl dirbančius žmones nusprendė, kad ten per daug 
užteršta, neįmanoma surinkti tikslių duomenų, todėl grįžo į kvestū- 
rą net neįžengusi į pastatą. 


174 


Jau ketino nurašyti tai kaip dar vieną nesėkmę dėl visuotinės su- 
interesuotumo ir iniciatyvos stokos, kai atėjo mintis paklausti: 

— Kiek ten buvo darbininkų? 

Buvo paprašytas palūkėti, netrukus kažkuris operatyvinės grupės 
narys pakėlė ragelį: 

— Klausau, komisare? 

— Kai nuėjote prie pastato, kiek ten buvo darbininkų? 

— Komisare, aš mačiau du trečiame aukšte. 

- Ar ant pastolių buvo žmonių? 

— Nemačiau nė vieno, pone. 

— Tik tuos du? 

- Taip. 

- Kur tiksliai jie buvo? 

- Prie lango, pone. 

— Kur jie buvo, kai atvykote? 

Vyras kiek laiko pagalvojo, tada atsakė: 

- Jie priėjo prie lango, kai mes pabeldėme į duris. 

- Prašau tiksliai nupasakoti, kas nutiko, - pasakė Brunetis. 

- Bandėme atrakinti, tada pabeldėme, vienas iš jų iškišo galvą pro 
langą ir paklausė, ko mums reikia. Pedonė jiems pranešė, kas mes ir 
ko mums reikia, tada vyrukas pasakė, kad čia dirba jau dvi dienas, 
krausto daiktus, todėl labai daug dulkių ir purvo, viskas kitaip nei 
prieš porą dienų. Tada prie jo priėjo kitas vyras ir atsistojo šalia. Jis 
nekalbėjo, bet visas buvo dulkinas, tad akivaizdu, jog jie ten dirbo. 

Ilgam įsivyravo tyla. Galų gale Brunetis paklausė: 

- O tada? 

— Pedonė pasiteiravo apie langus, na, apie vietą priešais langus, 
nes juk ten mes turime ieškoti, pone? 

- Taip, - sutiko Brunetis. 

— Vyras pasakė, kad jie visą dieną pro langus tampė cemento mai- 
šus, todėl Pedonė nusprendė nešvaistyti laiko veltui. 

Brunetis vėl kurį laiką patylėjo, tada paklausė: 

— Kaip jie buvo apsirengę? 

- Atsiprašau, pone? 

— Kaip jie buvo apsirengę? Kaip darbininkai? 

— Nežinau, pone. Jie buvo viršuje prie trečio aukšto lango, o mes 
žiūrėjome į juos iš apačios, todėl galėjome matyti tik galvas ir pe- 
čius, - kurį laiką pagalvojęs pasakė: - Atrodo, tas, su kuriuo kalbė- 
jomės, buvo su švarku. 

- Tai kodėl pamanėte, kad jis darbininkas? 

- Nes jis taip pasakė, pone. O ką dar jis galėtų veikti tame name? 

Brunetis puikiai įsivaizdavo, ką vyrai veikė pastate, bet nebuvo 
jokios prasmės apie tai užsiminti. Jis jau ketino įsakyti jam pasiimti 
porininką, grįžti ir deramai ištirti nusikaltimo vietą, bet persigalvo- 
jo. Vietoj to padėkojo už informaciją ir padėjo ragelį. 

Prieš dešimtmetį toks pokalbis būtų sukėlęs Brunečiui įtūžį, dabar 
tik švelniai patvirtino jo niūrią nuomonę apie kolegas pareigūnus. 
Juodžiausiomis akimirkomis spėliodavo, gal daugumai iš jų moka 
mafija, bet žinojo, jog šis incidentas tėra tik dar vienas būdingos 
nekompetencijos ir abejingumo pavyzdys. O gal akivaizdi jo paties 
savijautos išraiška: vis stiprėjantis jausmas, kad bet kokie bandymai 
sutrukdyti, išvengti arba bausti už piktadarystę pasmerkti nesėkmei. 

Užuot tęsęs savąjį Diunkerko mūšį jis užrakino dokumentus apie 
Volpatas stalčiuje ir išėjo iš kabineto. Diena stengėsi sugundyti jį 
savo grožio kerais: paukščiai linksmai čiulbėjo, glicinija iš kitos ka- 
nalo pusės skleidė jo link ypač malonų kvapą, o benamė katė priėjusi 
glaustėsi aplink kojas. Brunetis pasilenkė ir pakasė katės viršugalvį 
svarstydamas, ką daryti. 

Krantinėje jis įlipo į vaporetą, plaukiantį stoties pusėn ir išlipo 
San Bazilio stotelėje, tada pasuko atgal link Arkangelo Rapolo baž- 
nyčios ir siauros calle, kur gulėjo Rosis. Kai įsuko į siaurą gatvelę, 
pastatas atsidūrė priešais, bet nematė jokio judėjimo. Ant pastolių 

nelaipiojo darbininkai, o pastato langinės buvo uždarytos. Jis pri- 
nę grandinę, tačiau varžtai, tvirtinantys metalinę plokštę prie durų 
rėmo buvo atsilaisvinę ir juos buvo galima lengvai ištraukti. Jis taip 
ir padarė, o durys atsilapojo ant vyrių. 

Jis įėjo. Iš smalsumo atsisuko pasižiūrėti, ar galėtų tą padaryti; 
ir tikrai - plokšteles laikančius varžtus buvo galima įstumti atgal į 
skyles: grandinė buvo užtektinai ilga ir leido juos įstumiant palikti 
duris atviras per plaštaką. Tą atlikęs uždarė duris ir atsidūrė viduje: 
iš lauko namas atrodė saugiai užrakintas. 

Jis apsisuko ir jau buvo koridoriuje. Gale buvo laiptai ir jis greit 
nuėjo prie jų. Ant akmeninių laiptų nesigirdėjo jo žingsnių, kai lipo 
į trečią aukštą. 

Trumpam sustojo viršuje norėdamas susiorientuoti, nes lipdamas 
turėjo daug kartų pasukti ir susipainiojo. Iš kairės skverbėsi šviesa, 
todėl nutaręs, kad tai namo fasadas, patraukė į tą pusę. 

Virš savęs išgirdo garsą, duslų ir silpną, bet tikrai garsą. Jis sustin- 
go ir pagalvojo, kur šįkart paliko savo pistoletą: užrakintą metali- 
nėje dėžutėje namuose, rakinamoje spintelėje šaudykloje ar švarko, 
palikto kaboti kabineto spintoje, kišenėje. Nerimta svarstyti, kur jis, 
jei tikrai žinai, kur jo nėra. 

Jis laukė, kvėpavo per burną ir labai gerai jautė kažką esant vir- 
šuje. Peržengęs tuščią plastikinį butelį pajudėjo link durų dešinėje 
ir sustojo tarpduryje. Žvilgtelėjo į savo laikrodį: dvidešimt po šešių. 
Tuoj lauke pradės temti: viduje jau beveik tamsu, išskyrus šviesą, 
besiskverbiančią pro namo fasadinę pusę. 

Jis laukė: Brunetis mokėjo laukti. Kai vėl žvilgtelėjo į laikrodį, 
buvo trisdešimt penkios po šešių. Vėl atsklido garsas iš viršaus, tru- 
putį arčiau ir aiškesnis. Ilga tyla, tada silpnas garsas ant laiptų ėmė 
artėti prie jo, šį kartą tai tikrai buvo žingsnių, besileidžiančių medi- 
niais laiptais iš palėpės garsas. 

Jis laukė. Besiskverbiančios menkos šviesos likučiai pavertė laip- 
tinę visiška migla, kurioje Brunetis galėjo įžvelgti nebent, kad nieko 
nėra. Jis nukreipė žvilgsnį į kairę garso link ir pastebėjo pilką nuli- 
pančiojo šmėklą. Užsimerkė ir sulaikė kvėpavimą. Sulig kitu garsu, 
kuris, atrodė, sklido nuo laiptų tiesiai priešais jį, atsimerkė, pamatė 
neryškų pavidalą, staigiai žengė į priekį kuo garsiau šaukdamas: 

— Stok! Policija! 

Pasigirdo tikro žvėriško siaubo kupinas riksmas, tada tas kažkas 
nukrito ant grindų prie Brunečio kojų ir toliau skleidė veriantį aukš- 
tą garsą, privertusį pašiurpti plaukus ant Brunečio sprando. 

Jis klupinėdamas nusigavo į namo priekį ir atidarė langą, tada 
pravėrė medines langines, leido brėkštančiai dienos šviesai prasi- 
skverbti į kambarį. Akimirksniui apakintas nusisuko ir grįžo atgal 
prie tarpdurio, iš kur vis dar sklido garsas, dabar tylesnis, ne toks 
įbaimintas ir panašesnis į žmogaus. 

Vos tik jį pamatęs visu ūgiu išsitiesusį ant grindų, rankomis ap- 
kabinusį savo liesą kūną apsisaugoti nuo laukiamų spyrių ir smūgių, 
kaklą įtraukusį į pečius, Brunetis iš karto atpažino jaunuolį. Jis buvo 
vienas iš jaunų dvidešimtmečių narkomanų trijulės, daug metų lei- 
džiančių dienas prie arba pačiame San Bartolo skvere, keliaujančių 
iš baro į barą, dienoms verčiantis į naktį ir metams keičiant metus 
vis labiau atitrūkstančių nuo realybės. Šis buvo aukščiausias iš tri- 
jų, Džinas Cechinas, dažnai sulaikomas už narkotikų platinimą, o 
dar dažniau už pasikėsinimus ar grasinimus nepažįstamiems žmo- 
nėms. Brunetį, nemačiusį vaikino beveik metus, apstulbino vargana 
jo fizinė būklė. Tamsūs ilgi plaukai buvo purvini, turėjo būti šlykštu 
juos paliesti, o priekinių dantų seniai nebeturėjo. Virš ir po skruos- 
tikauliu ryškėjo gilūs įdubimai, atrodė, tarsi ištisas dienas buvo ne- 
valgęs. Kilęs iš Trevizo, šiame mieste jis neturėjo giminių ir gyveno 
su dviem draugais policijai seniai žinomame bute už campo San 
Polo. 

- Šiam kartui jau pakaks, Džinai! - suriko Brunetis. - Kelkis, at- 
sistok. 

Cechinas atpažino savo vardą, bet ne balsą. Jis liovėsi inkštęs ir 
atsisuko į balso pusę. Bet nepajudėjo iš vietos. 

- Sakiau tau keltis! - sušuko Brunetis venecijietiškai, stengdama- 
sis balse sukaupti kuo daugiau pykčio. Pažvelgė žemyn į Cechiną, 
net tokioje blankioje šviesoje buvo matyti šašai vidinėse rankų pu- 
sėse, kur jis bandydavo rasti venas. - Kelkis, kol nenuspyriau nuo 
laiptų tavo subinės, - Brunetis kalbėjo taip, kaip visą gyvenimą gir- 
dėdavo kalbant baruose ir policijos kamerose, kad tik išlaikytų bai- 
mės adrenaliną, pulsuojantį Cechino gyslose. 

Jaunuolis atsivertė aukštielninkas ir rankomis vis dar prisideng- 
damas kūną užsimerkęs pasisuko balso pusėn. 

- Žiūrėk į mane, kai su tavim kalbu, - įsakė Brunetis. 

Cechinas atsirėmė į sieną ir primerktomis akimis pažvelgė į Bru- 
netį, stūkstantį šešėliuose virš jo. Vienu sklandžiu judesiu Brunetis 
pasilenkė virš jauno vyro, abiem rankomis sugriebė jį už švarko ir 
pastatė ant kojų, nustebęs, kad buvo taip lengva. 

Atsidūręs taip arti Brunečio, kad galėjo jį atpažinti, Cechinas iš 
baimės išvertė akis ir pradėjo rypuoti: 

— Aš nieko nemačiau, nieko nemačiau, nieko nemačiau. 

Brunetis šiurkščiai prisitraukė jaunąjį vyrą arčiau visą laiką šauk- 
damas jam: 

— Kas čia įvyko? 

Iš baimės žodžiai tiesiog birte pabiro iš Cechino lūpų. 

— Apačioje išgirdau balsus. Kažkas ginčijosi. Jie buvo viduje. Nu- 
tilo, paskui vėl pradėjo, bet aš jų nemačiau. Buvau čia, viršuje, - pa- 
sakė, ranka mostelėdamas link laiptų į pastogę. 

— Kas nutiko? 

— Nežinau. Girdėjau, kaip užlipo čia, ir girdėjau riksmus. Tuo 
metu mano mergina man pasiūlė dar kaifo, ir nebežinau, kas vėliau 

įvyko, - pažvelgė į Brunetį stebėdamas, kiek tas patikėjo jo pasa- 
kojimu. 

— Man reikia daugiau, Cechinai, - pasakė Brunetis, prikišdamas 
savo veidą prie pat Cechino ir įkvėpdamas dvoką, liudijantį apie su- 
puvusius dantis ir nuolat valgomą prastą maistą. - Man reikia žino- 
ti, kas jie. 

Cechinas pradėjo kalbėti, tada nutilo ir nuleido žvilgsnį į grindis. 
Kai galų gale vėl pažvelgė į Brunetį, jo akių išraiška visai pasikeitė, 
baimė išnyko. Kažkokios slaptos mintys pripildė žvilgsnį laukinės 
klastos. 

— Kai išėjau, jis buvo lauke, gulėjo ant žemės, - galų gale pasakė. 

- Ar judėjo? 

- Taip, jis stengėsi atsistoti. Bet neturėjo... - pradėjo pasakoti Ce- 
chinas, bet klasta vėl privertė jį nutilti. Jis jau užtektinai pasakė. 

- Ko jis neturėjo? - pareikalavo paaiškinti Brunetis. Cechinui ty- 
lint smarkiai jį pakratė, tas greit trūkčiojamai sukūkčiojo. Jo nosis 
pradėjo varvėti ant Brunečio švarko rankovės. Jis staigiai atitraukė 
rankas ir Cechinas vėl nukrito prie sienos. 

— Su kuo buvai? 

— Su savo mergina. 

— Ko čia atėjote? 

- Pasidulkinti, - atsakė Cechinas. - Mes visada ateiname čia. 

Mintis apie tai Brunečiui sukėlė pasibjaurėjimą. 

- Kas jie tokie? - paklausė Brunetis, žengdamas artyn. 

Cechino išgyvenimo instinktas nugalėjo baimę ir Brunetis pra- 
rado pranašumą, išgaravusį taip sparčiai, kaip narkotikų sužadinta 
iliuzija. Jis tebestovėjo prieš šiuos žmogaus, tik porą metų vyresnio 
už jo sūnų, griuvėsius ir žinojo, kad nebeturi galimybės išgauti iš jo 
tiesos. Mintis apie kvėpavimą tuo pačiu oru ar buvimą toje pačioje 
patalpoje su Cechinu tapo nebepakenčiama, bet jis prisivertė grįžti 
prie lango. Pažvelgė žemyn ir apačioje pamatė grindinį, ant kurio 

Rosis buvo numestas ir kuriuo jis bandė šliaužti. Maždaug poros 
metrų plotas aplink langą buvo švariai nuvalytas. Nebuvo jokių ce- 
mento maišų, jų nebuvo ir patalpoje. Kaip ir prie lango matytų ta- 
riamų statybininkų, jie dingo be jokių pėdsakų. 

Palikęs Cechiną priešais pastatą Brunetis patraukė namo, bet jo ne- 
nuramino nei švelnus pavasario vakaras, nei ilgas pasivaikščiojimas 
prie vandens, kokį sau leido. Pasirinktas maršrutas jį nuvedė gero- 
kai į šoną nuo įprasto kelio, bet jis norėjo matyti platesnius vaizdus, 
užuosti vandenį ir nusiraminti prie taurės vyno jaukioje vietelėje 
prie Akademijos tilto, kad apsivalytų nuo minčių apie Cechiną, ypač 
kaip jis tapo neįžvelgiamas ir kraupus pokalbio pabaigoje. Prisiminė 
Paolos žodžius, kad džiaugiasi, jog iš baimės dėl to, kas gali nutik- 
ti, jai niekada nepatiko narkotikai; jam trūko tokio proto aiškumo, 
kaip jos, ir niekada jų nebandė, net studentaudamas, kai aplink visi 
kažką rūkė ir tikino, kad tai puikus būdas išlaisvinti protą nuo maiš- 
tingų viduriniosios klasės prietarų. Tad kažin ar jie įsivaizdavo, kaip 
jis veržėsi prie viduriniosios klasės prietarų; prie visko, susijusio su 
viduriniąja klase. 

Prisiminimai apie Cechiną vis įsibraudavo į jo apmąstymus už- 
temdydami mintis. Prie pat Akademijos tilto jis kiek padvejojęs 
nutarė apeiti didesnį ratą ir eiti pro San Luko skverą. Pradėjo kilti 
ant tilto žiūrėdamas po kojomis ir pastebėjo, kiek daug baltos ap- 
dailos juostelių nulūžę ar nuplėšta nuo laiptelių viršutinės briau- 
nos. Kada tas tiltas remontuotas? Prieš trejus metus? Prieš dvejus? 
O daugelį pakopų jau reikia taisyti. Jo mintys nuklydo nuo apmąs- 
tymų apie šios sutarties sąlygas ir grįžo prie paskutinių Cechino 


182 


žodžių, pasakytų prieš pradedant meluoti. Ginčas. Rosis sužeistas 
ir mėginantis pabėgti. Ir mergina, norinti užlipti į Cechino guolį 
pastogėje ir užsiimti tuo, prie ko ją vedė narkotikų ir Džino Cechi- 
no derinys. 

Pamatęs platų siaubingą Taupomojo banko pastatą, nusuko į kai- 
rę pro knygyną, tada į San Luko skverą. Įėjo į Turino barą ir užsisa- 
kė spritzo, pasiėmė taurę ir atsistojo prie lango tyrinėdamas skvere 
tebesibūriuojančius žmones. 

Nematė nei sinjoros Volpato, nei jos vyro. Išgėrė taurę, padėjo ją 
ant baro ir padavė barmenui kelis banknotus. 

— Nematyti sinjoros Volpato, - pasakė nerūpestingai mostelėda- 
mas galva skvero pusėn. 

Atiduodamas sąskaitą ir grąžą barmenas pasakė: 

- Ne, paprastai jie čia būna iš ryto. Po dešimtos. 

- Turiu su ja pasimatyti vienu reikalu, - pasakė Brunetis nervin- 
gu balsu nedrąsiai šypsodamasis barmenui, tarsi lauktų jo supratin- 
gumo dėl žmogiškų bėdų. 

- Atsiprašau, - pasakė barmenas ir nusisuko į kitą lankytoją. 

Išėjęs Brunetis pasuko į kairę, dar kartą į kairę ir įėjo į vaistinę, 
kuri kaip tik baigė darbą. 

- Ciao, Gvidai - pasisveikino vaistininkas Danilas, jo draugas, 
užrakindamas duris jam įėjus. - Tuoj baigsiu ir galėsime eiti išger- 
ti, - lengvais, per ilgus metus įgudusiais judesiais barzdočius ištuš- 
tino kasos aparatą, suskaičiavo pinigus ir nunešė į vaistinės galinį 
kambarį, kur Brunetis girdėjo jį tvarkantis. Po kelių minučių išėjo 
apsivilkęs savo odinį švarką. 

Brunetis pajuto įdėmų jo malonių rudų akių žvilgsnį ir pamatė 
neženkliai šyptelint. 

— Atrodo, tau reikia informacijos, - pasakė Danilas. 

— Ar taip labai matyti? 

Danilas gūžtelėjo pečiais. 

— Kartais užeini vaistų, tada atrodai susirūpinęs, kartais užeini 
išgerti, tada būni atsipalaidavęs; bet kai užeini ieškodamas infor- 
macijos, atrodai taip, kaip dabar, - atsakė jis sutraukdamas antakius 
ir spoksodamas į Brunetį taip, tarsi tuoj tuoj prasidės beprotybės 
priepuolis. 

— Va la, - ištarė Brunetis negalėdamas sulaikyti šypsenos. 

- Kas tai? - paklausė Danilas. - Arba kas jie? 

Brunetis nepajudėjo link durų, nes nutarė, kad geriau bus pa- 
sikalbėti apie tai už uždarytų vaistinės durų, o ne viename iš trijų 
aikštės barų. - Andželina ir Masimas Volpatai, - pasakė jis. 

- Madre di Dio, - sušuko Danilas. - Geriau jau pasiimk visus 
mano pinigus. Eime, - pasakė griebdamas Brunetį už rankos ir 
tempdamas link vaistinės galinio kambario. - Atidarysiu seifą ir pa- 
sakysiu, kad plėšikas buvo kaukėtas, tikrai, - Brunetis manė, kad 
jis juokauja, bet Danilas tęsė: - Juk neisi pas juos, Gvidai? Aš turiu 
pinigų banke, galiu tau duoti, ir Mauras tikrai tau galės paskolinti 
daugiau, - pasakė į pasiūlymą įtraukdamas ir savo bosą. 

— Ne ne, - pasakė Brunetis, raminamai uždėdamas ranką ant Da- 
nilo rankovės. - Man tik reikia apie juos sužinoti. 

- Tik nesakyk, kad ir jie galų gale padarė klaidą ir kažkas pateikė 
skundą? - pasakė Danilas nusišypsodamas. - Kokia laimė. 

— Tu juos taip gerai pažįsti? - paklausė Brunetis. 

— Daug metų juos pažįstu, - pasakė beveik išspjaudamas savo pa- 
sibjaurėjimą. - Ypač ją. Ji čia ateina kartą per savaitę su savo mažais 
šventųjų paveikslėliais ir rožiniu rankose. 

Jis susikūprino ir rankomis parėmė smakrą. Palenkė galvą į šoną 
ir pažvelgė į Brunetį lūpas sudėjęs širdele. Nuo savo tradicinio Tren- 
tino dialekto pereidamas į gryną Veneto tarmę ir nutaisęs aukštą 
spiegiantį balsą tarė: 

— Oi, dottore Danilai, jūs net neįsivaizduojate, kiek gero aš pada- 
riau šio miesto žmonėms. Jūs nežinote, kiek žmonių man dėkingi 

už tai, ką dėl jų padariau ir kaip jie už mane turi melstis. Jūs net 
neįsivaizduojate. 

Nors Brunetis niekad nebuvo girdėjęs sinjoros Volpato kalbant, 
negailestingoje Danilo parodijoje girdėjo visų kada nors pažinotų 
veidmainių atbalsį. 

Staiga Danilas atsitiesė ir senoji moteris, kurią vaizdavo, pra- 
dingo. 

— Kaip ji tai daro? - paklausė Brunetis. 

- Žmonės ją pažįsta. Ir jį. Jie visada iš ryto būna skvere, bent vie- 
nas, ir žmonės žino, kur juos rasti. 

— Kaip jie sužino? 

— O kaipgi žmonės viską sužino? - klausimu atsakė Danilas. - 
Kalbos sklinda. Žmonės, kuriems trūksta pinigų mokesčiams su- 
mokėti, tie, kurie lošia, arba kam nepakanka lėšų verslui išlaikyti iki 
mėnesio galo. Jie pasirašo dokumentą, kad grąžins pinigus per mė- 
nesį, ir prie sumos visada priskaičiuojami procentai. Bet šie žmonės 
turės dar daugiau pasiskolinti norėdami sugrąžinti skolą. Lošėjai 
neišlošia, žmonėms jų verslas niekada nesiseka. 

- Kas mane tikrai stebina, - kiek pasvarstęs tarė Brunetis, - tai 
kad visa tai vyksta legaliai. 

- Jei jie turi notaro parengtus ir abiejų pusių pasirašytus doku- 
mentus, tad legaliau nebūna. 

— O kas tie notarai? 

Danilas paminėjo tris garbingus asmenis, turinčius mieste daug 
klientų. Vienas iš jų turėjo reikalų su Brunečio uošviu. 

— Visi trys? - paklausė Brunetis nepajėgdamas nuslėpti savo 
nuostabos. 

— Manai, kad Volpatai skelbia, kiek jiems moka? Manai, kad jie 
sumoka mokesčius už iš Volpatų uždirbtą sumą? 

Brunečio nė kiek nestebino, kad notarai linkę dalyvauti tokiuose 
nešvariuose reikaluose, jį tik stebino trijų į tai įtrauktų notarų pa- 

vardės. Vienas iš jų priklausė Maltos riterių ordinui, o kitas - buvęs 
miesto tarybos narys. 

— Eime, - paragino jį Danilas. - Išlenksim po taurelę ir tu man 
galėsi papasakosi, kam tau reikia tą žinoti, - pamatęs Brunečio iš- 
raišką pasitaisė: - Arba galėsi nepasakoti. 

Kitoje calle prie Rosa Salva pusėje Brunetis tepasakė, kad domisi 
miesto sukčiais ir jų neaiškiu nei teisėtu, nei nusikalstamu egzistavi- 
mu. Daug Danilo klienčių buvo senyvos moterys ir dauguma buvo 
jį įsimylėjusios, todėl jam dažnai tekdavo išklausyti nesibaigiantį 
paskalų srautą. Malonus ir kantrus, visada pasirengęs jas išklausyti, 
per daugelį metų jis sukaupė paskalų ir užuominų Eldoradą ir ne 
kartą Brunečiui tapo neįkainojamu informacijos šaltiniu. Danilas 
įvardijo Brunečiui keletą žinomiausių palūkininkų, apibūdino juos 
ir jų sukauptą turtą. 

Atsižvelgdamas į Brunečio nuotaikas ir jo profesinį diskretišku- 
mą Danilas toliau pasakojo gandus suprasdamas, kad Brunetis dau- 
giau nieko neklaus. Tada žvilgtelėjęs į savo rankinį laikrodį pasakė: 

- Turiu eiti. Vakarienė aštuntą. 

Jie kartu išėjo iš baro ir nuėjo net iki Rialto šnekučiuodamiesi 
apie įprastus dalykus. Prie tilto išsiskyrė, abu skubėjo namo vaka- 
rienės. 

Jau keletą dienų Brunečio galvoje sukosi ir sukosi padriki in- 
formacijos faktai, bandė juos stumdyti, dėlioti, sudėti į kokią nors 
nuoseklią seką. Suprato, kad žmonės iš Ufficio catasto žino, kas tu- 
rėjo atlikti restauravimo darbus arba kas turėjo sumokėti baudas už 
praeityje atliktus nelegalius darbus. Jie taip pat žino, kokio dydžio 
baudos sumokėtos. Greičiausiai jie taip pat galėjo turėti šiokios to- 
kios įtakos, kai reikėdavo nustatyti baudos dydį. Jiems tereikėdavo 
išsiaiškinti savininkų finansinę padėtį - o šitai išsiaiškinti niekada 
nebuvo sudėtinga. Jis nutarė, kad sinjorina Eletra nėra vienintelis 
toks genijus mieste. Tada kiekvienam besiskundžiančiam, kad ne- 

turi iš ko susimokėti baudos, tereikia pasiūlyti pasikalbėti su Vol- 
patais. 
Jau buvo pats laikas aplankyti Ufficio. 


Kai kitą rytą kiek po pusės devynių atvyko į kvestūrą, budėtojas 
prie durų pranešė, kad kiek anksčiau buvo atėjusi jauna moteris, 
norinti su juo pasikalbėti. Ne, ji nesakė, apie ką nori kalbėtis, o kai 
sargybinis užsiminė, kad komisaro Brunečio dar nėra, pasakė ei- 
sianti išgerti kavos ir grįšianti. Brunetis paprašė jaunuolio palydėti 
ją į kabinetą, kai sugrįš. 

Kabinete perskaitė pirmąją Gazzettino skiltį ir jau ketino eiti ka- 
vos, kai prie durų pasirodė sargybinis ir pranešė, kad jaunoji mote- 
ris sugrįžo. Jis pasitraukė į šalį ir jauna moteris, greičiau labai jauna 
mergaitė, įsmuko į kambarį. Brunetis padėkojo budėtojui ir pasa- 
kė, jog gali grįžti prie savo pareigų. Pareigūnas atidavė pagarbą ir 
išeidamas uždarė duris. Brunetis mostu pakvietė merginą, vis dar 
stovinčią prie durų, tarsi bijančią pasekmių, ištiksiančių, kai prieis 
arčiau. 

- Sinjorina, prašom patogiai įsitaisyti. 

Leisdamas jai pačiai nuspręsti, ką daryti, lėtai apėjo savo stalą ir 
atsisėdo į įprastą vietą. 

Mergina lėtai perėjo kambarį ir atsisėdo ant kėdės kraštelio ran- 
kas susidėjusi ant šlaunų. Brunetis žvilgtelėjo į ją, tada pasilenkė 
perdėti popierių nuo vieno krašto į kitą duodamas jai truputį laiko 
api ir patogiau ao 
tamsiai rudi plaukai buvo nukirpti trumpai kaip berniuko, mūvėjo 
džinsus ir buvo apsirengusi šviesiai mėlyną megztinį. Atkreipė dė- 
mesį, kad jos tokios pat tamsios kaip plaukai akys, apsuptos tokių 
tankių blakstienų, jog iš pradžių nutarė, kad jos dirbtinės, tačiau pas- 
kui pastebėjo, kad ji visai nepasidažiusi, ir atmetė šią mintį. Ji buvo 

tokia pat daili kaip dauguma jaunų mergaičių: smulkių kaulų, tiesia 
nedidele nosimi, lygia oda ir dailia maža burna. Jei būtų pamatęs ją 
bare geriančią kavą, antrą kartą nebūtų atsisukęs, bet matydamas ją 
čia pagalvojo, kad jam labai pasisekė gyventi šalyje, kur tiek daug 
dailių merginų, o ir tikrų gražuolių sutinki gana nemažai. 

Ji vieną kitą kartą krenkštelėjo ir pasakė: 

— Aš Marko draugė, - jos balsas buvo nepaprastai gražus, tylus ir 
malonus ausiai, kupinas jausmingumo, tokio galima tikėtis iš paty- 
rusios ir ilgą malonų gyvenimą nugyvenusios moters. 

Brunetis laukė paaiškinimo, tačiau jai nieko daugiau nesakant 
paklausė: 

- Sinjorina, kodėl atėjote su manimi pasikalbėti? 

— Nes noriu padėti jums rasti jį nužudžiusius žmones. 

Brunetis stengėsi, kad jo veide neatsispindėtų jokios emocijos, 
kol svarstė, jog tai turėtų būti mergina, skambinusi Markui iš Ve- 
necijos. 

- Tai jūs tas antrasis triušis? - paklausė maloniai. 

Klausimas ją apstulbino. Ji prisitraukė abi sugniaužtas rankas 
prie smakro ir automatiškai suspaudė lūpas apskritimu, tapo tikrai 
panaši į triušį. 

- Iš kur jūs žinote? - paklausė. 

— Mačiau jo piešinius, - paaiškino Brunetis, tada pridūrė: - Ir 
mane nustebino tiek jo talentas, tiek akivaizdi meilė triušiams. 

Ji nulenkė galvą ir jis iš pradžių pamanė, kad pradėjo verkti. Bet 
ne, užuot verkusi ji vėl pakėlė galvą ir pažvelgė į jį: 

— Kai buvau maža, turėjau mylimą triušį. Papasakojau apie jį Mar- 
kui, jis man pasakė, jog negali pakęsti, kad jo tėvas šaudo ir nuodija 
triušius savo ūkyje, - čia ji nutilo, tada pridūrė: - Lauke jie kenkėjai. 
Taip sakydavo jo tėvas. 

Brunetis atsakė: 

- Suprantu. 

Įsivyravo tyla, bet jis laukė. Tada, tarsi nė nebuvo kalbėta apie 
triušius, ji pasakė: 

— Aš žinau, kas jie, - ji suspaudė ant kelių sudėtas rankas, bet 
balsas išliko ramus, beveik gundantis. Jam šovė į galvą mintis, kad ji 
nė neįtaria apie jo grožį ir galią. 

Brunetis linktelėjo padrąsindamas ir ji tęsė: 

— Noriu pasakyti, kad žinau vieno iš jų vardą, to, kuris pardavė 
Markui. Nežinau, iš kokių žmonių jis gauna, bet manau, pasakys, jei 
gerai pagąsdinsite. 

- Bijau, kad ne mūsų darbas gąsdinti žmones, - šypsodamasis 
pasakė Brunetis, norėdamas, kad tai būtų tiesa. 

- Turiu omenyje, kad taip jį išgąsdintumėte, kad ateitų ir pasaky- 
tų jums viską, ką žino. Jis taip padarytų, jei manytų, kad žinote, kas 
jis ir kad jį ketinate sugauti. 

- Sinjorina, jei pasakytumėte jo vardą, galėtume jį atvesdinti ir 
apklausti. 

- Bet ar nebūtų geriau, jei jis pats ateitų ir papasakotų, ką Žino, 
savo noru? 

- Žinoma, būtų geriau... 

Ji pertraukė jį. 

— Matote, aš neturiu įrodymų. Negaliu pasakyti, kad mačiau jį 
parduodant tai Markui arba kad Markas man apie tai papasakojo, 
ji nesmagiai pasimuistė kėdėje, tada vėl pasidėjo suspaustas rankas 
ant kelių. 

- Bet žinau, kad jis ateitų, jei neturėtų pasirinkimo. Tada jam ne- 
būtų taip blogai, ar ne? 

Toks smarkus susirūpinimas gali būti tik dėl šeimos, suprato 
Brunetis. 

- Sinjorina, jūs man taip ir nepasakėte savo pavardės. 

- Nenoriu jums sakyti pavardės, - atsakė ji nebe tokiu maloniu 
balsu. 

Brunetis ištiesė rankas plačiai išskėstais pirštais tarsi rodydamas, 
kokią laisvę jai suteikia: 

— Sinjorina, tai jūsų teisė. Tuomet vienintelis dalykas, ką galiu 
jums pasiūlyti, tai pasakyti tam asmeniui, kad jis gali ateiti. 

- Jis manęs neklausys. Niekada neklauso, - tvirtai pasakė ji. 
nį žiedą pastebėjo, kad jis plonesnis kaip tada, kai pastarąjį kartą jį 
apžiūrinėjo, metams bėgant apdilo. Pakėlė akis ir pažvelgė į ją. - Ar 
jis skaito laikraščius? 

Jo nuostabai atsakė akimirksniu: 

- Taip. 

— II Gazzettino? 

- Taip. 

— Ar galite pasirūpinti, kad rytoj perskaitytų? - paklausė. 

Ji linktelėjo. 

- Gerai. Manau, to pakaks, kad panorėtų su mumis pasikalbėti. 
Ar paraginsite jį ateiti? 

Jam tai pasakius ji nudelbė akis žemyn ir jis vėl pamanė, kad pra- 
dės verkti. Tačiau ji pasakė: 

- Nuo to laiko, kai Markas mirė, visą laiką bandžiau, - jos bal- 
sas užsikirto, o rankos vėl susigniaužė į kietus kumščius. Ji papurtė 
galvą: - Jis bijo, - vėl ilgam nutilo. - Niekaip negaliu jo priversti. 
Mano tė... - ji užsikirto nebaigusi žodžio patvirtindama tai, ką jis 
jau žinojo. Ji pasviro į priekį ir jis suprato, žinia perduota, ji rengėsi 
pradingti. 

Brunetis lėtai atsistojo ir apėjo stalą. Ji atsikėlusi pasuko prie 
durų. 

Brunetis atidarė jai duris. Padėkojo už tai, kad atėjo su juo pasi- 
kalbėti. Kai ji pradėjo lipti žemyn, jis uždarė duris, nubėgo prie tele- 
fono ir surinko sargybinio, budinčio prie įėjimo, numerį. Atpažino 
balsą jaunojo vyro, atlydėjusio merginą į kabinetą. 

— Masi, nieko nesakykite. Kai mergina nulips žemyn, pakvieskite 
į savo kabinetą ir pasirūpinkite, kad ten užtruktų bent keletą minu- 
čių. Pasakykite, kad turite užregistruoti žurnale, kada ji išėjo, sukur- 
kite kokią nors istoriją, bet užlaikykite ją. Tada leiskite eiti. 

Nesuteikdamas jam progos atsakyti Brunetis padėjo ragelį ir nu- 
ėjo prie didelės medinės spintos, stovinčios prie sienos šalia durų. 
Truktelėjęs atidarė duris, šios atsitrenkė į sieną. Viduje rado seną 
tvido švarką, paliktą čia daugiau kaip prieš metus ir nuplėšė jį nuo 
pakabos. Sugniaužęs rankoje nuėjo prie kabineto durų, atidarė, pa- 
žvelgė žemyn ir žengdamas per dvi pakopas nuskubėjo į policijos 
budėtojų kambarį apatiniame aukšte. 

Pridusęs nuo pastangų įbėgo į kambarį ir tyliai iš dėkingumo at- 
siduso pamatęs Pučetį prie stalo. 

- Pučeti, - pasakė, - kelkis ir nusivilk švarką. 

Jaunasis policininkas greit atsistojo ir numetė savo švarką ant sta- 
lo priešais. Brunetis padavė jam vilnonį švarką sakydamas: 

— Apačioje prie įėjimo pamatysi mergaitę. Masis porai minučių 
sulaikė ją savo kabinete. Kai ji išeis, noriu, kad pasektum. Jei reikės, 
sek ją visą dieną, bet noriu žinoti, kur ji eina ir kas ji. 

Pučetis jau ėjo prie durų. Švarkas kabojo ant jo, todėl jis atsirai- 
tojo rankoves ir atsismaukė jas iki alkūnių, nusiplėšė kaklaraištį ir 
nusviedė ant savo stalo. Kai išėjo iš kabineto nepaprašęs Brunečio 
jokio paaiškinimo, atrodė kaip kasdieniškai apsirengęs jaunas vyras, 
dėvintis baltus marškinius ir tamsiai mėlynas kelnes, bet tą dieną 
nusprendęs sušvelninti jų karišką kirpimą apsivilkęs dukslų klasi- 
kinį Harris firmos tvido švarką su labai prašmatniai atraitotomis 
rankovėmis. 

Brunetis grįžo į savo kabinetą, surinko II Gazzettino naujienų 
skyriaus numerį ir prisistatė. Jiems pateikė istoriją apie tai, kaip tir- 
dama su narkotikais susijusio jauno studento mirties priežastį poli- 
cija nustatė tapatybę jauno vyro, galimai pardavusio mirtį sukėlusių 

narkotikų. Jam neišvengiamai grėsė areštas, ir policija tikėjosi, kad 
bus areštuota daugiau žmonių, susijusių su narkotikų prekyba Ve- 
neto regione. Padėjęs ragelį vylėsi, kad šito pakaks priversti jauno- 
sios merginos giminaitį, kad ir kas jis būtų, išdrįsti ateiti į kvestūrą, 
kad iš beprasmiškai pražudyto Marko Landžio gyvenimo būtų bent 
kokios naudos. 


Abu su Vianelu prisistatė į Ufficio catasto vienuoliktą valandą. Bru- 
netis sekretorei pirmame aukšte pranešė savo pavardę ir laipsnį, o 
ji informavo, jog inžinieriaus dal Karlo kabinetas trečiame aukšte, ji 
mielai paskambins ir praneš jam, kad pas jį ateina komisaras Bru- 
netis. Lydimas tylinčio uniformuoto Vianelo Brunetis pakilo į trečią 
aukštą, stebėdamasis, kiek daug žmonių, beveik vien vyrų, plūdo 
laiptais priešingom kryptim. Kiekvienoje laiptų aikštelėje jie sukio- 
josi prie kabinetų durų prie krūtinių spausdami brėžinių ritinius ir 
sunkius dokumentų aplankus. 

Inžinieriaus dal Karlo kabinetas buvo paskutinis kairėje. Durys 
buvo atviros ir jie įėjo. Nedidukė moteris, atrodanti užtektinai sena, 
kad tiktų Vianelui į motinas, sėdėjo prie stalo veidu į juos prie di- 
džiulio kompiuterio ekrano. Žvilgtelėjo per storus pusiau įrėmintų 
skaitymo akinių stiklus. Jos smarkiai pražilę plaukai, surišti į standų 
kuodą ant pakaušio, privertė Brunetį prisiminti sinjorą Landi, siau- 
ri pečiai palinkę į priekį tarsi nuo beprasidedančios osteoporozės. 
Buvo be makiažo, tarsi prieš daugelį metų būtų atsisakiusi jo gali- 
mos naudos. 

— Komisaras Brunetis? - paklausė nesikeldama iš vietos. 

- Taip. Norėčiau pasikalbėti su inžinieriumi dal Karlu. 

— Ar teiktumėtės pranešti, kokiu tikslu? - paklausė ji, kalbėdama 
labai taisyklinga italų kalba ir vartodama frazę, kurios jam jau kelis 
dešimtmečius neteko girdėti. 

- Norėčiau užduoti kelis klausimus apie buvusį darbuotoją. 

- Buvusį? 

- Taip. Apie Franką Rosį. 

— O, taip, - pasakė ji pakeldama ranką prie kaktos ir prisi- 
dengdama akis. Nuleidusi ranką nusiėmė akinius, tada pažvelgė į 
juos. - Vargšas jaunuolis. Jis čia seniai dirbo. Tai baisu. Nieko pana- 
šaus čia nėra nutikę. 

Virš jos stalo ant sienos kabojo Nukryžiuotasis, jos žvilgsnis nu- 
krypo į jį, o lūpos judėjo melsdamosi už mirusį jaunuolį. 

- Ar pažinojote sinjorą Rosį? - paklausė Brunetis, tada tęsė, tarsi 
nebūtų gerai nugirdęs jos pavardės, - sinjora?.. 

- Dolfin, sinjorina, - atsakė ji trumpai ir nutilo, lyg laukdama 
jo reakcijos į pavardę. Tada tęsė: - Jo kabinetas buvo šalia, kitoje 
koridoriaus pusėje. Jis visada buvo labai mandagus jaunuolis, ger- 
bė daktarą dal Karlą, - sinjorinos Dolfin lūpose tai skambėjo kaip 
aukščiausias įvertinimas. 

- Suprantu, - tarė Brunetis, išvargintas daugybės girdėtų tuščių 
pagyrų, kurių reikalavo mirtis. - Ar galėčiau pasikalbėti su ponu 
inžinieriumi? 

- Žinoma, - pasakė ji atsistodama. —- Prašom man atleisti, kad 
tiek ilgai kalbėjau. Tiesiog žmogus nežinai, kaip elgtis, kai susiduri 
su tokia tragiška mirtimi. 

Brunetis linktelėjo. Tai buvo efektyviausias jam žinomas būdas 
palaikyti banalybę. 

Ji palydėjo juos keletą žingsnių nuo savo stalo iki durų į kabine- 
tą. Pakėlė ranką ir du kartus pasibeldė, truputį palaukė, tada trečią 
kartą tyliai bilstelėjo, tarsi metams bėgant būtų sukūrusi kodą, pra- 
nešantį viduje esančiam vyriškiui, kokių lankytojų galima tikėtis. 
Kai iš vidaus vyriškas balsas šūktelėjo: Avanti, - Brunetis jos akyse 
išvydo akivaizdų spindesį, pastebėjo neženklią šypseną. 

Ji atidarė duris, įžengė vidun ir pasitraukė į šoną leisdama abiem 
vyrams įeiti, tada pasakė: 

— Dottore, čia komisaras Brunetis. 

Įeidamas Brunetis žvilgtelėjo ir prie stalo pamatė stambų tamsia- 
plaukį vyrą, tačiau nenuleido akių nuo kalbančios sinjorinos Dolfin, 
suintriguotas dėl to, kaip pasikeitė jos manieros ir netgi balso tonas, 
tapęs daug šiltesnis ir turtingesnis, ne toks, kaip kalbantis su juo. 

— Ačiū, sinjorina, - pasakė dal Karlas vos žvilgtelėjęs jos pusėn. 
— Galite eiti. 

- Ačiū, pone, - ištarė ji, labai lėtai nusisuko nuo dal Karlo ir išėjo 
iš kabineto tyliai uždarydama duris. 

Dal Karlas šypsodamasis atsistojo. Jis buvo penkiasdešimt penke- 
rių-šešiasdešimties metų, bet dėl lygios odos ir tiesios laikysenos at- 
rodė jaunesnis. Šypsena atidengė itališko stiliaus dantų vainikėlius: 
vienu dydžiu didesnius, nei reikėtų. 

—- Komisare, labai malonu jus matyti, - pasakė tiesdamas ranką 
Brunečiui, o jam atsakius tuo pačiu, tvirtai, vyriškai paspausdamas. 
Dal Karlas linktelėjo Vianelui ir palydėjo prie kėdžių kambario 
šone. - Kuo galiu jums padėti? 

Sėsdamasis Brunetis pasakė: 

— Noriu šį tą sužinoti apie Franką Rosį. 

— A, taip, - ištarė dal Karlas, kelis kartus krestelėdamas galvą. - 
Baisus dalykas, tragedija. Jis buvo nuostabus jaunuolis, puikus dar- 
buotojas. Jo karjera būtų buvusi labai sėkminga, - atsiduso ir pakar- 
tojo: - Tragedija, tikra tragedija. 

- Inžinieriau, kiek laiko jis čia dirbo? - paklausė Brunetis. 

Vianelas iš kišenės išsitraukė nedidelę užrašų knygelę, atsivertė ir 
pradėjo užsirašinėti. 

- Leiskite pagalvoti, - pradėjo dal Karlas. - Sakyčiau, apie penke- 
rius metus, - šypsodamasis pridūrė: - Paklausiu sinjorinos Dolfin. 
Ji galės jums tiksliau atsakyti. 

- Nereikia, mums to užtenka, dottore, - Brunetis atsainiai moste- 
lėjo ranka ir tęsė: - Kokios tiksliai buvo pono Rosio pareigos? 

Dal Karlas ranka parėmė smakrą demonstruodamas susimąsty- 
mą ir nuleido žvilgsnį į grindis. Praėjus deramam laiko tarpui pa- 
sakė: 

- Jis turėjo tikrinti planus, ar jie sutampa su atlikta restauracija. 

- Dottore, o kaip jis tą darydavo? - paklausė Brunetis. 

— Peržiūrėdavo planus čia, mūsų įstaigoje, o tada tikrindavo vie- 
tas, kur darbai buvo atlikti, kad įsitikintų, jog jie atlikti tinkamai. 

- Tinkamai? - paklausė Brunetis sutrikusio neišmanėlio tonu. 

— Kad jie atlikti taip, kaip nurodyta planuose. 

— Ojeigu ne? 

- Tada sinjoras Rosis praneštų apie neatitikimus, o mūsų įstaiga 
pradėtų procesinius veiksmus. 

— Kokius? 

Dal Karlas pažvelgė į Brunetį ir, atrodė, svarsto ne tik atsakymą, 
bet ir tokio Brunečio klausimo priežastis. 

— Dažniausiai skiriama bauda ir nurodoma viską perdirbti taip, 
kad atitiktų plano reikalavimus, - atsakė dal Karlas. 

- Aišku, - atsakė Brunetis linktelėdamas Vianelui, kad ypač at- 
kreiptų dėmesį į paskutinį atsakymą. 

— Toks patikrinimas gali labai brangiai kainuoti. 

Dal Karlas atrodė suglumęs. 

- Atleiskite, komisare, nelabai suprantu, ką tuo norite pasakyti. 

- Turiu omenyje, kad gali labai brangiai kainuoti pirma atlikti 
darbus, o tada dar kartą tai padaryti. Nė nekalbant apie baudas. 

- Žinoma, - tarė dal Karlas. - Kodekse tai labai tiksliai apibrė- 
žiama. 

- Tai dvigubai brangiau, - pasakė Brunetis. 

— Matyt, taip. Bet tik nedaugelis žmonių taip neapdairiai pasiel- 
gia. 

Brunetis leido sau nusistebėti ir pažvelgė į dal Karlą nežymiai 
šyptelėdamas tarsi sąmokslininkas sąmokslininkui. 

— Na, jei jau taip sakote, inžinieriau, - jis greit pakeitė temą ir bal- 
so toną ir paklausė: - Ar sinjorui Rosiui kada nors buvo grasinta? 

Dal Karlas vėl atrodė sutrikęs. 

— Komisare, bijau kad ir vėl jūsų nesuprantu? 

— Dottore, tada leiskite man paaiškinti. Sinjoras Rosis turėjo įga- 
liojimus, kurie žmonėms galėjo kainuoti labai brangiai. Jei jis pra- 
neštų apie pastate nelegaliai atliktus darbus, savininkai privalėtų su- 
mokėti baudas ir apmokėti už darbus pradiniams planams atkurti, 
- čia jis nusišypsojo ir pridūrė: - Abu puikiai žinome, kokios staty- 
bų kainos šiame mieste, todėl labai abejoju, ar kam nors patiktų, jei 
per patikrinimą sinjoras Rosis nustatytų neatitikimų. 

- Žinoma, - sutiko dal Karlas. - Bet labai abejoju, ar kas nors 
išdrįstų grasinti miesto pareigūnui, atliekančiam savo pareigas. 

Netikėtai Brunetis paklausė: 

- Ar sinjoras Rosis būtų galėjęs paimti kyšį? - uždavęs klausimą 
jis atidžiai stebėjo dal Karlo veidą ir pamatė, kad klausimas jį pri- 
bloškė, galima sakyti, sukrėtė. 

Tačiau dal Karlas neskubėjo atsakyti ir atidžiai apsvarstė klau- 
simą. 

— Niekad anksčiau apie tai nepagalvojau, - pasakė jis, ir Brune- 
tis neabejojo, kad sako teisybę. Dal Karlas visaip stengėsi parodyti, 
koks jis susikaupęs, tik kad neužsimerkė ir neatsilošė. Galų gale me- 
luodamas tarė: - Nenorėčiau blogai apie jį kalbėti, tik ne dabar, nors 
tokia galimybė yra. Na, - neryžtingai sudvejojo: - Galėjo būti. 

— Kodėl taip sakote? - paklausė Brunetis, nors buvo visai tikras, 
kad tai akivaizdi pastanga pasinaudoti Rosiu norint pridengti savo 
paties tikėtino nesąžiningumo pėdsakus. 

Pirmą kartą dal Karlas pažvelgė tiesiai Brunečiui į akis. Jei pri- 
reiktų, Brunetis nebūtų radęs geresnių įrodymų, kad jis meluoja. 

- Turite suprasti, kad nieko konkrečiai negaliu pasakyti ar nu- 
rodyti. Per pastaruosius kelis mėnesius jo elgesys pasikeitė. Jis ėmė 

slapukauti, tapo nervingesnis. Tik dabar, kai uždavėte šį klausimą, 
pagalvojau, kad yra tokia galimybė. 

— Ar tai būtų paprasta? - paklausė Brunetis, ir kai dal Karlas at- 
rodė nesupratęs, pasufleravo: - Paimti kyšį? 

Jis tikėjosi, kad dal Karlas pasakys, jog niekad apie tai nepagalvo- 
jo, ir nežinojo, ar sugebės susilaikyti nenusijuokęs. Juk šiaip ar taip, 
jie buvo miesto įstaigoje. Bet inžinierius santūriai susilaikė ir galų 
gale tarė: 

— Manau, tai įmanoma. 

Brunetis ilgai tylėjo, taip ilgai, kad dal Karlas buvo priverstas pa- 
klausti: 

— Komisare, kodėl užduodate tokius klausimus? 

Galų gale Brunetis pasakė: 

— Mes nesame tvirtai įsitikinę, - pastebėjo, jog kalbėti daugiskaita 
daug veiksmingiau, - kad Rosio mirtis buvo nelaimingas atsitiki- 
mas. 

Šį kartą dal Karlas negalėjo nuslėpti nustebimo, nors nežinia ar 
nustebo dėl tokios galimybės, ar dėl to, kad policija ją atskleidė. Kol 
jo galvoje sukosi įvairios galimybės, pažvelgė į Brunetį suktu žvilgs- 
niu, primenančiu jam Cechino žvilgsnį. 

Turėdamas omenyje jaunąjį narkomaną Brunetis pasakė: 

— Matyt, turėsime liudytoją, kad tai buvo ne nelaimingas atsiti- 
kimas. 

- Liudytoją? - pakartojo dal Karlas garsiai, netikėdamas, tarsi 
niekad nebūtų girdėjęs šito žodžio. 

— Taip, pastate kai kas buvo, - staiga Brunetis atsistojo. - Dottore, 
ačiū už pagalbą, - pasakė paduodamas ranką. Dal Karlas, matyt, 
sutrikęs dėl keistai pakrypusio pokalbio, staigiai atsistojo ir atkišo 
ranką. Jo paspaudimas nebuvo toks nuoširdus kaip įeinant. 

Prieš atidarant duris jis pagaliau balsu išreiškė savo nustebimą. 

- Tai neįtikėtina, - pasakė jis. - Niekas negalėjo jo nužudyti. Tam 

nėra jokios priežasties. O tas pastatas tuščias. Kaip kas nors galėjo 
matyti, kas nutiko? 

Kadangi nei Brunetis, nei Vianelas nieko nesakė, dal Karlas išėjo 
pro duris nekreipdamas dėmesio į sinjoriną Dolfin, dirbančią prie 
kompiuterio, ir palydėjo abu policininkus prie išėjimo durų. Nė vie- 
nas net neatsisveikino. 

Tą naktį Brunetis prastai miegojo, vis mąstė apie dienos įvykius. 
Suprato, jog Cechinas, matyt, pamelavo apie Rosio žmogžudystę, ir 
matė ar girdėjo daug daugiau, nei prisipažino. Kitaip nebūtų pradė- 
jęs išsisukinėti. Nesibaigianti naktis priminė ir kitus dalykus: Patos 
atsisakymą savo sūnaus elgesį pripažinti nusikalstamu, savo drau- 
go Lukos neapykantą žmonai, visuotinį neišmanymą, apsunkinantį 
kiekvieną jo darbo dieną. Bet labiausiai jį neramino mintis apie abi 
jaunas merginas, iš kurių vieną gyvenimas taip nuskriaudė, kad ji 
tenkinosi seksu su Cechinu toje purvinoje vietoje, o kita pakliuvo 
į pinkles tarp sielvarto dėl Marko žūties ir kaltės, nes žinojo, kas 
ją sukėlė. Patirtis prigesino visus Brunečio galantiškumo pėdsakus, 
tačiau jis vis tiek niekaip negalėjo atsikratyti slegiančio gailesčio dėl 
tų merginų. 

Gal pirmoji buvo viršuje, kai jis rado Cechiną? Jis taip norėjo iš- 
bėgti iš to namo, kad neužlipo į pastogę pasižiūrėti, ar ten nieko 
daugiau nėra. Tai, kad Cechinas leidosi laiptais žemyn, dar nereiškė, 
kad rengėsi išeiti; jis lygiai taip pat, palikęs merginą pastogėje, ga- 
lėjo tiesiog eiti patikrinti, kas per triukšmas, kurį sukėlė Brunetis. 
Pučetis bent jau pateikė antrosios merginos pavardę: Ana Marija 
Rati, ji su tėvais ir broliu gyveno Kastele ir universitete studijavo 
architektūrą. 

Netrukus po to, kai išgirdo laikrodį mušant keturias, nutarė grįžti 
į tą namą ir pabandyti dar kartą pasikalbėti su Cechinu; tada iškart 

palaimingai užmigo ir pabudo tik tada, kai Paola išėjo į universitetą, 
o vaikai - į mokyklą. 

Apsirengęs paskambino į kvestūrą pasakyti, kad vėluos ir grįžo 
į kambarį susirasti pistoleto. Pristūmė kėdę prie armadio, drabu- 
žių spintos, užsilipo ir ant viršutinės lentynos išvydo karo pabaigoje 
tėvo iš Rusijos parvežtą dėžę. Pakabinama spyna buvo savo vietoje 
ant skląsčio dėžės priekyje, tačiau jis visiškai neprisiminė, kur pa- 
dėjo raktą. Nukėlė dėžę nuo spintos, nusinešė ir pasidėjo ant lovos. 
Ant jos viršaus buvo prilipdytas popieriaus lapelis, o jame žinutė 
aiškia Kiaros rašysena: „Papa, mes su Rafiu neturėtume žinoti, kad 
raktas prikabintas ant paveikslo blogosios pusės mamos kabinete. 
Baci, bučkis“. 

Jis nuėjo pasiimti rakto svarstydamas, ar nereikėtų ko nors pri- 
rašyti jos raštelyje, bet gal geriau jos neskatinti. Atsirakino dėžę ir 
išsiėmė pistoletą, užtaisė ir įsidėjo į odinį dėklą, kurį jau buvo prisi- 
segęs prie diržo. Padėjo dėžę į spintą ir išėjo iš namų. 

Calle kaip ir abu kartus, kai čia lankėsi, buvo tuščia ir nebuvo 
jokių veiklos ženklų ant pastolių. Jis atlaisvino metalinę sklendę nuo 
medinės dalies ir įėjo į pastatą šį kartą palikdamas duris atviras. Ne- 
bandė slopinti žingsnių garso ar kokiu nors būdu slėptis, kad ateina. 
Sustojo laiptų apačioje ir sušuko į viršų: 

— Cechinai, policija. Lipu į viršų. 

Truputį palaukė, bet neišgirdo jokio atsakomojo garso iš viršaus. 
Gailėdamasis, kad pamiršo pasiimti prožektorių, ir džiaugdamasis 
net menka pro paliktas užnugaryje atviras duris sklindančia šviesa 
užlipo į antrą aukštą. Iš viršaus vis dar nieko negirdėjo. Pakilo į tre- 
čią aukštą, tada į ketvirtą, ir sustojo laiptų aikštelėje. Atidarė dviejų 
langų langines, kad pakaktų šviesos matyti kelią atgal į laiptinę ir 
kelią į pastogę. 

Viršuje Brunetis stabtelėjo. Abiejose laiptų aikštelės pusėse buvo 
durys, o trečios durys - trumpo koridoriaus gale. Nemažai šviesos 

skverbėsi pro sulūžusią langinę kairėje. Jis palūkėjo, vėl pašaukė Ce- 
chiną vardu ir tada keistai nuramintas tylos įėjo pro pirmąsias duris 
dešinėje. 

Kambarys buvo tuščias, tai yra viduje nebuvo žmonių, tik kelios 
įrankių dėžės, pora ožių malkoms pjauti ir pora išmestų kalkėmis 
išterliotų dažytojo kelnių. Priešais esančios durys vedė į panašią ne- 
tvarkingą tuštumą. Tad liko tik durys koridoriaus gale. 

Viduje, kaip ir tikėjosi, rado Cechiną, taip pat ir merginą. Pro 
purviną stoglangį besiskverbiančioje skurdžioje šviesoje ją pamatė 
pirmą kartą, gulinčią ant Cechino. Matyt, nužudė jį pirmą arba jis 
pasidavė ir nukrito po smūgių krušos, o ji toliau tuščiai priešinosi 
vien tam, kad galų gale nukristų ant jo. 

— Gesu bambino, Dieve šventas, - tyliai ištarė Brunetis pamatęs 
juos ir atsispyręs pagundai persižegnoti. Štai jie gulėjo, pora gležnų 
kūnų, jau sumažėjusių, tuo ypatingu būdu, kaip po mirties regimai 
sumažėja žmonės. Tamsi sukrešėjusio kraujo aureolė plytėjo aplink 
jų galvas, gulinčias šalia, tarsi dviejų šunyčių ar jaunų įsimylėjėlių. 

Jis matė Cechino pakaušį ir merginos veidą, tiksliau tai, kas iš 
jo liko. Atrodė, kad kažkas juos mirtinai uždaužė: Cechino kauko- 
lė prarado ovalumą, mergina nebeturėjo nosies, ją suknežino toks 
stiprus smūgis, kad bebuvo likusi tik nosies sparnelio kremzlė, atsi- 
vertusi išilgai kairiojo skruosto. 

Brunetis nusisuko nuo jų ir pažvelgė į kitą kambario pusę. Prie 
vienos sienos buvo sukrauta purvinų čiužinių stirta. Šalia gulėjo ke- 
letas drabužių - tik atsisukęs į mirusiųjų porą jis suprato, kad jie 
pusnuogiai, - kuriuos jie skubėdami nusimetė ketindami užsiimti 
tuo, ką darydavo ant šių čiužinių. Pastebėjo kruviną švirkštą ir jį 
užplūdo prisiminimas - kartą Paola jam skaitė eilėraštį, kuriame 
poetas bandė suvilioti moterį sakydamas, kad jųdviejų kraujas susi- 
maišė blusoje, kuri iš abiejų gėrė kraują. Tada jam atrodė, kad tai pa- 
mišėliškas požiūris į vyro ir moters susijungimą, tačiau neką labiau 

pamišėliškas palyginti su adata, gulinčia ant grindų. Šalia gulėjo ke- 
letas panaudotų plastikinių vokelių, tikriausiai nedaug didesnių už 
tuos, kurie buvo rasti Roberto Patos švarko kišenėje. 

Nulipęs žemyn jis išsitraukė savo telefonino, tądien nepamiršo 
jo pasiimti, tada paskambino į kvestūrą ir pranešė, ką rado ir kur 
jiems jį rasti. Profesionalo įgūdžiai skatino jį grįžti į kambarį, kur 
gulėjo du jaunuoliai, ir pasižiūrėti, ką dar ten galima rasti. Jis nutarė 
nepasiduoti šiai paskatai ir tiesiog stovėjo saulės atokaitoje priešais 
gretimą pastatą laukdamas kitų atvykstant. 

Galų gale jie atvyko ir jis nusiuntė juos į viršų, tačiau nepasidavė 
pagundai pasakyti jiems, jog kadangi anądien pastate nebuvo jokių 
darbininkų, tad galima tęsti įvykio vietos tyrimą. Pigiu pokštu nie- 
ko nelaimėsi, o jiems nebus jokio skirtumo, jei sužinos, kad praeitą 
kartą buvo apkvailinti. 

Paklausė, kas iškviestas apžiūrėti lavonų ir apsidžiaugė sužinojęs, 
kad tai Ricardis. Nepajudėjo, kai vyrai įėjo į pastatą ir tebestovėjo 
toje pačioje vietoje, kai po dvidešimties minučių atvyko patologas. 
Sveikindamiesi abu linktelėjo vienas kitam. 

— Dar vienas? - paklausė Ricardis. 

— Du, - atsakė Brunetis pasukdamas link pastato ir rodydamas 
kelią. 

Abu vyrai lengvai rado kelią į viršų, nes visos langinės buvo ati- 
darytos ir į vidų sruvo šviesa. Užlipusius laiptais juos kaip vabzdžius 
pritraukė ryškios kriminalinių tyrimų grupės šviesos, sklindančios 
iš kambario tolyn koridoriumi, kviečiančios juos įeiti ir pamatyti 
dar vieną kūno trapumo ir vilčių tuštybės įrodymą. 

Įėjęs į vidų Ricardis priėjo apžiūrėti lavonų iš viršaus. Tada užsi- 
movė porą guminių pirštinių ir pasilenkė paliesti merginos, po to 
vaikino kaklų. Pasidėjo savo odinį lagaminą ant grindų ir atsitūpė 
prie merginos, tada ištiesė ranką ir lėtai nurideno ją nuo vaikino, at- 
vertė aukštielninką. Ji gulėjo spoksodama į lubas, o viena sulaužyta 

ranka nuslydo kūnu ir pliaukštelėjo į grindis išgąsdindama Brunetį, 
nes šis buvo nusukęs akis į šoną. 

Priėjo arčiau ir sustojo prie Ricardžio žvelgdamas žemyn. Jos 
trumpi tamsiai raudonai chna nudažyti plaukai, purvini ir riebaluo- 
ti, buvo prilipę prie galvos. Pastebėjo, kad pro kruvinos burnos plyšį 
matomi dantys blizgėjo ir buvo gražūs. Kraujas aplink burną su- 
krešėjo, o iš sužalotos nosies tekanti kraujo srovė į akis greičiausiai 
nutekėjo, kai ji gulėjo ant grindų. Ar ji buvo graži? O gal negraži? 

Ricardis uždėjo ranką ant Cechino smakro ir pakėlė jo galvą į 
šviesą. 

- Abu užmušti smūgiais į galvas, - pasakė rodydamas vietą Ce- 
chino kaktos kairėje. - Tai nelengva padaryti ir reikalauja daug jė- 
gos. Arba daug smūgių. Ir mirtis nėra staigi. Bet jau po pirmų kelių 
smūgių jie nelabai ką jautė, - jis vėl pažvelgė į merginą, pasuko jos 
veidą į šoną norėdamas apžiūrėti tamsią įdubą pakaušyje. Apžiūrėjo 
dvi žymes ant rankų ties pečiais. - Sakyčiau, ją prilaikė mušdami, 
galbūt mediniu pagaliu ar vamzdžiu. 

Nė vienas nematė reikalo to komentuoti ar pridurti: „Kaip Rosį. 

Ricardis atsistojo, nusimovė pirštines ir įsidėjo į švarko kišenę. 

— Kada galėsite atlikti? - tik tiek tepajėgė paklausti Brunetis. 

— Manau, šią popietę, - Ricardis net neklausė, ar Brunetis norėtų 
dalyvauti. - Jei paskambinsi po penkių, ką nors jau žinosiu, - Bru- 
nečiui nespėjus atsiliepti, pridūrė: - Bet daug nesitikėk, ne daugiau, 
kaip čia matome. 

Ricardžiui išėjus kriminalistų grupė pradėjo savo baisiąją namų 
ruošos parodiją: šluostė, valė, rinko smulkius nukritusius daiktus ir 
rūpestingai dėjo į saugias vietas. Brunetis prisivertė patikrinti jau- 
nuolių kišenes, iš pradžių patikrino aplink čiužinius ir ant jų su- 
mestus drabužius, tada, užsimovęs Del Vekjo paduotas laboratorijos 
pirštines, patikrino jų vis dar vilkimus drabužius. Cechino viršuti- 
nėje marškinių kišenėje rado dar tris plastikinius maišelius, kiekvie- 

name buvo baltų miltelių. Perdavė juos Del Vekjui, šis rūpestingai 
sužymėjo ir sudėjo įkalčių krepšin. 

Apsidžiaugė pastebėjęs, kad Ricardis užmerkė jiems akis. Nuo- 
gos Cechino kojos jam priminė nuotraukose matytas kaip šakelės 
sudžiūvusių žmonių figūras prie koncentracijos stovyklų vartų: 
vien kaulai ir sausgyslės, beveik be raumenų. Keliai baisiai atsikišę. 
Matyti vienas dubens kaulas, aštriai išsišovęs. Abi šlaunys nusėtos 
raudonais pūliniais, bet Brunetis negalėjo pasakyti, ar tai supūliavę 
senų injekcijų randai, ar odos ligos požymiai. Mergina, nors grės- 
mingai liesa ir beveik be krūtinės, neatrodė visiškas lavonas, kaip 
Cechinas. Įsisąmoninęs, jog nuo dabar jie abu jau lavonai, Brunetis 
nusisuko ir nulipo žemyn. 

Jis buvo atsakingas už šią tyrimo dalį, tad mažiausia, ką galėjo 
padaryti dėl mirusiųjų - palaukti, kol kūnai bus išgabenti, o krimi- 
nalistai bus įsitikinę, kad rado, susirinko ir ištyrė viską, kas galėjo 
praversti tolesniam policijos, ieškančios žudikų, tyrimui. Nuėjo iki 
calle galo ir pažvelgė į sodą kitoje jos pusėje, džiaugdamasis, jog for- 
zitija visados atrodo tokia laiminga, net ir skubotai apkarpyta. 

Žinoma, turės apklausti, ištirti teritoriją ir išsiaiškinti, ar kas pa- 
mena matęs ką nors einantį į calle arba į pastatą. Apsisukęs pastebė- 
jo, kad nedidelis žmonių būrelis jau susirinko kitame calle gale, kur 
ji įsiliejo į platesnę gatvę. Pajudėjo link jų mintyse jau formuluoda- 
mas pirmąjį klausimą. 

Kaip ir tikėjosi, niekas nieko nematė nei tą dieną, nei kuriuo kitu 
metu kelias pastarąsias savaites. Niekas nežinojo, kad galima patek- 
ti į pastatą. Niekas niekada nebuvo matęs Cechino, neprisiminė ir 
kada nors matę merginą. Nebuvo kaip priversti jų kalbėti, tačiau 
Brunetis nesistengė jais netikėti, iš ilgametės patirties žinojo, kad 
turėdamas reikalų su policija retas italas galėdavo prisiminti ką nors 
daugiau, išskyrus savo pavardę. 

Kiti klausimai galėjo palaukti iki pietų arba vakaro, kai aplinki- 

nių pastatų žmonės bus sugrįžę namo. Bet jis žinojo, kad nė vienas 
neprisipažins ką nors matęs. Greit pasklis žinia apie pastate miru- 
sius du jaunus narkomanus, ir retas kuris tai palaikys rimtu reikalu, 
tikrai ne tokiu, dėl kurio reikėtų vargintis būti apklaustam policijos. 
Kam aukoti ilgas valandas, kai su tavim elgiasi kaip su įtariamuoju? 
Kam rizikuoti atsitraukti nuo darbo, kad tave apklaustų arba kad 
iškviestų į teismą? 

Jis žinojo, kad plačioji visuomenė policijai didelių simpatijų ne- 
jaučia, taip pat žinojo, kaip negražiai policija elgiasi su visais, pa- 
kliūvančiais į jos akiratį tyrimo metu, tiek su įtariamaisiais, tiek ir su 
liudytojais. Daugybę metų jis bandė įpratinti sau pavaldžius vyrus 
elgtis su liudytojais, kaip su norinčiais padėti žmonėmis, tam tikra 
prasme kolegomis, bet praeidamas pro apklausos kambarį girdė- 
davo užgauliojimus, gąsdinimus, žodinį priekabiavimą. Tad nieko 
nuostabaus, kad žmonės baimingai vengia net minties apie infor- 
macijos teikimą policijai, jis ir pats taip elgtųsi. 

Apie maistą nenorėjo net pagalvoti; kaip ir apie tai, kad matytų 
vaizdų prisiminimus atsineštų prie savo šeimos stalo. Paskambino 
Paolai, grįžo į kvestūrą ir sėdėjo ten, bandydamas nusiraminti dirb- 
damas ir laukdamas Ricardžio skambučio. Mirties priežastis nebus 
naujiena, tačiau tą informaciją jis galės sudėti į bylą ir galbūt nusira- 
mins, bent šiek tiek aptvarkęs staigios mirties sukeltą chaosą. 

Paskui keturias valandas peržiūrinėjo per du mėnesius susikau- 
pusius neskaitytus dokumentus ir ataskaitas, aplankus vertė negal- 
vodamas ir kiekvieno gale tvarkingai įrašė savo inicialus. Užtruko 
visą popietę, tačiau nukraustė nuo stalo popierius ir net pasistengė 
nunešti juos į sinjorinos Eletros kabinetą, o jos neradęs, paliko ant 
stalo raštelį prašydamas visus susisteminti arba perduoti tiems, ku- 
rie dar turi juos perskaityti. 

Tai padaręs nusileido į barą prie tilto, išgėrė stiklą mineralinio 
vandens ir suvalgė skrudintą sumuštinį su sūriu. Nuo baro pasiė- 

mė tos dienos Gazzettino ir antroje skiltyje rado savo suorganizuotą 
straipsnį. Kaip ir tikėjosi, jame buvo kur kas daugiau informacijos, 
nei jis suteikė, tvirtinama, kad gresia areštas, kaltinamasis nuos- 
prendis neišvengiamas ir narkotikų prekybos tinklas Veneto regio- 
ne iš esmės suardytas. Jis numetė laikraštį ir grįžo į kvestūrą pakeliui 
pastebėjęs, kad retos geltonos forzitijos viršūnėlės kitoje kanalo pu- 
sėje lipa per sienos viršų. 

Grįžęs prie savo stalo žvilgtelėjo į rankinį laikrodį ir pamatė, kad 
jau galima skambinti Ricardžiui. Jau siekė ragelio, kai telefonas su- 
skambėjo. 

— Gvidai, - pradėjo patologas be įžangos. - Kai apžiūrinėjai tuos 
vaikus iš ryto man išėjus ar nepamiršai užsimauti pirštinių? 

Brunečiui prireikė šiek tiek laiko nuostabai įveikti, o tada dar tu- 
rėjo kiek pagalvoti, kol prisiminė. 

— Taip. Del Vekjas man parūpino porą. 

Tada Ricardis uždavė antrą klausimą. - Ar matei jos dantis? 

Ir vėl Brunečiui mintimis teko grįžti į tą kambarį. 

— Tik pastebėjau, kad lyg ir visi sveiki, ne taip kaip kitų narkoma- 
nų. O kodėl klausi? 

- Ant jos dantų ir burnoje buvo kraujo, - paaiškino Ricardis. 

Žodžiai sugrąžino Brunetį į tą purviną kambarį prie dviejų vienas 
ant kito išsipleikusių kūnų. - Žinau. Visas veidas buvo kruvinas. 

— Ten jos kraujas, - pasakė Ricardis, pabrėždamas įvardį. Brune- 
čiui nespėjus paklausti tęsė: - Burnoje kažkieno kito kraujas. 

— Cechino? 

- Ne. 

- Dieve mano, ji jam įkando, - aiktelėjo Brunetis, tada paklausė: 
— Arjo užteks... - ir nutilo, nebūdamas tikras, ką Ricardis galėtų iš 
jo nustatyti. Buvo skaitęs daugybę ataskaitų apie DNR atitikmenis, 
kraujo ir spermos pavyzdžius, kuriuos galima naudoti įrodymams, 
tačiau jam trūko tiek mokslinių žinių apie jų praktinį pritaikymą, 

tiek noro gilintis toliau, išskyrus patį faktą, kad tą galima padaryti ir 
rezultatai leidžia nustatyti tapatybę. 

— Taip, - atsakė Ricardis. - Jei rasi žmogų, man tereikės palyginti 
kraują su rastu jos burnoje. 

Ricardis nutilo, o Brunetis iš ragelyje tvyrančios įtampos pajuto, 
kad turi dar daug ką pasakyti. 

— Kas nutiko? - paklausė jis. 

- Jie abu teigiami. 

Apie ką čia jis? Apie tyrimo rezultatus? Apie pavyzdžius? 

- Nesupratau, - prisipažino Brunetis. 

— Abu, ir vyrukas, ir mergina. Jų tyrimai teigiami. 

- Dio mio, - pagaliau supratęs sušuko Brunetis. 

- Kai turime reikalą su narkomanais, pirmiausia atliekame šį ty- 
rimą. Jis daug seniau užsikrėtęs už ją. Virusas jau labai įsisenėjęs. 
Jis labai smarkiai sirgo, nebūtų išgyvenęs nė trijų mėnesių. Ar ne- 
pastebėjai? 

Taip, Brunetis pastebėjo, bet nesuprato, o gal nenorėjo per daug 
atidžiai žiūrėti ar gilintis į tai, ką matė. Iš tiesų neatkreipė dėmesio į 
tai, koks liesas Cechinas ir ką tai galėtų reikšti. 

Užuot atsakęs į Ricardžio klausimą paklausė: 

— O mergina? 

— Jos būklė buvo geresnė, infekcija ne tiek pažengusi. Matyt, todėl 
turėjo jėgų pasipriešinti jiems. 

- Bet juk yra naujų vaistų. Kodėl jie nesigydė? - reikalavo atsaky- 
mo Brunetis, tarsi Ricardis galėtų atsakyti. 

— Nežinau kodėl, Gvidai, - kantriai atsakė Ricardis, prisiminęs, 
kad kalbasi su žmogumi, kurio vaikai tik truputį jaunesni už abi 
aukas. - Jų kraujyje ir organizme neradau jokių požymių, kad bent 
vienas būtų ką nors vartojęs. Paprastai narkomanai nesigydo. 

Nė vienas daugiau apie tai nenorėjo kalbėti. Brunetis paklausė: 

— Papasakok apie tą įkandimą. 

- Tarp jos dantų buvo likę daug audinių, tad tas, kuriam įkando, 
turi bjaurią žaizdą. 

- Ar tokiu būdu galima užsikrėsti? - paklausė Brunetis apstulbęs, 
kad po tiek metų skelbtos informacijos, laikraščiuose ir žurnaluose 
skaitytos medžiagos jis nelabai ką tenusimano. 

— Teoriškai taip, - atsakė Ricardis. - Literatūroje pateikiama pa- 
vyzdžių, kai liga buvo perduota tokiu būdu, nors pats niekada nesu 
su tuo susidūręs. Manau, tai įmanoma. Bet liga jau nebe tokia, kokia 
buvo iš pradžių: nauji vaistai gana gerai ją stabdo, ypač jei pradeda- 
mi vartoti pradinėje stadijoje. 

Brunetis klausėsi svarstydamas apie galimas panašaus į jo neiš- 
manymo pasekmes. Jei jis, apsiskaitęs ir gana gerai susipažinęs su 
padėtimi pasaulyje žmogus, visiškai neišmano, ar įkandimas už- 
krečiamas, ir yra kupinas primityvios atavistinės baimės, kad ligą 
galima perduoti tokiu būdu, tai nieko nuostabaus, jei tokia baimė 
plačiai paplitusi. 

Jis vėl sutelkė dėmesį į Ricardį: 

— Ar labai gilus įkandimas? 

— Sakyčiau, jo rankoje trūksta nemažo gabalo. 

Brunečiui nespėjus paklausti pasakė: 

- Jos burnoje buvo plaukų. Matyt, iš pažasties. 

— Kokio dydžio įkandimas? 

Kiek pasvarstęs Ricardis pasakė: 

— Maždaug kaip šuns, gal kaip kokerspanielio. 

Nė vienas nepakomentavo tokio įmantraus palyginimo. 

- Ar užtektinai didelis, kad kreiptųsi į gydytoją? - paklausė Bru- 
netis. 

— Gal taip, o gal ir ne. Jei įsimetė infekcija, tada taip. 

— Arba jei žinojo, kad ji užsikrėtusi, - tęsė Brunetis. - Arba su- 
prato tai vėliau. 

Kiekvienas supratęs, kad jam įkando infekuotas asmuo, išsi- 

gandęs lėktų pas tą, kas galėtų pasakyti, ar liga nepersiduoda. Tuo 
Brunetis buvo įsitikinęs. Jis apsvarstė veiksmus: reikės skambinti 
daktarams, informuoti ligoninių priėmimo skyrius, susisiekti net su 
vaistinėmis, kur žudikas gali ieškoti antiseptikų ar tvarsčių. 

— Dar kas nors svarbaus? - paklausė. 

- Jis būtų miręs iki vasaros pabaigos. Ji dar galėjo išgyventi me- 
tus. Bet ne ilgiau, - Ricardis kuriam laikui nutilo, tada pridūrė visai 
kitokiu tonu: - Kaip manai, Gvidai, ar tai, ką turime pasakyti ar pa- 
daryti, palieka mums randų? 

— Dieve maloningas, labai tikiuosi, kad ne, - švelniai atsakė Bru- 
netis, pažadėjo paskambinti Ricardžiui, kai nustatys merginos tapa- 
tybę, ir padėjo ragelį. 

Paskambino į apačią, į pareigūnų kabinetą ir liepė atkreipti dėme- 
sį į visus naujus pranešimus apie dingusią maždaug septyniolikos 
metų merginą ir pradėti tikrinti įrašus, ar nebuvo tokių pranešimų 
per pastarąsias kelias savaites. Net su jais kalbėdamas žinojo, jog vi- 
sai įmanoma, kad jos niekas nepasiges: buvo daug atstumtų vaikų, 
kurių tėvai visai nesuko galvos, jei jie pradingdavo ilgesniam laikui. 
Jis nebuvo tikras dėl jos amžiaus, tačiau spėjo, kad turėtų būti sep- 
tyniolikos. Vylėsi, kad ji ne jaunesnė. Jei būtų jaunesnė, Ricardis, 
matyt, žinotų, bet jis nenorėjo apie tai galvoti. 

Nusileido žemyn į vyrų tualetą ir nusiplovė rankas, nusišluostė, 
tada dar kartą nusiplovė. 

Grįžęs prie savo stalo išsitraukė iš stalčiaus popieriaus lapą ir 
ryškiai didžiosiomis raidėmis užrašė antraštę, kurią norėjo matyti 
rytdienos laikraštyje: „Žudiko auka atsikeršija mirtinu įkandimu“. 
Pažvelgė į ją svarstydamas kaip Ricardis, kokį pėdsaką jam paliks 
šie dalykai, padėjo paukštelio ženklą tarp žodžių „auka“ ir „atsiker- 
šija“ ir viršuje užrašė „iš kapo . Kurį laiką galvojo, tada nutarė, kad 
dabar antraštė per ilga, kad tilptų vienoje skiltyje, todėl nubrau- 
kė prierašą. Tada išsitraukė užrašų knygelę užlankstytais kampais, 
kurioje saugojo vardus ir telefono numerius, ir vėl paskambino II 
Gazzettino nusikaltimų skyriaus reporteriui į darbą. Jo draugas, 
pamalonintas žinios, kad Brunečiui patiko ana istorija, sutiko pasi- 
rūpinti, kad šioji patektų į rytdienos numerį. Pasakė, kad jam labai 

patinka Brunečio antraštė ir pasistengs, kad ji tokia ir būtų išspaus- 
dinta. 

- Nenorėčiau, kad dėl manęs turėtumėte bėdų, - pasakė Brune- 
tis atsidėkodamas už susitarimo laikymąsi. - Ar nebus rizikos tai 
spausdinti? 

Vyras atvirai nusijuokė. 

— Bėdų dėl to, kad atspausdinsiu neteisybę? Man? 

Vis dar juokdamasis jis norėjo atsisveikinti, bet Brunetis jį su- 
laikė. 

- Ar galėtumėte kaip nors paskelbti tai ir La Nuova? - paklausė. 
— Noriu, kad tai būtų abiejuose laikraščiuose. 

- Greičiausiai. Jie ten turi žmogų, vis įsilaužiantį į mūsų kom- 
piuterius. Aš tik įrašysiu tekstą ir jie jį panaudos, ypač jei pasisteng- 
siu, kad šiurpiai skambėtų. Jie neatsispiria kruviniems įvykiams. 
Bet bijau, kad nepasinaudos jūsų antrašte, - pasakė nuoširdžiai ap- 
gailestaudamas. - Visada jas pakeičia, bent vieną žodį. 

Patenkintas tuo, ką sužinojo, Brunetis susitaikė su galimu pa- 
keitimu, padėkojo ir padėjo ragelį. 

Norėdamas kažkuo užsiimti, o gal tiesiog norėdamas pajudėti, o 
ne sėdėti prie stalo, nulipo žemyn į sinjorinos Eletros kabinetą, kur 
rado ją palinkusią prie laikraščio. 

Išgirdusi žingsnius pakėlė akis. 

— O, komisare, jau grįžote, - pasakė nusišypsodama. Tačiau šyp- 
sena pradingo iškart, kai pamatė, kokia veido išraiška jis įėjo į ka- 
binetą. Ji užvertė laikraštį, ištraukė stalčių ir iš jo išėmė aplanką. 
Palinkusi į priekį padavė jį Brunečiui. - Girdėjau apie tuos du jau- 
nuolius, - pasakė. - Labai gaila. 

Jis nežinojo, dėkoti jai už užuojautą ar ne. Todėl tiesiog linktelė- 
jo paimdamas aplanką ir atsivertė jį. - Volpatai? - paklausė. 

— Mhm, - atsakė ji. - Iš to, ką ten rasite, matysite, kad jie, matyt, 
turi labai gerą užnugarį. 

— Kur? - paklausė jis žvilgtelėjęs į pirmąjį puslapį. 

- Sakyčiau, kažką iš Guardia di finanza. 

— Kodėl? 

Atsistojusi ji pasilenkė per stalą. 

- Antrame puslapyje, - pasufleravo. Kai jis atsivertė, nurodė į 
skaičių virtinę. - Pirmieji skaičiai - metai. Tada nurodytas visas jų 
deklaruotas turtas: bankų sąskaitos, butai, akcijos. O trečias stulpe- 
lis - tai jų deklaruotos pajamos už tuos metus. 

- Taigi, - pasakė Brunetis komentuodamas akivaizdų dalyką, - 
Kiekvienais metais jie turi vis daugiau uždirbti, nes jų turtas vis 
didėja. 

Tai buvo aišku iš didėjančio nuosavybės sąrašo. 

Jis toliau studijavo sąrašą. Užuot kasmet augęs trečiasis skaičius 
kasmet mažėjo, nors Volpatai įsigydavo vis daugiau apartamentų, 
verslo įmonių ir namų. Jie nepaliaujamai vis daugiau įsigydavo ir 
vis mažiau mokėdavo. 

- Ar juos kada nors auditavo finanza? - paklausė jis, savo ran- 
kose laikydamas tokią skaisčiai raudoną ir didelę skolą biudžetui, 
kad ji turėjo būti matoma net iš Guardia di finanza pagrindinės 
būstinės Romoje. 

— Niekada, - atsakė ji, purtydama galvą ir vėl atsisėsdama. - To- 
dėl ir sakau, kad juos kažkas globoja. 

— Ar turite jų mokesčių deklaracijų kopijas? 

- Žinoma, - tiesiai atsakė, net nesistengdama slėpti pasididžia- 
vimo. - Visose jose kartojasi tie patys skaičiai, rodantys kasmetinį 
pelną, bet kažkaip jie sugeba įrodyti, kad kasmet išleidžia daugybę 
pinigų savo nuosavybės kapitaliniam remontui ir, atrodo, nesugeba 
parduoti nė vieno nuosavybės objekto pelningai. 

—- O kamjie parduoda? - paklausė Brunetis, nors per ilgus metus 
jau buvo susipažinęs su panašiu scenarijumi. 

— Iki šiol, be kitų pardavimų, pardavė du butus miesto tarybos 

nariams ir du - Guardia di finanza pareigūnams. Visada nuostolin- 
gai, ypač tą, kurį pardavė pulkininkui. 

- Ir, - tęsė ji, apversdama puslapį ir rodydama viršutinę eilutę: — 
Atrodo, kad jie pardavė du butus ir daktarui Fabricijui dal Karlui. 

— O, - atsiduso Brunetis. Jis pakėlė akis nuo dokumentų ir pa- 
klausė: - Gal kartais jūs?.. 

Ji palaimingai nusišypsojo. 

- Viskas čia yra: jo mokesčių deklaracijos, jo turimų namų sąra- 
šas, jo ir jo žmonos bankų sąskaitos, viskas. 

- Ir? - paklausė jis, atsispirdamas impulsui peržvelgti dokumen- 
tus ir norėdamas suteikti jai malonumą pasakyti tai. 

- Tik stebuklas jį apsaugotų per auditą, - pasakė ji, barbendama 
į popierius kairės rankos pirštais. 

— Tačiau niekas nepastebėjo, - ramiai ištarė Brunetis, - visus 
tuos metus - nei dal Karlo, nei Volpatų. 

- Panašu, kad neįmanoma pastėbėti, kai tokios kainos, - atsakė 
ji grįždama prie pirmojo puslapio, - siūlomos miesto tarybos na- 
riams. Po pauzės pridūrė: - Ir pulkininkams. 

- Taip, - sutiko jis užversdamas bylą ir atsidusdamas iš nuovar- 
gio, - ir pulkininkams, - pasikišo bylą po pažastimi. — Ojų telefo- 
nas“ 

Ji beveik nusišypsojo. 

- Neturi. 

— Kaip? - paklausė Brunetis. 

- Bent jau aš neradau. Nei kurio nors iš jų vardu, nei adresu, kur 
gyvena, - Brunečiui nespėjus paklausti pasiūlė galimą paaiškini- 
mą: - Arba jie per šykštūs, kad mokėtų už telefono sąskaitas, arba 
turi telefonino kieno nors kito vardu. 

Brunečiui buvo sunku įsivaizduoti, kad šiais laikais kas nors ga- 
lėtų gyventi be telefono, ypač žmonės, susiję su nuosavybės pirki- 
mu ir pardavimu, pinigų skolinimu ir su visais ryšiais su advoka- 

tais, savivaldybės pareigūnais ir notarais. Argi kas galėtų būti toks 
patologiškai taupus, kad neturėtų telefono. 

Matydamas, kad vienas galimas tyrimo kelias eliminuotas, Bru- 
netis vėl nukreipė dėmesį į žŽuvusią porą. 

- Jei galėtumėte, - pasakė, - pasižiūrėkite, ką galima būtų suži- 
noti apie Cechiną. 

Ji linktelėjo. Jau žinojo tą pavardę. 

— Dar nežinome, kas ta mergina, - pradėjo, ir staiga pagalvojo, 
kad gal niekada ir nesužinos. Nenorėjo garsiai to pripažinti, todėl 
tepasakė: - Praneškite, jei ką nors išsiaiškinsite. 

- Gerai, pone, - pasakė stebėdama jį išeinantį iš kabineto. 

Užlipęs į viršų nutarė praplėsti rytdienos laikraščiuose pasiro- 
dysiančios dezinformacijos apimtį ir pusantros valandos praleido 
kalbėdamas telefonu, dažnai pasižiūrėdamas į savo užrašų knygelę, 
kartais skambindamas draugui paprašyti telefono numerių vyrų ir 
moterų, esančių abiejose įstatymo pusėse. Meilikaudamas, paža- 
dėdamas suteikti kokią nors paslaugą ateityje, kartais atvirai gra- 
sindamas, jis įtikino daugelį žmonių garsiai ir atvirai kalbėti apie 
šią keistą situaciją, kai žudiką aukos įkandimas pasmerkė lėtai ir 
siaubingai mirčiai. Dažniausiai nėra jokios vilties, paprastai joks 
gydymas nepadeda, ir tik kartais, jei įkandimas laiku pradedamas 
gydyti eksperimentiniu metodu, ištobulintu Miesto ligoninės Imu- 
nologijos laboratorijoje ir taikomu Greitosios pagalbos skyriuje, 
galima sustabdyti infekciją. Kitu būdu mirties nepavyks išvengti, 
antraštė pasitvirtins ir auka tikrai atsikeršys mirtinu įkandimu. 

Jis neįsivaizdavo, ar pavyks, tik žinojo kad Venecija - gandų 
miestas, kur nekritiška minia perskaito ir patiki, išgirsta ir patiki. 

Surinko pagrindinį ligoninės telefono numerį ir jau norėjo pa- 
prašyti sujungti su direktorium, tačiau persigalvojo ir paprašė pa- 
kviesti gydytoją Kararą iš Pronto soccorso, Greitosios pagalbos sky- 
riaus. 

Pagaliau jį sujungė ir Kararas tiesiog išrėkė į ragelį savo pavar- 
dę, per daug užsiėmęs, kad jį galima būtų trukdyti; jei užgaiš prie 
telefono dėl kažkokių kvailų klausimų, gali kilti pavojus pacientų 
gyvybėms. 

— Dottore, - pradėjo Brunetis, - malonu vėl su jumis kalbėtis. 

— Kas čia? - paklausė tokiu pat šiurkščiu, impulsyviu tonu. 

— Komisaras Brunetis, - tarė ir luktelėjo, kol prisimins pavardę. 

— O, labas vakaras, komisare, - pasakė gydytojas visai kitu tonu. 

Kai pasirodė, kad daktaras nenusiteikęs toliau kalbėti, Brunetis 
tarė: 

- Dottore, atrodo, aš jums galiu truputį padėti, - jis nutilo su- 
teikdamas Kararui galimybę pasidomėti. Jam nieko nepaklausus 
Brunetis tęsė: - Atrodo, turime nuspręsti, ar perduoti mūsų tyrimų 
rezultatus tiriančiam teismo pareigūnui. Tai yra, - pasitaisė neofi- 
cialiai trumpai nusijuokdamas, - turime pateikti rekomendaciją, ar 
reikia pradėti ir tęsti oficialų tyrimą. Dėl nusikalstamo aplaidumo. 

Kitame laido gale tegirdėjo tik Kararo kvėpavimą. 

- Žinoma, esu įsitikinęs, kad šito nereikia. Kartais įvyksta ne- 
laimė. Vyras vis tiek būtų miręs. Nemanau, kad reikia kelti jums 
rūpesčių, gaišinti policijos laiką tiriant atvejį, kur vis tiek nieko ne- 
rasime, - vis dar tvyrojo tyla. - Dottore, ar jūs klausotės? - paklausė 
nuoširdžiai. 

- Taip taip, komisare, - atsakė Kararas naujuoju, švelnesniu bal- 
su. 

- Gerai. Žinojau, kad apsidžiaugsite sužinojęs. 

- Taip, tikrai. 

- Kadangi jau kalbuosi su jumis, - pasakė Brunetis, aiškiai norė- 
damas pademonstruoti, kad ne šią akimirką taip nusprendė: - No- 
rėčiau prašyti jūsų paslaugos. 

- Žinoma, komisare. 

— Po dienos ar kelių į Priėmimo skyrių gali ateiti vyras, kuriam 

įkando į ranką ar į pažastį. Jis greičiausiai sakys, kad tai šuns įkan- 
dimas, o gal bandys sakyti, kad įkando jo mergina, - Kararas vis 
dar tylėjo. - Dottore, ar jūs girdite? - paklausė Brunetis staiga daug 
garsiau. 

- Taip. 

- Gerai. Dottore, kai tik tas vyras ateis, noriu, kad paskambintu- 
mėte į kvestūrą. Tuoj pat, - pakartojo jis ir padiktavo Kararui tele- 
fono numerį. - Jei jūsų tuo metu nebus, tikiuosi, perduosite tam, 
kas jus pakeis, kad padarytų tą patį. 

- O ką mums su juo veikti, kol lauksime jūsų atvykstant? - pa- 
klausė Kararas jau savo įprastu tonu. 

- Stenkitės jį sulaikyti, dottore, meluokite ir sugalvokite kokį 
nors gydymo būdą, kad užtruktų gana ilgai, kol mes spėsime at- 
vykti į ligoninę. Neturite išleisti jo iš ligoninės. 

— Ojei negalėsime jo sulaikyti? - užsispyrė Kararas. 

Brunetis beveik neabejojo, kad Kararas jo paklausys, bet pama- 
nė, kad geriau pameluoti. 

— Dottore, mes vis dar galime patikrinti ligoninės įrašus, o Ro- 
sio mirties aplinkybių tyrimas dar nebaigtas tol, kol nepasakysiu, - 
tardamas pastaruosius žodžius, visišką melą, pasistengė, kad balsas 
skambėtų tvirtai kaip plienas, trumpam nutilo, tada pasakė: - Ge- 
rai, tikiuosi, kad sėkmingai bendradarbiausime. 

Daugiau vyrams nebebuvo ką daryti, tik pasikeisti mandagumo 
frazėmis ir atsisveikinti. 

Po viso to Brunečio reikalai liko neužbaigti, kol nepasirodys ryt- 
dienos laikraščiai. Taip pat liko ir nerimas, kurio visados vengė, nes 
šis jausmas skatino jį neapgalvotiems veiksmams. Kaip paprastai, 
buvo labai sunku atsispirti norui pagreitinti reikalus, įleisti katę į 
karvelidę. Nulipo žemyn į sinjorinos Eletros kabinetą. 

Pamatęs, kaip ji atrodo - alkūnės ant stalo, kumščiais paremtas 
smakras, palinkusi prie knygos galva, turėjo paklausti: 

— Ar aš netrukdau? 

Ji pakėlė galvą, nusišypsojo ir nuvijo šalin pačią mintį vien pa- 
kraipiusi galvą. 

— Sinjorina, ar esate savo buto savininkė? 

Įpratusi prie kartais keistoko Brunečio elgesio, ji nė kiek nesiste- 
bėdama atsakė: 

- Taip, - palikdama jam spręsti, ar nori paaiškinti, kodėl klau- 
sia. 

Jis turėjo laiko apie tai pagalvoti, todėl pridūrė: 

- Nors nemanau, kad tai taip svarbu. 

— Man tai svarbu, labai, - pastebėjo ji. 

- Taip, žinoma, aš tuo neabejoju, - pasakė ir suprato, kad jo pas- 
taba trikdanti. - Sinjorina, jei nesate labai užsiėmusi, noriu papra- 
šyti pagalbos. 

Ji siekė paimti aplanką ir pieštuką, bet jis ją sustabdė. 

— Ne, - ištarė, kai pastebėjo, ką ji rengiasi daryti. - Noriu, kad 
nueitumėte su kai kuo pasikalbėti. 


Teko laukti daugiau kaip dvi valandas, kol ji sugrįžo, o grįžusi atėjo 
tiesiai į jo kabinetą, įėjo nepasibeldusi ir prisiartino prie jo stalo. 

— O, sinjorina, - pakvietė ją sėstis. Pats atsisėdo šalia, nekantra- 
vo, bet tylėjo. 

—- Komisare, paprastai per Kalėdas man neįteikiate dovanų, ar 
ne? - pasakė. 

— Ne, - atsakė jis. - Ar turėčiau pradėti tą daryti? 

- Taip, pone, - atsakė ji tvirtai. - Tikiuosi tuzino, ne, gal dviejų 
tuzinų baltų rožių iš Bjankato, ir, manau, butelio prosecco. 

— Ar galėčiau paklausti, kada tikitės gauti šią dovaną? 

— Pone, kad išvengtumėte Kalėdų šurmulio, galite atsiųsti kitą 
savaitę. 

- Žinoma. Bus padaryta. 

— Pone, jūs pernelyg malonus, - pasakė maloningai linktelėda- 
ma. 

— Tai aš turiu dėkoti, - atsakė jis. Suskaičiavo šešis širdies tvinks- 
nius ir tik tada paklausė: - Na? 

— Pasiklausiau campo esančiame knygyne ir savininkas man pa- 
sakė, kur jie gyvena, tada nuėjau ir su jais pasikalbėjau. 

— Ir? - paragino jis. 

- Jie, ko gero, patys šlykščiausi žmonės iš visų, kokius man teko 
sutikti, - pasakė ji abejingu tonu. - Paskaičiuokime. Čia dirbu jau 
daugiau kaip ketverius metus ir susidūriau su ne vienu nusikaltėliu, 
nors žmonės banke, kur dirbau seniau, matyt, buvo dar blogesni. 
Bet šitie du - tikrai išskirtiniai, - pasakė nusipurtydama iš pasi- 
bjaurėjimo. 

- Kodėl? 

— Manau, dėl gobšumo ir pamaldumo samplaikos. 

— Kaip tai? 

— Kai pasakiau jiems, kad reikia pinigų apmokėti brolio lošimo 
skoloms, paklausė, kokias turiu garantijas, ir aš pasakiau, kad turiu 
butą. Stengiausi atrodyti išsigandusi tai sakydama, kaip man pata- 
rėte. Jis manęs paklausė adreso, pasakiau, jis nuėjo į kitą kambarį ir 
girdėjau su kažkuo kalbantis, - ji trumpam nutilo, tada pridūrė: — 
Matyt, kalbėjo telefonino. Abiejuose kambariuose, kuriuose buvau, 
nebuvo telefono lizdų. 

— Kas nutiko paskui? - paklausė Brunetis. 

Ji pakreipė smakrą ir pakėlė akis žiūrėdama į drabužių spintos 
viršų kitoje kambario pusėje. 

- Sugrįžęs jis nusišypsojo žmonai ir tada jie pradėjo kalbėti apie 
tai, kad galės man padėti. Paklausė, kiek man reikia, o aš pasakiau, 
kad penkiasdešimties milijonų. 

Dėl tokios sumos jie buvo susitarę: ne per didelė ir ne per maža, 
kaip tik tokia, kokią lošėjas galėtų neapdairiai pralošti per naktį ir 

kurią tikėtųsi lengvai atsilošti, jei tik rastų žmogų, kuris apmokėtų 
skolą ir padėtų grįžti prie žaidimo stalų. 

Ji pasisuko į Brunetį: 

— Ar pažįstate tuos žmones? 

— Ne. Tik iš draugo pasakojimo. 

- Jie baisūs, - pasakė tyliai. 

— Kas dar? 

Ji gūžtelėjo pečiais. 

— Manau, jie elgėsi taip, kaip visada. Pasakė, kad turi pamatyti 
buto dokumentus, nors esu tikra, jog kažkam paskambino, kad su- 
žinotų, ar tikrai butas priklauso man, ar registruotas mano vardu. 

- Kam galėjo skambinti? - paklausė jis. 

Prieš atsakydama ji pažvelgė į savo rankinį laikrodį. 

- Manau, Ufficio catasto jau nieko nebuvo, turėjo skambinti kam 
nors, kas gali tuoj pat patikrinti įrašus. 

- Jūs irgi galite, ar ne? - paklausė jis. 

— Ne, užtrunku, kol įsil... įeinu į sistemą. Tas, kas iš karto galėjo 
jam suteikti informaciją, turėjo tiesioginį priėjimą prie bylų. 

— Kuo viskas baigėsi? 

— Rytoj turiu sugrįžti su dokumentais. Penktą valandą į jų na- 
mus ateis notaras, - ji nutilo ir nusišypsojo: - Įsivaizduojate - gali 
numirti nesulaukęs gydytojo, o jie per dvidešimt keturias valandas 
išsikviečia notarą, - ji kilstelėjo antakius vien nuo tokios minties. 
— Taigi rytoj turiu sugrįžti ten penktą valandą, pasirašysime visus 
dokumentus ir jie duos man grynųjų. 

Jai dar nebaigus kalbėti Brunetis iškėlė pirštą ir mojavo juo pir- 
myn atgal tyliai prieštaraudamas. Jis jokiu būdu neleis sinjorinai 
Eletrai dar kartą taip prisiartinti prie tų žmonių. Ji tyliai ir, kaip jam 
pasirodė, su palengvėjimu nusišypsojo sutikdama su jo įsakymu. 

— O procentai? Ar pasakė, kokio jie bus dydžio? 

— Sakė, kad apie tai pasikalbėsime rytoj, jie bus įrašyti popieriuo- 

se, - ji sukryžiavo kojas ir rankas pasidėjo ant kelių. - Manau, tai 
reiškia, jog apie tai negalėsime diskutuoti, - pasakė ryžtingai. 

Brunetis kiek palaukęs paklausė: 

- O pamaldumas? 

Ji įkišo ranką į švarko kišenę ir išsitraukė siaurą stačiakampį po- 
pieriaus lapelį, kiek mažesnį už lošimo kortą. Padavė Brunečiui, 
ir šis jį apžiūrėjo. Ant standaus dirbtinio pergamento lapelio buvo 
moters, apsirengusios kaip vienuolė, portretas, jos rankos ir, atro- 
dė, net akys pamaldžiai sudėtos kryžiumi. Brunetis perskaitė kelias 
pirmąsias apačioje atspausdintas maldos eilutes ir pirmąją raidę, 
iliuminuotą raidę „O“. 
nį. - Atrodo, ji bedalių globėja, ir sinjorina Volpato jaučiasi jai labai 
artima, nes tiki, kad ir ji padeda žmonėms, kuriems jau niekas nebe- 
gali padėti. Dėl šios priežasties ji ypač garbina šventąją Ritą, - sinjo- 
rina Eletra trumpam nutilo pamąstyti apie šį stebuklą, o tada nutarė 
pridurti: - Labiau už Mergelę Mariją, ji pati man prisipažino. 

- Pasisekė Mergelei Marijai, - pasakė Brunetis grąžindamas kor- 
telę sinjorinai Eletrai. 

— Pone, pasilikite ją, - pasakė atsainiai mostelėdama ranka. 

— Ar paklausė, kodėl neinate į banką, jei turite butą? 

- Taip. Atsakiau, kad tėvas man atidavė šį butą ir jis jokiu būdu 
negali sužinoti, ką darau. Jei nueičiau į banką, kur visi mus pažįsta, 
jis sužinotų apie brolį. Pabandžiau net pravirkti jai tai pasakodama, 
- sinjorina Eletra šyptelėjo ir tęsė: - Sinjora Volpato pasakė, kad 
labai užjaučia dėl brolio ir kad lošimas - baisi yda. 

- O sukčiavimas - ne yda? - paklausė Brunetis, nors tai nebuvo 
klausimas. 

— Matyt, kad ne. Ji manęs paklausė, kiek broliui metų. 

- Ir ką jai atsakėte? - atsiliepė Brunetis žinodamas, kad ji neturi 
brolio. 

- Kad jam trisdešimt septyneri ir kad jis jau seniai lošia, - ji nu- 
tilo, apmąstė popietės įvykius ir tarė: - Sinjora Volpato buvo labai 
maloni. 

— Tikrai? Ką ji padarė? 

— Ji davė man dar vieną šv. Ritos paveikslėlį ir pažadėjo pasi- 
melsti už brolį. 

Tą popietę prieš išeidamas namo Brunetis nuveikė tik vieną dar- 
bą - pasirašė dokumentus, leidžiančius tėvams atgauti Marko Lan- 
džio palaikus. Tai atlikęs paskambino į apačią ir paklausė Vianelo, ar 
nenorėtų palydėti palaikų į Trentiną. Vianelas iš karto sutiko, tik pa- 
sakė nežinantis, ar galės vilkėti uniformą, nes rytoj jam laisvadienis. 

Brunetis nežinojo, ar turi įgaliojimus taip pasielgti, bet pasakė: 

— Pakeisiu tvarkaraštį, - atsidarydamas stalčių ir pradėdamas ieš- 
koti jo, palaidoto tarp kitų kas savaitę jam atkeliaujančių neskaito- 
mų ir galų gale išmetamų dokumentų. 

— Manyk, kad esi tarnyboje, tad apsivilk uniformą. 

- Ojei jie manęs paklaus apie tyrimą, ar mes pažengėme į priekį? 
— paklausė Vianelas. 

- Jie neklaus, dar ne, - atsakė Brunetis, pats nežinodamas kodėl, 
bet įsitikinęs. 

Grįžęs namo Paolą rado besiilsinčią terasoje, ištiesusią kojas ant 
vienos iš pintų kėdžių, atlaikiusių dar vieną žiemą atvirame lauke. Ji 
nusišypsojo jam ir nukėlė kojas nuo kėdės, o jis priėmė kvietimą ir 
atsisėdo priešais. 

— Ar turėčiau paklausti, kaip šiandien sekėsi? - paklausė. 

Jis įsitaisė kėdėje, papurtė galvą, bet vis tiek nusišypsojo. 

— Ne. Dar viena eilinė diena. 

- Kupina?.. 

- Sukčiavimo, korupcijos ir godumo. 

- Taip, dar viena įprasta diena. 

Ji išėmė voką iš ant kelių padėtos knygos ir pasilenkė į priekį pa- 
duodama jam. 

— Gal tai padės? 

Paėmė voką ir apžiūrėjo. Atsiųstas iš Ufficio catasto. Nežinojo, 
kuo tai jam galėtų padėti. 

Išėmė iš jo laišką ir perskaitė. 

- Įvyko stebuklas? - paklausė. Tada garsiai perskaitė paskutinį 
sakinį: - „Pateikus reikiamus dokumentus, visas ankstesnis susiraši- 
nėjimas su mūsų įstaiga anuliuojamas šiuo sprendimu condono edi- 
lizio“, - Brunečio ranka, laikiusi laišką, nusileido jam ant kelių. - Ar 
tai reiškia tai, ką manau? - paklausė. 

Paola linktelėjo nesišypsodama ir nenukreipdama žvilgsnio į 
šoną. 

Jis rinkosi žodžius ir intonaciją, o radęs paklausė: 

- Gal galėtum ką daugiau pasakyti? 

Jos atsakymas nuskambėjo nedelsiant. 

- Bent jau aš supratau, kad reikalas išspręstas, jie rado reikiamus 
dokumentus ir daugiau nevarys mūsų iš proto. 

— Rado? - pakartojo jis. 

— Rado, - atsakė ji. 

Jis pažvelgė į vienintelį popieriaus lapą rankoje, kuriame buvo 
žodis „pateikus“, sulenkė jį ir įdėjo į voką, tuo metu svarstydamas, 
kaip paklausti ir ar klausti. 

Atidavė jai voką. Paklausė vis dar valdydamas balso toną, bet ne 
žodžius: 

- Ar tavo tėvas prie to neprisidėjo? 

Stebėjo ją ir iš patirties suprato, kaip ilgai ji svarstė, ar nepamela- 
vus jam; iš tos pačios patirties suprato, kad ji atsisakė šios minties. 

— Galbūt. 

— Kaip? 

— Kalbėjomės apie tave, - pradėjo ji, o jis bjaurėjosi savo nuos- 
taba, kad Paola kalba apie jį su tėvu. - Jis paklausė, kaip tau sekasi, 
kaip darbas, o aš pasakiau, kad šiuo metu turi daugiau rūpesčių nei 
paprastai, - nė nespėjo apkaltinti, kad išduoda jo darbo paslaptis ir 
ji pridūrė: - Juk žinai, kad niekada nei jam, nei kam nors kitam ne- 
pasakoju konkrečių dalykų, bet pasakiau, kad esi labiau apkrautas, 
ne taip kaip paprastai. 

— Apkrautas? 

- Taip, - tada bandydama paaiškinti ji tęsė: - Dėl Patos sūnaus ir 
kaip jis ketina išsisukti. Ir dar tie vargšai mirę jaunuoliai, - pama- 
čiusi jo veido išraišką pridūrė: - Ne, aš apie tai jam nepasakojau, tik 
bandžiau pasakyti, kad pastaruoju metu tau buvo sunku. Juk aš su 
tavim gyvenu ir miegu, todėl nebūtina man kasdien pasakoti, kaip 
visa tai tave kankina. 

Pastebėjo, kaip ji atsitiesė kėdėje tarsi manytų, kad pokalbis baig- 
tas ir ji rengiasi eiti atnešti jiems atsigerti. 

— Paola, ką dar jam pasakei? - paklausė jai nespėjus pakilti. 

Atsakymo teko kiek palaukti, tačiau kai atsakė, tai buvo gryna 
tiesa. 

— Papasakojau jam apie tą nesąmonę iš Ufficio catasto, kad nors 
nieko daugiau neįvyko, bet visa tai grėsmingai kybo virš mūsų, tarsi 
biurokratinis Damoklo kardas. 

Jis žinojo šią taktiką: dėmesį nukreipiantis sąmojis. Tai jo nesu- 
jaudino. 

- Ir ką jis atsakė? 

— Paklausė, ar gali kaip nors padėti. 

Jei Brunetis būtų mažiau pavargęs, mažiau nualintas nuolatinių 
apmąstymų apie korupciją, greičiausiai būtų praleidęs viską negir- 
domis, leisdamas įvykiams rutuliotis už jo nugaros. Tačiau kažkas, 
gal Paola, patenkinta savimi ir dviveidiška, o gal jo gėda dėl to, pa- 
skatino jį ištarti: 

- Juk liepiau tau šito nedaryti, - greit pasitaisė: - Prašiau tavęs. 

— Taip, žinau. Todėl ir neprašiau pagalbos. 

- Tau juk net nereikėjo prašyti, ar ne? - pasakė, o balso tonas jau 
ėmė kilti. 

Jos tonas pakilo atitinkamai: 

- Nežinau, ką jis padarė. Net nežinau, ar iš viso ką nors darė. 

Brunetis parodė į voką jos rankoje. 

- Atsakymo juk nereikia toli ieškoti? Prašiau, kad nesikreiptum į 
jį pagalbos, kad jis nesinaudotų savo draugais ir ryšiais. 

- Bet nematei nieko blogo, jei mes pasinaudotume savaisiais, - 
atkirto ji. 

— Tai visai kas kita, - užsispyrė jis. 

— Kodėl? 

- Nes mes paprasti žmogeliai. Neturime tokios galios kaip jis. 
Negalime būti tikri, kad visada gausime tai, ko norime, visada apei- 
sime įstatymus. 

- Tikrai manai, kad yra skirtumas? - paklausė ji apstulbusi. 

Jis linktelėjo. 

— Tai koks tada Pata? - paklausė ji. - Vienas iš mūsų ar vienas iš 
tų galingųjų? 

— Pata? 

— Taip, Pata. Jei manai, kad maži žmogeliai gali bandyti apeiti 
įstatymus, bet dideli - ne, tai kuriems priklauso Pata? - Brunečiui 
dvejojant ji tarė: - Klausiu, nes tu visiškai neslepi savo nuomonės 
apie tai, kaip jis išsuko savo sūnų. 

Jį užplūdo staigus ir nuožmus pyktis. 

- Jo sūnus nusikaltėlis. 

— Bet vis tiek tai jo sūnus. 

- Tai todėl tavo tėvas turi teisę korumpuoti sistemą, nes darė tai 
vardan dukters? — vos tai ištaręs ėmė gailėtis ir apgailestavimas nu- 
slopino visą pyktį. 

Paola pažvelgė į jį, lūpos sutrauktos ir papūstos, tarsi jis būtų pa- 
silenkęs ir pliaukštelėjęs jai antausį. 

Jis tuoj pat prabilo: 

- Atsiprašau. Atsiprašau. Nereikėjo man šito sakyti, - jis atrė- 
mė galvą į kėdės atlošą ir ją pakraipė į šonus. Norėjo užsimerkti ir 
visa tai pamiršti. Užuot taip padaręs jis pakėlė ranką delnu į viršų, 
o tada nuleido ją ant kelių. - Aš labai atsiprašau. Neturėjau šito 
sakyti. 

— Ne, neturėjai. 

- Taip nėra, - pasakė bandydamas atsiprašyti. 

— Ne, - atsakė ji labai ramiai. - Manau, todėl ir neturėjai šito sa- 
kyti. Nes tai tiesa. Jis tai padarė, nes esu jo dukra. 

Brunetis rengėsi pasakyti, kad netiesa kita frazės dalis - grafas 
Faljeris negalėjo korumpuoti sistemos, kuri ir taip buvo korumpuo- 
ta, greičiausiai jau gimė korumpuota. Jis tepasakė: 

— Nenoriu šito, Paola. 

— Ko tu nenori? 

— Dėl šito bartis su tavim. 

- Tai neturi reikšmės. 

Jos balsas buvo tolimas, abejingas, kiek valdingas. 

- Liaukis, - pasakė jis vėl supykęs. 

Ilgą laiką abu tylėjo. Galų gale Paola paklausė: 

— Ką turėčiau padaryti? 

— Nemanau, kad ką nors gali padaryti, - mostelėjo ranka laiško 
pusėn. - Tik ne po to, kai jį gavome. 

— Manau, kad ne, - sutiko. Ji iškėlė laišką: - O be jo? 

- Nežinau, - tada švelnesniu balsu pasakė: - Matyt, negalima su- 
grįžti prie jaunystės idealų? 

— Norėtum, kad grįžčiau? - ir tuoj pat pridūrė: - Turiu tau pra- 
nešti, jog tai neįmanoma. Todėl mano klausimas grynai teorinis. Ar 
norėtum, kad grįžčiau prie jų? 

Tačiau atsistojęs jis suvokė, jog grįžimas prie jaunystės idealų ne- 
suteiks dvasios ramybės. 

Grįžo į vidų, tada po kelių minučių vėl pasirodė su dviem taurėm 
chardonnay. Jie kartu prasėdėjo apie pusvalandį, nė vienas beveik 
nekalbėjo, ko! Paola pažvelgė į laikrodį, atsistojo ir pasakė, kad pra- 
dės ruošti vakarienę. Paėmusi jo tuščią taurę pasilenkė ir pabučiavo 
jį į dešiniąją ausį, nepataikiusi į skruostą. 

Po vakarienės jis gulėjo ant sofos apimtas vilties kažkaip rasti 
būdą išlaikyti šeimoje ramybę, kad baisūs įvykiai, pripildę jo dienas, 
niekada nepersimestų į jo namus. Pabandė toliau skaityti Ksenofon- 
tą, tačiau nors likę gyvi graikai artėjo prie namų ir saugios vietos, 
jam buvo sunku susikaupti prie jų istorijos ir jaudintis dėl dviejų 
tūkstančių metų senumo įsipareigojimų. Kiara, apie dešimtą užėjusi 
pabučiuoti jo prieš miegą, nekalbėjo apie laivus, nesuvokdama, kad 
jei tik būtų užsiminusi, Brunetis sutiktų jai nupirkti OE2*. 


Kai kitą dieną eidamas į darbą nusipirko laikraštį, kaip ir tikėjosi, 
rado savo antraštę II Gazzettino pirmo puslapio antroje skiltyje ir 
atsisėdo prie stalo jo perskaityti. Viskas atrodė daug baisiau ir daug 
įtikinamiau, nei jis norėjo pavaizduoti, ir kaip daugelis kitų šiame 
laikraštyje spausdinamų laukinių fantazijų, skambėjo visiškai tik- 
roviškai. Nors straipsnyje aiškiai buvo tvirtinama, kad šis gydymo 
būdas tinka tik gydant infekciją, perduodamą įkandimu - ar tokia 
nesąmone žmonės gali patikėti? - jis bijojo, kad ligoninę gali už- 
plūsti narkomanai ir infekuotieji, vildamiesi stebuklingai pasveikti 
nuo Miesto ligoninės gydytojų turimų vaistų, kurių galima gauti, jei 
kreipiesi į Priėmimo skyrių. Ateidamas jis padarė tai, ką darydavo 
labai retai - nusipirko La Nuova, tikėdamasis, kad niekas iš pažįs- 
tamų nepamatys šito. Rado tai dvidešimt septintame puslapyje: tris 


* Okeaninis laineris Karalienė Elžbieta 2 (vert. past.). 

skiltis, net Cechino nuotrauką, matyt, iškirptą iš kažkokios dides- 
nės grupinės nuotraukos. Įkandimo grėsmė buvo pavaizduota daug 
niūriau, jei tik tai apskritai įmanoma, o vien tik Pronto soccorso tei- 
kiamas gydymas - dar viltingiau. 

Savo kabinete tepabuvo apie dešimt minučių, kai staiga atsidarė 
durys. Pakėlęs akis Brunetis iš pradžių išsigando, po to apstulbo pa- 
matęs vicekvestorių Džiuzepę Patą stovintį tarpduryje. Bet jis ilgai 
ten nestovėjo: per kelias sekundes perėjo kambarį ir sustojo prie- 
šais Brunečio stalą. Brunetis jau stojosi, bet Pata pakėlė ranką, tarsi 
stumdamas jį žemyn, tada suspaudė kumštį ir trenkė juo į Brunečio 
stalą. 

— Kodėl taip pasielgėte? - suriko. - Ką tokio jums padariau, kad 
šitaip man atsilygintumėte? Jie jį užmuš. Jūs juk žinote. Matyt, žino- 
jote, kai tai padarėte. 

Vieną akimirką Brunetis net buvo išsigandęs, kad jo viršininkas 
išprotėjo arba įtampa darbe, galbūt jo asmeninio gyvenimo sunku- 
mai privedė prie ribos, kai nebegali suvaldyti jausmų, ir pratrūkus 
kažkokiai nematomai užkardai jį užplūdo nevaldomo pykčio banga. 
Brunetis pasidėjo rankas ant stalo delnais žemyn, pasistengė neju- 
dėti ir nebandyti stotis. 

— Na? Na? - šaukė Pata, plaštakas uždėjęs ant stalo ir lenkda- 
masis į priekį, kol jo veidas visai priartėjo prie Brunečio. - Noriu 
žinoti, kodėl taip su juo pasielgėte? Jei Robertui kas nors nutiks, aš 
jus sunaikinsiu, - Pata atsitiesė ir Brunetis pastebėjo prie šonų lai- 
komus tvirtai suspaustus kumščius. Vicekvestorius nurijo seiles ir 
pareikalavo: - Bruneti, uždaviau jums klausimą, - tylaus grasinimo 
kupinu balsu. 

Brunetis atsilošė kėdėje ir suspaudė ranktūrius. 

- Vicekvestoriau, manau, jūs verčiau sėskitės ir paaiškinkite man, 
apie ką kalbama. 

Jei Pata ir buvo bent kiek aprimęs, dabar vėl įpyko ir suriko: 

— Bruneti, nedrįskite man meluoti. Noriu žinoti, kodėl taip pa- 
sielgėte. 

— Nežinau, apie ką jūs kalbate, - pasakė Brunetis, leisdamas savo 
pykčiui šiek tiek prasiveržti. 

Iš švarko kišenės Pata išsitraukė vakarykštį laikraštį ir tėškė ant 
Brunečio stalo. 

- Kalbu apie štai ką, - pasakė piktai pirštu spausdamas puslapį. 
- Čia rašoma, kad Robertą ketinama areštuoti ir jis tikrai duos pa- 
rodymus apie narkotikų verslą kontroliuojančius žmones Venecijos 
regione, - Brunečiui nespėjus atsakyti Pata tarė: - Žinau, kad jūs, 
šiauriečiai, dirbate kaip slaptas uždaras klubas. Tereikia paskambinti 
vienam iš savo draugų laikraštyje ir jis atspausdins bet kokį mėšlą. 

Staiga išsekęs Pata susmuko į priešais Brunečio stalą stovintį 
krėslą. Jo įraudusį veidą buvo išpylęs prakaitas, o kai pabandė jį nu- 
sibraukti, Brunetis pastebėjo, kad ranka jam dreba. - Jie jį nužudys, 
- ištarė beveik negirdimai. 

Pagaliau atėjęs supratimas įveikė Brunečio sutrikimą ir pyktį dėl 
Patos elgesio. Jis luktelėjo, kol Patos alsavimas aprimo, ir tarė: 

— Tai ne apie Robertą, - stengdamasis kalbėti ramiai. - Tai apie 
berniuką, mirusį nuo perdozavimo praeitą savaitę. Buvo atėjusi jo 
mergina ir pasakė, kad žino, kas jam pardavė narkotikus, bet bijojo 
man pasakyti. Pamaniau, kad tai paskatins jį savo noru pas mus at- 
eiti pasikalbėti. 

Matė, jog Pata klausosi. Tiki ar ne, tai jau kitas dalykas. O jei ir 
tiki, koks skirtumas. 

— Tai visiškai nesusiję su Robertu, - ištarė ramiai ir su visu įma- 
nomu šaltumu. Brunetis atsikratė pagundos pasakyti, kad jei Pata 
tvirtina, jog Robertas neturi nieko bendra su narkotikų platinimu, 
šis straipsnis niekaip negali jam kelti pavojaus. Net Pata nebuvo ver- 
tas tokios lengvos pergalės. Jis nutilo ir laukė Patos atsakymo. 

Po ilgos pertraukos vicekvestorius tarė: 

— Man nerūpi, apie ką jis, - o tai reiškė, jog tiki Brunečio žodžiais. 
Jis pažvelgė į Brunetį atviru ir nuoširdžiu žvilgsniu. - Jie skambino 
jam praeitą naktį, į jo telefonino. 

— Ką pasakė? - paklausė Brunetis aiškiai suvokdamas, jog Pata 
ką tik prisipažino, kad Venecijos vicekvestoriaus sūnus prekiauja 
narkotikais. 

- Pasakė, kad nenori apie tai nieko girdėti, kad daugiau negirdėtų 
apie tai, kad jis su kuo nors kalbėjo ar susisiekė su kvestūra, - Pata 
nutilo ir užsimerkė, nenorėdamas tęsti. 

- Arba? - paklausė Brunetis neutraliu balsu. 

Po ilgos pertraukos išgirdo atsakymą. 

- Jie nesakė. Ir nereikėjo, - Brunetis neabejojo, kad tai tiesa. 

Staiga jį užvaldė troškimas atsidurti kur nors kitur, tik ne čia. Jau 
geriau grįžti į kambarį su Cechinu ir negyva mergina, nes ten jis 
bent jau jautė tikrą, gilų gailestį; čia matydamas šį žmogų, kuriam 
dažnai jautė visišką panieką, nejautė jokio niekingo triumfo. Neno- 
rėjo jaustis patenkintas matydamas Patos baimę ir pyktį, bet nepa- 
jėgė to nuslopinti. 

— Arjis ką nors vartoja, ar tik prekiauja? - paklausė. 

Pata atsiduso. 

— Nežinau. Neįsivaizduoju, - Brunetis davė jam laiko, kad liautų- 
si melavęs, ir netrukus Pata pasakė: 

- Taip, manau, kokainą. 

Prieš daugybę metų, kai dar nebuvo toks įgudęs apklausos mene, 
Brunetis būtų reikalavęs patvirtinti, kad vaikinukas ir prekiauja, bet 
dabar jam tai jau buvo aišku, todėl perėjo prie kito klausimo: 

- Ar kalbėjotės su juo? 

Pata linktelėjo. Po kiek laiko pasakė: 

- Jis įbaugintas. Nori išvykti gyventi pas senelius, bet ir ten nebus 
saugus, - jis pažvelgė į Brunetį. - Tie žmonės turi patikėti, kad jis 
nekalbės. Tik tada jis bus saugus. 

Brunetis jau buvo priėjęs prie tokios pat išvados ir skaičiavo, kiek 
tai gali kainuoti. Vienintelis būdas tą padaryti - pakišti dar vieną is- 
toriją, pasakojančią apie tai, jog policija pradėjo įtarti, jog gavo me- 
lagingą informaciją, nes nesugebėjo rasti ryšio tarp neseniai įvyku- 
sių mirčių nuo perdozavimo ir žmogaus, prekiaujančio narkotikais. 
Greičiausiai tada Robertui Patai nebebus tokios didelės grėsmės, bet 
Anos Marijos Rati brolis nebenorės ateiti pasakyti, kas pardavė nar- 
kotikus, pražudžiusius Marką Landį. 

Jei jis nieko nedarys, Roberto gyvybei grės pavojus, o jei bus iš- 
spausdinta istorija, Ana Marija turės gyventi slapta sielvartaudama, 
kad, nors ir visiškai netiesiogiai, yra atsakinga už Marko mirtį. 

— Aš tuo pasirūpinsiu, - pasakė jis, o Pata staiga pakėlė galvą ir 
įsispoksojo į Brunetį. 

— Ką? - paklausė jis, tada: - Kaip? 

— Sakau, kad aš tuo pasirūpinsiu, - pakartojo, stengdamasis kal- 
bėti ryžtingai ir tikėdamasis, kad Pata juo patikės ir greit pasišalins 
iš kambario su visu parodomuoju dėkingumu, kuriam buvo nusitei- 
kęs. - Jei tik galite, pabandykite paguldyti jį į kokią nors kliniką. 

Stebėjo, kaip Patos akys išsprogo nuo įsiūčio, kad pavaldinys 
drįsta duoti jam patarimą. Brunetis norėjo tai greitai užbaigti. 

— Dabar jiems paskambinsiu, - pasakė žiūrėdamas į duris. 

Įpykęs dar ir dėl šito Pata apsisuko ant kulnų, nuėjo prie durų ir 
išėjo. 

Visai nesijausdamas kvailai Brunetis vėl paskambino savo drau- 
gui į laikraštį ir greit sutvarkė reikalą, visą laiką suprasdamas, kokią 
milžinišką skolą užsikrauna. Kai ateis laikas susimokėti, o jis tuo nė 
kiek neabejojo, tai bus kokio nors principo arba įstatymo pažeidimo 
sąskaita. Bet tai nė akimirkai jo nesustabdė. 


Jau rengėsi eiti pietauti, kai suskambo telefonas. Skambino Kararas 
pranešdamas, kad prieš dešimt minučių jam paskambino vyriškis: 

jis rytą perskaitė laikraštyje istoriją ir norėjo sužinoti, ar tai tikrai 
tiesa. Kararas jį užtikrino, kad tikrai taip: gydymas, be abejonės, 
veiksmingas ir tai vienintelė viltis tam, jei buvo įkąstas. 

— Manote, kad tai jis? - paklausė Brunetis. 

— Nežinau, - atsakė Kararas. - Bet atrodė labai susidomėjęs. Pa- 
sakė, kad šiandien ateis. Ką ketinate daryti? 

— Tuoj pat ateinu. 

— Ką man daryti, jei jis ateis? 

- Sulaikykite. Kalbinkite. Sugalvokite kokią nors patikros proce- 
dūrą ir sulaikykite jį, - pasakė Brunetis. Išeidamas jis kyštelėjo galvą 
į budėtojų kambarį ir pareikalavo dviejų vyrų ir motorlaivio prie 
įėjimo į Pronto soccorso nedelsiant. 

Nueiti iki ligoninės užtruko tik dešimt minučių, o atėjęs pasakė 
portiere, budėtojui, jog jam reikia prie gydytojams skirto įėjimo į 
Pronto soccorso, kad jo nepastebėtų laukiantys pacientai. Matyt, jo 
skubėjimas buvo užkrečiamas, nes vyriškis paliko savo stiklu ati- 
tvertą postą ir palydėjo Brunetį pagrindiniu koridoriumi pro pa- 
cientams skirtą įėjimą į Greitosios pagalbos skyrių, tada pro nepažy- 
mėtas duris žemyn siauru koridoriumi. Jis atsidūrė Pronto soccorso 
slaugytojų poste. 

Budinti slaugytoja nustebusi pažvelgė į jį, staiga išdygusį iš kairės 
be jokio įspėjimo, tačiau, matyt, Kararas buvo liepęs laukti, nes ji 
atsistojo sakydama: 

— Jis su dottore Kararu, - nurodė į pagrindinio procedūrų kabi- 
neto duris, - ten. 

Nesibeldęs Brunetis atidarė duris ir įėjo. Baltu švarku vilkintis 
Kararas stovėjo palinkęs virš aukšto vyro, gulinčio ant apžiūros 
stalo ant nugaros. Jo marškiniai ir megztinis gulėjo ant kėdės at- 
kaltės, o Kararas savo stetoskopu klausėsi jo širdies. Kararas negir- 
dėjo Brunečio įeinant, nes buvo užsidėjęs ausines. Tačiau ant stalo 
gulintis vyras pastebėjo, ir kai jo širdis pasirodžius Brunečiui ėmė 

plakti tankiau, Kararas pakėlė galvą pažiūrėti, kas sukėlė paciento 
reakciją. 

Pamatė Brunetį, bet nieko nesakė. 

Vyras ant stalo gulėjo nejudėdamas, nors Brunetis pastebėjo, kad 
kūnas įsitempė ir veidas staiga išraudo. Pastebėjo ir degančią žymę 
dešinės pažasties išoriniame krašte: ovalo formos, abu kraštai preci- 
ziškai subrūkšniuoti tarsi užtrauktuko. 

Jis nutarė nieko nesakyti. Vyras ant apžiūros stalo užsimerkė ir 
gulėjo aukštielninkas, rankos lėtai atsipalaidavo prie šonų. Brune- 
tis pastebėjo, jog Kararas mūvi peršviečiamas gumines pirštines. Jei 
būtų įėjęs dabar ir pamatytų taip gulintį vyrą, būtų manęs, kad jis 
miega. Jo paties širdies plakimas aprimo. Kararas pasitraukė nuo 
vyro ir nuėjo prie savo darbo stalo, padėjo stetoskopą ir netaręs nė 
žodžio išėjo iš kambario. 

Brunetis žengė porą žingsnių link stalo, tačiau stengėsi išlaikyti 
atstumą. Dabar pamatė, koks tas vyras turėtų būti stiprus: krūtinės 
ir pečių raumenys buvo apvalūs ir tvirti - dešimtmečių sunkaus 
darbo rezultatas. Jo rankos buvo milžiniškos, viena ranka gulėjo 
delnu į viršų ir Brunetį apstulbino platūs tarsi mentelės labai storų 
pirštų galiukai. 

Kad ir atsipalaidavusio gulinčio vyro veido išraiška buvo kažko- 
kia atitrūkusi. Kai tik pamatė Brunetį ir galbūt suprato, kas jis toks, 
veido išraiška beveik nė kiek regimai nepasikeitė. Jo ausys buvo la- 
bai mažytės; keistai cilindrinės formos galva iš tiesų atrodė vienu ar 
dviem dydžiais per maža visam dideliam kūnui. 

- Sinjore, - galų gale kreipėsi Brunetis. 

Vyras atsimerkė ir pažvelgė į Brunetį. Jo akys buvo tamsiai rudos 
ir Brunečiui buvo panašios į meškos, bet galbūt dėl jo didumo. 

— Ji man liepė neiti, - pasakė jis. - Sakė, kad tai spąstai, - jis 
mirktelėjo, ilgam užsimerkė, tada vėl atsimerkė ir tarė: - Bet aš 
išsigandau. Girdėjau žmones kalbant apie tą įvykį ir išsigandau, 

— ir vėl ilgam, tarsi amžiams užsimerkė, tai truko taip ilgai, kad 
atrodė, jog per tą laiką jis atsidūrė kitoje vietoje, tarsi nardytojas 
jūros dugne, svajojantis pasilikti ilgiau toje grožybėje ir nenorintis 
sugrįžti. 

Jo akys atsimerkė. 

- Bet ji buvo teisi. Ji visada teisi, - tai sakydamas atsisėdo. - Nebi- 
jokite, - pasakė Brunečiui. - Aš jūsų nepulsiu. Gydytojas turi duoti 
man vaistų, o tada eisiu su jumis. Bet pirma vaistai. 

Brunetis linktelėjo suprasdamas jo poreikį. 

- Pakviesiu gydytoją, - pasakė ir nuėjo į slaugytojų postą, kur 
stovėjo Kararas kalbėdamas telefonu. Slaugytojos nebuvo. 

Pamatęs Brunetį jis baigė pokalbį ir atsisuko. 

— Na ir? - pyktis grįžo, tačiau Brunetis įtarė, kad jis nesusijęs su 
nusižengimu Hipokrato priesaikai. 

- Noriu, kad suleistumėte jam vaistų nuo stabligės, o tada gaben- 
siu jį į kvestūrą. 

— Paliekate mane vieną kambaryje su žudiku, o dabar tikitės, kad 
grįšiu ir suleisiu jam vaistų? Matyt, visai išprotėjote, - pasakė Kara- 
ras, sukryžiuodamas rankas priešais kaip atsisakymo ženklą. 

— Nemanau, kad tai rizikinga, daktare. Bet kokiu atveju dėl to 
įkandimo jam reikia suleisti bent vieną. Man rodos, į žaizdą įsimetė 
infekcija. 

— O, tai dabar ir jūs jau tapote gydytoju? 

— Dottore, - tarė Brunetis, nuleisdamas žvilgsnį į savo batus ir 
giliai atsidusdamas. - Prašau jūsų vėl užsimauti savo gumines pirš- 
tines, grįžti į kabinetą ir suleisti savo pacientui vaistų. 

- Ojei atsisakysiu? - paklausė Kararas su beprasmiu karingumu, 
paskleisdamas Brunečio link mėtų ir alkoholio kvapą, tai iš ko pa- 
prastai susideda girtuoklio pusryčiai. 

— Dottore, jei atsisakysite, - tarė Brunetis mirtinai ramiu balsu 
vieną ranką ištiesdamas jo pusėn, - įstumsiu jus į tą kambarį ir pa- 


234 


sakysiu jam, kad atsisakote suleisti vaistų, kurie jį išgydys. O tada 
paliksiu jus vienus. 

Kalbėdamas stebėjo Kararą, pamatė, kad gydytojas tiki juo ir to 
užteko. Kararo rankos nusviro prie šonų, nors jis murmėjo sau po 
nosimi kažką, ko Brunetis nutarė negirdėti. 

Jis atidarė duris Kararui ir grįžo į kambarį. Vyras sėdėjo ant ap- 
žiūros stalo krašto, tabaluodamas ilgomis kojomis ir segiojosi marš- 
kinius ant statinės formos krūtinės. 

Tylėdamas Kararas nuėjo prie spintos stiklinėmis durimis kitame 
kambario gale, atidarė ją ir išėmė švirkštą. Pasilenkęs triukšmingai 
paieškojo ten sukrautose vaistų dėžėse, kol rado reikiamą dėžę. Iš- 
ėmė iš jos mažytį guminiu kamšteliu užkimštą buteliuką ir sugrįžo 
prie stalo. Rūpestingai užsimovė porą guminių pirštinių, atidarė 
plastikinį paketą ir išėmė švirkštą, įbedė jo smaigalį per guminį bu- 
teliuko dangtelį. Susiurbė visą skystį į švirkštą ir pasisuko į ant stalo 
sėdintį vyrą, kurio marškiniai dabar buvo sukamšyti į kelnes, viena 
rankovė atraitota beveik iki peties. 

Brunečiui stebint jis pakėlė ranką gydytojo pusėn, nusisuko ir 
stipriai užsimerkė, taip elgiasi skiepijami vaikai. Su nereikalinga 
jėga Kararas įsmeigė adatą į vyro raumenis ir suvarė skystį į ranką. 
Ištraukė adatą, grubiai spustelėjo vyro ranką į vertikalią padėtį, kad 
spaudimas sustabdytų kraujavimą ir sugrįžo prie stalo. 

— Ačiū jums, dottore, - ištarė vyras. - Ar čia ir yra tie vaistai? 

Kararas atsisakė kalbėti, todėl Brunetis pasakė: 

— Taip. Dabar galite būti ramus. 

— Man net neskaudėjo. Beveik ne, - pasakė vyras ir pažvelgė į 
Brunetį. - Ar dabar reikia eiti? 
kur Kararas buvo įsmeigęs adatą. Iš jos tekėjo kraujas. 

- Dottore, manau, jūsų pacientui reikia tvarsčio, - pasakė Bru- 
netis, nors žinojo, kad Kararas nieko nedarys. Gydytojas nusitraukė 

nuo rankų gumines pirštines ir numetė jas stalo pusėn nė kiek ne- 
sirūpindamas, kad jos nukrito ant grindų gerokai toliau. Brunetis 
nuėjo prie spintos ir apžiūrėjo dėžes ant viršutinės lentynos. Vieno- 
je buvo sudėti standartinio dydžio pleistrai. Paėmė vieną ir sugrįžo 
prie vyriškio. Atplėšė sterilią popierinę pakuotę ir jau norėjo uždėti 
pleistrą ant kraujuojančios vietos, tačiau vyras kilstelėjo kitą ranką 
ir mostu parodė jam liautis. 

- Sinjore, gal aš dar nepasveikau, todėl geriau leiskite man pa- 
čiam, - jis paėmė pleistrą ir nerangiai kairiąja ranka uždėjo jį ant 
žaizdos, tada išlyginęs prispaudė lipnius kraštus prie odos. Nusi- 
smaukė atraitotą rankovę, atsistojo ir pasilenkė pasiimti megzti- 
nio. 

Kai abu priėjo prie procedūrų kabineto durų vyras stabtelėjo ir iš 
savo didelio ūgio aukštumos pažvelgė žemyn į Brunetį. 

- Pone, jei jus užkrėsčiau, būtų baisu, - pasakė, - baisu šeimai, 
- jis linktelėjo tyliai patvirtindamas savo teisybę ir atsitraukė leisda- 
mas Brunečiui išeiti pirmam. Už jų Kararas užtrenkė vaistų spintos 
duris, tačiau valdiškai pagaminti baldai patvarūs, todėl stiklas ne- 
sudužo. 

Pagrindiniame koridoriuje stovėjo du uniformuoti policinin- 
kai, kuriuos į ligoninę buvo iškvietęs Brunetis, o prieplaukoje laukė 
policijos kateris, prie vairalazdės kaip visada nekalbusis Montisis. 
Jie išėjo pro šoninį įėjimą ir nuėjo kelis žingsnius iki pririšto laivo, 
vyras ėjo nuleidęs galvą ir susikūprinęs, tokią laikyseną įgavo vos 
išvydęs uniformas. 

Jo eisena buvo sunki ir nelygi, be jokio sklandaus normalios eise- 
nos ritmo, tarsi jo smegenų ir kojų nesietų joks ryšys. Kai jie sulipo 
į laivą, iš abiejų pusių lydimi policininkų, vyras pasisuko į Brunetį 
ir paklausė: 

- Sinjore, ar galiu atsisėsti apačioje? 

Brunetis parodė į keturis laiptelius, vedančius žemyn, vyras nuė- 

jo ir atsisėdo ant vieno iš ilgų apmuštų suolų, juosiančių abi kajutės 
puses. Rankas susidėjo tarp kelių ir nulenkė virš jų galvą spoksoda- 
mas į grindis. 

Kai atvyko į kvestūros prieplauką, pareigūnai iššoko ir pririšo lai- 
vą prie prieplaukos, Brunetis priėjo prie laiptų ir pakvietė: 

- Jau atvykome. 

Vyras pakėlė akis viršun ir atsistojo. 

Vykstant atgal Brunetis planavo nusivesti vyrą į savo kabinetą ap- 
klausti, bet persigalvojo nutaręs, kad vienas iš belangių bjaurių ryš- 
kiai apšviestų apklausos kambarių apsilaupiusiomis sienomis geriau 
tiks tam, ką turi padaryti. 

Pareigūnams lydint jie užlipo į pirmą aukštą ir nuėjo koridoriu- 
mi, sustojo prie trečiųjų durų kairėje. Brunetis jas atidarė ir prilaikė, 
kol vyras tyliai įėjo į vidų ir sustojo žiūrėdamas į Brunetį, šis nurodė 
į vieną iš kėdžių, stovinčių aplink subraižytą stalą. 

Vyras atsisėdo. Brunetis uždarė duris ir atsisėdo kitoje stalo pu- 
sėje. 

— Mano pavardė Gvidas Brunetis. Esu policijos komisaras, - pra- 
dėjo jis: - Ir šiame kambaryje yra mikrofonas, kuris užrašo viską, 
ką kalbame. 

Jis pasakė datą ir laiką, tada atsisuko į vyriškį. 

— Atsivedžiau jus čia, kad apklausčiau dėl trijų mirčių: jauno vyro, 
vardu Frankas Rosis, dar vieno jaunuolio, vardu Džinas Cechinas, ir 
jaunos merginos, kurios pavardės mes dar nežinome. Du iš jų mirė 
šalia pastato arba pastate, esančiame prie Arkangelo Rafaelio bažny- 
čios, o vienas mirė iškritęs iš to paties pastato, — čia jis nutilo, paskui 
tęsė: — Prieš tai turiu paklausti jūsų pavardės ir paprašyti kokio nors 
dokumento, - vyrui nieko neatsakius Brunetis tarė: - Sinjore, ar ga- 
lite pasakyti savo pavardę? 

Jis pakėlė akis ir paklausė be galo liūdnai: 

— Ar privalau? 

Brunetis nuolankiai atsakė: 

— Deja, taip. 

Vyras palenkė galvą ir nudelbė žvilgsnį į stalą. 

— Ji labai supyks, - sušnibždėjo. Pažvelgė į Brunetį ir tokiu pat 
tyliu balsu ištarė: - Džiovanis Dolfinas. 

Brunetis ieškojo kokio nors atpažįstamo panašumo tarp šio neran- 
gaus milžino ir liesos, susikūprinusios moters, matytos dal Karlo 
biure. Nepastebėjęs jokio, neišdrįso paklausti, kaip jie susiję, žino- 
damas, jog geriau leisti vyrui kalbėti, o jis pats imsis viską, kad ir kas 
bus pasakyta, žinančio vaidmens, ir bus čia tik tam, kad pasitikslin- 
tų chronologines smulkmenas ir detales. 

Įsivyravo tyla. Brunetis netrikdė jos tol, kol ji pripildė visą kam- 
barį, tesigirdėjo tik sunkus Dolfino kvėpavimas. 

Galų gale jis atsisuko į Brunetį ir pažvelgė skausmingu žvilgsniu: 

- Matote, aš esu grafas. Mes esame paskutiniai, po mūsų nieko 
nebeliks, nes Loredana, na, ji neištekėjo, ir... - jis vėl pasižiūrėjo Že- 
myn į stalo paviršių, tačiau čia vis dar nerado pagalbos, kaip visa tai 
paaiškinti. Atsiduso ir pradėjo iš naujo: 

— Aš nevesiu. Manęs visa tai nedomina, - pasakė neapibrėžtai 
mostelėdamas ranka, tarsi nustumdamas „visa tai“ į šalį. 

— Taigi mes esame paskutiniai, todėl labai svarbu, kad niekas ne- 
suterštų giminės vardo ar mūsų garbės, - nenuleisdamas akių nuo 
Brunečio paklausė: - Ar suprantate? 

- Žinoma, - atsakė Brunetis. Jis neįsivaizdavo, ką reiškia „gar- 
bė, ypač tokią pavardę daugiau kaip aštuonis šimtus metų turin- 
čios giminės nariui. - Turime gyventi garbingai, - tiek tesumąstė 
pasakyti. 


Dolfinas kelis kartus linktelėjo. 

— Taip man sako ir Loredana. Ji nuolat taip sakydavo. Ji sako, jog 
visai nesvarbu, kad mes neturtingi. Mes vis dar turime pavardę. 

Jis kalbėjo pabrėždamas kartojamus nelabai jam suprantamus 
žodžius ir frazes, kaip dažnai žmonės daro, kai įsitikinimas pakeičia 
supratimą. Atrodė, lyg Dolfino galvoje įsijungė kažkoks mechaniz- 
mas, jis vėl panarino galvą ir pradėjo pasakoti savo įžymiojo protė- 
vio dožo Džiovanio Dolfino istoriją. Brunetis klausėsi keistai nu- 
ramintas balso, sugrąžinusio jį į vaikystės metus, kai kaimynystėje 
gyvenančios moterys susirinkdavo į jų namus kartu kalbėti rožinio, 
o jis pasijusdavo užliūliuotas tylaus tų pačių maldų kartojimo. Jis 
leidosi sugrąžinamas į tuos praeities šnabždesius ir buvo ten tol, kol 
išgirdo Dolfiną sakant: 

— 1361 metų maro epidemija, - Dolfinas pakėlė akis ir Brunetis 
pritariamai linktelėjo. 

— Taip, tokia pavardė įpareigoja, - manydamas, jog tai paskatins 
jį kalbėti toliau. - Žmogus turėtų elgtis labai apdairiai, kad ją ap- 
saugotų. 

- Taip man nuolat sakydavo Loredana, lygiai taip pat, - Dolfi- 
žmogus, suvokiantis, kokie įsipareigojimai saisto jų abiejų gyveni- 
mą. - Ji man sakė, ypač šį kartą, kad mes turime daryti viską, kad 
šį vardą išlaikytume ir apsaugotume, - tariant pastaruosius žodžius 
liežuvis jam susipynė. 

- Žinoma, - padėjo jam Brunetis. - Ypač šį kartą. 

Dolfinas tęsė: 

- Ji sakė, jog tas vyras įstaigoje visada jai pavydėjo padėties, - pa- 
stebėjęs, kad Brunetis sutriko, paaiškino: - Visuomenėje. 

Brunetis linktelėjo. 

— Ji niekada nesuprato, kodėl jis taip jos nekenčia. Bet tada jis 
kažką padarė su dokumentais. Ji bandė man paaiškinti, bet aš ne- 
supratau. Jis sukurpė kažkokius padirbtus dokumentus, liudijan- 

čius, kad Loredana įstaigoje daro negerus dalykus, ima pinigus už 
darbus, - jis uždėjo abu delnus ant stalo ir atsitraukė su visa kėde 
beveik atsistodamas. Pakeltu nerimą keliančiu balsu pasakė: - Dol- 
finai nieko nedaro dėl pinigų. Pinigai Dolfinams nieko nereiškia. 

Brunetis raminamai kilstelėjo ranką ir Dolfinas vėl atsisėdo. 

— Mes nieko nedarome dėl pinigų, - pasakė tvirtai. - Tą Žino visas 
miestas. Ne dėl pinigų, - jis tęsė: - Ji sakė, kad visi patikės laikraš- 
čiais ir kils skandalas. Mūsų vardas bus suterštas. Ji man kalbėjo... 
— pradėjo sakyti, tada pasitaisė: - Ne, aš pats tai žinojau, šito man 
nebereikėjo kartoti. Niekas negali meluoti apie Dolfinus ir likti ne- 
nubaustas. 

— Aišku, - pasakė Brunetis. - Ar tai reiškia, kad kreiptumėtės į 
policiją? 

Dolfinas nustūmė vieną ranką į šoną kartu nustumdamas ir min- 
tį apie policiją. 

— Ne, tai mūsų garbė, todėl turėjome teisę patys imtis teisingu- 
mo. 

- Aišku. 

- Žinojau, kas jis. Kartais ten užeidavau padėti Laredanai, kai ji 
rytais apsipirkdavo ir reikėdavo pirkinius parnešti namo. Ateidavau 
ir jai padėdavau, - paskutinį sakinį jis ištarė nesąmoningai didžiuo- 
damasis, kaip šeimos vyras demonstruojantis savo šaunumą. 

- Ji žinojo, kur jis tądien eis ir liepė man pasekti jį ir pabandyti 
su juo pasikalbėti. Bet kai pabandžiau, jis apsimetė, kad manęs ne- 
supranta ir sakė, kad tai visai nesusiję su Loredana. Sakė, kad tai tas 
kitas vyras. Ji mane buvo įspėjusi, kad jis meluos ir stengsis mane 
įtikinti, kad kaltas kažkas kitas iš jų įstaigos, bet aš buvau pasirengęs. 
Žinojau, kad jis nori įklampinti Loredaną, nes jai pavydi, - jis nutaisė 
tokią veido išraišką, kokią matydavo veiduose žmonių, apie kuriuos 
jam būdavo sakoma, kad kalba išmintingus dalykus, ir Brunečiui vėl 
susidarė įspūdis, kad kažkas išmokė jį kartodamas šią pamoką. 

— Irė 

- Jis išvadino mane melagiu ir stengėsi pro mane prasibrauti. Lie- 
pė man pasitraukti iš kelio. Buvome tame pastate. 

Jo akys išsiplėtė ir Brunetis pamanė, kad dėl prisiminimų, kas ten 
įvyko, tačiau pasirodė - iš pasipiktinimo, apie kurį tuoj pat prabilo: 

- Ir jis sakė „tu“ su manim kalbėdamas. Žinojo, kad aš grafas, ir 
vis tiek į mane kreipėsi „tu“, - Dolfinas žvilgtelėjo į Brunetį tarsi no- 
rėdamas paklausti, ar tas yra kada nors girdėjęs ką nors panašaus. 

Brunetis, niekada nieko panašaus negirdėjęs, papurtė galvą tarsi 
tyliai išreikšdamas nustebimą. 

Kai atrodė, kad Dolfinas daugiau nebeketina nieko sakyti, Brune- 
tis tikrai susidomėjęs paklausė: 

- Ir ką tada darėte? 

- Pasakiau jam, kad jis meluoja ir nori iš pavydo įskaudinti Lo- 
redaną. Jis vėl mane pastūmė. Niekas taip su manim niekada nesi- 
elgė. 

Iš Dolfino kalbos Brunetis suprato, jog jis mano, kad žmonės fi- 
zinę pagarbą jam rodo ne dėl ūgio, o dėl titulo. 

- Kai jis mane pastūmė, žengtelėjau atgal ir mano koja užkliuvo 
už vamzdžio, gulinčio ant grindų. Šis pasisuko ir aš nukritau. Kai 
atsikėliau, laikiau vamzdį rankoje. Norėjau jam trenkti, bet Dolfinai 
niekad nepuola iš nugaros, todėl pašaukiau ir jis atsisuko. Jis pakėlė 
ranką norėdamas man suduoti, - čia Dolfinas liovėsi kalbėti, tačiau 
ant kelių gulintys kumščiai keliskart susigniaužė ir vėl atsileido, tarsi 
staiga būtų pradėję egzistuoti nepriklausomai nuo jo. 

Kai vėl pažvelgė į Brunetį, buvo aišku, kad jo atmintyje tikrai pra- 
šoko nemažai laiko, nes pasakė: - Po to jis bandė atsistoti. Buvome 
prie lango ir langinė buvo atidaryta. Jis ją atidarė įeidamas. Nušliau- 
žė prie jo ir bandė atsistoti. Aš jau nebepykau, - pasakė bejausmiu 
ramiu balsu. - Mūsų garbė buvo apginta. Todėl nuėjau pasižiūrėti, 
ar galiu jam padėti. Bet jis manęs bijojo, todėl kai priėjau, žengė 

atgal, kojomis atsirėmė į palangę ir krito atbulas. Aš pasilenkiau ir 
bandžiau jį sugriebti, tikrai bandžiau, - pasakė pakartodamas judesį 
taip, kaip nupasakojo, o jo ilgi plokšti pirštai kelis kartus beviltiškai 
susigniaužė graibydami orą. - Bet jis krito, krito, ir aš negalėjau su- 
laikyti, - jis atitraukė ranką, o kita prisidengė akis. - Girdėjau, kaip 
atsitrenkė į žemę. Garsas buvo labai stiprus. Bet tada kažkas priėjo 
prie kambario durų ir aš labai išsigandau. Nežinau, kas ten buvo. 
Nubėgau laiptais žemyn, - jis nutilo. 

— Kur jūs nuėjote? 

— Namo. Jau buvo vakaras, o Loredana labai susirūpina, jei aš 
vėluoju. 

- Ar papasakojote jai? - paklausė Brunetis. 

— Ką papasakojau? 

— Apie tai, kas nutiko? 

— Nenorėjau. Bet ji suprato. Pamatė, kai negalėjau valgyti. Todėl 
turėjau jai papasakoti, kas atsitiko. 

- Ir ką ji sakė? 

— Sakė, kad labai manimi didžiuojasi, - ištarė švytinčiu veidu. 
- Ji pasakė, kad apgyniau mūsų garbę, o tai, kas nutiko, buvo ne- 
laimingas atsitikimas. Jis mane pastūmė. Prisiekiu Dievu, tai tiesa. 
Jis mane partrenkė, - Džiovanis metė nervingą žvilgsnį į duris ir 
paklausė: - Ar ji žino, kad aš čia? 

Kai pamatė, kad Brunetis atsakydamas purto galvą, vieną didžiu- 
lę ranką Dolfinas prisidėjo prie burnos ir į kumštį suspaustais pirš- 
tais ėmė baksnoti į apatinę lūpą. 

— Oi, ji taip supyks. Ji man sakė neiti į ligoninę. Sakė, kad tai spąs- 
tai. Ir buvo teisi. Reikėjo man jos paklausyti. Ji visada teisi. Visada 
dėl visko teisi, - jis švelniai uždėjo ranką ant vietos, kur buvo suleis- 
ta vaistų, bet daugiau nieko nebesakė. Pirštais lengvai glostinėjo tą 
vietą. 

Stojusioje tyloje Brunetis svarstė, kiek tiesos buvo toje istorijo- 

je, kurią Loredana Dolfin papasakojo savo broliui. Brunetis dabar 
neabejojo, kad Rosis sužinojo apie korupciją Ufficio catasto, tačiau 
abejojo, ar reikalas tikrai susijęs su Dolfinų šeimos garbe. 

— O kai sugrįžote ten? - paklausė. Jis pradėjo nerimauti dėl vis 
nervingesnių Dolfino judesių. 

- Tas kitas, tas, kuris vartojo narkotikus, buvo ten, kai tai įvyko. 
Jis pasekė mane iki namų ir paklausinėjo žmonių, kas aš toks. Jie 
mane žinojo dėl mano pavardės, - Brunetis girdėjo, su kokiu pasi- 
didžiavimu vyras tai pasakė. Jis tęsė: - Jis sugrįžo prie mano namų, 
ir kai išėjau iš ten į darbą, pasakė, kad viską matė. Pasakė, kad jis 
mano draugas ir nori padėti man išvengti bėdos. Patikėjau juo ir 
mes abu kartu grįžome ten ir pradėjome valyti viršutinį kambarį. Jis 
pasakė, kad padės man, ir aš juo tikėjau. Kai mes ten buvome, atėjo 
policininkai, bet jis kažką pasakė ir jie išėjo. Kai jie išėjo, jis pasakė, 
kad jei neduosiu pinigų, jis atsives policiją, parodys kambarį ir man 
bus blogai, visi sužinos, ką aš padariau, - čia Dolfinas nutilo svars- 
tydamas, kokios galėjo būti pasekmės. 

- O tada? 

- Pasakiau jam, kad aš neturiu pinigų, kad visada juos atiduodu 
Loredanai. Ji žino, ką su jais daryti. 

Dolfinas vėl pusiau atsistojo ir sukiojo galvą į šonus, tarsi klausy- 
damasis kažkokio garso, turinčio pasigirsti iš už jo nugaros. 

- Ir? - pakartojo Brunetis tokiu pat ramiu balsu. 

- Žinoma, aš viską pasakiau Loredanai. Tada mes sugrįžome. 

— Mes? - akimirksniu paklausė Brunetis ir čia pat ėmė apgailes- 
tauti ir dėl klausimo, ir dėl jį užduoti paskatinusio impulso. 

Brunečiui kalbant Dolfinas ir toliau sukiojo galvą iš vieno šono į 
kitą. Tačiau ar Brunečio klausimas, ar tonas jį sustabdė. Bežiūrint iš- 
garavo visas Dolfino pasitikėjimas, ir jis pamatė, kaip vyras stengiasi 
apsiprasti su tuo, kad atsidūrė priešo stovykloje. 

Maždaug po minutės Brunetis paklausė: 

— Sinjore grafe? 

Dolfinas ryžtingai papurtė galvą. 

— Sinjore grafe, sakėte, kad su kažkuo kartu grįžote į pastatą. Ar 
galite man pasakyti, kas buvo tas asmuo? 

Dolfinas nuleido alkūnes ant stalo ir palenkęs galvą užsidengė 
ausis delnais. Brunečiui vėl pradėjus kalbėti Dolfinas pradėjo smar- 
kiai purtyti galvą į šonus. Supykęs pats ant savęs, kad įstūmė Dolfiną 
į tokią būseną, iš kurios nebegalėjo ištraukti, Brunetis atsistojo ir 
žinodamas, kad neturi kito pasirinkimo, nuėjo paskambinti grafo 
Dolfino seseriai. 

Ji atsiliepė pavarde: 

— Ca Dolfin, - tik tiek, ir Brunetį taip nustebino skambesys, tarsi 
trimito partija, atlikta vien disonuojančiomis natomis, kad jam pri- 
reikė šiek tiek laiko prisistatyti ir paaiškinti skambučio priežastį. Jei 
ją kiek nors ir sutrikdė tai, ką išgirdo, sugebėjo puikiai nuslėpti ir te- 
pasakė, kad paskambins savo advokatui ir netrukus atvyks į kvestū- 
rą. Ji nieko neklausinėjo ir neparodė jokio susidomėjimo išgirdusi, 
kad jos brolis yra apklausiamas dėl žmogžudystės. Jos klausantis 
atrodė, tarsi tai įprastas darbinis pokalbis, koks nors nesusiprati- 
mas dėl kelių eilučių korektūroje. Kadangi pats, kiek žinojo, nebuvo 
dožo palikuonis, neįsivaizdavo, kaip tokie žmonės elgiasi sužinoję 
apie žmogžudystę savo šeimoje. 

Brunetis net nesvarstė galimybės, kad sinjorina Dolfin gali tu- 
rėti ką nors bendra su tokiu vulgariu reikalu kaip Rosio atskleista 
milžiniška kyšininkavimo sistema, plūstanti į ir iš Ufficio catasto: 
„Dolfinai nieko nedaro dėl pinigų“. Brunetis tuo nė kiek neabejojo. 
Tai buvo dal Karlas, tyčia apsimetantis nežinąs, ar kas nors iš Ufficio 
catasto galėtų imti kyšius, tai jis sukūrė Rosio išaiškintą korupcijos 
sistemą. 

Ir ką gi padarė vargšas, kvailas, mirtinai sąžiningas Rosis - užsi- 
puolė dal Karlą su savo įrodymais, pagrasino jį demaskuoti ar pra- 
nešti policijai? Ar jis tai darė palikęs atviras duris į to Cerberio su 
kostiumėliu kabinetą; jos šukuosena ir beviltiška meilė buvo dvide- 

šimčia metų per senos. O Kapelis? Ar pokalbiai telefonu su Rosiu 
nepagreitino jo paties Žūties? 

Jis neabejojo, kad Loredana Dolfin pamokė brolį, ką reikia sakyti, 
jei bus apklausiamas: juk tai ji perspėjo neiti į ligoninę. Nebūtų to 
pavadinusi „spąstais“, jei nežinotų, iš kur ant jo dilbio atsirado tas 
demaskuojantis įkandimas. O tą vargšą sutvėrimą apėmė tokia in- 
fekcijos baimė, kad jis nekreipė dėmesio į jos perspėjimus ir pateko 
į Brunečio spąstus. 

Dolfinas liovėsi kalbėti kaip tik tada, kai ėmė vartoti daugiskaitą. 
Brunetis neabejojo dėl kito asmens iš lemtingojo „mes“ tapatybės, 
tačiau žinojo, kad kai tik Loredanos advokatui pavyks pasikalbėti 
su Džiovaniu, nebeliks jokios galimybės užpildyti protokole šios 
eilutės. 

Greičiau kaip po valandos suskambo jo telefonas, pranešė, jog 
atvyko sinjorina Dolfin ir advokatas Kontarinis. Jis paprašė palydėti 
juos į savo kabinetą. 

Ji įėjo pirma, lydima vieno iš uniformuotų policininkų, budinčių 
prie paradinių kvestūros durų. Už jos vilkosi Kontarinis, nutukęs ir 
nuolat besišypsantis žmogus, visada sugebantis rasti reikiamą spra- 
gą, kad jo klientai išpeštų naudos iš kiekvieno formalaus įstatymo 
žodžio. 

Brunetis nė vienam nepadavė rankos, tačiau pasisuko ir palydėjo 
juos į kabineto vidų. Pats atsisėdo už savo stalo. 

Brunetis pažvelgė į sinjoriną Dolfin, kuri sėdėjo suspaudusi ke- 
lius, tiesia lyg strėlė nugara, tačiau nesiremdama į kėdės atkaltę, ran- 
kas tvarkingai pasidėjusi ant savo rankinės. Ji taip pat į jį pažvelgė, 
bet nekalbėjo. Atrodė lygiai taip pat, kaip tada, kai matė ją įstaigoje: 
dalykiška, senstanti, besidominti tuo, kas vyksta, bet ne per daug 
įsitraukusi į visa tai. 

- Ir ką gi jūs manote išsiaiškinę dėl mano kliento? - paklausė 
Kontarinis draugiškai šypsodamasis. 

— Šią popietę kvestūroje įrašyto pokalbio metu jis prisipažino nu- 
žudęs Frančeską Rosį, dirbusį Ufficio catasto, kur, - pasakė Brunetis 
linktelėdamas galvą sinjorinos Dolfin pusėn, - sinjorina Dolfin dir- 
ba sekretore. 

Kontarinis atrodė abejingas. 

- Ir tai viskas? - paklausė jis. 

— Jis taip pat pasakė, kad po kurio laiko sugrįžo į tą vietą kartu 
su vyru, vardu Džinas Cechinas, ir jie abudu panaikino visus šio 
nusikaltimo pėdsakus. Be to, jis pasakė, kad Cechinas vėliau bandė 
jį šantažuoti. 

Atrodė, jog iki šiol Brunečio papasakoti dalykai visai nejaudino 
nė vieno iš priešais jį sėdinčių žmonių. 

- Paskui Cechinas buvo rastas nužudytas tame pastate kartu su 
jauna mergina, kurios iki šiol neatpažinome. 

Nusprendęs, kad Brunetis jau baigė, Kontarinis pasidėjo ant ke- 
lių savo portfelį ir jį atidarė. Jis vartė dokumentus ir Brunetis pa- 
juto, kaip jo rankų plaukai pašiurpo nuo minties, kad jo ir Rosio 
veiksmai labai panašūs. Tyliai prunkštelėjęs iš malonumo Konta- 
rinis rado reikiamą dokumentą ir jį išsitraukė. Atkišo jį per stalą 
Brunečiui. 

— Komisare, kaip matote, - pasakė, rodydamas į antspaudą doku- 
mento viršuje, bet nepaleisdamas jo iš rankos: - Čia Sveikatos mi- 
nisterijos sertifikatas, išduotas daugiau kaip prieš dešimt metų, - jis 
pristūmė savo kėdę arčiau prie stalo. Kai įsitikino, kad Brunetis su- 
telkė dėmesį į dokumentą, tęsė: - Jame informuojama, kad Džio- 
vanis Dolfinas... - ir nutilo, apdovanodamas Brunetį dar viena 
šypsena, tarsi besirengiantis apgauti sukčius. Nors dokumentas 
buvo apverstas, jis pradėjo lėtai skaityti jo tekstą Brunečiui, - „yra 
specialių poreikių turintis asmuo, kuriam būtina suteikti išimtinę 
pirmenybę įsidarbinant ir kurio negalima diskriminuoti dėl nesu- 
gebėjimo atlikti jam per sudėtingų užduočių“, - jis vedė per doku- 

mentą pirštu žemyn, kol priėjo paskutinę pastraipą, kurią taip pat 
perskaitė: - „Minimas žmogus - Džiovanis Dolfinas - skelbiamas 
ne visai pilnų protinių gebėjimų, todėl jis negali būti baudžiamas 
visu įstatymo griežtumu“. 

Kontarinis paleido dokumentą ir stebėjo jį tyliai nuplevenantį ant 
Brunečio stalo. Vis dar šypsodamasis tarė: 

- Čia kopija. Jūsų bylai. Komisare, manau, esate susidūręs su to- 
kiais dokumentais? 

Brunečio šeima buvo prisiekę Monopolio žaidėjai, o čia žaidimas 
atitiko gyvenimą: ištrauki kortelę „Laisvas išėjimas iš kalėjimo“. 

Kontarinis užsegė portfelį ir atsistojo. 

- Jei įmanoma, norėčiau pamatyti savo klientą. 

- Žinoma, - atsakė Brunetis keldamas telefono ragelį. 

Visi trys sėdėjo tylėdami, kol į duris pasibeldė Pučetis. 

— Pareigūne Pučeti, - ištarė Brunetis sujaudintas, kad jaunuolis, 
atsiliepdamas į jo kvietimą, net užduso bėgdamas laiptais į viršų, 
- prašom palydėti advokatą Kontarinį žemyn į septintą kambarį pa- 
sikalbėti su klientu. 

Pučetis greit atidavė pagarbą. Kontarinis atsistojo ir klausiamai 
pažvelgė į sinjoriną Dolfin, bet ši papurtė galvą ir liko savo vieto- 
je. Kontarinis pasakė keletą mandagių atsisveikinimo frazių ir išėjo 
visą laiką šypsodamasis. 

Jam išėjus Brunetis, atsistojęs Kontariniui išeinant, vėl atsisėdo ir 
pažvelgė į sinjoriną Dolfin. Jis nieko nesakė. 

Bėgo laikas, kol galų gale ji pasakė visai įprastu tonu: 

- Jūs žinote, kad nieko negalite jam padaryti. Jį gina valstybė. 

Brunetis nusprendė tylėti ir jam buvo smalsu, kaip tai ją paveiks. 
Jis nedarė nieko, nejudino daiktų ant stalo, nesusidėjo rankų - tie- 
siog sėdėjo abejingai žiūrėdamas į ją. 

Prabėgo dar kelios minutės, tada ji paklausė: 

— Ką jūs ketinate daryti? 

— Pati man į tai ką tik atsakėte, sinjorina, - pripažino jis. 

Jie sėdėjo tarsi dvi kapinių skulptūros, ko! galų gale ji tarė: 

— Aš ne tai turiu omenyje. 

Pažvelgė į šoną, pro jo kabineto langą, tada vėl į Brunetį: 

— Kalbu ne apie savo brolį. Noriu žinoti, ką darysite jam, - pirmą 
kartą jos veide išvydo jaudulį. 

Brunetis neturėjo jokio noro su ja Žaisti, todėl neapsimetė nesu- 
prantąs: 

— Kalbate apie dal Karlą? - paklausė nesivargindamas paminėti 
titulo. 

Ji linktelėjo. 

Brunetis viską apsvarstė, ir nemaža šių svarstymų dalis buvo nu- 
kreipta prie minčių apie tai, kas gali nutikti jo namams, jei Ufficio 
catasto bus priverstas pasukti doros keliu. 

- Ketinu sušerti jį vilkams, - linksmai atsakė Brunetis. 

Jos akys išsiplėtė iš siaubo. 

— Ką norite tuo pasakyti? 

— Ketinu atiduoti jį į Guardia di finanza rankas. Jie apsidžiaugs 
gavę dokumentus apie jo banko sąskaitas, jam priklausančius butus, 


sąskaitas, kur jo žmona... - šį žodį ištarė su ypatingu pasigardžiavi- 
mu, - investavusi pinigus. O kai jie ims klausinėti ir siūlyti apsaugą 
kiekvienam, davusiam jam kyšį, išjudins laviną, kuri jį palaidos. 

- Jis praras darbą, - pasakė ji. 

- Jis praras viską, - pataisė ją Brunetis ir prisivertė nelinksmai 
nusišypsoti. 

Priblokšta jo pagiežos ji sėdėjo prasižiojusi. 

— Norite daugiau? - paklausė jis, netekęs kantrybės suprasdamas, 
jog kad ir kas nutiktų dal Karlui, jis nieko negalės padaryti nei jai, 
nei jos broliui. Volpatai ir toliau kaip grifai darbuosis campo San 
Luko, o visos galimybės rasti Marko žudiką jau prarastos, atspaus- 
dinus melą, išgelbėjusį Patos sūnų nuo pavojaus. 

Žinodamas, jog už pastaruosius dalykus ji neatsakinga, bet vis 
dar baisiai trokšdamas priversti ją sumokėti, jis tęsė: 

— Laikraščiai viską iškapstys: Rosio mirtį, nuo atsakomybės at- 
leistą nužudytos merginos įkandimu paženklintą įtariamąjį, nes jis 
teismo paskelbtas protiškai neįgaliu, ir galimai įsivėlusią dal Karlo 
sekretorę, vyresnę moterį - una zitella, - ištarė jis pats nustebęs dėl 
stiprios paniekos, su kuria ištarė žodį „senmergė“.- Una zitella nobi- 
le, kilmingą senmergę, - jis spjaute išspjovė tą paskutinį žodį, - kuri 
buvo beviltiškai pametusi galvą dėl savo boso - jaunesnio vedusio 
vyro, - jis triukšmingai iškošė gėdingus būdvardžius, - ir kuri kaip 
tik turi jaunesnį brolį, paskelbtą teismo protiškai neveiksniu, bet ga- 
linčiu būti įtariamu dėl Rosio nužudymo. 

Nutilo ir stebėjo, kaip ji susigūžė kėdėje iš siaubo. 

- Jie padarys išvadą, kad dal Karlas iki ausų įklimpęs į šias žmog- 
žudystes, ir jis niekada tų įtarimų nebeatsikratys. Ir tai jūs, - ištarė 
per stalą rodydamas į ją, - jūs būsite jam tai padariusi. Tai bus jūsų 
paskutinė dovana inžinieriui dal Karlui. 

- Jūs to neleisite, - pasakė ji nesuvaldydama kylančio balso. 

- Sinjorina, neketinu nė piršto pajudinti, - atsakė jis priblokštas, 
kad jam taip malonu visa tai sakyti. - Laikraščiai tai aprašys arba 
iškels prielaidą, bet nesvarbu, iš kur pasklis žinia, žmonės perskai- 
tę visa tai susies ir patikės. Ir labiausiai jiems patiks istorijos dalis 
apie senstančią zitella nobile, beviltiškai pamišusią dėl jaunesnio 
vyro, - jis pasilenkė per stalą ir tiesiog suriko jai: - Ir jie norės dar 
daugiau. 

Ji papurtė galvą iš nuostabos prasižiojusi: jei būtų jai sudavęs, 
būtų lengviau pakėlusi. 

- Bet jūs to nepadarysite. Aš esu Dolfin. 

Brunetis taip apstulbo, kad tepajėgė tik nusijuokti. Jis atrėmė gal- 
vą į kėdės atkaltę ir leido sau pratrūkti beprotišku juoku. 

- Žinau, žinau, - ištarė, negalėdamas suvaldyti balso, purtomas 


naujų laukinio džiaugsmo protrūkių. - Jūs esate Dolfin, o Dolfinai 
niekada nieko nedaro dėl pinigų. 

Ji atsistojo tokiu raudonu ir iškankintu veidu, jog jis iš karto pra- 
blaivėjo. Spausdama rankinę nuo įtampos braškančiais pirštais ji 
tarė: 

— Padariau tai dėl meilės. 

— Tada tepadeda jums Dievas, - pasakė Brunetis ir siekė telefono 
ragelio. 

Įtakingi draugai 


Donna Leon. ĮTAKINGI DRAUGAI 


Kai komisarą Gvidą Brunetį aplanko jaunas 
biurokratas, tiriantis oficialių leidimų jo 
butui statyti trūkumą, pirmoji Brunečio 
reakcija, kaip ir bet kokio venecijiečio, yra 
iš pažįstamų rato surasti tą, kuris galėtų 
daryti spaudimą atitinkamam valdžios 
departamentui. Bet kai biurokratas, 
akivaizdžiai išsigandęs, paskambina 
Brunečiui į darbą, po to randamas miręs, 
nukritęs nuo pastolių, tampa aišku, kad 
dedasi kažkas kur kas svarbesnio už paties 
Brunečio buto likimą... 


„Geriausia lig šiol Leon knyga... Nemanau, 
kad galėčiau suprasti detektyvų gerbėją, jei 
jis nemėgsta Donnos Leon.“ 

Scotland on Sunday 

